
ELSŐ    FEJEZET. 


(Gonosz  praktikák.  Papoknak   az  6  nagy  kapósságuk.) 


Bolondok  azok  a  városok,  melyek  arról  panasz- 
kodnak:  « sokat  szenvedtünk;  nálunk  száz  vagy  két- 
száz évig  lakott  a  török »>. 

Azok  a  helyek  szenvedtek  igazán,  a  hol  se  török 
nem  lakott,  se  labanca,  se  kurucz,  s  a  magok 
emberségéből  éldegéltek,  mint  például  Kecskemét  ; 
mert  a  hol  a  hadviselő  felekből  ott  tartózkodék  az 
egyik,  ott  csak  az  egyik  dominált,  sarczolt  s  a 
többiek  oda  se  mertek  szagolni,  de  a  hol  az  egyik 
sem  lakott,  oda  mind  a  három  eljárt  epret  szedni. 

Egy  nap  a  budai  pasának  szottyant  kedve  egy 
kis  élésre  vagy  pénzre:  Nosza  fiam.  Dervis  bég, 
irj  a  kecskeméti  birónakh 

S  ment  nyomban  a  levél,  melynek  ékes  stylusá- 
ból  nem  hiányzott  a  « Fejetekkel  jádzotok». 


De  nem  másként  járt  el  a  szolnoki  Muszta  bég, 
zsákmányolván  Czcglédet,  Kőröst,  Kecskemétet  és 
a  környékcs  falvakat.  Minden  áldott  héten  vetett 
ki  rajok  terheket,  írván:  «Ez  úri  levelet  szerrül- 
szerre  minden  városba,  faluba  lóháton  hordozzátok, 
különben  ne   cselekedjetek.* 

Számot  tartott  a  jómódú  városokra  vitézlő  Koháry 
Imre  uram  ő  kegyelme  is,  ki  a  császáriak  részéről 
Szécsényből  oszt  vala  rendeleteket,  sőt  a  gácsi  szol- 
gabiró,  nemzetes  Darvas  János  uram  ő  kegyelme 
se  volt  rest,  rajok  üzenni,  ha  a  kuruczoknak  kellett 
valami.  S  azoknak  bizony  mindég  kellett. 

Ehhez  járultak  a  szerte  csatangoló  tatár  hadak, 
a  kalgai  szultán  emberei  és  a  különböző  portyázó 
csapatok,  melyek  a  saját  szakállukra  dolgoztak. 
Tessék  ezekkel  valamennyiökkel  barátságos  lábon  élni  I 

Kecskeméten  már  akkor  is  híres  vásárok  estek. 
A  mi  a  szemnek  szép,  a  szájnak  jó,  azt  mind  ha- 
lomra hordták  ide  török,  német  és  magyar  keres- 
kedők a  félországból  s  mindig  szomorú  vége  lett 
a  vásárnak,  kivált  a  « kirakodónak*,  mert  midőn 
épen  javában  folynék,  felhő  kerekedett  a  homokos 
úton,  jött  a  kurucz,  vagy  a  török,  vagy  egy  la- 
bancz  csapat,  lecsapott  mint  a  villám  s  megrakodva 
a  legértékesebb  holmival,  köd  előtte,  köd  utána, 
kámforrá  vált. 

A  keserű  kortyokat  pediglen  nyelhette  a  nemes 
város,  mert  ha  a  török  rabolta  ki  a  sátrakat,  akkor 
a  labanczok  jöttek  nagy  kontóval  a  városra :  fizesse 


ki  a  kereskedők  kárát,  vagy  különben  kő  kövön 
nem  marad  belőle,  ha  a  labancz  rabolt,  az  is  mind- 
egy volt  a  szegény  kecskemétieknek,  mert  akkor 
a  kuruczok  és  törökök  követeltek  kárpótlást  az  ő 
kereskedőik  számára  s  ez  majd  mindég  ráment  ezer 
aranyra. 

Hiába  sóhajtozott  Szűcs  János  főbirő  uram,  két- 
ségbeesve döfködvén  botjával  az  anyaföldet. 

—  Honnan  vegyük,  honnan?  Hiszen  nem  a  kör- 
möczi  aranybánya  ez  itt  alattunk,  vitézlő  uraim,  hisz 
ez  csak  homok  le  egészen  a  pokolig. 

Végre  is  lehetetlen  volt  tűrni,  megtanácskozták 
a  dolgot  a  nagyfejű  emberek  s  felczihelődtek  a 
nádorhoz,  ki  is  Fekete  Pál  uram  elbeszélése  sze- 
rint nagyon  elkedvetlenedett,  mikor  előadták,  hogy 
egy  kérésök  lenne : 

—  Csak  valami  nagyot  ne  kívánjatok,  mert  nem 
adom  meg. 

—  Annyira  nem  kívánunk  nagyot,  kegyelmes 
uram,  hogy  még  azt  is  sokaljuk,  a   mink  van. 

—  Valde  bene,  valde  bene,  —  szólt  közbe  a 
palatínus  mosolyogva. 

—  Azt  kérjük  kegyelmességedtől,  vegye  el  a 
vásárainkat ! 

A  nádor  gondolkozott,  köhécselt: 

—  Hm !  Nem  jó  kormányzat,  amici,  olyas  vala- 
mit elvenni  az  emberektől,  a  miből  az  elvevőnek 
semmi  haszna. 

De  csak  még  is    megjött   nemsokára    a    rendelet 


1.  Leopoldtól,  hogy  a  kecskeméti  vásárok  ezentúl  nem 
lesznek  meg. 

Dühösek  lettek    erre  a    törökök  és  a    kuruczok: 

—  Ezek  a  gaz  ozivisek  a  mellékjövedelmünktől 
fosztanak  meg. 

Hanem  iszen  voltak  ötleteik  nekik  is  s  húsvét 
előtt  való  fekete  vasárnapon  betört  csapatával  Kecs- 
kemétre a  híres  kuruc^  hadnagy,  Csuda  István  uram, 
egyenest  a  Ferenc^i-szerzet  zárdájára  rohanván, 
ráparancsolt  vitézeire : 

—  Semmihez  se  nyúljatok,  gyerekek,  csak  a  gvár- 
diántkell  lefogni  ésmagunkkal  vinni,  mert  azt  kiváltják. 

A  gvárdiánt,  a  kövér  Brúnó  atyát  megfogták, 
felültették  egy  öszvérre,  mely  a  zárda  kertjének 
volt  hű  munkása,  azipelgetvén  a  vizes-hordós  talyi- 
gát,  s  hogy  az  átkozódó,  kapálózó  szent  férfiú  le 
ne  maradhasson  a  Buri  hátáról  (Burinak  hittak  az 
öszvért),  szíjakkal,  istrángokkal  kötözték  oda. 

Nem  számítottak  rosszul.  Nagy  riadalom  lett 
Kecskeméten  a  keresztény  hívek  között.  Özvegy 
Ríbián  Pálné,  a  púpos  Galgóczi  Julianna  és  az  el- 
fonnyadt Bulki  Klára,  Litkci  páter  elnöklete  alatt 
legott  hozzáfogtak  a  váltságdíj  gyűjtéséhez,  ház- 
ról-házra  járván  a  perselyekkel. 

—  Váltsuk  ki  a  szegény  Brúnó  atyát.  Gyönyörű 
prédikácítiót  tanult  be  a  húsvéti  szent  napra,  azt 
nem  szabad  benne  hagyni. 

Száz  arany  gyűlt  össze,  azzal  indultak  el  a  ku- 
rucz  tábort   felkeresni,    az    asszonyok    választottjai. 


Porosznoki  Gábor  szenátor.  Babos  János  kurátor 
és  Doma  Gergely  uram  a  kerékgyártó.  Tarka  ka- 
landok és  viszontagságok  után  végre  faltalálták 
Csuda  Istvánt,  a  ki  mogorván  förmedt  rajok: 

—  Kendtek  ugy-e  a  kecskemétiek?  No  mit 
akarnak  ? 

—  Eljöttünk  értei  —  szólt  az  ájtatos  Babos, 
égre  emelvén  apró,  szürke  szemeit. 

—  Kiért?  az  öszvérért,  vagy  a  gvárdiánért?  — 
tréfálkozék  a  csalafinta  eszű  Csuda  István. 

—  Mind  a  kettőért,  ha  meg  bírunk  egyezni,  — 
vélte  Porosznoki  uram. 

—  A  pap  keveset  ér,  hanem  az  öszvérnek  hasz- 
nát vesszük.    A  tábori  dobot  czipeli. 

Tetszett  a  kecskemétieknek  a  hadnagy  kijelen- 
tése, mert  ha  nem  sokat  ér  a  pap,  akkor  olcsón 
ideadják;  helyeslőn  bólintgattak   a  fejeikkel. 

—  Hát  mennyiben  volnánk  a  főtisztelendőre 
nézve  ? 

—  Három  aranyért  elvihetik. 

Három  emberünk  összenézett,  nagy  mosolyogva, 
mintha  mondanák:  «olcsó,  biz'  isten  olcsó*.  Porosz- 
noki hirtelen  hátrahajtotta  ránczos  gallérú  kék 
köpönyegének  egyik  szárnyát  s  benyúlt  a  dolmány- 
zsebbe előkeresni  a  három  aranyat. 

—  Ehol  ni !  Fogja,  hadnagy    uram. 

De  a  kurucz  hadnagy  kordialisan  tolta  cl  magá- 
tól a  szenátor  tenyerét. 

—  A  papot  az   öszvér    hozta,  most  már    a    pap 


is  vigye  az  öszvért.  Ez  az  igazság.  Az  öszvér  nél- 
kül  nincs  alku. 

—  Isten  neki,  —  felelte  a  szenátor  jókedvűen.  — 
Mit  adjunk  az  öszvér  váltságdíjába? 

—  Annak  a  szabott  ára,  —  ropogtatta  meg 
Csuda  a  szavakat,  —  százkilenczvenhét  darab  arany. 

A  czivisekben  meghűlt  a  vér,  a  tömzsi  Babos 
meghökkenve  pislantott  a  hadnagyra,  nem  tréfál-c, 
de  biz  annak  roppant  komoly  most  a  hosszúkás 
napbarnított  ábrázata,  (verje  meg  a  ragya),  sokkal 
derengőbb  volt  annak  előtte ;  ám  azért  a  kecskemé- 
tiek mégis  megadták  a  módját. 

—  Volna-e  lelke  a  hadnagy  úrnak  annyi  pénzt 
elvenni   egy    öszvérért ;  négy  arabs    lónak  az  árát. 

—  Engedje   vitézlő    uram  külön    a  tisztelendőt  1 

—  Az  öszvérért  inkább  eljövünk  máskor  —  tol- 
dotta ki  Babos. 

Majd  Doma  Gergely  uram  vette  át  újból  a  dip- 
lomacziai  érintkezést,  hogy  azt  mondja,  az  öszvért 
nem  használhatják  többé  a  tiszteletre  méltó  atyák, 
mert  az  öszvér  immár  olyan  komprommittált  egyé- 
niség, a  ki  tábori  szolgálatokat  végzett  egy  pro- 
testáns szellemű  hadcsapatban. 

Legtöbb  esze  volt  Porosz noki  uramnak,  mert  ő 
rögtön  átlátott  a  szitán,  hogy  a  hadnagy  kétszáz 
aranyat  akar  a  gvárdiánért  és  az  öszvér  dolog  egy- 
szerű kedélyeskedés,  minélfogva  előkotorászta  zse- 
béből a  hagyományos  harisnyát,  megcsördítvén  az 
aranyakat. 


—  Száz  darab  hiánytalanul ;  se  égen,  se  földön 
több.  Vagy  a  pénzt  viszszük  haza,  vagy  a  gvár- 
diánt.  Kegyelmedtől   függ,  vitézlő  uram. 

—  Nem  lehet,  —  rázta  ez  a  fejét  makacsul. 

—  Gondolja  meg,  kegyelmed,  —  okvetlenkedék 
Babos,  —  hogy  Krisztus  Urunkat  harminca  ezüst 
pénzért  adták  el.  Hogyne  volna  hát  elég  Brúnó 
atyáért  száz   arany? 

—  Ne  bibliáskodjanak,  —  ripakodott  rajok  a  ku- 
rucz  hadnagy,  mert  igaz,  hogy  Krisztus  Urunkat 
harmincz  ezüst  pénzért  adták  el,  de  hogy  mennyi- 
ért váltotta  volna  meg  a  kereszténység  a  haláltól, 
azt  kegyelmetek  nem  tudják. 

Ilyen  kötekedések  közt  alkudtak  meg  végre  száz 
aranyban,  a  melyeket  egyenkint  nézegetett  meg 
Csuda  uram,  nincsenek-e  körülráspolyozva,  meg- 
pengette, nem  érzik-e  hangjukon  egy  kis  erdélyi 
accenius  (ott  akkoriban  hamis  pénzverők  tanyáztak). 
Mikor  aztán  minden  tisztára  volt  hozva,  kiszolgál- 
tatta a  megcsappant  tokájú  Brúnó  atyát,  kit  nagy 
diadallal  vitt  most  már  a  küldöttség    hazafelé. 

De  nem  sokáig  volt  örömük,  mert  a  mint  a 
szűkebb  pátriához  közeledtek,  alig  hogy  elhagyták 
Nagy-Kőröst,  melynek  bogárhátú  házai  még  lát- 
szottak az  esti  lila  ködben,  jobbról  elővillant  Kecs- 
kemét karcsú  tornya,   s  egy  közeledő  porfelleg, 

—  Mi  a  kő  lehet  az?  —  tanakodtak  embe- 
reink. 

—  Nyilván  proczesszió  jön  elibünk. 


—  Lesz  dikczíó  is  reverendissime,   persze    lesz 
Nem  ártana  válaszra   elkészülni. 

Bruno  atya  szemeiben  könnyek  csillogtak. 

—  Szegény  jó  híveim  szeretnek,  rettenetesen 
szeretnek.  Vájjon  ki  tartja  az  orácítiót? 

—  Alkalmasint  a  szép  szavú  Litkci  páter.  Persze, 
persze.  Hiszen  már  látom  is.  ó  az  ott  elől.  Kutya 
legyek,  ha  nem  ő. 

Nem  kellett  kutyává  lennie  Doma  Gergely  uram- 
nak, mert  csakugyan  Litkei  páter  volt :  nagy  kari- 
májú kalapját,  óriási  termetét  messziről  föl  le- 
hetett ismerni,  csak  épen  a  kisérete  nem  volt  pro- 
czessziós  nép,  hanem  török  katonák.  —  Az  akasztó- 
fára való  Ali  Mirza  aga  vezette  őket. 

—  Jó  estét,  —  jó  estét,  —  kiáltá,  a  mint  el- 
lovagolt utasaink  mellett,  —  viszitek  haza  a  papot, 
jó  emberek.  Mi   is  a  magunkét. 

Nevetett  az  aga.  Jézus  nevét  kiáltozá  Litkei 
szerzetes;  Bruno  atya  a  kendőjével  integetett  utána : 

—  Téged  is  kiváltunk,  édes  fiam. 

S  bizony  első  dolga  volt  hazaérve  megindítani 
a  gyűjtést.  Özvegy  Fábián  Pálné,  a  púpos  Gal- 
góozi  Juliánná  és  az  elfonnyadt  Bulki  Klára  újra 
bejárták  a  könyörületes    embereket: 

—  Ne  hagyjuk  a  gaz  pogány  kezén  pusztulni 
a  szegény  szerzetest.  Mit  gondolna  rólunk  a  ke- 
reszténység ? 

A  hol  ez  nem  nyitotta  meg  az  erszényt,  Fábián 
Pálné    hozzátette: 


—  S  mit  szólna  hozzá  Nag>'-Kőrös? 

De  már  erre  minden  kecskeméti  lelkű  ember 
kiszúrta  a  maga  húszasát  s  Litkei  szerzetes  is  haza- 
került. 

Hagyján,  ha  ezzel  vége  lett  volna,  de  annyira 
divatba  jött  a  papokkal  való  kereskedés,  hogy 
valahányszor  egy  kis  apró  költségre  szorult  meg 
valamelyik  csapatvezér,  nyomban  kiadta  a  rende- 
letet : 

—  Egy  kecskeméti  papra  van  szükségem !  (Az 
már  bizonyos  summát  jelentett  a  pénzpiaczon.) 

Egy  darabig  csak  kiváltogatták  a  jámbor  czi- 
visek,  mígnem  maga  Szűcs  János  főbiró  uram,  res- 
telvén a  város  ilyetén  kizsákmányolását,  útját  vágta 
azzal   a  vallástalan   kijelentéssel : 

—  Ha  az  Isten  engedi  a  mgga  szolgáit,  miért  ne 
engednénk  mi  ?  Végre  is  a  saját  gazdájuk  van  első 
sorban  hivatva. 

Néhány  szerzetes  atya  a  nyakukon  maradt, 
mire  hirtelen  leszállt  a  papok  értéke  zérusra  s 
más  portéka  után  néztek  a  hódító  urak.  Azokon 
lehetetlen  volt  kifogni. 

Péter-Pál  napján  betörtek  a  szolnoki  törökök 
s  a  templomból  kijövő  asszonyokból  magukkal  hur- 
c^olták  a  főbiró  menyecske  feleségét,  valamint 
Doma  Gergelyné  asszonyomat. 

Az  egész  város  lázban  volt.  Ez  már  félig  se 
tréfa,  atyafiak !  Mert  a  papokkal  még  csak  meg- 
járta a  manipuláczió  1  Azokban  nem  történt  semmi 


kár,  míg  odavoltak.  De  az  asszonyok,  az  egészen 
n\ás  I  Teringette,  az  asszonyokkal  nehezen  megy 
az  efféle!  .  .  . 

Szűcs  János  annyira  elkeseredett,  hogy  rögtön 
letette  a  főbíró  tisztét  s  eladván  egyik  kőházát, 
Doma  Gergelylyel  asszonyaik  után  indultak.  Szűcs 
uram  kétszáz  aranyat  adott  az  oldalbordácskáért, 
Doma  Gergely  azonban  csak  huszonöt  aranyat 
kinált,  ha  az  övét  hazaeresztik,  százat,  ha  ott  tart- 
ják, de  örökre  —  úgy  hogy  ő  más  asszonyt  ve- 
hessen el.  Zülfikar  aga  gondolkozott  egy  ideig, 
aztán  szomorúan    monda : 

—  Csak  vidd  az  asszonyi  állatot,   barátom  1 

Ez  alatt  páni  félelem  fogta  el  a  kecskemétieket. 
A  kuruczok  is  betörtek  és  a  dúsgazdag  Végh 
Tamás  Vicza  nevű  hajadon  leányát  ragadták  cl  egy 
lakodalomból,  mikor  ifjabb  Nagy  Mihálylyal  a 
lötyögtetőt  járta ;  épen  javában  forgatta,  márto- 
gatta a  legény,  s  czifrázott,  aprózta,  resze-riszált 
a  leányzó,  mikor  felpattant  az  ajtó  s  becsörtettek 
a  Csuda  uram  huszárai.  Mi  lesz  ebből,  uram  te- 
remtőm ?  Az  ágyas-házakból  húzzák  ki  a  becses 
fehérnépeket  maholnap !  A  kalgai  szultán  váltig 
üzengeté,  hogy  a  legszebb  tíz  asszonyra  vásik  a 
foga.  A  budai  törökök  is  minden  órán  jöhetnek. 

Bár  még  akkor  nem  zengett  a  kecskeméti  lá- 
nyokról az  a  játszi  nóta:  «a  ki  legény,  innen  hoz- 
zon menyecskét*,  azért  már  akkor  is  gyönyörűek 
voltak.  Ezt  még  a  körösi  legények    sem    tagadták. 


épen  javában  forgatta,  mártogatta  a  legény. 


JVlikszáth  :  A  beszélő   köntös. 


1  2.  lap. 


Csöppet  se  csoda  hát  az  általános  kétségbeesés. 
Olyan  vol^a  helyzet,  mint  a  fekete  posztóval  be- 
vont mesebeli  városokban,  hol  a  hétfejű  sárkány 
rendre  felfalja  a  szüzeket.  Melyikre  kerül  a  sor, 
ki  következik  most?  Ez  a  bizonytalanság  egy  lát- 
hatatlan hurok  volt,  a  melyet  mindenki  a  nyaka 
környékén  érzett.  Tízszer  megrettent  naponként 
egy-egy  kerekedő  porfelhőtől,  s  ha  éjjel  zúgni 
kezdtek  a  Talfája  erdő  csenevész  fái,  abból  is  elő- 
rémlett  a  száguldó  csapatok  dübörgése :  «Jaj,  megint 
jönnek  a  portyázok ! »  Estende  apró  kezeiket  össze- 
tették a  nők  s  ájtatosan  fohászkodának  a  város  pat- 
ronusához.  Szent  Miklós  püspökhöz ;  hátha  az 
tehetne  valamit,  azzal  a  kacskaringós  bottal,  me- 
lyet a  város  pecsétjén  bamba  képpel  tart  egy 
kecskefejbe  szúrva. 

(Gyanakszom,  hogy  sub  clausula  benne  volt 
ezekben  az  imádságokban:  «ha  pediglen  mégis  az 
lenne  az  Isten  rendelése,  add  uram,  hogy  inkább  a 
Csuda  huszárjai  jöjjenek,  mint  a  kutyafejű  tatárok 
és  a  budai  törökök*.) 


MÁSODIK  FEJEZET. 

(Uj   fc«biró.   Uj  kOrnyalillások.) 

Az  elkeseredés  nőttön-nőtt.  A  város  ügyei  egyre 
rosszabbul  néztek  ki.  A  törvénykezés  szünetek, 
niióta  a  vásárokat  eltörülték,  mert  nem  volt  hon- 
nan bírákat  fogni,  pedig  Kecskeméten  a  «fogott  bí- 
róság* volt  ususban.  A  vásárra  jött  idegenekből 
állították  össze  a  törvényszéket."^  Most  pedig, 
hogy  Szűcs  János  a  főbirói  pálczát  letette,  nem 
akadt,  a  ki  utána  nyúljon.  Hiszen  nem  evett  nad- 
ragulyát senki  1  Négy-öt  rendeletet  kapni  napjában, 
csupa  lehetetlen  kívánságokkal,  s  azzal  a  nyájas  post- 
scriptummal :  « mert  különben  karóba  huzatom  kegyel- 
medet* (a  milyen  bolond  világ  van,  meg  is  cselekszik). 

Az  emberek  hangosan   zúgolódtak. 

—  Vagy  költözködjünk  ki  innét,  vagy  haljunk 
meg  itt,  de  így  nem  élhetünk. 


*  A  fogott  bírák  intézményét  az  érdekeltség  kikerülése  vé- 
gett szerettek  az  elődök. 

—  Csinálni  kell  valamit. 

—  De  mit?  A  törököt  csak  nem  verhetjük  ki  az 
országból   mi  magunk,  ha  a  császár  se  bírja. 

A  mint  ekkép  tanácskoznának  gondterhelten  a 
szenátorok  a  városházán,  egyszerre  csak  bekiált  a 
nyitott  ablakon  egy  hang : 

—  Már  én  pedig  azt  mondom,  hallja  kegyel- 
metek, hogy  nem  elkergetni  kell  a  törököt,  hanem 
ide  hozni  Kecskemétre. 

A  szenátorok  mind  fölnéztek : 

—  Ki  az  a  vakmerő?  ki  beszél  odakint? 

—  A  Lestyák  szabó  fia ! 

—  Hogy  mer  az  a  mi  beszédünkbe  belekotyogni  — 
méltatlankodék  Zaládi  Márton  (s  intett  a  hajdú- 
nak). Csukja  be  kend  az   ablakot. 

Porosznoki  Gábor  fölugrott,  mintha  valami  vil- 
lamos erő  lökte  volna  fel. 

—  Én  pedig  azt  mondom,  nem  kell  elkergetni  a  fiatal 
embert,  hanem  ide  kell  hozni,  hogy  meghallgassuk. 

A  komoly  városi  atyák  a  fejeiket  csóválták,  de 
a  legtekintélyesebb  szenátornak  nem  mertek  ellent- 
mondani, csak  Ágoston  Kristóf  duzzogott : 

—  Az  apja  is  bolond  ember,  a  fiú  is  az.  Egy 
diáktól  kérjünk  consiliumot?  Persze  van  neki,  mert 
ő  már  kapott. 

—  Mit?  —  tudakolta  a  kiváncsi  Kriston  Ferencz. 

—  Consilium  abeundit,  hahaha.  —  Kicsapták  Nagy- 
váradról. Hadd  adjon  tanácsot  igen  is.  Ugy  se  sok 
tekintélyünk  van,  hadd  legyen  még  kevesebb. 

Aztán  elbeszélte,  hogy  az  apja  hőbölygős  ;  egyik 
kereke  hiányzik.  Minap  a  derék  Brúnó  atya  el- 
küldte hozzá  a  kabátját,  hogy  vegye  ki  belőle  a 
zsírpecsétet.  Ki  is  vette,  de  úgy,  hogy  a  pecsétes 
helyeket  kivágta  ollóval.  Szegény  Brúnó  atyát  jó 
hogy  a  guta  nem  ütötte  meg. 

Pintyő  Gyuri,  a  hajdú,  lelkendezve  hozta  be  ez 
alatt  a  Lestyák-gy ereket. 

Csinos,  szikár  kamasz  volt,  olyan  serte  hajjal, 
mint  egy  kartácsoló  kefe. 

—  -  Fiam  —  szólt  hozzá  nyájasan  Porosznoki  — 
az  imént  bekiáltottál  valamit,  a  mi  az  én  fülemet 
megütötte.  Ne  resteld  bővebben   kimagyarázni. 

Lestyák  Miska  nem  jött  zavarba,  világosan,  ér- 
telmesen szőtte-fonta  a   szavait: 

—  Én  bizony  azt  gondoltam,  nemzetes  urak, 
hogy  a  minő  viszonyok  közt  a  mi  édes  szülőváro- 
sunk van,  nem  sokat  érnek  a  holt  fermánok,  Írás- 
beli biztosítékok,  százszor  többet  érne  egy  eleven 
bég,  vagy  legalább  csausz,  a  ki  köztünk  lakván, 
igen  sok  apró  kellemetlenséget  elhárítana  a  fe- 
jünkről. Szabad  város  vagyunk,  nemzetes  urak, 
de  szabadságunk  lánczokból  van  kovácsolva.  Ke- 
ressünk magunknak  egy  zsarnokot,  hogy  megél- 
hessünk ! 

A  tanácsnokok  összenéztek,  ámultán,  megbabo- 
názva. Ilyen  szép  meleg  szavakat  rég  nem  hallottak, 
ilyen  szép  érozcs  hang  még  nem  csengett  ebben 
a  teremben.    Reggel  óta    ülnek    itt    tanácstalanul  s 


imc  mintha  váratlanul    egy  fáklya  gyúlna    ki  a  sö- 
tétben. 

—  Vivát  1  —  kiáltá  Puszta  Máté  —  Ez  aztán 
okos  beszéd. 

—  Igaza  van !  —  mundá  az  ősz  Pató  György, 
ezOst  mentelánczát  megrázva  —  tiszta  búzaszemet 
kapart  ki  a   pelyvából. 

Barcsznoki  Gábor  felkelt  helyéről,  oda  járult 
Lestyák  Miskához  és  megveregette  a  vállait. 

—  Voksod  van  fiú  ezentúl  —  szólt  ünnepélye- 
sen. —  Üljön  le  kegyelmed  Lestyák  Mihály  uram 
közibünk.  (Épen  volt  a  zöld  asztalnál  egy  üres 
szék:  a  Szűcs  Jánosé.) 

A  lelkesedés  tört  ki  erre.  A  magyar  emberek 
szeretik  a  meglepő  fordulatokat,  s  ez  az  volt. 
A  város-atyák  felugráltak  kezet  szorítani  a  kamasz- 
szal.  Még  Ágoston  Kristóf  is  békülékenyen  dör- 
mögte Kriston  Fferenczhez  hajolvást : 

—  Csak  az  a  kecske  apja  ne  volnál 

—  Ugyan  hagyja  el  kegyelmed  —  válaszolt 
Kriston  uram  kesernyésen.  —  Hisz  a  város  czimeré- 
ben  is  kecske  mekeg. 

—  Jó,  jó,  de  az  apja  még  bocskoros  tótnak  jött 
be  Kecskemétre. 

—  Épen  nem  látszik  meg  a  gyereken. 

Valóban  mindenki  olvashatta  egy  orvosi  szak- 
közlönyben nem  rég,  hogy  ha  egy  fehér  ember 
sebét  (orvosi  nyelven :  bőrfolytonossági  hiányát) 
egy  szerecsen  bőrével  toldják  ki,  a  kis  fekete  bőr- 

Mikszáth  :  A  bciztíő  kOntös.  i 

darab  lassanként  megfehéredik  a  fehér  emberen, 
és  viszont  a  fehér  bőr  fekete  lesz  a  szerecsen  tes- 
tén. Ez  a  procítessus  folyik  századok  óta  a  nagy 
magyar  városokban.  Egy-egy  idegen  család  telje- 
sen beforr  a  magyar  testbe,  sőt  még  a  színét  is 
fölveszi.  Az  öreg  Lestyák  szabó  úgy  néz  ki  fakó 
hajával,  kerek  fejével,  mint  egy  ostyépka,  míg 
Miska  már  tojásdad  kemény  arczával,  melyen  az 
agyafúrtság  látszik,  dióbarna  szemeivel,  vékony  baj- 
szával igazi  kun,  a  ki  úgy  venné  ki  magát  e  terem- 
ben, ha  becsületes  ruhában  lenne  s  nem  ingujjban, 
mint  a  falon  függő  ős  szenátorok  valamelyikének 
unokája. 

Nagy  lendülettel  indult  most  meg  a  tanácskozás. 
Kimondták  egy  lélekkel,  hogy  Kecskemét  ez  idő 
szerinti  politikája  oda  megy  ki :  minden  áron  törö- 
köt   szerezni. 

Majd  új  tárgyra  tért  át  az  «elől  ülő»  Porosz- 
noki : 

—  Hátra  van  még  a  főbirói  szék  betöltése.  Bol- 
dog időkben  jutalma  ez  a  polgári  virtusoknak.  Az 
egész  város  részt  vesz  a  választásban.  De  ma,  mi- 
dőn a  főbirák  egész  sora  martyromságot  szenve- 
dett, egyet  karóba  húzatott  a  budai  szandzsák-basa, 
egy  a  konstantinápolyi  Jedikulában  senyvedt  el  bús 
rabságban,  egyet  a  kuruczok  szurkáltak  agyon 
pikáikkal,  a  negyediknek  a  hitvesét  rabolták  el,  ma, 
mondom,  hősies  önfeldozás  a  főbirói  pálaza  elvál- 
lalása s  egy  polgártársunkat  sincs  jogunk   választás 

útján  odadobni  a  szerencsétlenség  torkába.  Mert 
kire  adnák  ma  szavazatukat  az  egyesek!  Arra-e,  a 
kit  sokra  becsülnek?  Lehetséges-e,  hogy  nem  a 
közbizalom,  hanem  közgyülölet  emelne  a  közügyek 
élére  embereket?  Én  lehetségesnek  tartom,  nem- 
zetes urak.  (Zajos  tetszés.) 

—  Igaz!  Úgy  van! 

—  Ily  circumstantiák  közt,  miután  a  főbírónak 
a  szenátorokból  kell  lennie,  az  az  egy  modus  vi- 
vendi  van,  ha  kegyelmetek  közül  önként  vállalná 
valaki  a  főbírói  tisztet .  .  . 

Nyugtalanul  indítá  el  tekintetét  köröskörül.  Temp- 
lomi csönd  honolt  a  teremben.  A  szenátorok  meg 
se  moczczantak. 

—  Senki  ?  —  kérdé  elboruló  homlokkal.  Ak- 
kor hát  a  legvégső  eszközhöz  kell  nyúlnunk,  me- 
lyet akkor  rendelnek  ős  szokásaink,  ha  valakinek 
végzetes  kimenetelű  feladatot  kell  a  szenátorok 
közül  vállalnia.  Hozza  be  Pintyő  az  ólomládát! 

A  hajdú  egy  kis  ólomládikát  hozott  be  a  szom- 
széd benyílóból,  melynek  mind  a  négy  oldalán 
egy-egy  halálfej  volt,  keresztbe  tett  kaszákkal,  ki- 
verve. 

—  Itt  van  a  tizenkét  koazka  —  szólt  Porosz- 
noki  tompán  s  kigurította  őket  az  asztal  közepére, 
melynek  zöld  mezején  pajkosan  játszott,  ugrált  a 
beszűrődő  őszi  napsugár.  —  Egy  fekete,  tizenegy 
fehér!  A  ki  a  feketét  húzza,  az  a  főbiró. 

A  koczkákat  újra  a  ládába  rakta  vissza. 


—  De  csak  tizenegy  szenátor  van  jelen,  —  szólt 
közbe  Kríszton  uram  reszketeg  hangon  —  az  egyik 
koczka  fölösleges. 

—  Kivévén,  ha  Lestyák  uram  is  húz. 

—  Ha  voksa  van,  húznia  is  kell  —  vélte  Zaládi 
uram  —  a  jogok  köpenyege  kötelességekkel  van 
megbélelve. 

—  Hadd  húzzon  1  —  dönték  el  egy  értelemmel. 
A  Lestyák  Miska  szeme    megcsillant,    arcza    ki- 
gyulladott. 

—  Bárcsak  a  feketét  húznám  ;  —  gondolta  ma- 
gában. 

Ezalatt  a  hajdúk  révén  kiszivárgott  a  künn  ácsorgó 
tömegbe  a  Miska  esete ;  hogy  ültek  ott  a  szená- 
torok reggel  óta  megdermedt  észszel,  hogy  jött 
Miska  az  ablak  alá  s  üres  tereferéjük  alatt  mint 
dobta  közéjük  a  bölcsesség  szikráját,  mire  fogta 
magát  Porosznoki  Gábor,  behivatta  az  utczáról  és 
odaültette  a  zöld  asztalhoz  a  város  vénei  közé. 
Hallott  már  valaha  valaki  ilyen  dolgot?  De  iszen 
Porosznoki  Gábor  mégis  derék  ember,  a  ki  a  ba- 
goly csőrében  is  észreveszi  a   fényeset. 

A  nép  élénken  hullámzott  az  épület  előtt.  Néha 
egy-egy  hang  kivált  a  zsongásból :  Éljen  Lestyák 
Miska!  Lássuk  LcstyákotI  Hallani  akarjuk! 

Fábiánné  asszonyom  egy  nagy  csoportnak  ma- 
gyarázta élénk  mozdulatokkal,  mintha  köpülne. 

—  Megnyilatkozott  az  esze!  Isten  álmában  adta 
tudtára,  mit  kelljen  mondania,    szegény  városunkat 

hogyan  kell  a  gonosz  pogánytól  megmenteni.  Hogy 
miért  szemelte  ki  az  isten  épen  őt,  kérdezi  kegyel- 
med Létasiné  asszonyom.  Mert  6  szent  felsége 
mindig  a  mesteremberek  gyermekeivel  dolgoztat. 
Krisztus  urunk  ácsmester  fia  volt,  ez  meg  egy  szabó 
mester  fia.  De  ahol  jön  ni  I 

A  szomszéd  házikóból  szapora  léptekkel  csörte- 
tett elő  Lestyák  Mátyás  uram,  dühösen  lógatva 
egyik  kezében  a  rőföt,  a  másikban  egy  buzavirág- 
szín  mentét,  melyen  még  ott  voltak  a  férczek. 

—  Hol  az  a  kölyök,  hadd  ütöm  agyon  I  —  kiál- 
tozott hevesen.  —  Ide  jött,  itt  kell  lennie. 

—  Bent  van  a  « szenátus  »-ban. 

—  Kicsoda?  A  Miska?  Hát  hogy  ment  az  oda? 
Előlem  bujt  el  ?  Hanem  iszen  bevárom  én,  a  míg 
kijön.  Majd  adok  én  annak  az  imposztornak.  Poz- 
dorjává töröm  a  gézengúzt.  "Odaadom  neki  avasát 
ezelőtt  egy  órával,  hogy  melegítse  meg,  mert  még 
ma  haza  kell  vinnem  ezt  a  mentét  a  halasi  polgár-' 
mesternek,  a  ki  deputáczióba  mégyen  abban  holnap 
Pest  megyéhez  INógrád  megyébe.^  Most  aztán  be- 
kiáltok a  konyhába:  «Miska,  hozd  be  már  azt  a 
vasat !»  Hát  se  vas,  se  Miska.  Ne  pukkadjon  meg 
aztán  az  ember  mérgében  ? 

Pártját  fogta  Miskának  Katona  Bálint,  a  szűrszabó. 

—  Nem  lehet  ám  már  az  ilyen  felnőtt  legényt 
szabóinasnak    befogni,    vasalómelegítéssel    kínozni. 

*   Pestmegye  Füleken  székelt. 


X 


—  A  saját  portájáról  Ítélkezzék  kend  —  vágott 
vissza  nyersen  a  szabó.  Hát  mit  tegyek  vele,  ha 
nem  való  másra  a  sehonnai  ?  Előbb-utóbb  is  fel- 
akasztják. Persze,  mindig  városi  ügyek  után  hajku- 
ráz.  Majd  adok  én  neked  városi  ügyeket  I  Kékre 
verem  a  gazembert ! 

—  Abból  ugyan  semmi  sem  lesz  1  —  szólt  bele 
újra  Katona  Bálint,  a  fiú  mai  nagy  érdemére  gon- 
dolva. 

—  Itt  sülyedjek  cl,  ha  föl  nem  képelem. 

Katona  Bálint  már  éppen  magyarázni  akarta  pu- 
hább anyagban  dolgozó  pályatársának,  hogyan  ju- 
tott be  Miska  a  szenátusba,  mikor  nagy  robajjal 
megnyílt  a  tanácsterem  ablaka,  a  nemzetes  Porosz- 
noki   Gábor  uram  kihajolt : 

—  Tiszteletre  méltó  népei  Kecskemét  városá- 
naki —  szólt  a  tömeghez  stcntori  hangon,  mire 
s/ri  csend  állt  be.  —  Jelentem  kegyelmeteknek  a 
tanács  nevében,  hogy  e  mai  naptól  számítva  egy 
évre,  a  város  főbírája  törvényeink  és  szokásaink 
szerint,  nemzetes,  tiszteletreméltó  és  vitézlő  Lcstyák 
Mihály  uram  lett. 

A  meglepetés  fölszisszenése  nyisszant  végig  a 
tömött  csoportokon.  Az  első  száj  hahotára  nyílt 
talán:  «hahaha»,  «Lestyák  Mihály,  hehehe !»  Az 
első  hang  tán  még  így  indult,  de  egy  másik  hang- 
gal találkozott  útközben,  egy,  meglehet  szokásból 
elszabadult  « éljen »-nel,  minélfogva  részint  elakadt, 
megtompult,    részint    éljenné    hegyesedett    ki.    És 

utána  a  sok  száz  meg  száz  hang  mind  mind  él- 
jennek  csatlakozott  a  kidomborodó,  az  uralmat 
magához  ragadott  első  éljenhez,  nagy,  széles  és 
hömpölygő  kiáltássá  dagadva  a  levegőben  .  .  .  Ám 
ha  az  első  « éljen »  szerényebb  és  az  első  « hahaha* 
frissebb,  akkor  az  éljen  szakadt  volna  ketté  és 
most  a  fellegverő  ordítás  úgy  hangzanék,  mint  a 
mélységes  pokol  kaczaja :  hahaha,  hihihi.  A  «pigra 
massa»  minél  nagyobb,  vaskosabb,  annál  köny- 
nyebb,  mint  egy  lágy  pehely,  melyet  az  első  fuval- 
lat visz,  visz  a  magasba,  hemperget,  himbál  jobbra 
balra. 

A  harsogó  éljenzésekre  az  utczák  önteni  kezd- 
ték a  népeket.  Mindenünnen  kíváncsiak  rohantak 
elő.  Némelyek  csáklyákkal,  vizes  vödrökkel:  «Hol 
a  tűz?»  vagy  pedig  efFéle  kérdésekkel:  «mi  az? 
mi  történt?)) 

A  városház  kapuja  megnyilt  s  a  szenátorok  ket- 
tesével jöttek,  közbül   Lestyák   Mihály. 

—  Jön  I  jön !  —  Rémítő  tolongás  támadt.  Min- 
denki hozzá  akart  férkőzni. 

Kevélyen,  méltóságteljesen  lépdelt,  mintha  nem 
is  a  régi  lenne.  A  fiatalság  pírja  égett  az  arczán, 
szemeit  mosolyogva  hordozta  meg  a  tömeg  közt,  a 
hogy  illik  a  szerencse  fiához.  Két  oldalt  egy-egy 
hajdú  aprózott  mellette,  magasra  emelt  pálczával, 
miként  a  római  consulok  lictorai.  Ez  volt  a  hata- 
lom külső  jelvénye  Kecskeméten. 

De  rá  is  fért  nemzetes  bíró  uramra,  —  mert  egy 

kicsit  furcsán  festett  az  ezüst  gombos  dolmányú 
tekintélyes  szenátorok  közt  egy  huszonkét  éves  su- 
hancz,  vedlett  mellényben,  ingujjban.  Vagy  hogy 
ezért  volt  ez  érdekes  látni  való,  a  melyre  ujjon- 
gásban  tört  ki  a  nép. 

Az  öreg  Lestyák  hol  elhalaványodott,  hol  bibor- 
vörös  lett. 

—  Istenem,  Istenem,  álmodom-e?  És  megdör- 
zsölte apró  szürke  szemeit,  vagy  hogy  talán  az 
előszivárgó  könycseppeket  törülte  el.  Fogjon  meg 
szomszéd ! 

Csakugyan  összeesett  volna,  ha  Katona  Bálint  fel 
nem  tartja. 

—  No,  most  náspángolja  már  el  kegyelmed  a 
város  főbiráját,  ha  olyan  nagy  potentát  I 

Nem  felelt  semmit,  kezeiből  erőtlenül  hullott  ki 
a  rőf,  szemeit  behunyta,  de  a  sötétben  megérzé  a 
főbíró  közeledését,  egyszerre  hozzá  ugrott,  mint 
egy  hörcsög  és  ráteríté  a  vasalatlan  új  mentét,  me- 
lyen még  a  fehér  czérnák,  meg  a  krétavonalak  is 
rajta  voltak. 

A  tömeg  ezt  is  élénk  zsibbasztó  tetszésrival- 
gással  fogadta,  csak  Katona  Bálint  kurjantott  fel 
tréfásan  : 

—  Holla,  Mátyás  bácsi !  Miben  megy  most  már 
a  halasi  polgármester  Fülekre? 

Az  öreg  szabó  dölyfösen  felelte: 

—  Menjen  ő  kelme  szűrben.  Kis  ember  ő  arra, 
hogy  én  varrjak  neki  mentéket. 


—  Egyeíek.  lakmározzatok ! 


Mikszáth  :  A  beszélő   köntös. 


25.   lap. 

S  ezzel  mint  egy  öklelőző  bika,  utat  vert  ma- 
gának a  csoportosuláson,  rohant  egyenest  haza,  a 
házikója  előtti  kis  kertbe,  hol  egy  nagy  körtefa 
lógatta  kivánatosan  rozsdapiros  gyümölcseit ;  az  alá- 
támasztott hatalmas  ágak  kifelé    csüngtek    az    útra. 

Mint  az  evet,  oly  gyorsan  mászott  fel  egész  a 
koronáig,  s  eszeveszetten  elkezdte  rázni  a  felső 
gályákat.  A  fölséges  zamatú  körték,  az  ő  féltett 
kincsei  sűrűn  potyogtak  a  tömeg  közé  «czup,  czup». 
Gyerekek,  asszonyok  összeröffentek  és  a  gyümölcsre 
vetették  magukat,  mint  mikor  koronázáskor  ara- 
nyakat hány  szét  a  tárnokmester.  Meglett  férfiak 
is  lehajoltak  a  guruló  körte  után. 

—  Egyetek,  lakmározzatok !  rikácsolta  az  öreg  s 
rázta  sziláján,  egyre  rázta  a  vén  fát,  míg  csak  egyet- 
len körte  volt  rajta. 

.  .  .  így  tartotta  meg  a  fia  installáczióját. 


HARMADIK  FEJEZET. 

(KOIOnAi  kétzaltfdésck.  Ágoston  Kiistóf  kOvctsígc.) 


A  főbíró-választás  első  mámorát  kialudtak.  Más- 
nap, harmadnap  kihűlt  a  közönség.  « Mégis  csak 
bolondság  voltD,  mondogatták.  «Valóságos  farsangi 
tréfa !» 

—  Nevetségessé  teszik  a  várost!  —  hánytorgat- 
ták  némelyek. 

—  A  szenátorok  fifikája,  hogy  a  saját  bőrüket 
téli  pihenésre  eltehessék. 

Itt-ott  kipattant  a  boszúság,  elszólta  magát  az 
irigység,  rüg)'et  eresztett  egy-egy  elejtett  megjegy- 
zésben az  elégedetlenség.  De  a  külső  hatalmassá- 
gok siettek  elismerni  az  új  főbirót.  Zülfikar  aga 
nyájas  levelet  írt  neki  «a  jól  őrzött  Szolnok  várá- 
bób,  hogy  egy  nemes  cselekedettel  kezdhetné  meg 
hivatalát,    ha  kiváltaná  a  nála  lévő    két    szerzetest. 

Csuda  uram  négy  szekér  kenyeret  kért  tőle  elég 
barátságos  hangon.  Csak  a  budai  kajmakám  meg- 
bízott embere:  Hali!  effendi,  a  ki  oda  jött  Kecs- 
kemétre adóügyeket  rendezni,  orrolta  meg  a  város- 
házán, hogy  egy  szakáltalan  ifjonczczal  eresztik 
össze  tanácskozni,  mire  a  főbíró  sarkon  fordult, 
becsapta  rá  az  ajtót,  melyen  egy  pár  perez  múlva 
Pintyő  hajdú  nyitott  be,  egy  vén  kecskebakot  ve- 
zetve kötélen. 

—  Mit  akarsz  itt  ezzel  az  oktalan  állattal,  te 
hitetlen  kutya? 

—  A  főbíró  uram  parancsából  hoztam,  hogy  ez- 
zel tanácskozzék  az  úr,  mert    ennek    van    szakálla. 

Tetszett  Kecskeméten  a  «tromf»,  s  Miska  javára 
billent  a  serpenyő. 

—  Ember  lesz  belőle.  Nem  hagy  magával  pacz- 
kázni.  Jól  megleczkéztette  az  efFendit.  Még  ilyen 
főbiránk  sem  volt. 

Nagy  figyelemmel  kisérték  azon  túl :  mi  lesz  be- 
lőle. De  jutott  is  minden  napra  egy  kis  csemege 
a  közvéleménynek. 

Beszélték,  hogy  a  főbíró  magához  hivatta  «a 
finom  kalapácsú*  Balogh  Jánost  és  a  Brassóból  ide 
szakadt  híres  ötvöst,  Walter  Venceel  uramat:  ké- 
szítsenek egy  karikás  ostort,  melynek  színaranyból 
legyen  a  nyele,  kirakva  topázzal,  smaragddal  és 
más  színt  játszó  drágakövekkel,  valamint  egy  filigrán 
fokost,  ugyancsak  aranyból  a  nyelét,  ezüstből  a 
baltáját.  Éjnek  a    napot    ne    nézzék,    hanem    meg- 

fordítva.  Egy  vagyonba  kerül  a  két  ékes  szerszám. 
(Hát  van  a  városnak  az  cflFélékrc  pénze?) 

A  következő  vasárnap  a  bíró  és  két  szenátor 
bejárták  a  boltokat  és  mind  megvették  a  nemzeti 
szinű  pántlikát,  aztán  kihajtattak  a  város  négy  lován 
a  Szikrára. 

Szikra  a  Kecskemét  Saharája.  Egy  tenger,  ho- 
mokból. Azóta  már  megfogták  a  faültető  unokák, 
akkor  még  szabad  volt  a  homok  s  futott,  vándorolt, 
hömpölygött  a  végtelenbe  megszakadozott  hullá- 
mokban, tetszése  szerint. 

Köröskörül  végtelen  darabon  sem  víz,  sem  nö- 
vény; a  nap  liliom  színekben  szórja  verőfényét  a 
milliárd  apró  homokszemekre,  melyek  mozognak, 
hömpölyögnek  szemkápráztató  g)'orsaságban,  mintha 
ezer  meg  ezer  láthatatlan  seprő  dolgozna  szünte- 
len, vagy  hogy  csak  a  napsugár  mozog  és  ugrán- 
doz  rajtuk.  Állatnak,  élő  teremtésnek  semmi  nyoma. 
Ez  a  föld  nem  lehet  szülője  még  egy  piczinyke 
ürgének  sem.  Mert  ez  a  föld  csak  átutazóban  van.  Itt 
nem  lehet  odahaza  senki,  a  hol  maga  a  föld  sincs 
odahaza.  Egy  ürge  is  szereti,  ha  lyukát  elhagyja, 
hogy  visszatalálhasson  rá  .  .  .  Ejh,  ki  próbálta  itt 
megjelölni,  ha  csak  egyetlen  porhanyó  dombot,  a 
melyikre  holnap  rátalál  ?  A  buczkák  odább  sietnek, 
mint  a  nyugtalan  utas.  Föloszlanak,  futnak  és  ala- 
kulnak .  . . 

Mély  halotti  csönd  van.  Csak  néha  csattan  egyet 
fent  a  légben  a  villás  fecske,  mely  nem    átal    erre 

röpülni.  Messze,  nagyon  messze  egy-egy  vadkacsa- 
pár hápog.  Ott  valahol  nádas  van.  Majd  bölöm- 
bika huhhant  erős  durva  hangján. 

A  nap,  ha  kél,  egy  homokbuczkából  kapaszkodik 
fel,  a  lehajló  égről  lehunytakor  megint  egy  homok- 
buczkába  pottyan  be.  Egy  fénylő  vándorló  homok- 
buczkának  látszik  a  nap  is,  melynek  arany  porzója 
szétfrecseg  a  magasból  a  szürke-barnás,  egyszínű 
világ  fölött. 

Soká,  soká  kell  menni,  míg  végre  feltör  az  aj- 
kon önkéntelenül  az  örömkiáltás:  «fű,  fű!»  Most 
már  nem  messze  lehet  a  víz  sem.  Törpe  füzek 
között  kanyarog  a  regényes  Tisza,  a  mi  édes  vizű 
folyamunk.  Balról  kis  viskó  fehérlik,  a  pusztabíró 
lakása.  Dús  legelők  terülnek  cl  mögötte,  zúgó  ná- 
dasokkal. Amott  egy  cserény,  szemben  vele  meg- 
barnult szárnyék,  a  hová  a  gulyák,  ménesek  jutnak 
«fedeletlen»  hajlék  alá. 

A  főbírót  érdekelte  a  puszták  élete;  sorba  né- 
zegetett mindent.  Aztán  meghagyta  a  gulyásoknak, 
csikósoknak,  hogy  mához  négy  hétre  virradóra 
száz,  lombos  szarvú  fehér  ökör  legyen  a  városháza 
előtt  és  ötven  szilaj  csikó,  a  legszebb  hibátlan  öt- 
ven a  ménesből,  nemzeti  pántlikával  bevont  sörény- 
nyel ;  nemzeti  szalagok  csüggjenek  le  az  ökrök 
szarváról  is. 

Ez  az  intézkedés  sem  maradt  titokban,  mihelyt 
hazaérkeztek  a  várostartó  urak,  s  ha  lettek  volna 
már    akkor    ujságlapok    Kecskeméten,    entrefiletben 


3° 

ritkított  betűkből  hozta  volna  a  felelős  szerkesztő, 
így  csak  a  boros  kancsók  melleit  találgatták  a  czi- 
vjsek : 

—  Arany  karikás,  arany  fokos,  nemzeti  pántlikás 
ökrök  és  csikók!  Talán  ide  szegődik  a  király  fia  a 
nemes  városhoz  számadó-bojtárnak. 

De  még  nagyobb  lett  a  csodálkozás  másnap,  mi- 
kor Pintyő  Gyurka  nagy  dobszó  mellett  kihirdette 
a  főbb  utczákon  peneczilus  hangján  : 

—  Drum !  Drum  I  Adatik  tudtára  azoknak :  a  ki- 
ket illet! 

Itt  rendesen  pauzát  szokott  tartani  a  dobverő 
Gyurka,  s  Ichajtá  czékla  alakú  fejét  féloldalt,  mint 
egy  bús  lud,  de  olyan  ügycsen,  hogy  a  szája  a 
dolmány  belső  zsebében  levő  lapos  bütykös  csü- 
cséhez  ért  s  jót  húzván  belőle,  átnedvesedett  gé- 
gével mennydörögve  folytatá  a    főben    járó    részt : 

—  Miszerint  a  ki  a  török  császár  felesége  akar 
lenni,  vasárnapig  a  nemzetes  főbíró  uramnál  jelent- 
kezzék. 

Bezzeg  lett  erre  izgés-mozgás,  nevetgélés  Kecs- 
keméten. 

—  Megbolondult  a  főbiró,  vagy  mi  ? 

—  Éretlen  gyerek  I  —  dohogtak  sokan. 

A  benfentesek,  a  kik  tudták,  mi  a  czél,  kétkedő 
mosolylyal  rázták  a  fejőket:  «Nem  lészen  foga- 
natja*. 

A  hivők  ellenben  csodálkozának  és  örültek  a 
kitüntetés  fölött :  mert  mégis  csak  szép  az,  hogy  a 


—   "Drutn  !  Drum !  Adatik  tudtára  azoknak  '  a  kiket  illet ! 


Mikszáth  :  A  beszélő   köntös. 


30.   lap. 


török  császár  Kecskemétről  házasodik.  Jó  izlésc 
van  ő  felségének.  (No  most  beszélj  már  Nagy- 
Kőrös  !) 

Leányok  és  férjhezmenő  özvegy  menyecskék 
szörnyűküdve  beszélték  meg  az  érdekes  újságot. 
Csúfolódtak,  évelődtek  egymással  csintalan  beszé- 
dekkel öt  napig  a  kutaknál,  a  kender-tillónál  és  a 
hol  összejöttek. 

A  főbíróék  terve,  mint  a  csiga-biga,  egyre  ki- 
jebb  nyújtogatta  szarvacskáit.  Híre  jött,  hogy  a 
szultán,  IV.  Mahomet  Budára  érkezik,  azt  is  be- 
szélték széltében,  neki  viszik  a  száz  ökröt  és  ötven 
csikót  arany  karikással,  arany  fokossal  és  az  ajánl- 
kozó fehér  népekből  neki  választják  ajándékul  a 
szenátorok  a  négy  legszebbet. 

—  Csak  négyet,  —  villogott  fel  pajkosan  a  lek- 
várfőzésnél a  szép  Inokai  Pálné;  —  szegény  török 
császár  I 

—  Hátha  még  azt  tudnád,  Borcsa  húgom,  — 
magyarázta  Tóth  Máté,  —  hogy  otthon  háromszáz- 
hatvanhat felesége  van   még. 

—  Sok  dolga  lehet,  lelkem  bátyám,  —  vág  közbe 
a  harmat  eszű,  szöszke  llgi  Györgyné,  —  a  míg 
reggelenként  elpáholja   őket. 

—  Bolond  vagy,  fiacskám ;  nem  veri  az  a  fele- 
ségeit, mint  téged  Ugi  uram,  nem  is  látja  őket: 
azért  van  haromszázhatvanhat,  hogy  minden  napra 
jusson  egy. 

(S  pajkosan  csettentett  ő  kelme  a  nyelvével.) 


Éles  asszonyi  ész,  az  Ágoston  Katáé,  nyomban 
felfedezte  a  sok  feleség  közt  a  legszerencsétle- 
nebbet. 

—  Hát  annak  mi  jut  szegénynek,  a  ki  februárius 
huszonkilenczedikén  van  sorban,  olyan  esztendőben, 
mikor  a  februáriusnak  huszonnyolcz  a  napja? 

Ezt  bizony  nem  tudta  megmondani  Tóth  Máté 
sem,  dohogott  valamit,  hogy  « másforma  kalendáriom 
van  a  töröknél*,  de  ez  nem  gátolta,  hogy  meg  ne 
induljon  a  pityergésig  menő  szánakozás  a  három- 
százhatvanhatodik asszony  felett  (oh  szegény,  bol- 
dogtalan lélek).  Majd  a  kiváncsiság  kerekedett  fe- 
lül, kinek  lesz  vájjon  szeme  ajánlkozni  ?  Ámbár 
nem  volna  bolondság,  ha  kitudódnék,  melyik  hát 
az  a  négy  legszebb  rózsa  a  kecskeméti  virágos 
kertben  ?  Kiket  választana  a  magisztrátus  ? 

Titokban  sok  hiú  szívet  tudom  csiklandozott  ingerlő 
gondolat.  De  a  szemérem  azt  mondta:   « csitt I» 

Meg  is  nyúlt  a  főbíró  ábrázata  mihamar.  Egész 
vasárnapig  egyetlen  halacska  sem    akadt  a  horgon. 

Azaz,  hogy  ott  járt  Fábiánné  asszonyom,  kifes- 
tett szemöldökkel,  ropogós  szoknyában. 

—  Találja  el,  főbíró  uram,  miért  jöttem?  — 
szólt  hamiskásan  kacsintva. 

—  Talán  adót  jött  fizetni? 

—  Ugyan  menjen. 

S  csipkés  szélű  kendőjével  kaczéran  suhintott 
Lcstyák  felé. 

—  Talán  panaszkodni  jött  valakh-e? 

—  Nem  1 

—  Talán  a  papoknak  gyűjtöget,  —  folytatá  a 
főbíró  csípősen. 

Rábiánné  búsan  szegte  le  fejét  és  elhalóan  nyögte: 

—  Ha  ki  nem  találja,  hiába  mondanám. 

Volt  a  hangjában  valami  fájdalmas  lemondás,  va- 
lami szívet  facsaró  melancholia. 

—  Micsoda!  Csak  tán  nem  ajánlkozni  jött? 

—  Özvegy    vagyok,    —   monda   szemérmetesen. 

—  Indoknak  indok.  Hm  ! 

—  A  városért  teszem,  —  folytatá  fülig  pirulva. 

—  De  hát  mit  szól  ehhez  Brúnó  atya  és  Litkei  páter  ? 
—  morgott  a  főbíró  félig  boszúsan,  félig  nevetve  — 
a  kik  kegyelmedet  már  majdnem  szentté  tették. 

—  Misét  szolgáltatok  a  lelkemért.  Lelkem  az 
egyházé  marad  tovább  is,  testemet  föláldozom  a 
városomért. 

—  Szép,  szép !  Majd   följegyzem  a  nevét. 
Még  egy  pár  pocsék  pofa  jelentkezett  ezenkívül 

is.  Nagy  Panna,  a  czeglédi  utczáról,  özvegy  Keme- 
nesné.  Bán  Mária.  Egy  párt  ki  is  kergetett  a  szo- 
bájából a  főbíró.  « Ejnye,  takarodsz  innen,  te  deszka, 
ki  az  ördögnek  kellenél  te?» 

Egy  szeplős  leánynak  ezt  mondta  haragosan : 

—  Nincs  neked  otthon  tükröd? 

—  Nincs,  nemzetes  főbíró  uram. 

—  No  hát  eredj,  fiam,  keress  valahol  egy  dézsa 
vizet,  nézd  meg  magad  benne,  s  gyere  vissza,  ha 
van  lelked. 

Mikszáih  :  A  beszélő  köntös.  a 

Mind  e  részletek  nagy  derültséget  keltettek  a 
jól  értesült  körökben.  Másnap,  hétfőn,  tanácsülés 
lévén,  magok  a  szenátorok  sem  sajnáltak  meg- 
ereszteni egy  kis  csipősségct  a  sikertelen  vállalko- 
zás felett. 

—  Egy  se  alkalmas,  —  felelte  Lestyák  boszúsan. 

—  Nos,  hát  van-e  már  a  kalitban  valaki? 
Porosznoki  Gábor  uram  kedélyesen  köhécselt, 

—  Elszámítottuk  magunkat.  Könnyebb  volna  a 
császárnak  négy  anyát  találni  Kecskeméten,  mint 
négy  odaliszkot. 

—  Én  megtalálom  a  négy  odaliszkot  is,  —  szólt 
a  főbíró  határozottan. 

Makacs  és  hajthatatlan  volt  abban,  a  mit  egy- 
szer eszébe  vett. 

—  Bokréta  nélkül  nem  mehetünk. 

S  ezzel  odatolta  a  szenátoroknak  a  budai  szand- 
zsák pasa  bizalmas  levelét,  a  ki  tudakozódására : 
milyen  ajándék  volna  a  fölséges  szultánnak  illendő, 
azt  felelte  keleti  homályossággal : 

(kVigyetek  neki  loval,  fegyvert,  pecsenyét  és  virá- 
got!* 

Meg  kell  lenni  a  virágnak,  punktum 

Hiszen  persze  nem  ajánlkozott  eddig  senki,  mert 
nem  volt  még  kitéve  semmi  csalétek.  A  török  szul- 
tán ugyan  nem  az ! 

Ki  rajong  a  török  szultánért?  Ha  még  valami 
tiszai  gazdag  deli  molnár  lenne,  csinos  testhez  illő 
csukaszin    dolmányban,    hetyke    rámás    csizmákban 

és  ha  hites  feleséget  keresne.  De  a  török  szultán ! 
A  kiről  csak  annyit  tud  a  mifelénk  való  fehérnép, 
hogy  a  basák  basája;  s  a  basáról  csak  annyit  tud : 
« török  basa,  nagy  a  hasaw. 

Hiszen  a  veréb  se  lépne  be  a  tőrbe,  a  fehér  ló- 
szőrből  sodrott  karikákba,  ha  nem  volnának  a 
szalma  közt  megszórva  pirosló  búzamaggal.  Hiszen 
a  kis  egér  se  menne  be  a  csapdába,  ha  nem  fehér- 
lenek ott  ingerlőn,    csalogatón  a  fehér  hájdarabka. 

Ki  kell  a  csalétket  tenni  a  kecskeméti  leányok- 
nak is. 

S  mi  lehet  az  a  csalétek  ?  Hát  én  Istenem, 
ugyan  mi  más,  mint  a  —  ruha.  Gyöngyök,  szalagok, 
csipkék.  Ez  is  egy  szentháromság,  de  a  pokol  szent- 
háromsága. A  Belzebubtól  kezdve  minden  ördög 
bennük  suhog,  csörög;  kiáltja  az  egyik:  «gyere 
nézz  meg»,  biztatja  a  másik:  «próbálj  fel  engem!», 
susogja  a  harmadik:   « kárhozz  el  értem!)) 

Lestyák  Mihály  ahhoz  értő  asszonyokat  küldött 
szét,  kit  Szegedre,  kit  Budára  a  török  kereskedők- 
höz, vegyék  össze  a  legszebb  selyem-brokát  szö- 
veteket. Arany,  ezüstvirágokkal  átvert  posztókat, 
finom  blond-csipkéket,  rubintos  csereseket,  vak/tó 
násfákat  drága  fity égőkkel.  De  el  ne  felejtsék 
kegyelmetek  asszonynéném  a  kösöntyüket  sem.  Jól 
megválogassák,  mindent  szem  nem  látta,  fül  nem 
hallotta  pompában.  Ügy  legyen  az  eszük  igazítva, 
mintha  négy  herczeglány  bálba  készülődnék  s  nekik 
kellene  a  portéka. 

Maga  az  öreg  Lestyák  sem  pihent;  szekérre 
ült  a  fia  megbízásából,  bejárni  a  szomszédos  nagy- 
úri famíliákat:  a  Vayakat,  Fáyakat  és  a  Báriusokat, 
a  kiknek  6  dolgozott  (mert  messze  földön  híres, 
remeklő  szabó  volt),  hogy  kölcsön  kérje  tőlük  városi 
közczélra  (hisz  ők  is  mindnyájan  birtokosok  Kecs- 
keméten) a  ruhavarró  frájláikat. 

Mindenütt  kegyesek  voltak  az  úrasszonyok,  «a 
város  patronái)).  Mátyás  mester  egy  szekér  frajlá- 
val  érkezhetett  haza. 

Mikor  nagy  ládákban  a  portéka  is  megérkezett, 
minden  bámulatra  méltó  volt,  megindult  Lestyák 
Mátyás  felügyelete  alatt  a  lázas  tevékenység  éjjel- 
nappal. Csattogtak-kopogtak  az  ollók,  gyüszük, 
csillogtak-villogtak  a  tűk  s  apránkint  alakot  kez- 
denek ölteni  a  sok  szögletes  bársony-  és  selyem- 
darabkák. Ez  itt  egy  kacízabáj,  az  ott  egy  rokolya. 
Ahol  meg  a  pruszlik.  (Oh  be  felséges  kis  jószág !) 
Amabból  a  fehér  csipkéből  ingváll  formálódik ; 
olyan  lesz,  mint  a  hab.  Hát  ez  a  tarajos  bolond- 
ság ezer  apró  aranykarikából  összetűzve?  Az  a 
főkötő.  Mert  a  négy  virágból  hajadon  lesz  kettő, 
menyecske  a  másik  kettő.  Mondani  sem  kell  tán, 
hogy  a  mennyi  leány  és  asszony  van,  az  mind 
ezekről  a  csodaruhákról  beszélt  nappal  s  álmodott 
éjjel. 

Ilyen  szép  kerékvágásban  lett  volna  már  min- 
den, ha  tisztelendő  Brúnó  gvárdián  és  Litkei  páter 
bele  nem  okvetetlenkednek. 

Ezeknek  sehogy  sem  tetszett  a  terv,  hogy  Kecs- 
keméten török  hatóság  legyen,  ha  csak  egyetlen 
csausz  is  és  azt  a  város  maga  kérje. 

—  A  ki  Jehova  embere,  ne  kac^zérkodjék  Allah- 
val.  Mert  a  csélcsap  szolgát  az  egyik  IJr  eltaszítja 
magától  és  a  másik  Ur  föl  nem  veszi  magához. 
Legyetek  résen,  Kecskemét  istenfélő  lakosai ! 

Penekedtek,  átkozódtak,  lázító  beszédeket  tar- 
tottak az  új  főbíró  ellen,  ki  a  törökkel  trafikál, 
neki  akarván  odajátszani  szent  Miklós  püspök  vá- 
rosát, a  ki  elviszi  szüzeinket,  eladja  lelki  üdvös- 
ségünket. 

Jó  száraz  tapló  a  magyar  szív;  minden  szikra 
fogja.  Mindig  több-több  ember  bőszült  meg.  A  kö- 
vetkező vasárnap  nyugtalan  csoportok  verődtek 
össze  a  szent  prédikáczió  után  a  városháza  előtt, 
fenyegető  kézmozdulattal  kiáltozva : 

—  Le  a  főbíróval  I  Le  a  szenátorokkal ! 
Kivált    a    katholikusok    voltak    erősen     irritálva. 

A  lutheránusok,  kiknek  magvető  elei  több  mint 
száz  év  előtt  jöttek  be  ide  Csehországból  és  a 
Tolnáról  ideszakadt  kálomisták,  kik  ez  időben  egy 
csomóban  elkülönözve  laktak  a  temetőutczában, 
még  tán  szerették  is  egy  kicsit  a  protestáns  erdélyi 
fejedelmekkel  pajtáskodó  kontyosokat.  A  protes- 
tánsok előtt  csak  olyan  furcsának  látszik  a  turbán, 
mint  a  ti  ara. 

Porosznoki  és  Ágoston  uraimék  izgatottan  ron- 
tottak be  a  főbíróhoz: 


—  Nagy  baj  van.  A  nép  háborog  alant.  Nem 
hallja  kegyelmed? 

—  De  hallom,  —  felelte  közömbösen. 

—  Quid  tunc  ?  Letegyünk  a  tervünkről  ? 
Miska  gúnyosan  nézett  a  szemök  közé. 

—  Az  a  kérdés,  rosszabb  lett-e,  mióta  a  gvár- 
dián  ellenzi? 

—  Nem  lett  rosszabb  —  szólt  Porosznoki  — 
de  az  eshetőségekkel  számolnunk  kell.  Két  hét  alatt 
a  két  páter,  kiknek  nagy  befolyása  van  a  népre, 
kaszára,  baltára  kapatja  a  népet  ellenünk. 

—  Az  a  kérdés,  mi  intézzük-e  Kecskemét  sor- 
sát vagy  az  utcza?  Én  azt  gondolom,  mi  intézzük. 
Ügy  lesz  hát  elintézve,  a  mint  elhatároztuk. 

Annyi  crélylyel,  olyan  keményen  mondta  ki  e 
szavakat  a  fiatal  főbiró,  hogy  még  a  vasjellemű 
Porosznokinak  is  imponált,  csak  Ágoston  Kristóf 
szeretett  volna  szurkálózni. 

—  A  makacsság  nem  mindig  eszélyesség,  főbíró 
uram.  A  baj  megvan ;  az  ellen  tenni  kell  valamit, 
míg  a  nyakunkra  nem  nő. 

—  Hát  iszen  teszünk  is.  Kegyelmed  egy  félóra 
múlva  lóra  ül. 

—  Én? 

—  Titkos  követségben  megy,  fontos  ügyben. 

—  Hova  ? 

—  Üljenek  le,  nemzetes  urak,  de  lakat  a  szá- 
jukra, mert  a  ki  elárulja,  a  mit  mondok,  bűnperbe 
vonatom  I 

—  Úgy  beszél,  mint  egy  diktátor  —  morgott  a 
beteges  Zaládi. 

Ezalatt  ugyanis  egyenkint  beszállingóztak  az  elöl- 
járók, kikelt  arczokkal,  halványan :  némelyiknek  a 
rémület  rítt  ki  szemeiből. 

—  Halljuk!  Halljuk I 

—  Ágoston  uram  a  kurucz  sereget  keresi  fel, 
nevezetesen  Csuda  Istvánt. 

—  Azt  a  tolvajt?  No  iszen,  majd  adok  én  annak, 
csak  kerüljön  a  szemem  elé. 

—  Nem  igen  fogja  azt  bántani,  hanem  inkább 
nyájas  parolaszó  mellett  megalkuszik  vele,  meny- 
nyiért volna  hajlandó  még  egyszer  elrabolni  a 
gvárdiánt  és  Litkei  pátert  —  de  mindjárt  ám.  Erre 
a  két  emberre  nincs  egy  ideig  szükségünk. 

A  városatyák  komoly  ábrázata  mosolyra  derült; 
nem  volt  már  sápadt  egyik  sem.  Porosznoki  tnram 
vígan  csapott  tenyerével  homlokára. 

—  No  ez  sem  jutott  volna  eszembe.  Helyes, 
okos!  Kegyelmed  született  diplomata. 

—  A  kényszerűség  jó  tanító,  jobb  néha  a  tapasz- 
talásnál. A  papok  ellen  nincs  hatalmunk,  sem  el 
nem  fogathatjuk  őket,  sem  el  nem  tilthatjuk  a  szó- 
széktől. Egyetlen  szer  van  csak:  Csuda  István. 

—  Mennyit  Ígérhetek?  —  kérdé  jókedvvel  a 
kifelé  induló  Ágoston. 

—  Olcsón  megcsinálhatja,  mert  nincs  most  semmi 
dolga,  azonfelül  belevág  a  szakmájába.  Ígérje  a 
felét  annak,  a  mit  kér. 

Egy  félóra  múlva  már  ott  verte  a  port  az  Ágos- 
ton pej  kanczája  a  czeglédi  úton  s  harmadnap  este 
a  jámbor  szerzeteseket  megkötözve  vitték  Csudáék 
épen  arra  ...  Ily  foganatos  volt  az  Ágoston  Kris- 
tóf uram  titkos  követsége,  melyet  aztán  holta  nap- 
jáig nem  győzött  emlegetni  nagy  előszeretettel, 
mindig  csillogóbban,  regényesebben,  aggastyán 
korában  hetyke  dicsekvéssel :  «Hej,  mikor  én  még 
plenipotcntiás  követ  voltam  a  Thököly  uram  ő  fel- 
sége udvaránál  I» 


NEGYEDIK  FEJEZET. 


(Négy  rezedasziUal  elindulnak  va)a.) 


A  papokat  elvitték  —  a  kecskeméti  népforra- 
dalom elaludt  s  közeledett  a  nevezetes  nap,  mikor 
Budára  indulnak  az  ajándékokkal  — török  császár  elé. 

A  ruhák  elkészültek  s  az  utolsó  három  napon 
kitették  a  városházán  közszemlére.  No  volt  ott 
búcsújárás  I 

Pintyő  hajdú  őrizte  a  nagy  asztalt,  melyen  ki 
voltak  ingerlőn  terítve.  Úgy  állt  ott  a  vén  Gyurka, 
mint  egy  Cherub,  a  lángpallos  helyett  fölemelt 
mogy  oróf  apái  czával . 

Olyan  szép  volt  az  a  sok  «csiri-csári»,  hogy 
még  ő  is  elandalodott  rajtok. 

—  Nagy  segítség  az  ilyen  rongy  asszonyábrázatnak  1 

A  csinosabb  nőszemélyeket  meg  biztatta  né- 
melykor; ez  is  a  tisztéhez  tartozott. 

Ugyan  próbálja  fel,  galambom,  ott  a  másik 
szobában. 

És  ki  állott  volna  ellent?  Volt-e  szív,  a  melyik 
meg  nem  dobbant,  tekintet,  a  melyik  ott  nem  ve- 
szett? Az  ezeregy  éj  minden  ragyogása  semmi  se. 

Hány  lányka  topogott  körül  félénken,  mint  az 
őzike,  elindítá  szemeit  szendén,  de  azok  csakhamar 
kitágultak  és  világolni  kezdtek,  mint  két  lobogó 
mécs,  lassú  remegés  fogta  el  tagjait,  halántéka 
lüktetett  s  ilyenkor  rászólt  a  hajdú :  wPróbáld  fel, 
húgocskámh)  Biz  az  felpróbálta,  még  ha  belehalt 
volna  is. 

És  jaj,  a  ki  egyszer  felpróbálta!  Két  frájj  font 
a  hajába  pompás  szalagokat,  derekát  befűzték  kar- 
csúra, arra  adták  fel  a  gyönyörűséges  ingvállt,  a 
pruszlikot,  a  meggyszínű  selyemszoknyát,  himzctt 
ezüst  félholdakkal,  hát  még  a  piros  karmazsin 
csizmát  a  lábára,  hát  még  a  násfát,  a  szem- 
vakító kincseket.  «Uczu  lelkem,  most  nézd  meg 
magad !» 

Erre  aztán  elhozták  elébe  a  tükröt,  a  mire  az 
fölsikított  az  örömtől ;  egy  mesebeli  tündért  látva 
benne. 

S  mikor  nézné  magát  vágytól  pihegve,  ziháló 
mellel,  a  hiúságnak  édes  éhségével,  eléje  áll  ismét 
a  Cherub : 

—  No  de  elég  volt,  vetkezz  le  már  —  vagy 
pedig  ha  tetszik,  járj  örökké  ilyen  ruhában. 

Ugyan  melyiknek  van  ereje  azt  mondani :    «Ka- 

czaglak  benneteket*,  kikapcsolni  az  igéző  mellény- 
két, leoldozni  a  bámulatos  szoknyácskákat,  lehúzni 
a  hetyke  karmazsincsizmát,  leszedegetni  a  tündöklő 
ékszereket  és  belebújni  ismét  régi  ütött-kopott 
motyóiba? 

Mind  meg  akarta  próbálni,  —  egyik  sem  vetette 
le  szívesen. 

Még  élemedettebb  nőszemélyeket  is  majd  kilelt 
a  hideg;  szerettek  volna  mérkőzni  —  biz  Isten 
olyanok,  a  kiket  Szegeden  megégetnének. 

Végre  is  be  kellett  hozni  a  tilalmat.  Csak  a 
szépek,  árvák  és  szegények  próbálhatták  fel  a  ru- 
hákat. Olyanok,  a  kik  jöhetnek' 

Pintyő  bácsi  nagyra  vitte  ;  ő  határozta  meg,  ki 
»  szép.  —  Parisnak  csak  egy  arany  almája  volt, 
neki  egy  kosárral !  Keresték  is  a  protekczióját  igéző 
mosolyokkal,  sonkával,  kalácscsal  s  egy  boros  kancsó 
is  került  innen-onnan.  Mert  nagy  hivatal  volt  az. 
Úgyszólván  csak  később  tudódott  ki,  mikor  még 
tíz-húsz  év  múlva  is  rangot  adott  az  asszonyok- 
nak, ha  elmondhatták:  «Nem  a  gólya  költött  en- 
gem ;  rajta  volt  az  én  testemen  is  a  "Lesíyákék 
rubája».  Valóságos  közmondás  lett  belőle. 

Hát  még  akkor  mindjárt  melegében,  képzelhetni, 
nem  lehetett  közömbös,  kin  volt,  kin  nem  volt  a 
ruha;  ki  találtatott  hivatalosan  szépnek  s  ki  « alkal- 
matlannak».  Sok  égő  keserves  könny  omlott  ezért. 

Nem  akarom  vádolni  hivatali  visszaéléssel  az 
öreget    sem,  hogy  megvesztegettette  magát  (nehéz 

volna  azt  most  kétszáz  év  után  bizonyítani),  de 
tény  a  mi  tény,  sok  tapintatlanságot  csinált.  Ott 
van  például  a  czigány leány  esete. 

Bejött  a  kis  kormos,  rongyokban,  mezítláb,  kó- 
ozosan,  meglegeltette  nagy  szemeit  a  kincseken  és 
a  szája  nyitva  maradt  és  a  nyitott  szájából  mint 
fényes  keleti  gyöngyök  fehérlettek  ki  a  fogai. 
(Az  a  vén  mamlasz  észre  sem  vette.) 

Egész  gyermek  volt  még,  nyúlánk  bár,  de  erő- 
teljes. Sokáig  settenkedett,  habozott,  míg  végre 
megszólította  a  hajdút: 

—  Hát  nekem  szabad-e  ? 

Gyuri  bácsi  nagyot  fujt  előbb,  majd  méltatlan- 
kodva mordult  rá: 

—  Alinek  a  béka  lábára  patkó?  Eredj  a  pokolba. 
Mintha  mindenik  szó  egy  felhő   lett    volna    s    a 

leány  arczára,  homlokára  ereszkednék,  olyan  szo- 
morú lett.  Még  ezt  a  vadon  nőtt  mókust  is  meg- 
babonázta a  pipere.  Elfordult,  könnyezett  és  a 
könnyeket  a  könyökével  törölgette. 

Szerencse  —  vagy  tán  nem  szerencse  —  épen 
bent  volt  a  főbíró  és  megfigyelte  bánatát.  Kezével 
megérintette  a  vállát.  Ijedten  rezzent  fel. 

—  Válassz  a  ruhák  közül,  öltözz  feli 
Habozva  nézett  fel  rá. 

—  Az  nem  engedi  1  (Pintyőre  mutatott  a  meg- 
rándított fél  vállával.) 

—  De  ha  én  engedem,  a  város  főbírája. 
Ránézett  a  könnyein  keresztül  nevetve. 

—  Te  parancsolnál  itt?  Igazán? 

—  Pintyő  —  szólt  a  főbíró  mosolyogva  —  vigye 
be  a  kis  leány  után  a  legszebb  ruhát.  Lássuk,  mit 
lehet  belőle  csinálni. 

Meg  is  láthatták  azt  egy  negyed  óra  múlva. 
Mikor  kilépett  az  öltözőszobából  kimosakodva, 
felöltözve,  a  csodálkozás  moraja  hangzott. 

Álom  játéka-e  vagy  élőlény?  Olyan  volt,  mint 
egy  vakító  szépségű  királyleány.  A  cseresznyeszín 
selyem  pruszlik  tündér  idomokat  engedett  sejtetni, 
a  rokolya  kecsesen  kígyózott  le  a  bokáig.  Ajka 
túltett  pirosságával  a  rubintos  násfáján,  kondor 
fekete  varkocsa  addig  szaladt  rajta  lefelé,  míg  csak 
valamit  talált  belőle. 

—  Kinek  a  lánya  vagy?  —  kérdé  a  főbíró  el- 
ragadtatva. 

—  Az  öreg  Bürüé,  a  ki  a  « Nyalka  halász  »-nál 
szokott  muzsikálni.  (A  « Nyalka  halász »  hírhedett 
csárda  volt  a  tiszaparti  tanyák  között.) 

—  Mi  a  neved  ? 

—  Czinna. 

—  Velünk  jössz  Budára  ? 
Vállat  vont  egykedvűen. 

—  Akkor  tied  marad  a  ruha, 

—  Megyek. 

így  került  elő  a  bokréta  legszebb  virágszála. 
A  többi  is  könnyen.  Csak  ki  kellett  válogatni  hozzá 
a  sokból  a  legillőbb  hármat.  A  lenhaju  Bari  Máriát 
ibolya  szemével,  ringó  derekával,  a  délczeg,  magas 

Katona  Magdolnát  és  a  begyes,  gömbölyű  Pál 
Ágnest,  csattanós  piros  arczával,  fcslő  mályva- 
rózsát. —  Nem  csókolt  soha  különbeket  a  szul- 
tán s  nem  énekelt  meg  ezeknél  szebbeket  Fir- 
duzi  I 

Indulhattak  most  már. 

Vasárnap  beállított  a  gulya,  száz  villás  ökör, 
mindenik  csinos  vaskolomppal,  pántlikás  szarvval, 
beállított  a  ménes,  ötven  nyúlánk  csikó,  mindenik 
kis  ezüst  csengővel.  Felültek  kettesével  két  szekérre 
a  leányok,  azaz  hogy  menyecske  belőlük  kettő ; 
a  leghamisahb  két  menyecske  —  mert  csak  annak 
adják  ki  magukat. 

Majd  fölkászmálódnak,  molnár-kék  czüstcsattos 
köpenyeikben  szenátor  uraimék,  a  fürhéczes  ko- 
csikra. Az  elsőbe  a  főbiró,  Kriston  Ferenczczel,  a 
kocsisülésen  befelé  fordulva  Inokai  József.  Egyik 
a  ménest  viszi,  másik  a  gulyát.  Ágoston  uram,  a 
ki  a  másik  kocsin  ül,  követi  voltából  hirtelen  virág- 
kertésznek vedlett  alá,  —  ilyen  a  politika !  .  .  . 
Porosznoki  Gábor  a  fegyvert  viszi  gyönyörű  selyem 
tokban.  A  hatodik  városházbeli,  a  kis  púpos  Imecs 
György,  rosszul  fest,  de  jól  beszél  törökül,  tatárul ; 
ennélfogva  őt  viszik   « kenőembernek ». 

Az  összegyűlt  népek  « éljen*  riadása  felhangzik; 
az  itthon  maradt  asszonyok  sietnek  lekapni  fejük- 
ről kendőiket,  hogy  lobogtathassák ;  a  kocsisok 
megindítják  lovaikat,  a  csikósok  megcserdítik  a 
karikást    s    megindul    a    fényes    menet,  muzsikaszó 


.  .  .  a  csikósok  megcserdtlik  a  k<^J'ikást. 


Mikszáth  :   A   beszélő   köntös. 

mellett,  mert  a  száz  ökör  kolompja  kong-bong,  az 
ötven  csikó  csengője  csilingel  .  .  . 

Az  út  egyhangú,  le  sem  irjuk.  Az  alföldön  min- 
den egyforma.  A  helységek,  a  városok,  a  határaik. 
A  délibábos  róna,  melynek  csak  a  mennybolt  le- 
hajlása vet  véget,  a  tompa  szürke  talaj,  melyből 
lila  tónusokat  csal  ki  a  bágyadt  őszi  napsugár,  egy 
mindenütt.  Egyik  határ  úgy  hasonlít  a  másik  határ- 
hoz, mint  egy  rőf  posztó  a  másikhoz,  ha  egyvég- 
ből  vannak.  Imitt-amott  felbukkan  egy-egy  fanélküli 
magányos  tanya,  fehér  házikó,  kútgém.  A  községek 
végén  kipeczkelt  szárnyaikkal  a  szélmalmok  —  úgy 
tűnnek  fel  az  utasnak,  mintha  az  előbbi  faluból 
valók  volnának. 

Igazán  mulatságos,  hogy  még  a  nagy  alföldi 
városok  is  milyen  egyformák  valának.  Mindenik- 
nek volt  egy  olyan  dolga,  a  mivel  dicsekedett. 
Debrcczen  a  kollégiumával.  Szeged  a  Mátyás- 
templommal, Kecskemét  a  Szent-Miklóstorony- 
nyal,  melyen  rajta  volt  jó  pajtásságban  a  kálvinista 
kakas,  a  lutheránus  csillag  és  katholikus  kereszt ; 
mindenik  tudott  felmutatni  egy  elhíresedett  élelmi- 
czikket,  Debreczen  a  kolbászt,  Kecskemét  az  almát. 
Szeged  a  paprikát.  (Egyformán  fejlődtek  azóta  is, 
mindenik  megmutatván,  mennyi  telik  tőle  ész  dol- 
gában :  Debreczennek  Csokonai  Vitéz  Mihálya 
támadt.  Szegednek  Dugonits  Andrása,  Kecskemét- 
nek Katona  Józsefe.) 

Hőseink    tehát    mentek-mendegéltck,    míg  végre 


ott  találták  magukat  a  nagy  hangyabolyban,  Buda- 
várban —  hol  legott  dologhoz  kellett  látni,  a  hogy 
kinek-kinek  ki  volt  osztva. 

Az  első  szerep  a  « kenőemberé »  a  ki  csak 
annyiban  különbözik  a  kenőasszonytól,  hogy  nem 
zsírral  kenegeti  ki  a  csömört  az  emberekből,  hanem 
aranyakkal,  ó  neki  kellett  lótni-futni  Pontiustól 
Pilátusig  ügyeskedni  s  « érvelni*),  hogy  az  audienczia 
meglegyen. 

A  padisah  szerdán  ereszté  fényes  ábrázata  elé 
Kecskemétet. 


1"*  kMi^m  I  ( 


ÖTÖDIK  FEJEZET. 


(A  csáJiár  előtt.  Az  égi   mérnök.) 


Nagy  díszben  jelentek  meg  ő  kelméik,  panyő- 
kásan,  kardosán.  Lestyák  Mihály  uram  csinos  deli 
leventét  mutatott. 

Ó  tartotta  a  szónoklatot,  lefestvén  Kecskemét 
szomorú  állapotát  oly  híven,  oly  szépen,  hogy  a 
négy  mögötte  álló  szenátor  könnyekre  fakadt. 
(Imecs  uramat  már  tegnap  küldték  haza.)  A  beszéd 
sok  ékes  szóvirág  után  oda  konkludált,  hogy  azon 
esedezéssel  borulnak  le  a  leghatalmasabb  trón 
urának  lábaihoz,  adna  Kecskemétnek  egy  állandóan 
ott  lakó  pasát  vagy  csauszt,  vagy  akármit,  ha  csak 
akkora  lesz  is,  mint  a  kis  ujjam,  hogy  őket  a  por- 
tyázóktól  megmentse.  Már  pusztán  az  a  tény, 
hogy  a  fölséges  szultánnak  egy  emberét  tudják  ott, 
megmenti  a  város  békéjét,  existentiáját. 

Mikszáth  :  A  beszélő  köntös,  a. 

Majd  egy  rhetori  fordulattal,  lendülctteljescn 
ecseteié,  milyen  jó  dolga  lesz  ott  annak  a  csausz- 
nak; kőházat  építenek  neki,  megbecsülik,  kiszol- 
gálják, tenyerükből  édes  mézzel  etetik  stb. 

Most  a  budai  pasa  tolmácsa,  Nazur  bég  fordítá 
le  az  orácziót  a  szultánnak,  ki  szenvtelen  arczc^zal, 
nagy  életuntsággal  hallgatta  ezeket.  Egyébkint  igen 
jóképű,  rokonszenves  alak  volt,  körülbelül  negyven 
éves.  Nagy  ritkán  bólintott  gyengén  a  fejével. 

Ibrahim  pasa,  a  budai  vezér  ott  állt  összefont 
kezekkel  a  szultán  mellett  s  feszült  várakozás  les- 
kelődött vérbeborult  kis  szemeiben,  mintha  mon- 
daná: 

—  A  beszédet  már  hallottuk,  lássuk  most  az 
érveket. 

Rögtön  következtek. 

Porosznoki  Gábor  előlépett,  felnyitván  az  alma- 
zöldszfnű  selyem  tokot,  melyet  maga  előtt  tartott, 
kivette  abból  a  remek  művű  arany  karikást  és  a 
fokost,  aztán  letette  a  szultán  előtt  levő  zsámolyra 
mind  a  kettőt. 

—  Lábadhoz  teszszük  im  fölséges  császár  Kecs- 
kemét fegyvereit. 

A  szultán  lehajolt,  fölvette  a  karikást  és  néze- 
gette egy  kicsinyég.  Majd  Ibrahim  pasával  váltott 
halkan  néhány  szót. 

Ezalatt  épen  kiköszörülte  a  torkát,  tiszteletteljes 
krákogással  Jnokai  szenátor  uram  s  ekképen  darált: 

—  Vitéz  katonáidnak  egy  kis  pecsenyét  hoztunk. 

nagy  szultánok  legnagyobbika !  Legyen  kegyes 
fölséged   megtekinteni   az  ablaknál. 

Nazur  bég  gépiesen  tolmácsolta  és  a  szultán 
kedvetlenül  kelt  fel  a  szófáról,  hogy  az  ablakhoz 
lépjen,  a  honnan  láthatók  voltak  a  pompás  tinók 
és  csikók,  melyekhez  Kriston  Fvsrencz  uram  rebegte 
el  a  prológot.  Mindez  nem  sokat  érdekeltekelet  ha- 
talmas urát,  bágyadtan  ereszkedett  vissza  szófájára. 

.  .  De  most  megnyílt  a  teremajtó  s  hűs  áram- 
lat látszott  beosonni.  Talán  a  négy  szoknya  suho- 
gása  okozta.  A  kecskeméti  leányok  léptek  be  üdén, 
kedvesen. 

A  szultán  élénken  ugrott  fel. 

Ágoston  Kristóf  kiállt  a  középre,  mint  egy  is- 
kolás fiú  s  olyan  gesztusokkal,  mintha  egy  bokréta 
lenne  a  kezében,  melyet  a  papának  ad  át,  szé- 
gyenlősen szavalta : 

—  Egy  kis  virágot  hoztunk,  kérem    alásan. 

A  szultán  bizonyára  nem  értette  meg  a  magyar 
szavakat,  de  most  a  tolmács  közbenjötte  nélkül  is 
mosolyogni  méltóztatott.  Majd  vígan  odakiáltott  a 
budai  vezérnek: 

—  Fátyolt  reájok  gyorsan,  Ibrahim !  (A  mi  any- 
nyit  jelentett  keleti  nyelven :  Ne  fertőztessétek  őket 
egy  perczig  sem  buja    pillantásaitokkal.) 

Míg  a  pasa  kirohant  intézkedéseket  tenni,  a 
szultán  lassú,  vontatott  szavakkal  közölt  valamit  a 
tolmácscsal. 

—  A  szultán  ő    felsége,    kinek   Allah    árnyékát 

oltalmazza,  azt  mondja  nektek  hitetlenek,  hogy 
kívánságaitokat  fontolóra  veszi.  Legyetek  addig 
veszteg  és  várjatok  odakünn. 

A  tolmács  intett  s  ezzel  a  küldöttség  el  volt 
bocsájtva. 

De  a  szultán  jó  kedvét  látva  Ágoston  uram, 
azt  hitte,  ideje  valami  örök  emlékű  dolgot  csele- 
kedni :  visszarángatta  tehát  gyöngéden,  mente  szár- 
nyaiknál fogva,  a  kifelé  iparkodó  elöljárókat  s 
imígy  szólt  a  tolmácshoz  : 

—  Még  egy  alázatos  kérésünket  közvetítsd,  ha- 
talmas tolmács,  uradnak  jobb  keze! 

A  nagyvezér,  a  jelenlevő  pasák  és  ulemák  meg- 
botránkozva néztek  a  vakmerőre,  s  nem  kevésbbé 
valának  meglepetve  a  kecskeméti  urak  is,  de  a 
szultán,  Kecskemét  virágaira  gondolva,  még  min- 
dig mosolygott  s  ha  a  szultán  mosolyog,  a  nap 
süt,  a  füvek  nőnek,  a  kövek  hárfáznak  s  minden 
rendben  van. 

—  No,  mit  akartok  még,  telhetetlen  rozsomá- 
kok!  —  fortyant  föl  magyarul  Ibrahim  pasa  he- 
lyettese, Hasszán,  a  Tihaja  bég  —  szaporán  fecseg- 
jetek, mert  még  sok  küldöttség  vár  odakünn. 

—  Épen  az  —  folytatá  Ágoston  Kristóf  neki 
bátorodva  —  láttuk  oda  künn  a  nagy-kőrösi  depu- 
táoziót  és  arra  kérjük  mély  alázattal  ő  felségét, 
bármit  kérnének  is  ő  kegyelmeik,  ne  adja  meg  nekik- 

A  tihaja  bég  nevetett  s  maga  magyarázta  meg 
a  hivők  urának  második  kérelmüket,    a    hivők    ura 

is  nevetett  a  furcsa  kívánság  fölött  (ilyen  még  elő 
nem  fordult  a  praxisában)  és  azt  kérdezte  élén- 
ken :  mi  legyen  ennek  az    indoka. 

Lestyák  Mihály  uram  adta  meg  a    feleletet : 

—  Nagy-Kőrös  és  Kecskemét  úgy  van  együtt, 
mint  Mekka  és  Medina,  mint  a  kutya  és  a  macska. 

A  szultán  pompás  hangulatba  pezsdült,  a  tol- 
mács hasonlóképen  egész  homlokáig  vigyorgóra 
vált  arczczal  adta  át  az  uralkodó  válaszát. 

—  Örvendezzetek!  A  kegyelmes  padisah  fon- 
tolóra veszi  az  első  kérésteket,  a  másodikat  teljesíti. 

Ezzel  kihúzódtak  a  kecskemétiek  az  udvarra, 
« szerencsés  jó  reggelt*  kívánva  útközben  a  beme- 
netre váró  körösi  szomszédoknak.  Néhány  perez 
múlva  kiosont  hozzájok  a  Tihaja  bág  (a  kinél 
tegnapelőtt  járt  a  kenő  ember)  s  megveregetvén 
a  szenátorok  vállait,  pártfogói  arczczal  biztatta  őket : 

—  Szerencsés  kópék  kegyelmetek  !  Egészen  meg- 
nyerték, felvidították  a  szultánt.  Semmi  kétség, 
minden    meglesz. 

Megelégedetten  dörzsölte  kezeit.  Száz  arany 
volt  neki  igérve  utólagosan,  ha  töró'k  hatóságot  kap- 
nak Kecskemétre. 

Jó  remények  közt  ácsorogtak  künn,  dicsérve  a 
a  főbíró  beszédét  és  az  Ágoston  föllépését.  Maga 
Ágoston  uram  teljesen  el  volt  ragadtatva. 

—  Ugy-e,  hogy  érek  én  valamit?  Van  ám  itt 
ész,  atyafiak. 

Vagy  másfél  óra  múlva  újra    visszajött  a  Tihaja. 

Dühösen  kalimpált  kezével,  nagy  hüsos  képe  vörös 
volt  a  méregtől,  mint  a  paprika. 

—  No,  disznók  —  kiáltá  messziről  —  agyon- 
röfögtétek a  szerencséteket! 

A  derék  urak  sóbálványnyá  dermedve  néztek  rá. 

—  Mi  történt  az  Isten  szerelmeért? 

—  Az  történt,  ti  szamarak,  hogy  a  nagy-kőrösi 
küldöttség  terhesnek  és  elviselhetlennek  találván 
maga  számára  ügyes-bajos  dolgaikban  és  szolgál- 
mányaik  teljesítésében  úgy  a  budai,  mint  a  szol- 
noki basaságok  távolságát,  a  szomszédos  Kecske- 
métet kívánta  egy  felállítandó  török  hatóság  szék- 
helyének. 

—  Mi  pedig  .  .  .    —  dadogta  Inokaí    József. 

—  Ti  pedig  megigértettétek  a  szultánnal,  hogy 
a  nagy-kőrösiek  kívánságát,  bármi  legyen  az,  nem 
teljesíti.  Gebbedjetek  meg! 

Ezzel  hátat  fordított  nekik,  miután  előbb  törö- 
kösen köpött  egyet-kettőt  elei  bük. 

Azt  a  megrökönyödést  kellett  volna  látni,  Lestyák 
a  bajuszát  rágta,  a  becsületes  Porosznoki  károm- 
kodott, Kristonnak  az  orravérc  indult  meg  ijedté- 
ben, az  öreg  Inokainak  pedig  a  mécsese  tört  el, 
pityeregni  kezdett,  míg  ellenben  Ágoston  uram 
iszkiri,  szedte  sátorfáját,  ment  egyenesen  a  szeke- 
reihez, melyek  a  Dunánál  álltak,  lefeküdt  az  egyikbe, 
betakarózott  a  bundájával,  mert  olyan  hideg  rázta 
ki,  hogy  egyenletesen  felosztva,  kitelt  volna  belőle 
száz  borzongató  nátha. 

—  Most  már  akár  hazamehetnénk  —  törte  meg 
a  szomorú  csöndet  Kriston. 

—  Megvárjuk  a  szultán  határozatát,  —  vélte  a 
főbíró. 

Jó  öreg  uzsonna  lehetett,  mikor  a  szultán  kaj- 
makánja  értük  jött  a  tolmácscsal  egyetemben,  fel- 
vezette őket  egy  terembe  és  átadott  nekik  egy 
kaftánt,  mondván  a  tolmács  szája    által  : 

—  Ezt  küldi  nektek  a  felséges  padisah.  Bizo- 
nyára jó  hasznát  veszitek  ! 

A  szenátorok  búsan  tekintettek  a  sötétzöld  bár- 
sony ruhadarabra,  mely  aranyos  zsinórokkal  és 
paszomántokkal  volt  kihányva,  mindenféle  szeszé- 
lyes figurákban,  s  mintegy  megdöbbenve  kérdek 
egymástól:   «Hát  csak  ennyi?* 

Porosznoki  uram  szóbeli  kifejezést  is  adott  elé- 
gedeti enségén  ek. 

—  Egyebet  nem  üzent  ő  felsége? 

—  Egyebet  nem  üzent  —  felelte  a  kajmakán 
nagy  flegmával.  —  A  szultán  jó  szívvel  volt  irán- 
tatok, de  mire  szavát  adta,  azt  be  kellett  váltania. 
Hiszen  magatok    kivántátok. 

- —  Nem  lehetne-e  még  egyszer  bejutni    hozzá? 

—  Nem  lehet. 

—  Mcnnydörgettét  I  Szépen  vagyunk !  Lesz 
öröm  odahaza. 

—  Ha  így  van,  így  van,  —  szólt  a  főbíró  hi- 
deg arczczal.  —  Fogja  ked  azt  a  kaftánt,  Kriston  uram ! 

Kriston  Fercncz  uram  nagy   mérgesen  és  tiszte- 

letlenül  fölkapta  a  medvebőrrel  bélelt  köntöst,  úgy 
hogy  annak  az  egyik  csücske  a  földet  söpörte,  a 
helyett,  hogy  csókjaival  érintené  szegélyét,  nagy 
dirrel-durral  vonszolá  a  főbíróék  után  s  helybe 
érvén  a  szekereikhez,  behajította  a  saraglyába, 
mint  egy  lyukas  pokróczot  szokás. 

Ágoston  uramnak  már  hűlt  helye  volt ;  csak 
annyi  felvilágosítást  tudott  róla  adni  az  egyik  ko- 
csis, hogy  a  szekéren  elvitette  magát  Vácara,  a 
hol  egy  leánya  vagyon  férjnél ;  keveset  beszélt, 
mert  nagyon  vac^ogott  a  foga,  de  annyit  mégis 
mondott,  hogy  soha    se    látja    többé    Kecskemétet. 

Mire  megetettek,  megitattak  és  haza  indultak  a 
mieink,  leszállt  az  est-szürkület,  a  kémények  füstje 
összeszűrődött  a  köddel,  a  békák  utálatosan  bre- 
kegtek és  kuruttyoltak  a  pesti  mocsarakban  (a  mos- 
tani lánczhíd-téren),  a  müezzinek  kiállhatatlanul 
kiabáltak  a  budai  mecsetekről,  míg  a  pesti  ócska 
várból  kísértetiesen  huhogtak  a  baglyok.  Csak 
messze-messze  valami  falucskában  zúgott-kongott 
egy  siránkozó  keresztény  harang. 

A  köd  vöröses  fehér  volt,  mint  a  frissen  fejt 
tej,  félig  átlátszó,  melyből  gúnyosan  vigyorgó  tör- 
pék, viaskodó  sárkányok,  pikkelyes  csodaszörnyek, 
lepedős  kísértetek  foszladoztak  ki.  Az  égbolton  egyet- 
len sötétkék  felhő  igazkodott  lomhán,  szélesen  .  .  . 

Mire  a  pesti  házakat  elhagyták,  kivergődtek  a 
hatvani  kapun  túl  levő  sasos,  rekettyés  ingovány- 
ból, hol  majd  befordult  a    Kristonék    szekere    egy 

kenderáztatóba  (ott  valahol  a  nemzeti  színház  he- 
lyén), egyet  mozdult  a  felhő  és  hirtelen  elnyelte 
a  holdat,  mint  mikor  egy  nagy  ezüst  tallér  egy 
kék  harisnyába  potytyan. 

Kissé  sötétebb  lett ;  ünnepélyes,  méla  csönd  bo- 
rult az  alvó  természetre.  Csak  a  szekerek  huru- 
tyoltak  a  kátyúkban,  egy-egy  kakas  kukorékolás 
hangzott  a  pesti  tanyákról.  A  lovak  kedvetlenül 
czammogtak,  a  kocsisok  bóbiskoltak,  a  szenátorok 
komoly  gondokba  mélyedve  szótlanul  ültek  egy- 
más mellett,  nagy  ritkán  cserélvén  ki  eszméiket. 

Pedig  bizvást  cserélhettek,  mert  mindnyájuk 
gondolata  egyforma  volt ;  ha  az  egyik  azt  mondta : 
«Hogy  adjuk  át  otthon  a  nagy  semmit  ?»  a  másik 
hümmögött,  bámult  az  éjszakába  és  azt  válaszolta 
kis  vártatva:  dinkább  volnék  most  juhászkutya, 
mint  kecskeméti  szenátori),  a  harmadik  felütötte 
lekonyult  fejét  és  sóhajtva  tette  hozzá:  «Száz 
ökörért,  ötven  paripáért  egy  zöld  köntös  —  jó 
vásár ». 

Azzal  újra  elhallgattak,  újra  merőn  bámultak  a 
fehéres  ködbe,  melyből  azok  a  szeszélyes  alakzatok 
rajzottak. 

Hát  egyszer  csak  az  egyik  ilyen  ködoszlopból 
egyszerre  kivált  egy  kisértet.  Szembetűnőbb,  iga- 
zibb a  többinél,  az  útra  állt  a  lovak  elé  .  .  .  s  ár- 
nyéka mozgott  az  úton. 

Az  elől  menőknek  lovai  meghőköltek.  A  kocsis 
felpislantott.  Egy  lágy  női  hang  megcsendült : 

—  Álljanak  meg! 

A  katholikus  Inokai  keresztet  vetett  magára. 
•  Minden  jó  lélek  dicséri  az  urat!» 

—  Ki  vagy?  —  kérdezé  Kriston. 

—  Hát  a  Czinna  vagyok,  a  cyzigányleány.  Ve- 
gyenek fel  hamar  a  kocsira. 

Az  imént  csak  Inokai  ijedi  meg,  de  most  már 
holtra  rémült  Kriston  és  Porosznoki  is.  Sőt  a  má- 
sik kocsin  jövő  főbíró  sem  restéit    leugrani. 

—  Hogy  kerülsz  ide,  te   csóka  ? 

—  Elszöktem !  —  felele  Czinna  kurtán. 

—  Épen  ez  az,  miért  szöktél   meg,  te  kis  áspis  ? 

—  Mert  eluntam  magam. 

—  Huh  kutya  mája,  kutya  mája !  —  vakarta  a 
fejét  Kriston.  —  Tudod-e  te  azt,  hogy  minket 
mindnyájunkat  felakasztanak  miattad.  Takarodsz 
vissza  mingyárti  Mit  tegyünk?  Mit  tegyünk? 

—  Vissza  kell  kisértetni  —  vélte  Porosznoki  is. 
A  hold  fénylő  tányérja  most   bukkant  ki,    s  be- 

világítá  a  szép  leányt. 

Csupa  lucsok,  csupa  csaták  volt  a  gyönyörű 
ruha  rajta,  a  csizmák  sárosak,  a  szoknya  átnedve- 
sedett a  sásokban,  mocsarakban,  a  miken  végig 
gázolt;  bámulni  lehetett  gyönyörű  idomait,  a  mik- 
hez oda  tapadt. 

—  Nem  akarok  visszamenni  —  dünnyögte  da- 
czosan  és  fehér  foga  megvillant,  mert  vaczogott 
is  egy  kissé.  Dideregve  kapcsolta  össze  a  prusz- 
likját. 


álljanak  meg. 


Mikszáth  :  A  beszélő  köntös. 


<8.   lap. 


59 

—  Vissza  kell  menned,  —  mond  a  főbíró  — 
fejünkkel  játszunk. 

A  leány  összerázkódott,  szép  nagy  szemeit  rá- 
emelte a  főbíróra,  de  annyi  bájjal,  annyi  szemre- 
hányással tele,  olyan  csodálatos  tekintettel,  hogy  a 
főbíró  felkiáltott: 

—  Gyere  hát,  ülj  mellém  a  kocsira.  Haza 
viszlek. 

—  Főbíró  uram  I  Főbíró  uram !  —  inté  Porosz - 
noki  mélabúsan.  —  Mit    cselekszik? 

—  Az  én  felelősségemre  I 

—  Juventus  ventus  - —  dörmögte  Inokai. 
Czinna  szeme  megint  villant  egyet ;  az    ebhűség 

melege  volt  abban.  Aztán  felugrott    a    bíró    mellé 
egy  könnyed,  formás  lódulattal,  mint  a  vadmacska. 
A  kocsik  újra  megindultak. 

—  Te  fázol  —  mondta  Lestyák,  lélegzetét  hall- 
gatva. Aztán  kivette  a  saraglyából  az  odagyömö- 
szölt császári  kaftánt;  végig  terítette  a    térdén. 

Majd  a  homlokát  tapogatta  meg  a  tenyerével, 
forró  volt  egy  kicsit,  de  milyen  sima,  milyen  édes 
tapintású.  A  főbíró  vére  bizseregni  kezdett. 

—  Hej  csak  egy  boldog  ember  van,  —  sóhaj- 
tozott c  közben  az  első  kocsin  Inokai.  —  Ágos- 
ton Kristóf  uram,  a  ki  biztos  helyre  tette  a  fejét, 
Váczra. 

—  Hej,  csak  egy  boldog  ember  van  —  sóhajtozott 
az  utolsó  kocsin  a  fiatal  gulyás,  az  öreg  csikós 
előtt,   (kik  most    gulya-ménes    nélkül    jönnek    üre- 

sen) :  a  mi  főbíránk,  Lcstyák  uram,  mert  az  a 
cstigány  leány  piros  ajkát  kóstolgatja,  szép  karcsú 
derekát  a  karjával  méregeti. 

—  Mondd  meg  nekem,  Czinna,  —  kérdé  a  fő- 
bíró, —  hogyan  szöktél  meg? 

—  Rávettem  az  öreg  törököt,  a  ki  az  ajtónál 
őrködött  ránk  a  küszöbön  guggolva,  hogy  aludjon 
el   és  elaludt. 

—  Hogy  tudtál  vele  törökül  beszélni  ? 

—  Lekapcsoltam  nyakamról  a  násfát  és  oda- 
adtam neki. 

—  Hát  a  többiek? 

—  Azokat  is  biztattam,  de  nem  akartak  eljönni. 
Itthon  napszámba  kellett  járniok,  ott  pompás  ebéd 
volt,  pecsenye,  háromféle  ízletes  gyümölcsök.  Volt 
ott  tán  mamalyiga  is.  A  vacsorát  már  nem  vár- 
tam meg. 

—  Hiszen  odafelé  te  is  jó  kedvvel  jöttél  velünk. 

—  Örültem  a    ruháknak. 

—  És  már  eluntad  ? 

—  Megutáltam,  visszakívánkozom  a  rongyaimba. 

—  Ej,  ej,  —  szólt  a  főbíró  szomorúan  —  sok 
bajt  hozhatsz  te  még  Kecskemét  városárai  Keresni 
fognak  Czinna  I 

Félénken  simult  közelebb  a  főbíróhoz  s  egész 
teste  megreszketett,   mint  a  nyárfalevél. 

—  Ne  félj,  nem  hagylak  el,  ha  egyszer  ki- 
mondtam. A  mit  én  megmondok,  az  meg  van 
mondva. 

A  leány  lehajlott  a  Lestyák  kezéhez,  meg- 
csókolta és    zokogott. 

Idegesen,  majdnem  durván  fogta  meg  fejét  a 
fiatal  férfi,  hogy  elhúzza  a  kezétől,  boszús  mor- 
mogással:  «Nem  vagyok  én  püspök».  De  a  mint 
emelné,  egyszerre  összefolyt  előtte  a  világ,  ka- 
vargott, forgott,  a  csillagok  a  szeme  előtt  ugrál- 
tak, a  kocsi  felborulni  látszott,  az  útszéli  kórok, 
kákák  őrült  futásnak  eredtek  s  6  egész  önfeled- 
ten odaszorította  útközben  a  szép  fejecskét  mel- 
léhez. 

Hirtelen  megrestelte  .  .  .  clereszté. 

—  No,  no,  no  ...  mi  az  ördögöt  csinálsz  te 
Czinna?  Ne  okoskodj,  ne  csókold  a  kezemet,  mert 
mindjárt  odakötöm  ezt  a  nagy  varkocsodat  a  lőcs- 
höz, hogy  a  fejed  meg  ne  mozdíthasd  erre  felé. 
Hogy  megzavarod  az  embert. 

Megfogta  a  tömött,  gazdag  hajfonatát  inger- 
kedve. 

—  No,  odakössem? 

—  A  mint  akarja  kegyelmed,  —  szólt  a  leány 
szelíden,  csendesen. 

—  Nem  kötöm  oda,  ne  félj.  Valami  másról  gon- 
dolkozom. 

És  színlelt  közömbösséggel  átdobta  a  csiklan- 
dozó kígyót,  a  varkocsot,  ez  a  leány  túlsó  vállára 
csattintott,  mint  az  ostor  és  körültekerőzött  a  szo- 
borszerű nyakon,  úgy,  hogy  a  vége  a  leány  in- 
nenső hóna  alól  megint  visszakerült  Lestyákhoz. 

Hosszú-hosszú  ideig  hallgattak.  Lcstyák  gyakran 
dörzsölgette  kezével  a    homlokát. 

—  Arról  gondolkozom,  —  szólt  végre  su- 
sogva, —  hogy  ezt  a  varkocsodat  le  kell  nyírni 
tövéből. 

Czinna  csodálkozva  emelte  rá  a  szemeit ;  fény- 
lettek azok  a  sötétben  is. 

—  Hajolj  közelebb,  Czinna,  hogy  a  kocsis 
meg  ne  hallja,  a  mit  mondok.  Tedd  ide  a  füledet 
az  arczomhoz.  Még  közelebb.  Ne  félj,  nem  csó- 
kollak meg. 

—  Hát  bánom  is  én,  csókoljon  meg. 

—  A  hajadat  le  kell  nyírni. 

—  Hát  bánom  is  én,  nyírja,  le. 

—  Aztán  le  kell  szállanod    a  kocsiról  .  .  . 
A  leány  nyugtalanul   mozdult  meg. 

—  Mert  keresni  fognak  és  nekem  nincs  elég 
hatalmam,  hogy  megvédjelek.  Velem  különben  is 
ki  tudja,  mi  történik.  Rossz  sorok  állnak  előttem. 
Le  kell  hát  szállnod,  az  bizonyos. 

—  De    miért? 

—  Azért,  mert  a  szultán  vagy  a  budai  basa 
hatalmasabb,  mint  a  kecskeméti  bíró ;  ha  én  vol- 
nék a  hatalmasabb  náluknál,  akkor  te  most  itt  ma- 
radnál mellettem  és  egy  hajad    szála  se  mozdulna. 

—  Nem  értem  kegyelmedet. 

—  Majd  megértesz  mindjárt.  Van  itt  ebben  a 
ládában  egy  öltözet  férfi-ruha,  jóféle  kamukából ; 
most  vettem  magamnak  Budán.    Mikor    a    kocsiról 

Icugrasz,  átöltözöl  valahol  (teszek  a  zsebedbe  egy 
pár  aranyat  is)  legénynek.  —  Csinos  fiú  lesz  be- 
lőled, mit  gondolsz  ?  Az  ördög  se  ismer  rá  az 
egykori    Czinnára, 

Czinna  sóhajtott  és  pityergett : 

—  Szép  lassan,  napok  múlva  haza  vergődől 
Kecskemétre,  lehetőleg  más  utakon,  és  beállítasz 
az  én  apámhoz,  mint  vándorló  szabólegény  mun- 
kát keresni. 

Czinna  kitörülte  könnyeit,  és  hangosan  fölka- 
czagott. 

—  Jó  lesz,  igazán  jó  leszi  Legalább  kegyelme- 
det is  láthatom  mindennap. 

—  R)gd  be  a  lepcsest!  Ne  nyihogj,  mint  a  kis 
csikó.  Komoly  állapot  ez.  Ha  az  öreg  vonakodnék 
bevenni,  megmutatod  neki  ezt  a  gyűrűt,  jeléül 
annak,  hogy  én  kívánom. 

—  De  hiszen  kegyelmed  otthon  lesz  akkor,  és 
szóval  is  megmondhatja. 

—  Mit  tudom  én  azt,  hol  leszek  én  akkor,  —  felelte 
mogorván,  és  egy  almandinokkal  díszített  opálköves 
gyűrűt  vont  le  ujjáról,  átadván  azt  Czinnának. 

Kevés  vártatva  hozzátette : 

—  De  ha  befogad  a  nélkül,  ne  mutasd  a  gyű- 
rűt, apám  se  sejtse,  senkinek  sem  szabad  meg- 
tudni, kit  fed  a  legényruha.  Én  úgy  kívánom. 

—  Hát  akkor  úgy  is  lesz,  —  szólt  Czinna. 

—  És  most  lássunk  munkához.    Addig    kell    le- 
szöknöd, míg  nem  világosodik. 

A  szercdásban  volt  egy  nagy  olló,  melylyel  a 
csikók  sörényét  rendezgették  odamenet,  mikor  ki- 
vette a  főbíró,  megreszketett  a  keze,  hát  még  mi- 
kor a  remek  hajtekercset  fogta,  hogy  megsem- 
misítse. 

—  Nincs  bátorságom.  —  S  lankadttan  leereszté 
az  ollót. 

• —  Mit  sajnál  rajta  ?  —  duzzogott  a  leány, 
utána  kapva  a  szerszámnak. 

Csett-csattl  nyiszogott  az  éles  vas;  csett-csatti 
és  a  hajerdő  el  volt  vágva. 

Mosolygott  a  leány  koronátlan  fejjel. 

Aztán  babrálva  fonta  kj  a  tekercsből  a  nehéz 
brokát-szalagokat,  míg  Mihály  a  gúnyát  szedegette 
ki   a  ládából   egy  csomóba. 

—  Mikor  átöltöztél,  de  jól  ide  vigyázz,  el  mégy 
a  Tisza-parthoz,  a  hol  a  legközelebb  éred  és  a 
levetett  ruhákat  oda  rakod  a  fövényre,  fűzfabokor 
mellé,  a  hogy  öngyilkos  leányok  szokták,  kik  a 
ruháikat  itt  hagyják,  csak  a  bánatukat  viszik  .  .  . 

■ —  Minden  úgy  lesz  .  .  .  minden. 

—  Hohó  !  Jaj,  jaj !  —  hangzott  e  perczben  két- 
ségbeesetten a  Kristonék  kocsijáról. 

—  Mi  történt?  —  kiáltott  át  a  főbiró. 

—  Bemásztunk  valami  ingoványba. 

Az  ugyan  nem  volt  csoda  egy  csöppet  sem. 
Még  akkor  a  Ts.  Ns.  vármegyék  szüzek  voltak  az 
útcsinálástól.  Az  a  panasz,  hogy  « sarat  raknak  a 
sár  fölébe,  nevezvén  azt  országútnak »»,    még  akkor 

meg  nem  fogantatott,  mert  egyáltalában  nem  rak- 
tak semmit.  Az  volt  a  nézet,  «az  utat  magok  a 
szekerek  csinálják;  a  hol  keréknyom  van,  arra 
már  jártak  emberek,  s  ha  már  jártak,  mi  is  jár- 
hatunk. » 

Egyszer  csak  megszűnt  a  keréknyom  s  a  kocsi 
bent  ült  egész  a  tengelyig  a  mocsárban,  mely  a 
békanyáltól,  rekettyétől  selyemzöld  rétnek  látszott 
a  holdvilágnál. 

Bolond  ez  az  alföld,  melyet  nyilt  könyvnek  ne- 
vez Petőfi.  Nappal  a  délibábjával  a  szárazföldet 
mutogatja  víznek,  éjjel  a  vizet  mutogatja  száraz- 
földnek. (Mikor  higyjen  neki  az    ember?) 

A  kocsis  káromkodott,  verte  a  lovat,  majd  hogy 
elszakadtak  a  hámistrángok,  de  voltakép en  nem 
tudta,  merre  tartson,  hol  a  kivezető  út.  A  máso- 
dik szekér  más  irányban  próbált  szerencsét.  Az  is 
besüppedt. 

—  Mind  itt  veszünk!  Ki  tudja  az  utat? 
Mindnyájan    leugrottak    a    szekerekről    és    tana- 
kodni   kezdtek. 

—  Annyi  bizonyos,  hogy  a  «pokol  tavaknál* 
vagyunk,  —  szólt  Porosznoki  uram.  —  Kell  vala- 
hol gázlónak  lenni  ;  sokszor  hallottam  a  fuvaro- 
soktól, hogy  a  tavak  közt  jutnak  át  a  jó    útra. 

—  De  merre?  Addig  keresgéljük,  hogy  bele- 
pusztulunk. 

—  Psl  kell  költeni  az  öreg  Marczit,  az  sokszor 
hajtott    már   gulyákat   Pestre    esős  ősz  évadján  is : 

Mikszáth  :  A  bcfzéJő  köntös.  r 

hátha  ösmcri  az  utat.  Hé !  kis  csikós,  ott  a  Icg- 
hátulsó  kocsiban,  köhsd  fel  csak  Márton  bá- 
tyádat ! 

A  nyalka  Palinak  se  kellett  több  szó,  jól  meg- 
rázta az  alvó  öreget. 

—  No  mi  a  baj  ?  Mit    rángatsz,  te  kölyök  ? 

—  Tisztelet  adassék  kendnek,  öreg  szüHm,  de 
ne  másért  bíz  én,  csak  a  végett,  hogy  tudja-e 
kend  az  utat  Kecskemétre  ? 

—  Gondolom,  —  felelt  a    kevés    szavú    gulyás. 

—  Itt  vagyunk  a  « pokol  tavaknál*,  az  első  két 
kocsi  már  a  szutyokban  lubiczkol.  Nézzen  körül 
kend,  hogy  merre  kellene  kijutni. 

Marczi  fel  pislantott  az  égre,  nézegette  nagy 
figyelmesen  a  fönséges  boltozatot  milliárd  hunyor- 
gató, szikrázó  csillagjával. 

—  Hát  nem  száll  le  kend,  hogy  a  helyet  lássa? 

—  Mit  lássak  rajta?  förmedt  fel  mogorván. 

—  Az  egyik  lósóska  olyan  mint  a  másik  lósóska. 
Nem  káptalan  az  én  fejem,  hogy  kiismerje  magát 
füvek  között. 

S  megint  figyelmesen  méricskélt  ott  fenn  sze- 
meivel. 

Egyszerre  fölemelkedett  a  szekéren  és  átkiáltott 
a  Kristónék   kocsisához : 

—  Látod-e,  édes  fiam,  a  Gönczölszekerén  innen 
azt  a  két  kis  csillagot,  az  egyik  nagyon  bágyadt, 
világos  fehér,  a  másik  tüzesebb,  de  apróbb,  épen 
szembe  vannak    egymással  ? 

—  Látom  Marcii   bácsi. 

—  No  hát  a  két  csillag  közepe  felé  hajts,  szó- 
gám !  Arra  vagyon  az    út. 

Azzal  újra  lefeküdt  jó  lélekkel,  mint  a  ki  min- 
den dolgot  rendbe  hozott.  Az  urak  szintén  föltá- 
pászkodtak a  térdig  érő  vízből  a  kocsikra,  de  mire 
a  főbíró  visszament  az  övéhez  —  Czinna  már  nem 
volt  ott. 

Eltűnt  a  beállott  zavarban  észrevétlenül,  csak  a 
nagy  szétbontott  varkocsa  sötétlett  alul  a  kocsi- 
kasban. 

Mihály  sóhajtva  markolta  föl  a  gyönyörű  haj- 
kévét, aztán  apró  részekben  kezdte  leszórogatni  a 
mocsárba.  A  fekete  szálak  szép  csöndben  hulltak 
alá,  a  szellő  egy  kicsit  rézsunt  vitte  őket,  mintha 
röpdösnének,  a  zöldes  víz  szeliden  ringatta  s  körül- 
fonta velők  a  vízi  liliomokat,  a  sásokat,  a  pillangós 
pártájú  vadborsó-virágokat  .  .  . 

Mikor  a  Marczi  gulyás  utasítása  szerint  csak- 
ugyan kigázoltak  a  biztos  csapásra,  már  akkor  nem 
volt  a  főbíró  kezében  a  hajból,  csak  egyetlen  szál, 
melyet  az  egyik  gyűrűje  körül  csavargatott. 

—  Hó!  hó!  —  kiáltozék  harsányan.  —  Hová 
lett  az  én  leányzóm?  Melyik  szekérre    ült  át? 

Mindenkitől  megjött  a  felelet:  Itt  sincs!  Itt 
sincs ! 

—  Hála  Istennek,  —  rebegték  a  szenáto- 
rok megkönnycbülten.  Csakhogy  elugrott  a  kis 
fruska ! 

5* 

A  viszontagságoknak  vége  volt.  Most  már  baj 
nélkül  értek  tanya  után  falut,   falu  után  tanyát. 

Csak  néha-néha  mosódott  el  az  út,  míg  a  reg- 
geli szürkület  meg  nem  világítá  a  keréknyomokat, 
de  sebaj,  ott  van  Marcii  bácsi,  a  ki,  ha  felköltöt- 
ték,  mindannyiszor  útba  igazította    őket. 

—  Hajtsatok  most  egyenesen  annak  a  gyúladozó 
kis  csilagnak,  a  melyik  a  fiastyúknál  oldalog. 

Otthon  volt  ő  az  ég  fényes  planétái  közt.  A  föld 
egyforma,  kiismerhetetlen,  a  menny  ellenben  vál- 
tozatlan, kitarkázott  kékes  mező. 

Ott  méricskélte  ki  az  utat  Pestről  nemes  Kecs- 
kemét városáig.  Úgy  eligazodott,  olyan  világosan 
látta  ő  azt,  hogy  szinte  porzott. 


HATODIK  FEJEZET. 

(A  mcgcsuFolt  város.) 


Pintyő  felállította  a  megtöltött  mozsarakat  a  pia- 
cion;  néhol  nagy  transparentek  készültek  « Isten 
hozta !»  « Vivát !»  s  több  effélék.  Az  ékes  szavú 
Fekete  Pál  épen  oráoziót  magolt  a  méhesében,  mely 
így  kezdődött:  «Ki  ne  hallotta  volna  hírét  a  bölcs 
tiszteletre  méltó  Senecának?»  (Természetesen  min- 
denki hallotta,  mert  Fekete  Pál  uram  mindig  e 
tiszteletre  méltó  és  bölcs  férfiú  mondásain  élőskö- 
dött.) Bürüék  a  hegedűjüket  gyantázták,  szóval 
nagy  készülődések  történtek,  még  tán  a  harango- 
kat is  meghúzták  volna,  ha  a  jobbik  eszét  elő  nem 
veszi,  Porosznoki  uram  mindjárt  Czegléd  alatt  s 
lóra  nem  ülteti  Palit,  a  nyalka  csikóst,  vágtasson 
előre  híradással,  hogy  otthon  semmi  komédiát  ne 
csináljanak,  mert  ok  a  vígságra  nincsen. 

Nagy  lehangoltságot  keltett  a  fullajtár,  mogor- 
ván, morczosan  nézték  estefelé  az  ablakokból  és 
kerítések  mögül  az  elöljárók  bevonulását.  Nem 
volt    egy    árva   « éljen »   sem,  csak  a  kutyák  ugattak 

a  szekerek  után.  Hanem  iszen  jobb  is  az  így, 
minek  a  csúfságot  hizlalni,  mikor  úgy  is  elég  nagy  ! 

Még  az  este  szárnyat  eresztettek  a  budai  ese- 
mények, hogy  főzték  le  a  körösiek  Kecskemétet, 
azaz  hogy  Kecskemét  önmagát,  mint  vetett  nekik 
végre  a  szultán  csúfságra  a  sok  drága  ajándék, 
kincs  viszonzásául,  egy  kaftányt  (ette  volna  meg.) 
Szégyen,  gyalázat !  De  hogy  volt  szemük  hazajönni 
azzal  a  kaftánynyal ! 

Másnap  nagy  tömegek  gyűltek  a  városháza  elé ; 
a  tekintélyesebb  polgárok  fölmentek  a  terembe, 
meghallgatni  az  út  eredményét  hivatalos  szájakból. 
Minden  nagy  expediczió  után  ez  volt  a  patriar- 
chális szokás.  A  közönségesebb  nép,  asszonyok, 
vásott  suhanczok  künn  duhajkodtak,  visítoztak,  idét- 
len hangokon  keresve  melódiát  egy  versezetnek, 
mely  e  pillanatban  termett  gazdátlanul  a  csőcselék 

száján: 

Boldog  lehetsz  most  már  Kecskemét 
Megkaptad  a  császár  ködmenyét. 

Egy  pár  arra  menő  nagykőrösi  fuvaros  még  jobban 
emelte  az  ingerültséget.  Jól  közéjük  csapván  a 
lovaiknak  azt  kiáltozták  a  tömegnek  csúfondárosan : 

—  Meleg-e  a  kaftány? 

Biz  az  elég  meleg  volt  az  elöljáróknak  odafönn. 

Sötéten  ültek  a  székeikben :  némelyek,  mint 
Inokai  uram,  ellágyulva,  csak  a  főbíró  szép  barna 
arczán  fénylett  még  bátorság  és  dacz. 

Az  út    eseményeit    Porosznoki    ecsetelte    szépen 

komponált  beszédben,  kezdvén  az  Istennel  (a  ki 
olyan  sűrűen  látogatja  Kecskemétet,  hogy  immár 
idevaló  lakosnak  lehetne  tekinteni).  Az  ő  súlyos 
balkeze  alatt  fogamzott  meg  bennük  a  plánum, 
mely  a  várost  megmentette  volna  örök  időre  a 
sarczolásoktól.  Ok  jó  hiszemmcl  cselekvének  (Isten 
a  látó  benne),  nem  tehetnek  arról,  hogy  a  plánum 
dugába  dőlt.  Igaz,  a  mi  igaz,  tömérdek  volt  a 
költség,  de  azt  gondolták,  a  ki  mer  az  nyer. 

Eleinte  csöndesen  hallgatták  és  a  csinos  beszéd 
úgylehet,  megmenti  vaJa  a  magisztrátust,  ha  a  rész- 
leteknél, midőn  Porosznoki  nagy  pathosszal  festé: 
«és  megjelentünk  szerdán  ő  felsége  a  török  császár 
előtt,  ki  fejedelmi  ornátusba  ült  ott»  közbe  nem 
kiált  Permete  Gáspár : 

—  Volt-e  pipa  a  szájában? 

Nagy  derültség  hasadt  ki  az  arczokon  s  innen 
kezdve  egyik  mosdatlan  közbeszólás  a  másikat  érte. 

Gyorsan  fogyott  a  tekintély.  Csak  az  első  szikra 
fogja  meg  a  szalmát,  legott  pernye  aztán  az  egész. 

—  Elsinkófálták  a  tömérdek  jószágot. 

—  Karbunkulus  ruhákat  varrattak  azoknak  a  per- 
sonáknak  I  Hivatalos  kerítők  I  .  .  . 

—  Drágaköves  karikást,  arany  csákányt  vittek. 
Pocsékolták  a  pénzt! 

—  Csúffá  tettek!  Épen  most  jövök  kívülről,  azt 
kiabálják  a  nagykőrösiek  a  piczon:  « meleg-e  a  kaf- 
tány  b)  Ilyen  szégyen  a  városunkon  .  .  . 

Erre  feleljenek,  kegyelmetek! 

A  szálas  termetű  Berkes!  József  felugrott  ki- 
dagadt szemekkel,  bömbölő  hangon,  fenyegető  ök- 
lökkel dörgé : 

—  Mondjanak  le  I  Takarodjanak  a  zöld  asztaltól  1 
Vészjóslón  száz  torokból  süvített  végig  a  termen 

a  visszhang,  mint  a  fákat  szakgató  orkán. 

—  Mondjanak  lel 

A  felizgatott  polgárok  egyre  szűkebb  gyűrűben 
tódultak  a  zöld  asztal    felé. 

Lestyák  Mihály  kivágta  maga  alól  a  széket,  le- 
kapcsolta mellényéről,  hol  egy  lánczon  függött,  a 
város  pecsétjét  és  odavágta  lánczostul  a  törvény- 
asztalhoz, hogy  az  onnan  a  terem  túlsó  szögle- 
tébe gurult  nagy  csörömpöléssel. 

—  Itt  van.  Nem   kell  1 
S  az  ajtó  felé  sietett. 

De  útját  állotta  Putnoki  Balázs. 

—  Nem  úgy  hékás !  Itt  maradsz.  Én  azzal  vá- 
dollak. Isten  és  emberek  előtt,  hogy  a  város 
ellenségeivel  trafikáltál,  hogy  anyaszentegyházunk 
oszlopait  te  juttattad  Csuda  kezére.  A  város  fog- 
lya vagy  1 

—  Kinek  a  rendeletéből?  —  kérdé  büszkén  és 
hidegen  Lestyák. 

Meghökkent  Putnoki,  mintha  a  nyelvét  vágták 
volna  ki,  Lestyák  pedig  eltávozott,  becsapva  maga 
után  a  teremajtót. 

Sorba  keltek  fel  most  a  többi  elöljárók,  meg- 
hajolva a  közakarat  előtt.  Letették  hivatalukat. 

A  beállott  chaoszban  utat  lökdösött  magának  az 
elnöki  székig  Berkesi  József  uram. 

—  Én  azt  indítványozom,  hogy  míg  érett  meg- 
fontolás után  új  tisztikart  választunk,  három  tagból 
álló  bizottság  vigye  a  város  ügyeit  ideiglenesen. 
Egy  katholikus,  egy  kálvinista  és  egy  lutheránus 
polgártársunk. 

—  Helyes !  —  rivalgott  a  sokaság. 
Nyomban    kikiáltották  mind    a  hármat,    Holeczy 

Sámuel,  Putnoki  Balázs  és  Berkesi  József  uraimékat. 

A  triumvirátus  addig  is,  míg  a  tömeg  feloszla- 
nék,  a  szomszéd  benyilóba  vonult  tanácskozni  s 
első  határozata  volt  a  Lestyák  Mihály    elfogatása. 

Sirt-rítt  az  öreg  Lestyák,  a  mikor  szíve  büszke- 
ségét az  ő  Miskáját  elhurczolták  a  tömlöcébe.  Elő- 
ször a  vasalóhoz  kapott,  agyon  akarta  verni  a  haj- 
dúkat, mikor  azt  kicsavarták  a  kezéből,  a  bibliából 
szedett  elő  a  helyzethez  alkalmas  mondatokat  s 
mint  valami  mennyköveket  vagdosta  a  Pintyő  Gyuri 
meg  a  Muska  Pista  fejéhez. 

—  Nem  kell  a  dolgot  sokba  venni,  édes  apám,  — 
monda  kissé  bosszúsan  az  exfőbíró  —  ez  se  tart 
mindég. 

—  Megkeserülik  még  ők  ezt!  —  kiáltá  ökleit 
fölemelve  mint  egy  színpadi  hős.  —  Jaj  neked 
Kecskemét,  miképen  jaj  volt  Sodornának  és  Gomo- 
rának. 

—  Ránk  mosolyoghat  még  a  szerencse  —  vi- 
gasztalta   Miska. 

-  Szerencse  ?  —  És  az  öreg  megint  elpityere- 
dett, mint  egy  vén  anyóka.  A  szerencse  is  istennő, 
olyan  asszony  mint  a  többi  asszony.  Mindég  új 
emberek  után  fut.  A  kivel  már  egyszer  szeretke- 
zett és  elhagyta,  vissza  nem  tér  ahhoz. 

Majd  kétségbeesetten,  egy  őrült  mozdulatával 
kapta  fel  az  ollót  s  egy  gyönyörű  új  tafata-dol- 
mányt,  a  mit  épen  most  varrt  meg,  elkezdett  dirib- 
darabra szabdalni,  rekedten  hörögve: 

—  Romolj  kutya,  hasadj  kutya!  Hadd  legyen 
vége  a  világnak. 

A  világnak  ugyan  nem  lett  vége,  csak  a  dol- 
mánynak, és  szegény  Miskát  is  bizony  elhurczol- 
ták  a  városház  dohos  börtönébe. 

Utána  iramodott,  de  a  kapuajtónál  megrogyott 
vén  Iába  és  csak  a  küszöbről  kiabálhatta : 

—  Ne  félj,  édes  fiam,  kiveszlek  én  onnan,  ki- 
járom én  a  te  szabadulásodat. 

No  bizony,  nagy  dolog  is  volt  az  akkoriban ! 
Elment  az  ember  a  budai  basához,  kieszközölni 
egy  kis  parancsot,  hogy  nyomban  eresszék  szaba- 
don. Ha  a  budai  basa  szíve  meg  nem  lágyult,  ak- 
kor elment  az  ember  a  szolnoki  basához,  annak  a 
parancsa  is  érvényes.  Tegyük  fel,  hogy  a  szolnoki 
basa  is  rossz  kedvében  találtatnék,  akkor  a  kalgai 
szultánt  tanácsos  felkeresni,  vagy  átrándulni  Fülekre 
az  alispánhoz,  sőt  a  legrosszabb  esetben  a  Csuda 
uram  is  elrendelheti  a  kibocsátást,  ha  ugyan  nem 
a  legegyszerűbb  nagyságos  Kohári  István   uramhoz 

fordulni   Szécsénybe.  Ezek  az  érdemes  úri   szemé- 
lyek mindnyájan  parancsolnak  Kecskeméten. 

Épen  kapóra  jött  ajánlkozni  valami  vándorló 
Icgénycsc,  csinos,  bizalmat  keltő  ficzkó,  most  már 
bizvást  nyakába  veheti  Lestyák  uram  a  tarisznyát 
és  a  fentebbi  névsort  (a  melyiket  előbb  találja  kö- 
zülök), a  ficzkó  addig  vigyáz  a  házra,  átveszi  a 
megrendeléseket,  és  szóval  tartja  a  türelmetlen 
kuncsaftokat  ...  az  Erzsike  szolgáló  pedig  főz 
neki  és  szemmel  tartja,  mi  lakik  benne.  « Hanem 
aztán  öcsém,  Laczkó,  (ugy-e  Laczinak  hivnak, 
fiacskám?)  ne  csintalankodj  a  leánnyal,  óva  intlek, 
mert  az  nekem  keresztlányom. » 

Így  ment  az  öreg  és  sokáig  oda  vol:;  csak  a  java 
tél  vetette  haza. 

Az  idei  Márton-lúd  csontja  erős,  zimankós  telet 
jósolt,  de  az  is  volt.  A  hadakozó  felek  sok  nyomo- 
rúságot állottak  ki.  A  Thököly  uram  vitézeiből 
száz  darab  fagyott  el  karácsonyig.  A  tavalyi  rossz 
esztendő  miatt  az  élelem  is  szűkecskén  volt,  nem- 
csak fáztak  a  katonák,  hanem  a  mellett  éheztek, 
nem  csoda,  ha  néhol   kegyetlen    volt  a    föllépésük. 

Azon  az  estén  is,  mikor  a  vén  Lestyák  haza- 
került, a  budai  pasa  fermánjával,  egy  időben  vele 
jött  a  város  alá  a  gonosz  hírű  kalgai  szultán  egy 
csapatja  Olaj  bég  vezérlete  alatt,  tömérdek  rab- 
szíjra fűzött  nőkkel  és  férfiakkal  s  lovas  emberek- 
től  beküldte  a  parancsot  a    triumvirátusnak: 

•  Hitetlen  kutyák!  Ha  holnap  délelőtt  nem  küld- 

tök  be  nyoloz  szekér  kenyeret,  negyven  ökröt, 
húsz  szekér  fát  és  négy  ezerötszáz  váltóforintokat, 
délután  magam  megyek  be  értük  a  katonáimmal  és 
a  kecskeméti  bíró  fejeiből  levágok  kettőt,  mert 
elég  a  bírónak  egy  fej.  Jól    megértsétek  1 » 

Lett  nagy  ijedtség  a  városházán.  A  hajdúk 
lóhalálban  futkostak  házról-házra,  hogy  kenyeret 
süssenek  a  hatalmas  Olaj  bégnek,  hogy  a  fát  össze- 
harácsolják, de  legnehezebb  volt  kiteremteni  a 
pénzt,  mert  a  város  ládája  üresen  állt.  Egy  ilyen 
érvágást  nem  igen  bírnak  most   el. 

Dúlt  képpel  találta  őket  Lestyák  Mátyás,  midőn 
sunyi  alázatossággal  besompolygott  (mert  ilyen  volt 
az  öreg,  mikor  neki  állolt  feljebb). 

—  No,  mit  akar  ?  —  kérdé  Putnoki  nyersen. 

—  Eljöttem  azért  a  fiúért,  nagy  jó  uram. 

—  Miféle  fiúért? 

—  Hát  a  fiamért.  Haza  viszem   szegénykét. 

—  Már  ha  eresztjük  tudniillik. 

—  Már  persze,  persze  —  szólt  az  öreg  büsz- 
kén —  és  kiteríté  Putnoki  uram  elé  az  Ibrahim  basa 
levelét.  —  Egyébiránt  a  mint  akarják  kegyelmetek. 

A  basa  levelét  átfutván,  megadta  magát  a  trium- 
vir, sőt  n^ég  a  tarkójához  is  odakapott  ijedten, 
mert  a  jó  budai  Ibrahim  soha  ki  nem  verte  író- 
nádjából a  tintát  a  nélkül,  hogy  egy  kis  kedélyes- 
ségét ne  vegyítsen  a  komoly  sorok  közé.  Most  is 
volt  néhány  szó:  «Ugy  látom,  nagyon  viszket  a 
nyakatok*. » 

—  Ez  már  más,  —  szólt  a  triumvir  megjuhá- 
szodva. Engedelmeskedünk  a  parancsnak.  Most 
azonban  késő  este  van  már,  a  porkoláb  sincs  itt. 
Majd  kieresztjük  Mihály  öcsénket  reggel. 

A  szabó  hazament,  de  a  pirkadó  hajnal  már  ott 
találta  a  széképület  kapujában.  Pedig  czudar  idő 
volt,  nagy  köd  gomolygott  és  a  hó  is  pilinkélt 
csöndesen. 

Elég  korán  jöttek  be  a  város  urai,  főképen  Put- 
noki,  kinek  egy  jó  gondolata  támadt  az  éjjel ;  sie- 
tett, hogy  kitálalhassa  a  társainak. 

Nem  jó  dolog  lesz  az,  ha  Lestyák  szabad  lábra 
jut.  Sok  észszel,  sok  furfanggal  van  a  koponyája 
megbélelve. 

—  Kemény  koponya,  az  igaz,  de  a  szandzsák 
basával   még  sem  húzhatunk  ujjat. 

—  Nem  gondolom  én  se.  Szabadon  eresztjük, 
de  olyan  helyre  küldöm,  a  honnan  vissza  nem  jő 
többet.  Csak  bízzák  kegyelmetek  rám! 

Az  utczák  szokatlanul  korán  népesedtek.  A  lako- 
sok részint  batyukban,  részint  talyigákon  szállítot- 
ták féltett  holmijukat  a  távol  eső  tanyákra.  Olaj 
bég  fölbukkanása  a  láthatáron  rémületbe  öltözteté 
az  arczokat.  Mert  a  derék  Ola)  bég,  szó,  a  mi  szó, 
nem  volt  afféle  szatócs,  mint  Csuda  uram,  vagy  a 
piszliczár  Dervis  bég,  kik  egy  pap  vagy  szép  lány 
elrablásával  beérték.  Az  emberséges  Olaj  bég  nagy- 
ban dolgozott.  Ritkán  jött,  de  ha  jött,  egy  egész 
utczát  magával  hajtott  rabságba,  asszonyostul,  gyere- 

kestUl,  mindenféle  pereputtyostul,  a  lovakkal,  bar- 
mokkal egyetemben,  nem  hagyva  hátra  mást,  mint 
a  sertéseket,  a  mely  tisztátalan  állatok  ellenkezés- 
ben állanak  a  Szent  Koránnal.  Ilyen  ember  volt 
Olaj  bég,  ezt  meg  kell  neki  adni. 

Követeléseinek  hírére  egyenkint  szállingózának 
a  főemberek  a  tanácsházba:  egy  kis  pénzt  hozott 
az  egyik,  kenyeret,  fát  jött  felajánlani  a  másik, 
már  korán  reggel.  A  rossz  hír  jó  ébresztő. 

Sokan  sopánkodtak,  csörögtek-morogtak,  mikor 
Putnoki  uram  kiadta  a  rendeletet,  hogy  Lestyák 
Mihályt  vezessék  elő  a  tömlöczből. 

Egy  kicsit  haloványan  jelent  meg,  de  a  fejét 
emelten  hordozá. 

—  Lestyák  Mihály!  —  szólt  a  triumvir  ünne- 
pélyesen, —  szabadon  van   eresztve ! 

Elégedetlen  zúgás  támadt  a  teremben. 

—  Nagy  patrónusa  a  budai  vezér,  —  jegyzé 
meg  az  előbbi  gúnyosan. 

Lestyák  semmit  sem  felelt.  Ideges  mozdulatot  tett, 
mintha  távozni  akarna. 

—  Nem  oda,  Buda.  Várjon  még!  A  budai  basa 
nem  a  római  pápa,  ex-főbíró  uram,  zárakat  nyit- 
hat, csukhat,  de  bűnöket  fel  nem  oldhat.  Azokat 
Ic  kell  vezeklenie. 

—  Idegbántó  csönd  lett ;  lélekzet  elfojtva  várták 
a  következőket. 

—  Határainkon  áll  a  kegyetlen  Olaj  bég,  oda- 
át a  Csalános  tavon  túl.   Nagy  sarczot  vetett  a  vá- 

rosra,  melyet  ma  délig  kellene  átküldeni,  de  lehe- 
tetlen. Hát  tudja-e  Lestyák  Mihály,  mire  ítéljük 
most? 

Majd  megmondja  kegyelmed,  ha  akarja. 

Putnoki  Balázs  gonosz  nevetéssel  folytatá: 

—  Elhozta  ked  a  híres  köntöst,  hát  már  most 
lássuk,  mit  tud  vele  csinálni.  Felhúzza  és  a  bég 
elé  megy   benne. 

Miska  szíve  összeszorult.  Ez  váratlanul  jött. 
Majdnem  megingott  a  lábain.  De  hirtelen  erőt 
vett.  Mintegy  magának  monda:  «Nem  szabad  meg- 
ijedni, nem  szabad,  nem  szabad  ...» 

Szíve  erősen  dobogott,  hangja  csuklóvá,  érczte- 
lenné  vált;  de  a    közömbösség  festékje  rajta   volt. 

—  És  mit  mondjak  a  bégnek? 

—  Mondja  neki,  hogy  elégedjen  meg  a  sarcz 
felével,  de  azért  is  várjon  egy-két  napig,  míg  össze- 
szedjük. Vagy  pedig,  teringette,  ajánja  fel  a  kaf- 
tányt,  mely  ötven  lovat,  száz  ökröt,  és  mintegy 
négyezer  aranyat  képvisel.  Meg  lesz  elégedve, 
he-he-he,  és  a  mi  még  visszajár,  azt  hozza  el  ke- 
gyelmed a  város  pénztárába,    ha-ha-ha. 

—  De  hisz  az  engem  menten  karóba  húzat,  vagy 
rabszíjra  fűz. 

Putnoki  vállat    vont: 

—  Az  már  a  ked  baja. 

- —  Ugy  ?  —  fakadt  ki  Lestyák  keserűen  —  Iga- 
zán erre  Ítélnek? 

És  révedező  szemekkel  nézett  szét  a  triumvire- 

ken,  a  város  fehér  hajú  aggastyánjain.  Azok  mind 
a  fejeikkel  bólintgattak,  hogy  igazságos  az  ítélet. 
Elrettentő  példát  kell  mutatni  a  közvagyon  köny- 
nyelmű  fecsérlőinek. 

—  Vigyenek  inkább  vissza  a  börtönbe,  —  szól 
önfeledten,  de  legott  megresteltc. 

—  Pedig  mitől  fél  úgy?  —  elméskedett  csípő- 
sen a  triumvir,  —  hiszen  a  kaftány  rajta  lesz  ! 

Nagy  hahota  zuhogott  fel  erre;  és  piros  vér 
szökött  a  Lestyák  arczába. 

—  Nem  szoktam  félni,  —  mond  kevélyen.  — 
Mikor  induljak? 

—  Még  délelőtt,  mihelyt  megteszem  a  rendelé- 
seket. Nem  akar  addig  kegyelmed  meggyónni  ? 

—  Nem. 

Az  öreg  szabó  kétségbeesetten  kiabálta  be  a  vá- 
rost, milyen  hallatlan  injuria,  fiát  a  tatár-had  tor- 
kába küldeni.  Meghallgatás  s  védelem  nélküli  halál- 
itélet  ez!  «Ne  engedjetek,  jó  emberek,  ilyen  igaz- 
ságtalanságot. Gondoljatok  arra,  hogy  mennyire 
szerettétek  őt  ezelőtt  három  hónappal.  Csináljatok 
zendülést,  fogjatok  fejszét,  vasvillát,  jertek  vezet- 
lek benneteket  lesarlózni  a  «háromlevelű  lóheréto, 
(Ez  volt  a  triumvirátus   csúfneve.) 

Egy  ököl  se  mozdult ;  hiszen  gyökerük  csak  az 
élőfáknak  van  .  .  .  Legfeljebb  a  rozmaringos,  mus- 
kátlis ablakokban  komorodott  el  egy-egy  pirosló  barna 
vagy  szőke  leányarc^  s  röppent  el  talán  egy  bús 
sóhaj  a  viráglevclek  közt:  « Szegény  Lestyák  Miska  ! 

Aztán  csak  tovább  is  ott  maradtak  lesben  azok 
a  szép   arczok. 

—  Mikor  jön  ?  De  szeretném  látni  abban  a  kaf- 
tányban.  De  sokáig  nem  jön. 

Épen  nyergelték  már  lovát  a  városháza  udvarán. 
Könnyedén  pattant  fel  reá,  pedig  egész  bokájáig 
alkalmatlankodott  a  zöld  selyem  köntös.  Még  fü- 
työrészett is,  mikor  a  kengyelbe  tette  a  bal  lábát, 
hadd  emlegessék  sírva-ríva  a  nóták  kétszáz  esz- 
tendeig, hogy  miképen  indult  utolsó  útjára  .  .  . 

Két  drabant  is  lóra  ült,  karddal  poroszkálva  mel- 
lette két  oldalt.  A  hátulsó  kapun  mentek  ki,  a 
mellékutczákra  kerülve,  hogy  az  összeverődött  kí- 
váncsiak ne  rikoltozzanak,  ne  nevetgéljenek.  Hi- 
szen siratni  való  dolog  ez  1 

A  triumvirek  az  ablakból  néztek,  a  meddig  lát- 
hatták, a  gömörödő  köd  miatt  Putnoki  uram  jó- 
kedvűen dörzsölte    kezeit. 

—  No,  ez  se  hallja  többet  a  kecskeméti  tülköt  I 
(Mert  hogy  tülköléssel  volt  szokás  jelezni  szent 
Miklós  tornyáról  a  delet.) 

Majd  élénken  fordult  az  összegyűlt  polgárokhoz  : 

—  Most  pedig  siesssünk  a  szekerekre  rakni  a 
sarczot,  hogy  a  mint  Olaj  bég  dühre  gerjedve,  a 
város  ellen  indul,  már  útban  találja  a  szállítmányt. 

A  drabantok  csak  a  város  végéig  kisérték  Lcs- 
tyákot,  a  hogy  a  száműzötteket  szokás.  Úg)'  volt 
utasításban.  Mert  egész  odáig  úgy  se  mehetnének, 
kár  volna  a  drabantokért. 

Mikszáth  :  A  bcsziiő  köntfi*.  6 

Meglehet,  Lestyák  se  megy,  meglehet,  elkanya- 
rodik valamerre,  nagy  a  világ  és  négy  széle  van  — 
de  hát  úgy  is  jó,  meneküljön,  ha  akar,  csak  itt  ne 
legyen  láb  alatt. 

Ugyan  rosszul  ösmerték.  A  mint  ott  lépkedett 
egyedül  azon  a  végtelen  hólepedőn  a  Csalános 
felé,  gondolta  magában : 

•  Elmegyek;  el  kell  mennem.  Ha  nem  megyek, 
örökre  halott  vagyok  gyáva  híremmel ;  ha  elme- 
gyek még  vissza  is  jöhetek.  Olaj  bég  okos  ember ; 
a  holtaknak  semmi  hasznát  se  veszi,  az  élő  cm- 
cmber  neki  portéka.  Rabszolgákkal  kereskedik. 
Legfeljebb  fogságra  hurczol.  Mindenesetre  el- 
megyek. » 

A  kaftány  egyik  lelógó  szárnyával  megcsapkodta 
a  gebét,  mitől  felbuzdult  egy  kicsit  a  szegény  pára. 
Isten  szépen  fölvitte  a  dolgát,  tegnap  még  a  vá- 
rosi száraz  malomban  keringett,  ma  már  lovagot 
visz.  (Elég  jó  az  a  tatárnak,  gondolták  a  trium- 
virek,) 

•Vesztőhelyre  küldenek!*  sziszegett  magában  az 
utas  s  boszutól  forrt  a  vére. 

Fölemelte  öklét.  «Hej,  csak  haza  kerülhetnék 
mégis  Aztán  egy  kegyetlenét  rúgott  a  paripán, 
a  ki  azt  egész  megadással  tűrte  a  triumvirek  helyett. 

Csípősebb  szél  kezdett  fújni.  Ez  a  Csalános 
tavától  mérgesedik.  Sőt  hallani  már  távoli  zsongást- 
bongást ;  az  a  tatár  tábor  zsivaja.  Menjünk,  tátos, 
menjünk  I 


—  egy  szóra,  Lestyák  Mihály  uram! 

Mikszáth  :  A  beszelő  köntös.  83.   lap. 


83 

Szemben  egész  közel  egy  szárnyék  barnállott. 
Nádból  font,  hordozható  fal,  a  hol  a  « jószág* 
szokott  telelni,  de  mely  inkább  csak  a  szél  ellen 
oltalmazza.  Amolyan  elhagyott  szárnyék  volt,  csak 
egy  szöglet  állt  belőle.  (A  nád  szerencsére  nem 
volt  fölvéve  a  tatár  értékek  közé,  mert  különben  az 
se  állna  ott.) 

Épen  mellette  kellett  ellovagolnia  Lestyáknak. 
Látta  lóhátról,  hogy  egy  széles  feketekalapu,  kö- 
pönyeges férfi  áll  a  szárnyékban ;  talán  a  szitáló 
hó  elől  vonult  oda. 

Az  ember  kijebb  jött  és  rászólt : 

—  Álljon  meg  egy  szóra,  Lestyák  Mihály  uram. 
Lestyák  oda  se  nézett,  azt  felelte   nagy  mogor- 
ván: 

—  Nem  tud  ked  nekem  olyan  szót,  a  miért 
megállják  I 

—  Én  vagyok  a  Czinna. 

Mégis  volt  hát  egy  olyan  szó,  a  mi  megállította, 
a  mire  leugrott  a  lováról. 

—  Szerencsétlen  leány,  hogy  kerülsz  te  ide? 
Ejnye,  de  milyen  csinos  fiu  vagy.  (És  elmosolyo- 
dott bágyadtan,  szomorúan.) 

—  Jó,  hogy  leszállt  kegyelmed  arról  a  lóról, 
mert  úgy  is  én  ülök  fel  rá.  Jöjjön  ide  a  szárnyék 
alá,  de  Íziben,  hadd  húzzam  magamra  azt  a  kaf- 
tányt. 

—  Megbolondultál? 

—  Mindent    meggondoltam,    mihelyt    hallottam 

Otthon,  hová  küldik.  Ha  kegyelmed  megy  el,  vagy 
megölik,  vagy  rabságba  viszik,  igaz-e? 

—  Mondasz  valamit,  Czinnal  De  milyen  csodá- 
latos az,  hogy  itt  vagy. 

Zavartan  nézegette,  nem  tudott  vele  betelni. 

—  Ha  megölik,  akkor  senki  se  támasztja  fel 
többé. 

—  No  már  az  meg  épen   igaz. 

—  Ne  tréfáljon  most,  szörnyű  emberi  Ha  rab- 
ságra viszik,  senki  sem  váltja  ki,  az  elöljárók  is 
akadályoznák. 

Mihály  kedvetlenül  harapdálta  az  ajkait. 

—  De  ha  én  megyek  cl,  kiadva  magamat  Lestyák 
Mihálynak  és  ha  meg  akarnak  öletni,  észreveszik, 
hogy  nő  vagyok  s  a  nőt  nem  bántják  a  tatárok, 
kiválthat  kegyelmed;  ha  pedig  csak  rabságra  visz- 
nek, akkor  meg  épen  kiválthat  Lestyák  Mihály 
gyanánt.  Ide  hát  szaporán  azzal  a  köntössel ! 

S  a  míg  így  beszélt  hizelgő  édes  hangon,  már 
le  is  húzta   róla. 

Mihály  ellenkezett  : 

—  Nem,  nem!  Hová  gondolsz?  —  De  Czinna 
érvelése  hatott  rá.  —  Ez  így  van,  meglehet,  így 
van!  —  Megdörzsölte  a  homlokát.  —  Kiváltlak, 
hogyne  váltanálak  ki !  Azt  mondod,  úgy  is  tartozol 
nekem  egy  élettel.  Halgass,  nem  úgy  kell  azt  föl- 
venni. Ne  okoskodj,  leány.  Megállj  még.  Magam 
sem  tudom,  mit  csináljunk. 

De  a  leány  nem  állt  meg ;  már  rajta  volt  sugár 


termetén  a  kafrány   s  a  másik  perczben  ott  termett 
a  ló  hátán,  mint  a  könnyű  pehely. 

A  harmadik  percében  elnyelte  a  köd,  Lestyák 
utána  futott  dühösen. 

—  Megállj  1  —  kiáltá  s  messzire  mennydörgött 
a  hang.  —  Nem  eresztlek!  Parancsolom,  megállj! 

Hanem  iszen  beszélhetett  már  annak.  Egy 
pcrcznyi  gyöngeség  s  a  hiba  el  volt  követve.  Egy 
pcrcznyi  gyöngeség,  nagy  emberek  bukásának  a 
magva. 

Ment  a  leány  s  meg  sem  állt,  csak  a  tatár  tá- 
bornál. 

—  Vezessetek  a  vezér  elé.  Én  Lestyák  Mihály, 
a  kecskeméti  követ  vagyok. 

—  Szállj  le  a  lórul,  jó  ember,  oda  vezetlek,  — 
ajánlkozott  egy  zömök  tatár  jó  magyar  kiejtéssel.  — 
Ugyancsak  rossz  paripát  adtak  alád  a  kecskeméti 
bírák.  De  épen  itt  jő  urunk.  Olaj  bég,  Allah  soká 
fényesítse  szakái  át. 

Valóban  a  brontes  termetű  Olaj  bég  közeledett 
egy  szép  pej  lovon ;  épen  szemlét  tartott  volt  a 
csapatai  felett. 

—  A  kecskeméti  követ  van  itt,  hatalmas  bég !  — 
jelenté  az  előbbi  zömök  ficzkó. 

A  bég  végig  tekintett  figyelmesen  a  követen  és 
a  köntösén,  aztán  szelíden  monda: 

—  Fbrdulj  meg  kérlek,  derék  fiu,  ha  meg  nem 
bántanálak  vele. 

Czinna  megfordult. 

Olaj  bég  most  már  hátulról  vetett  a  kaftányra 
egy  pillantást.  Azzal  leugrott  fürgén  lováról,  le- 
borult Czjnna  előtt  a  földre  és  megcsókolta  a 
köntös  szegélyét  háromszor.  Czinna  csak  bámult 
rá  nagy  fekete  szemeivel,  azt  hitte,  álmodik. 

—  Allah  nagy  és  Mahomed  az  6  prófétája.  Mit 
parancsolsz,  Kecskemét  város    követje? 

Alázatosan  és  meggörnyedve  állt  előtte. 
Czinna  habozott  egy  kissé,  majd  szilárd  hangon 
monda : 

—  Hagyjátok  el  Kecskemét  határát  még  ez  órá- 
ban I 

Olaj  bég  égre  emelé  aluszékony  birka  szemeit, 
majd  hátra  fordult  a  sereghez,  harsányan    kiáltva: 

—  Indulunk!  Nyergeljetek! 


HETEDIK  FEJEZET. 

(A  diktátor.   Kecskemét  fénykora.) 

Lestyák  a  sz árnyéknál  maradt  s  azon  töprengett, 
mihez  fogjon,  merre  menjen.  Nehéz  fejében  szét- 
folytak a  gondolatok,  mint  a  megolvadt  ólom, 
tagjait  zsibbasztó  lankadtság  fogta  el,  lelkét  az 
önvád  diribdarabra  tépdelé  :  « Rosszul  cselekedtem, 
önző  gyávaság  volt.» 

Kínos  nyugtalanság  tövisekkel  szurkálta.  Sötéten 
nézett  maga  elé.  Merre  viszen  most  az  én  utam  ? . . . 

Szétfoszlott  kissé  a  köd  s  megcsillant  nem  messze 
az  óriási  fénylő  szem,  a  Csalános  tava.  Mintha 
hunyorgatva  hívogatná:  « Gyere,  Lestyák  Mihály, 
legokosabb  lesz,  ha  ide  fekszel,  ezüst  takaróval 
takarózol,  puha  homokvánkoson  álmodol  1 . . .  Ez  a 
legegyenesebb  útl» 

Néhány  lépést  tett  a  tó  felé,  de  egy  pöszméte- 
bokor volt  útjában,  a  legmagasabb  fa  az  egész 
környéken ;  vékony  galyacskáit  belepték  a  kicsi 
hópillangók :  meg  se  látta,  fölbukott  benne. 

És  a  mint  oka  ütődék  füle  ebben  a  keserű 
pillanatban  az  «édes  anya»  testéhez,  egyszerre 
hallotta,  érezte,  hogy  az  messze  innen  megdobban, 
ezer  lópatkónak  tompa  dübörgése  hallik  és  nagy 
suhogás  kél  a  levegőben. 

Összerázkódott.  «Jaj,  jönnek  a  tatárok  a  város 
ellen !» 

De  pszt,  a  dobogás  mintha  távolodnék,  egyre 
halkabb-halkabb,  majd  elenyész  bágyadó  morajban. 
Csupán  egyetlen  ló  közeledik  erre.  Kop,  top ! 
Igen,  csak  egy  ló  ez.  Teremtő  Istenem,  a  Czinna 
ül  rajta. 

Lestyák  felszökött,  le  se  törölte  ruhájáról  a 
mocskot,  eleibe  futott  lázas  lihegéssel. 

—  Itt  vagy?  Nincsen  bajod?  Igazán  itt  vagy  I 
Mi  történt? 

Czinna  vidáman  mosolygott.  Azelőtt  felelne,  lá- 
nyos pajkossággal    hősiesre    fújta  fel  arczocskáját : 

—  Hát  az  történt,  jelentem  alássan,  hogy  elker- 
gettem a  tatársereget.  Takarodnak  immár  lóhalálban. 

—  Ne  beszélj  I 

A  mi  azt    jelentette:    « beszélj  kérlek,  beszélj!* 
Beszélt    is,    de    előbb     megsimogatta    nyájasan, 
szeretettel,  tekintetének  fényes  zománczával  a  be- 
havazott zöld  kaftányt. 


Csakugyan  szemben  találta  a  nagy  szekérsort. 


Mikszáth  :  A  beszélő  köntös. 

—  Megér  ez  a  gunyácska  valamit,  Lestyák 
Mihály  uram. 

—  Hogy  hogy? 

—  Mihelyest  meglátta  rajtam  Olaj  bég,  leszállt 
a  lováról,  megcsókolta  a  szegélyét  háromszor  és 
azt  kérdezte  nagy  alázattal,  mit  parancsolok.  Én 
azt  parancsoltam,  hogy  pusztuljanak  el  Íziben.  Szót 
fogadtak,  elpusztultak. 

Lestyák  Mihálynak  nyitva  maradt  a  szája. 

—  Lehetséges-e?  Olyan  varázsereje  volna? 

—  Így  történt  szórul-szóra.  De  nincs  idő  a  sok 
beszédre,  itt  a  kaftánya,  vegye  fel,  itt  a  lova, 
üljön  rá.  Én  majd  a  másik  úton  sietek  el. 

—  Teringette,  hisz  ez  igazi  csoda  1  —  ujjongott 
Mihály,  nem  birva  kibontakozni  az  ámulatból.  — 
Hisz  akkor  ez  a  kaftány  roppant  kincs  I 

—  Meghiszem  azt.  De  siessen  kérem,  mert  jönni 
találnak.  Mintha  látnék  is  fekete,  mozgó  szekere- 
ket a  város  felől. 

Mihály  homloka  elborult: 

—  Igaz,  Czinna,  ne  szólj  ám  erről  senkinek  1 
Köszönöm,  a  mit  cselekedtél.  Majd  beszélek  veled 
későbben  . . .  ma  még.  Igen,  beszélek  veled,  Czinna. 

—  Jó,  jó  —  hagyta  rá  a  fürge  legényke,  csak- 
hamar eltűnve  a  « Szoknyás  fa»  dűlő  felé. 

Lestyák  a  rendes  úton  ment.  Csakugyan  szem- 
ben találta  a  nagy  szekérsort;  hozták  a  kenyeret, 
a  fát,  a  szikrai  Marczi  az  ökröket  hajtotta  nagy 
káromkodva.  A  szekerek  előtt  szép  hóka  lovon  az 

egyik  triumvir,  Holéczi  Sámuel  uram  lovagolt,  az 
oldalán  függő  sárga  bőrtáskában  hozván  a  «ncrvus 
rerum»-ot.  Az  meg  ott  az  egyik  szekéren,  a  szép 
ropogósra  pirított  ozipók  tetejében  biz  isten  Fábiánné 
asszonyom;  kiváncsiságból  ült  fel  « kutyafejű  tatárt 
látni »,  mellette  pediglen  az  aranyos  szájú  Fekete 
Pál  kuksol,  egy  bolhabetüs  irást  habzsolva  pislogó 
nyulszemeivel. 

—  Ni,  ni,  Lestyák  Mihály  —  hüledezénck  a 
kecskemétiek.  —  A  másvilágról  jön. 

Holéczi  Sámuel,  a  ki  nem  volt  haragosa  Les- 
tyáknak  valami  nagyon  (mert  a  lutheránusok  mind 
összecsengnek),  de  meg  kíváncsi  is  volt,  még  pedig 
nagyon,  nyájasan  kérdezte: 

—  llgy-e  a  lelke  az,  amice,  nem  maga? 

—  Magam  vagyok  az  a  lelkem  nélkül  —  düny- 
nyögte  kesernyésen  Mihály  (ki  tudja,  mire  gon- 
dolt?). Hát  kegyelmetek  hová  mennek? 

—  Vendég  van  a  határon  —  kedélyeskedék  a 
a  triumvir  —  viszünk  neki  szegénynek  egy  kis 
kollacziót.  (A  nemzetes  úr  nagyon  jó  humorú  em- 
ber volt.) 

—  Azt  ug)'an  nehéz  lesz  utolérni. 

—  Ugyan  ? 

—  A  harmadik  határban  jár  azóta.  Bucsu  nélkül 
ment  el  a  vendég. 

—  Csak  tán  nem !  —  selypített  közbe  Fábiánné. 

—  Kár,  —  sopánkodott  Fekete  uram  —  ritka 
szép  beszédet  mulasztott  el  a  bég. 

Lcstyák  elbeszélte  a  kaftány-dolgot,  a  mitől 
egyszerre  máj-  és  tüdőszinü  lett  a  Holéczi  Sámuel 
uram  ábrázata. 

—  Nagy  eset  —  dünnyögte  kelletlenül  vakarva 
pisze  orrát  —  hm,  ilyen  tán  a  világ  eleje  óta 
se  történt. 

De  csak  egy  perczig  maradt  zavarban,  kitanult 
ravasz  róka  volt,  gyorsan  tudott  felugrani  a  hely- 
zet magaslatára. 

—  Hej  szekeresek,  hej  emberek,  forduljatok, 
igazodjatok  visszafelé.  Nagy  nap  virradt  fel  Kecs- 
kemétre ! 

Majd  leperdült  a  lováról  és  így  szólt  tisztelet- 
iéi jes  hangon  : 

—  Üljön  föl  a  lovamra,  Lestyák  Mihály  uram. 
Nem    hagyhatom    azon    a    gebén     szégyenszemre. 

—  Jó  ez  nekem.  Köszönöm.  Ha  három  triumvir 
ültetett  rá,  egy  le  nem  szállíthat  róla. 

—  Akkor  hát  kegyelmed  üljön  fel.  Fekete  uram, 
hirt  adni  a  városba  a  történtekről. 

Kapott  az  alkalmon  a  óváros  Cicerója*  kipótolni 
dúsan  az  elmaradt  szereplést.  Megyek,  hogy  ne 
mennék!  Öröm  ülni  egy  ilyen  szép  állaton.  De 
adjanak  hozzá  valami  ostort  is,  mert  sarkantyúm 
nincsen. 

Nem  sok  ostor  kellett  a  tüzes  « Sárkány »-nak, 
úgy  elnyargalt  a  nagy  szónokkal,  mint  a  mesebeli 
csikók,  a  kik  izzó  parazsat  kapnak  a  tarisznyába 
abraknak. 

Tajtékzott,  füstölgött,  maga  Fekete  uram  is  csu- 
rom VÍZ  volt,  mikor  a  piaozra  beért,  hol  az  álldo- 
gáló és  egyre  gyűlő  népnek  nagy  lelkendezve, 
szónoki  szjronynyal  kitulipánozva  hirdeté  az  Ur 
különös  kegyelmét,  melylyel  a  várost  elárasztá ; 
hogy  egy  lelketlen  ruhadarab  mintegy  megszólalt 
s  elkergette  a  dúló  ellenséget  határainkról.  Csoda 
történt.  Kecskemét  érdemes  polgárai  húzzátok  meg 
a  harangokat.  A  kapzsi  Olaj  bég  leborult  a  földre 
és  megcsókolta  Lestyák  Mihály  uramon  a  köntöst, 
háromszor,  alázatosan,  összegörnyedve  kérdvén : 
•  Mit  parancsolsz,  Kecskemét  város  követje?*  Mire 
Lestyák  Mihály  uram  fölemelé  fejét  s  miként  a 
bölcs  és  tiszteletreméltó  Seneca  (ki  ne  hallotta 
volna  hírét?)  imigyen  felelt:  « Ne  háborítsátok  kö- 
reimet, —  azaz  takarodjatok  innen !» 

—  Nem  bizonyos  ám,  hogy  azt  Seneca 
mondta !  —  süvített  közbe  a  református  prédikátor, 
nagytiszteletű  Mokros  Ézsaiás  uram. 

Fekete  Pál  nem  engedte  magát  megzavarni  : 

—  De  az  meg  bizonyos,  hogy  jönnek  vissza  a 
kenyeres  szekerek,  az  ökrök,  a  pénzes  tarisznya, 
a  triumvir  és  Lestyák  Mihály. 

Nagy  örömrivalgás  viharzott  fel.  Mint  a  futó 
tűz  terjedt  a  csoda  hire,  utczáról-utczára,  házról- 
házra hömpölygettc  az  idegizgató  álmélkodás.  Az 
elbukott,  gyűlölt  szenátorok  újra  kijöttek  a  nap- 
fényre: a  nép  közé.  Porosznokit  megéljenezték, 
az  öreg  Inokainak  kalapemelve  nyitottak  utat  min- 

denütt.  Kriston  Fcrenoz  uramat  ellenben  élénk 
zsivajjal  kivánták  hallani.  Nem  is  vonogatózott  ő 
kegyelme  sokáig,  felállt  egy  káposztás- hordóra  a 
piaczon,  csupán  ezeket  mondván  : 

—  Igazságot    kérek    tőletek    annak    a    lángeszű 
ifjúnak,  a  ki   ezt  a  nagy  napot  kivívta. 

—  Igazságot !    —  visszhangzott    ezer    torokból. 
Hullámzott  a  lakosság,  mint  egy  folyton  dagadó 

folyam.  Zsibongás,  élet  lüktetett  mindenfelé  — 
férfiak,  asszonyok,  élénk  gesztusokkal  adták  tovább 
az  érkezőknek  Fekete  Pál  uram  nyomán  a  « beszélő 
köntös »  csodáját.  Persze,  hogy  mindenik  varrt  még 
rá  egy  kis  hímet. 

Hatalmas  lendületet,  sziveket  rezegtető  lelkese- 
dést szíttak  be  az  emberek,  az  éljenzéstől  meg- 
hasadozott levegőből.  Mindenki  sürgött,  mozgott, 
mindenki  mást  kiabált,  de  mindenki  egyet  gondolt. 
Szép  feslő  bimbókat,  csemete-lányokat  öltöztettek 
talpig  fejérbe  az  asszonyok,  érdemes  polgárok 
rohantak  a  város  istállójába,  befogni  a  hires  négy 
fekete  csődört.  (Hamar,  pántlikát  a  sörényeik 
közé.)  Öreg  emberek  czipelték  a  mozsarakat  a 
piaczra,  útközben  előkeresvén  a  « Három  almá»-nál 
a  tűzmestert  (jöjjön  kend  Hupka  uram,  ha  Istent 
ösmer.  —  «Csak  még  egy  kortyot!*  rimánkodott 
Hupka).  Tiszteletes  Molitorisz  Péter  uram,  a  luthe- 
ránus lelkész  maga  mászott  fel  a  Szent-Miklós 
toronyba,  hogy  alkalmas  percében  meglódítsa  a  ha- 
rangokat. A  házfedelek  lyukain  kibújtak  imitt-amott 

a  zdszlónyelekről  azok  a  lelket  csiklandozó,  kí- 
gyózva röpkedő,  hármas  szinti  szárnyak.  Bizony 
fakók  már  egy  kicsinyég;  a  nagyságos  Bethlen 
idejéből  valók.  Azóta  nem  is  igen  virágzottak  a 
kecskeméti  házfcdelek. 

A  tizenegy  bukott  szenátor  is  mind  magára  rán- 
gatta egy  félóra  alatt  sebtiben  az  ezüst  gombos 
mentét,  felkötötte  a  csörömpölő  kardot  s  immár 
ott  állanak  félkaréjban  a  tanácsház  kapujánál.  Sok- 
kal nehezebb  feladat  jutott  azonban  Fekete  Pál 
uramnak  (a  miből  nyilván  kitetszik,  hogy  nem 
egyenlő  feladatok  zúdulnak  a  közélet  férfiainak 
vállaira),  az  egész  kéziratot  át  kellett  hirtelen  ido- 
mítania; a  ((hatalmas  bég)>  megszólítást  kitörülvén, 
oda  írni  «Dicső  hazafi  I»  Az  «Eljöttünk  hozzád* 
helyett  » Visszajöttél  hozzánk*  stb.  —  (Mindegy, 
nagyon  szép  lesz  az  mégis!) 

Bár  henyészve  volt,  minden  pompásan  ment, 
csak  éppen  a  díszkocsi  késett  el,  de  a  taraozkok 
idején  dördültek  meg,  ünnepiesen  zúgtak  a  ha- 
rangok s  a  mint  feltűnt  Lestyák  alakja,  tomboló 
rivalgás  ömlött  az  utczákon,  mint  a  lavina  a  merre 
ment,  egész  a  városház  kapujáig.  Ott  leszállt, 
meghallgatta  a  Fekete  Rál  uram  oráczióját,  egy  mo- 
solygó pillantást  vetett  a  fehérruhás  leány-palán- 
tákra, kezet  fogott  a  volt  szenátorokkal  (Fbrosz- 
noki  uramat  megölelte)  —  akkor  aztán  őt  is  föl- 
kapták, vitték,  vitték  és  a  hol  végre  letették,  az  az 
elnöki  hely  a  tanácsterem  zöld  asztalánál. 

Mihelyt  kissé  Iccsillapult  a  zaj,  (mert  tömve 
volt  a  nagyterem  a  város  előkelőivel),  szót  emelt 
a  hófejü  Puszta  Máté  s  gyönge  darázsdongású 
hangon  emelvén  ki  a  Lestyák  Mihály  érdemeit,  c 
felkiáltással  végzé: 

—  Válasszuk  meg  Kecskemét  örökös  főbírájának  ! 
Rengett  a    fal    az    éljcnektől,    perczekig    tartott, 

míg  Permete  Gáspár  megértetheté  magát,  daczára 
annak,  hgy  erősen  ütögette  a  mellét  cs  hadonászva 
integetett,  hogy  nagyon    érdekeset    akar    mondani. 

—  Én,  Permete  Gáspár  pedig,  a  ki  egy  szólá- 
sommal buktattam  meg  ezt  az  elöljáróságot  ezelőtt 
tizenkét  héttel,  azt  mondom,  megtudván  a  megtu- 
dandókat,  hogy  neki  még  az  örökös  főbíróság  is 
kurta  idő. 

—  A  holta  után  csak  nem  praesideálhat  — 
kottyant  bele  Zeke  Gcrzson  uram. 

—  De  igenis,  mondjuk  ki  és  iktassuk  proto- 
collumba,  hogy  valamiképen  az  Isten  kegyelméből 
dicsőségesen  uralkodó  Habsburg-famíliára  száll 
firól  fira  elsőszülöttek  lineáján,  a  szentséges  magyar 
korona,  azonképen  szálljon  a  Lestyák  uram  fiiva- 
dékaira a  főbírói  pálcza. 

Zei^e  Gerzson  :  Egy  kis  különbség  van  a  kettő 
között  I 

Permete  Gáspár:  (dühösen)  Nincs! 

Zek^  Gerzson :  A  korona  aranyból  van,  a  bírói 
pálcza  somfából. 

£    kis    összezördülést     a    czegléd-utczai     Deák 

János    szakítá    félbe,     általánosan     elismert     bölcs 
ember. 

—  Zeke  uramnak  van  igaza,  mert  a  korona  a 
gyenge  főn  is  erősen  fénylik,  de  a  somfabot  a 
gyenge  kézben  gyengén  üt.  A  somfabotot  ennél- 
fogva nem  lehet  odanyomni  látatlanban  az  utódok 
kezébe.  De  máskülönben  sem  illendő  e  nagy  na- 
pot ilyen  feleselésekkel  zavarni.  Maradjunk  a  tisz- 
teletreméltó komolyság  mesgyéjén  és  sorba  men- 
jünk a  dolgokon,  mert  senki  sem  köszönj  meg, 
ha  olyan  székkel  kínáljuk,  a  hol  még  ül  valaki. 
Mindenekelőtt  mondja  ki  tehát  a  gyűlés,  hogy  a 
triumvirátus,  mely  úgyis  csak  ideiglenes  volt,  meg- 
szűnik. 

—  Maguktól  szöktek  meg!  Egy  sincs  itt!  — 
hangzott  jobbról-balról. 

—  Bnnekutána  válaszszák  meg  kegyelmetek  újból 
a  régi  szenátorokat  és  akkor  iktassuk  aztán  jegyző- 
könyvbe a  Lestyák  Mihály    holtiglani    főbíróságát. 

Mondani  sem  kell  tán,  hogy  minden  így  tör- 
tént. A  főbíró,  ki  olyan  méltóságteljesen  ült  ott, 
mint  egy  dynaszta,  hidegen  biczentett  köszönetet 
a  fejével. 

Arcza  halovány  volt,  de  bezzeg  vörös  lett,  mint 
a  skarlát-posztó,  a  mint  kiáltozni  kezdek: 

—  Halljuk  a  köntös-esetet  1  Halljuk  tőle  magától  I 
Kellemetlenül  izgett-mozgott    székén.    Mintha  a 

nyeldeklőjét     szorítaná     össze     láthatatlan    vaskéz. 
Elmondani  az   Olaj  béggel    történt   jelenetet,    szá- 

zaknak  .  .  .  Egy  olyan  jelenetet,  a  mit  nem  élt  át, 
a  mit  nem  látott.  Hazudni  a  város  színe  előtt.  Oh 
de  nagy  hiba  volt,  el  nem  mennie  a  táborba.  Az 
ördög  hozta  útjába  azt  a  leányt.  S  ha  már  el  nem 
ment,  jobb  lett  volna  bevallani.  Most  már  lehetet- 
len, lehetetlen  .  .  . 

Mennél  nagyobb  volt  a  dicsősége,  annál  kíno- 
sabban marczangolta  lelkét  a  tudat,  hogy  ezt  egy- 
szerre szétfújhatja  egy  váratlan  szellő.  Hiszen  a 
Midas  nagy  fülei  is  kisültek.  Ugy  tűnt  föl  előtte 
e  dicsőség,  mintha  lopná,  nem  tudott  neki  örülni, 
pedig  rászolgált,  akármi  történjék  is,  ő  szerezte  a 
kaftányt.  És  mégis,  mégis  a  magas  támlájú  főbírói 
karszék  mögött  ott  lebegett,  rezgett  egy  alkalmat- 
lan árnyék. 

—  Halljuk  !  Halljuk  !  hangzott  egyre  élénkebben, 
követelőbben. 

Nem  volt  menekülés. 

Zavartan  húzta  le  a  kaftányt  magáról  és  leteríté 
a  zöld  asztalra.  Íme  Kecskemét  drága  kincse  ! 

Aztán  akadozva  beszélte  el  szegről-végről  még 
egyszer  a  kaftány  csodálatos  szereplését.* 

*  A  kaftány  esete  nem  írói  Fantázia  szüleménye.  Káldy 
György  egyházi  beszédében  és  Kecskemét  város  jegyzőkönyvé- 
ben nyoma  van.  (Kubinyi  Ferencz,  Magyarország  és  Erdély  1. 
k.  Kecskemét  története,  86.  1.)  <^  Mohamed  császár  Magyar- 
országba jővén,  az  keeskeméli  bírák  nagy  ajándékokká^  elejben 
menvén,  egy  csauszt  kértek  vala,  k*  azon  által  menő  vitézektől 
megoltalmazná  őket,  az  Császár  joo  aranyat  adván  nekik  "és 
egy  vont  arany  köntöst*,   meghagyá  nekik-  hogy  haza  menjenek, 

Mikszáth  :  A  beszélő  köntös.  7 

Lázas  örömkitörésele  tarkították  előadását,  min- 
denki ujjongott,  csak  egy  összeesett  alak  sírdogált 
csendesen  a  hátulsó  padban. 

A  hatalmas  főbíró,  immár  « Kecskemét  diktá- 
tora»,  fölkelt,  odament  a  zokogó  emberhez,  kezén 
fogta : 

—  És  most  menjünk,  édes  apám.  Meg  akarok 
otthon  egy  kicsit  pihenni. 

A  kopjás  kis  kapuban  már  ott  leselkedett  az 
Erzsi  leány,  meg  a  Laczi  legény.  A  forgács-fánk 
kisült  és  a  csipetkés  tyúkpörkölt  elérte  a  tökéle- 
tességet, a  malacz  pedig  már  ki  is  hűlt ;  épen  jó, 
hogy  jönnek. 

—  De  nem  is  mondtam,  édes  fiam,  persze 
mikor  beszélhettem  volna  veled,  hogy  legénynycl 
dolgozom,  azaz,  hogy  most  már  ketten  nem  dol- 
gozunk. 

A  főbíró  közömbös    arczot  vágott. 

—  Az  a  fiatal  gyerek  ott? 

—  Akkor  kellett  fogadnom,  mikor  interveniálni 
mentem  Budára  a  basához.  Mert  én  tettelek  téged 

és  ha  valaki  hántaná  őket  az  köntöst  mutatnák  meg  neki:  ez 
okáért  miháján  valami  török  sereget  láttak,  az  biró  az  köntöst 
rávevén,  elejékbe  ment,  k't  látván  a  törökök,  lovaikról  leugtr- 
ván,  az  köntöst  megcsókolták,  és  ha  Biró  megengeáte,  ott  háltlak 
saját  k^ltiégén,  és  ha  peáig  nem  engedte,  elébb  állottak-  > 

Nemcsak  hogy  meg  nem  toldottam  tehát  a  puszta  tényt,  de 
még  elhallgattam  belőle  a  háromszáz  aranyakat ;  hogy  ha  esetleg 
be  nem  találtak  róla  bíró  uraimék  számolni,  —  én  magam  ne 
kompromi ttáJjam  a  saját  beszély-alakjaimat.  M — th  7( — ». 

főbíróvá  Misi,  tudd  meg  azt.  (Az  öreg  szeme 
büszke  zöldes  fényt  Jövelt.)  Az  öreg  Leslyák 
legény  a  talpán,  hé  ...  A  lurkó,  mondom,  szük- 
séges volt  a  mesterséghez,  ámbár  nem  igen  ve- 
szem észre,  hogy  csak  egy  szalmát  is  keresztbe  tett 
azóta.  Még  nem  volt  időm  kipróbálni,  mit  tud. 
Eddig  én  csináltam  a  politikát.  Ne  nevess,  Misi, 
mert  megharagszom.  Ezentúl  majd  te  csinálod. 
Nagyszerű  vér  ez  a  Lestyák  vér.  De  ni,  itthon 
vagyunk  már. 

A  szülői  hajlék  de  édes  olyankor,  ha  sokáig 
nem  látja  az  ember.  Kedélyesen  pipázik  a  kürtő, 
v/gan  integetnek  a  vén  körtefa  megőszült  gallyai, 
künn  az  udvaron  elébe  ugrik  Bodri,  bent  a  szo- 
bában ráugrik  a  Czirmos,  nevetnek  a  mázas  kor- 
sók, ismerős  cseréptálak  a  falon,  a  bútorok  me- 
sélni kezdenek,  ropog  a  tűz  a  nagy  kályhában,  s 
lángsávot  vet  a  barna  ajtó  aljára,  mintha  széles 
aranypánt  lenne  rajta. 

Az  öreg  felsóhajt. 

—  Szegény  édes  anyád,  ha  feltámaszthatnám  erre 
az  egy  napra. 

Behozzák  az  ételt,  annak  a  biztató  párája  nyá- 
jasan kóvályog  a  szülői  asztal  felett,  sürög-forog 
Erzsi,  meg  a  Laczi  legény ;  más  tányért,  élesebb 
kést.  « Szaladj,  fiam,  a  pinczébe,  de  itt  legyen  az 
egyik  lábad  1» 

—  Te  meg,  ülj  le,  fiacskám,  mert  tudom,  éhes 
vagy,  lecsigázott    az    a  rabkoszt.  Ámbár    iszen    én 

sem  ettem  azóta.  Azelőtt  a  nagy  bűbánatom,  most 
meg  a  nagy  öröm  miatt.  Úgy  éltem  én  Budán,  mint  a 
Toldi  Miklós  lova.  No,   csakhogy  kiszabadítottalak. 

—  Ibrahim  basa  derék  ember  —  dohogta  a  fő- 
bíró szórakozottan  (idegessé  tette  a  sajátszerű  hely- 
zet Czinnával  szemben). 

—  Annyiban,  édes  fiam,  hogy  dereka  van,  mert 
különben  kaján  kutya  az  öreg.  Eleinte  dühös  volt 
rám,  kevés  híja,  hogy  én  is  nem  kerültem  hűvösre. 

—  Miért? 

—  A  czigány  leány  miatt,  ha  emlékszel  rá.  De 
nem  sós  tán  az  a  leves?  Hozd  be  a  sósbödönt,  te 
Laczkó  1 

Laczi  űgy  remegett,  mint  egy  meglóbázott  fűz- 
favessző. 

—  Mi  bajod  hm  !  A  fiamtól  félsz  tán,  te  bolond  ? 
Nem  harap  ám  az  azért,  hogy  nagy  úr. 

—  Köszönöm,  nem  kell  a  só.  Hát  a  leány  vé- 
gett haragudott  Ibrahim? 

—  Hogy  azt  mondja,  veletek  szökött  el  és  a 
meddig  vissza  nem  adjuk,  vagy  ki  nem  vallom,  hol 
van,  engem  is  bebörtönöztet ;  hogy  a  színét  se 
láttam  azóta. 

—  Azt  ugyan  nem  okosan  tette  —  mormogott 
a  főbiró.  —  Hát  aztán  ? 

—  Szerencsére  épen  azokban  a  napokban  jött 
meg  a  hivatalos  tudósítás,  hogy  a  ruháit  megtalál- 
ták a  Tisza  partján,  később  pedig  valahol  lejebb 
a  holttestét  fogták  ki. 


—  Ah  I  —  szólt  közbe  a  főbíró  vidáman.  — 
Meghalt  a  leány? 

—  Ah !  —  szisszent  föl  a  Laczí  legény  és  leej- 
tette a  pecsenyés  tálat,  melyet  az  imént  emelt  le 
a  kályháról,  hogy  az  asztalra  adja. 

A  mester  indulatosan  mordult  rá : 

—  Szurok  a  markodba,  te  mafla  1  Vedd  fel,  az- 
tán kotródj  a  szemem  elől  1  De  csakhamar  elmo- 
solyodott: «Sok  csoda  esik  ma,  a  holt  malaczok  is 
elszaladnak.*  (Mert  a  szép  ropogósra  sült  állat 
egészen  az  ágy  alá  gurult.) 

Laczi  rákvörösen  somfordált  az  ajtó  felé. 

—  Megállj,  —  inté  magához  a  főbíró  s  valamit 
súgott  a  fülébe.  - —  Most  már  kimehetsz. 

—  Kell  valami?  Inkább  az  Erzsinek  szólnék.  Ez 
ügyetlen,  —  szólt  a  fiú  után  tekintve  —  nem  hi- 
szem, hogy  sokat  konyítson  a  szabósághoz.  Mert 
nagyszerű  mesterség  az,  fiam,  fölséges  tudomány, 
az  Isten  alkotásainak  kikorrigál ása;  a  rossz  derekat 
kiigazítom,  a  lejtős  vállakba  férfiasságot  öntök. 
Valami  az,  fiacskám  (s  a  vén  szabó  föllelkesedve 
borzolta  ritkás  kender  haját).  Kár  pedig  a  kama- 
szért, olyan  szelid  kedves  arcza  van,  hogy  bizvást 
lehetne  belőle  leány  is. 

—  A  mai  napon  semmi  sem  lehetetlen,  édes 
apám. 

—  Már  az  igaz,  de  egyél  abból  a  pecsenyéből, 
ne  resteld,  hogy  a  földre  esett.  Van  még  egy  kis 
forgácsfánk  is.  Nem  szereted  a  fejét,   mi  ? 


—  Eszem  már,  de  ked  még  mindég  nem  be- 
szélte el  a  budai  út  végét. 

—  Hát  mondom,  a  mint  megjött  a  hivatalos  tu- 
dósítás, jó  kedvre  szottyant  Ibrahim  uram,  képzel- 
heted, nagyon  szorította  a  szultán ;  legott  küldte 
fel  a  haláleset  bizonyítékait  a  padisahhoz,  engem 
pedig  magához  hivatván,  megveregette  a  vállamat : 
•  Látom  —  monda  —  hogy  igazjáratú  emberek 
vagytok.*  (És  mi  Lestyákok  azok  is  voltunk  és 
vagyunk.)  «lme  itt  van  a  fiadat  felszabadító  paran- 
csolat ingyen.  De  el  ne  mondd,  kutya,  hogy  in- 
gyen kaptad,  mert  megrontasz  vele. »  Így  jutottam 
én  a  fermánhoz. 

—  Elhamarkodta  egy  kicsit. 

—  Kicsoda?  Én? 

—  Nem.  A  basa. 

—  Nem  értelek. 

—  Hát  nézzen  oda  1 

A  nyitott  ajtón  kedvesen  nevetve,  kaczkiásan 
himbálózva,  belebegett  Czinna,  a  oíigány  leány ; 
csinos  csipkés  ingváll  volt  rajta,  piros  falú,  fekete 
pettyes  karton  viganó :  Az  Erzsike  ünneplő  ruhája. 

Az  öreg  Lestyák  hátra  tántorodék. 

—  Erős  várunk  nekünk  az  Isteni  —  kiáltá  ré- 
mülten és  a  halántékán  hideg  verejték  gyöngyö- 
zött. —  A  czigányleány  1  Hess  te  kisértet ! 

—  Nem  kisértet  az,  édes  apám,  hanem  ő  maga. 

—  Vigyen  el  az  ördög,  ha  hiszem. 

Kopogás  hallatszott  az    ajtón,    mintha    az    ördög 

jönne  a  hívó  szóra.  Nem  biz  az.  Puszta  Máté 
szenátor  uram  lépett  be  Fskete  Pál  és  Pcrmete 
Gáspár  kíséretében. 

—  Isten  hozta!  fbglaljanak  helyet  minálunk.  Mi 
járatban  vannak  kegyelmetek? 

—  Minket  a  gyűlés  küld  a  nemzetes  uram 
színe  elé. 

—  Készséggel  hallgatjuk  meg  kegyelmeteket,  — 
monda  a  főbíró  büszke  plurálisban. 

Röviden  elmondták,  a  gyűlés  mit  végzett  az  ő 
távozása  után :  Ágoston  uramért  követség  megy 
Váozra,  ez  az  egyik  (nagyon  okosan  van) ;  a  má- 
sik az,  hogy  a  köntöst  harminca  álló  napig  köz- 
szemlére állítják  ki  a  városházán,  megnézheti  in- 
gyen boldog,  boldogtalan,  helybeli,  idegen,  csak 
épen  a  nagykőrösi  ember  fizet  tíz  dénárt.  (Ez  is 
igen  helyes.) 

—  De  a  legfontosabb  határozat,  —  folytatá 
Puszta  Máté,  —  hogy  áthozattuk  Szent  Miklós 
templomából  az  ereklyetartó  lánczos  vasládát,  ab- 
ban lesz  a  kaftány  elcsukva  éjjelre,  azontúl  nappal 
is.  A  kulcsot  im'  nemzetes  uramnak  küldi  a  gyű- 
lés, hogy  vigyázzon  rá,  mint  a  két  szeme  világára, 
s  olyan  helyen  tartsa,  kova  idegen  kéz  el  nem  juthat. 

Ezzel  átadta  a  selyem  zsinóron  lógó  kulcsot  a 
főbírónak. 

—  Engedelmeskedem  a  közgyűlésnek. 
Átvette,  felállt,    odalépett  Czinnához    és  a  nya- 
kába akasztotta. 

Rejtsd  el  a  kebledre,  Czinna. 
^Czinna    fülig    pirult,    s    fejéről    egy    önkéntelen 
mozdulattal  csúsztatta  lejebb  a  piros  olajos  kendőt 
a  szemeire;  persze,  e  miatt    aztán  előbukkant  há- 
tul a  fíus  csitri  haja. 

Puszta  Máté  uram  az  ablak  felé  fordulva,  in- 
gatta nagy  fejét:  «Ez  hát  az  a  hely,  a  hová  ide- 
gen kéz  el  nem  juthat.  Szép  leánynak  hófehér  ke- 
bele.* 

A  szabó  élénken  kiáltott   fel : 

—  Canis  mater!  A  Laczi  legény.  (A  hajáról 
ösmert  rá.) 

A  főbíró  mosolygott : 

—  így  van  ez,  apám  uram,  ha  egyszer  a  csodák 
elkezdődnek.  Krónika  lesz  ebből  is  valamikor : 
hogy  lett  a  szabólegényből  főbiróné. 

A  leány  arczán,  homlokán  a  megdicsőülés  gló- 
riája ragyogott  e  szóra,  de  a  Mihály  tekintetének 
delejes,  lágy  simogatását  nem  bírta  tovább  kiállani. 
Azt  hitte,  meghal  a  boldogságtól,  kezét  szivére 
tapasztva  rohant  ki, 

A  szabó  felugrott   mérgesen,  mint  egy    hörcsög, 

—  Micsoda  ármányos  játékot  űztél  velem?  Ha 
nem  volnál  most  Kecskemét  város  főbírája,  mon- 
danék valamit.  Ezer  szerencséd,  Miska,  ezer  sze- 
rencséd. S  mit  jelentsenek  furcsa  szavaid  ?  Mit 
ftkarsz  elkövetni  ? 

—  Elveszem  feleségül. 

—  Te,  Kecskemét  örökös  főbírája? 

—  Miért  ne? 

Az  öreg  búsan  horgasztotta  le  fejet. 

—  A  budai  basa  mind  a  kettőnket  megölet,  ha 
megtudja. 

—  A  basa  ellen  is  véd  a  köntös.  Különben 
Czinnát  nem  keresik  többé,  ha  egyszer  belenyu- 
godtak, hogy  a  Tiszába  veszett. 

—  Majd  akad,  a  ki  besúgja.  De  szóljanak  már 
kedtek  is,  az  Isten  áldja  meg,  beszéljék  le,  ne  áll- 
janak itt,  mint  három  fadarab. 

Erre  az  ösztökélésre  Permete  Gáspár  csakugyan 
megszólalt,  hogy  a  nemzetes  főbíró  uram  a  város 
leggazdagabb  leányaiból  választhatna,  minden  ujjára 
tizenötöt,  de  hogy  ez  az  alacsony  származás  még 
se  konveniál  az  ő  nagy  rangjához. 

—  Beszéd  ez  csak,  —  szólt  Mihály  nevetve.  — 
Hátha  Czinna  az  egyiptomi  királyoktól  származik? 

—  Azt  egy  kicsit  nehéz  volna  bebizonyítani  fő- 
bíró uramnak. 

—  Éppen  olyan  nehéz,  mint  kegyelmednek  az  ellen- 
kezőt, hogy  nem  az  egyiptomi  királyoktól  származik. 

Permete  is  nevetett.  Puszta  Máté  is  ;  mert  Puszta 
Máténak  az  volt  a  nézete :  Tudja  a  főbíró,  mit 
miért  tesz.  Nem  kell   abba  beleszólni. 

Fekete  Pál  azonban  a  szellemi  oldalát  vette  a 
dolognak. 

—  Egy  főbíróné  nem  lehet  akárki ;  írásban,  ol- 
vasásban jártas,  minden  dolgokban  versatus  és  okos 
personának  kell    lennie. 

—  Ejh,  —  felelte  Lestyák  Mihály  boszúsan  — 
azt  mondja  a  tiszteletreméltó  Seneca:  az  asszony- 
nak elég,  ha  annyit  tud,  hogy:  ha  rácsorog  az 
eső,  be  kell  menni   az  eresz  alá. 

—  Itt  ugyan  hiába  beszélünk,  —  vonogatta  a 
vállait  Permete  uram,  s  csendes  jó  estét  kívánva, 
kihúzta  a  többieket  is  a  szobából. 

Útközben  a  három  úr  három  irányban  szórta  el 
a  Czinna  leány  regényét.  Mondták  is  mindenütt 
ma  este  a  tereferélő  asszonyok : 

—  Valami  varázslatot  tett  vele,  valamit  kevert  az 
italába,  máskép  megfoghatatlan.  Olyan  okos  ember 
mekkorát  botlik,  mégis  szörnyűség. 

De  a  szapuló  asszonyoknál  is  jobban  tetszett  az 
flúj  esemény*)  Putnoki  Balázsnak.  Még  azon  éjjel 
útra  kelt  a  budai  basához,  beárulni,  hogy  a  czigány- 
leány  él,  elrejtve  tartotta  Lestyák  Mihály  és  most 
feleségül  akarja  venni.  De  a  budai  basával  egy  ki- 
csit furcsán  járt,  a  mint  később  kisült.  Meghall- 
gatta, mondják,  figyelmesen  és  összeránczolt  hom- 
lokkal kérdé:  «Tehát  azt  állítod,  hogy  él?»  «lgen 
is,  él.D  Intett  most  a  basa  a  közel  álló  csausznak: 
•  Vidd  ki  ezt  az  embert,  üttess  a  talpára  ötven 
korbácsot,  aztán  hozd  be  megint. »  Mikor  vissza- 
hozták, felette  nyájas  volt  Ibrahim:  «Nos,  még 
mindig  él  a  leányzó?*  «Nem  él,  dehogy  él,  ke- 
gyelmes basa.»  Ibrahim  megelégedetten  dörzsölte 
a  kezeit:  « Tanuld  meg,  te  emberséges  ember,  a 
kiről  én  egyszer  azt   referálom  a  fölséges  szultán- 

nak,  hogy  nem  él,  az  hat  lábnyi  mélyen  fekszik  a 
föld  alatt.J!) 

így  járt  az  áruló  Putnoki ;  hanem  az  olyan  ordas 
szerencse  is  ritkaság,  mint  a  Lestyák  Mihályé. 
Verőfényes  pompában  sütött  rá  a  nap.  Hatalma 
nőttön-nőtt,  tekintélye  kifelé  is  szilárdult.  Kecske- 
mét kezdett  nagy  szerepet  játszani. 

A  köntös  egy  hadsereggel  ért  fel,  mely  féken 
tartá  az  ellenséget.  Egy  hadsereg,  a  melynek  nem 
kell  mondur  és  muniozió,  a  melynek  nem  árthat 
semmi,  legfeljebb  a  molyok. 

Bezzeg  nem  féltek  már  a  kecskemétiek  az  ellen- 
ségtől, sőt  inkább  nagy  kedvteléssel  lestek- várták, 
kogy  egy-egy  portyázó  török  sereg  beléjök  kös- 
sön ;  nagy  mulatság  volt  az  a  népnek.  A  főbíró 
kivonult  olyankor  pompával  a  város  csődörein ; 
négy  hajdú  lovagolt  előtte,  négy  utána.  A  férfiak, 
nők,  gyerekek,  néha  egész  Kecskemét  a  sereg  elé 
jött  élvezni  a  mámorító  jelenetet,  a  mint  lehajlanak  a 
török  vezérek  a  köntös  csókol  ására,  s  a  mint 
meghajlanak  a  főbiró  előtt:  «llram,  mit  paran- 
csolsz ?» 

Legendák  röpködtek  az  országban  a  beszélő 
köntösről,  mindenféle  zagyva  toldalékkal,  hogy  a 
köntös  a  veszély  idején  megszólal  és  tanácsot  ad 
a  bíráknak,  ha  a  beteg  megérinti,  meggyógyul,  ha 
a  hajadon  vagy  özvegy  megcsókolja,  férjhez  megy. 
Az  okosabbak  azt  állították,  hogy  a  köntös  nem 
valami  különös  Isten  csodája;  az  az  egész,  hogy  a 

szultán  póklábas  aláírásával  bele  van  szőve:  •En- 
gedelmeskedjetek a  kaftány  viselőjének.*  Maga 
Lestyák  Mátyás  uram,  a  ki  műértőleg  nézegette 
meg  a  világhírű  ruhadarabot,  (mert  külső  orszá- 
gokban is  híre  van),  nagyon  kicsinylőleg  nyilat- 
kozott : 

—  Nincs  ezen  semmi  különös.  Ilyet  én  is  var- 
rok, ha  neki  dűlök. 

A  kaftány  csodaereje  bűvös  fényt  vetett  a  Les- 
tyák Mihály  személyére  is.  Az  ő  története,  hatalma 
hasonlóan  a  legendák  színpompázó  ruháiba  öltö- 
zött. Szép  csendes  estéken  ő  róla  mesélgetnek  a 
kunyhókban,  száz  mértföldre  innen.  Messze  Sze- 
ged alatt,  míg  a  halász  legény  sajkája  lágy  csobo- 
gással síklik,  a  szőke  habokat  hasogatva,  ő  maga 
azon  mereng:  « Vájjon  mit  csinálhat  most  a  kecs- 
keméti főbíró  ?  Arany  szalonnát  uzsonál,  karbun- 
kulusz  késsel  ...» 

A  beszélő  köntös  nemcsak  azt  mondta  az  ellen- 
ségnek:  «Takarodjatok  el  innen  Kecskemétről*, 
hanem  a  jó  barátnak  és  a  csengő-pengő  körmöczi 
aranyoknak  meg  azt  mondta:  « Jertek  ide  Kecske- 
métre I»  Gazdag  emberek,  nemes  urak  ide  jöttek 
lakni  kincseikkel  a  « legbarátságosabb"  városba,  a 
szülők  ide  küldözték  legszivesebben  fiaikat ;  akkor 
jelentek  meg  Kecskemét  utczáin  először  azok  a 
különféle  buksi  diákfejek,  melyek  azóta  sem  fogy- 
tak el  onnan  ;  az  iskola  fölvirágzott,  a  lakosok  me- 
sés gyorsasággal    gazdagodának. 


Persze,  minden  jónak  van  rossz  oldala  is.  A  kön- 
tös szülte  a  sok  pénzt,  a  sok  pénz  szülte  a  min- 
denféle pusztai  betyárt  és  haramiát,  a  kik  betörtek 
Kecskemétre  rabolni.  De  minden  rossznak  van  jó 
oldala  is,  a  betyárok  miatt  kihirdették  a  statáriu- 
mot, s  mivelhogy  a  megye  nem  mozoghat  szaba- 
don, a  vérbirósági  jog  átruháztatott  ideiglenesen  a 
kecskeméti   magistratusra. 

Még  egy  hajszál  és  királyi  város  lesz  belőle ! 

NYOLCZADIK  FEJEZET. 

(a  másik  kaftány). 

Úr  volt  már  Lestyák  Mihály  élet  és  halál  fölött, 
és  hogy,  mint  elnöknek  még  nagyobb  tekintélye 
legyen,  a  király  megküldte  neki  a  nemességet  a 
« kecskeméti*  előnévvel.  Kaftányos  lovag  áll  a  czí- 
merpajzson,  ezüst  mezőben,  a  kettéosztott  paizs 
másik  felében  három  arany  pólyán  egy  ágaskodó 
róka.  (Jól  kikomponálta  azt  ő  felsége.) 

Még  csak  egy  hiányzott  a  teljes  boldogsághoz  : 
az  esküvő  Czinnával. 

S  ennek  sem  állt  útjában  senki. 

Az  öreg  Lestyák  már  rég  kibékült  az  eszmével. 
A  kis  semmiházi  jószág  tudott  neki  kedvében 
járni,  mikor  esténkint  megsimogatta  a  tüskés  állát, 
azt  hitte,  a  mennyországban  van.  De  megszépült 
is  napról-napra,  kerekebb    idomokat  kapott,    arcza 


olyan  lett,  mint  a  baraczk,  a  minek  vérszíne  átveri 
magát  a  héján.  Nem  volt  a  Kunságban  párja. 

Kedvencbe,  meghitt  bizalmasa  lett,  «menyem»- 
nek,  «Iányom»-nak  szólította  és  sürgette  Miskát, 
hogy  siessen  —  mert  biz  Isten  ő  veszi  el. 

Miska,  a  mikor  valami  akadály  volt,  szinte  tom- 
bolt a  heves  türelmetlenségtől,  ha  nem  volt  aka- 
dály, mindjárt  félvállról  vette;  mindig  volt  valami 
szeszélye. 

Az  első  határnap  akkorra  volt  kitűzve,  ha  a 
szandzsák  basától  fermánt  eszközöl  ki,  mert  a  nél- 
kül még  sem  lehetne.  Ámbátor  a  madár  megépíti 
fészkét,  még  ha  tart  is  tőle,  hogy  kegyetlen  kezek 
ősszedúlják  .  .  . 

Megjött  a  fermán  magától ;  ott  volt  a  Putnoki 
talpán.  Biztos,  hogy  a  leányt  soha  se  háborgatja 
többé  a  basa. 

—  Most  már  esküdhettek,  gyerekek  I  —  biztatá 
őket  az  öreg. 

—  Várjunk  még,  míg  a  Czinna  haja  megnő  — 
felelte  Mihály.  —  Kurta  hajon  furcsán  venné  ki 
magát  a  koszorú. 

Egy  év  alatt  megnőtt  a  haja,  de  milyenre  I  Egy 
este  bizalmas  édes  suttogás  közt  kibontotta  (mert 
úriasan  viselte  most  koszorúnak  a  feje  körül)  és  a 
Mihály  két  kezét  megkötötte  a  két  tömött  var- 
kocscsal,  a  hogy  a  rabokét  szokás. 

—  Egy  megkötözött  főbíró  !  —  enyelgett  vele 
pajkosan. 


Mihály  elértette  a  ozélzást. 

—  Bizony  itt  volna  az  esküvő  ideje,  már  alig 
várom  Czinna,  de  jól  fölfogva  a  dolgot,  nem  árt, 
ha  még  tanulsz  egy  ideig,  hogy  főbírón é  lehess, 
nekem  pedig  szereznem  kellene  valamit  előbb, 
hogy  egy  főbírónét  eltarthassak. 

Ugyanis  a  főbiró  a  nagytudományú  Molitorisz 
uramat  járatta  tanítóul  Czinnához,  de  alig  egy  félév 
múlva  azt  mondta  a  tiszteletes  úr: 

—  A  mit  én  tudtam,  azt  már  ő  is  tudja. 
Mihály  is  összekuporgatott  egy  kis  pénzt  addig, 

de  éppen  akkor  jött  a  nemesi  levél.  A  szerencse 
fia  nagyobb  lábon  kezdett  élni ;  a  vidéki  nemes 
urak  czimboraságot  kötöttek  vele,  eljártak  hozzá 
látogatóba,  ő  viszont.  Czinnát  elhanyagolta.  Egy 
nemes  ember  nem  turbékolhat  mindig,  mert  nevet- 
ségessé teszi  magát.  A  nyomorult  kutyabőr  mintha 
átalakította  volna,  mintha  csakugyan  megkékülne 
tőle  a  vére,  még  szeszélyesebb  lett.  Beszélték 
szerteszét,  hogy  egy  Beniczky-kisasszonyt  akarnak 
vele  elvétetni  s  főispán  lenne  belőle  —  Thököly 
Imrének  valamelyik  olyan  megyéjében,  mely  a  csá- 
szár kezén  van  .  .  .  De  ez  mind  csak  pletyka ! 
Maguk  a  kecskemétiek  gyártják,  mióta  olyan  nagygyá 
lett  a  főbirájuk,  hogy  Kecskemét  már  kicsinek  lát- 
szik hozzál 

Oh,  hogy  fájt  a  Czinna  szíve.  —  Azon  a  kis 
falóczán  a  kertben  a  nagy  körtefa  alatt,  a  hol  any- 
nyiszor  suttogtak  azelőtt  együtt  szép  nyári  estéken. 

a  hol  Czinna  olyan  boldog  volt,  ritkán  ült  már 
Mihály  (néha  hetekig  oda  járt  az  úri  kastélyok- 
ban), ha  eljött  is,  ha  mondott  is  neki  néhány  me- 
leg szót,  a  vége  rendesen  abba  csucsorodott: 

—  Aztán  ügyelj  a  szavadra,  Czinna,  édes  kis 
galambom,  ne  beszélj  arról  a  napról  .  .  .  hiszen 
tudod  melyikről ;  ne  mondd  soha,  hogy  te  voltál 
ott  .  .  .  Olaj  bég  előtt,  —  mert  akkor  engem  el- 
veszítesz. 

Mintha  kést  döfnének  bele  ilyenkor.  Az  a  gya- 
núja nő,  hogy  Mihály  fél  tőle,  de  nem  szereti, 
csak  azért  lánczolja  magához  a  mátka-gyűrűvel, 
hogy  a  hallgatását  biztosítsa. 

Napról-napra  szomorúbb  lett,  a  piros  rózsák 
hulladoztak  arczárói,  a  szemeiből  kialudta  bódító  fény, 
szelid  borulat  váltotta  fel.  Szép  volt  ő  még  így  is. 

Az  öreg  Lestyák  megijedt,  hogy  beteg ;  kitalálta 
miért  beteg. 

—  Ne  töprengj.  Ne  öld  magad,  kis  rezeda- 
szálam. Szeret  az  téged,  ha  mondom,  meg  is  es- 
küdne veled  mindjárt  holnap,  ha  pénze  volna.  De 
a  mi  van  is,  elkoczkázza  a  Fáyakkal,  Beniczkyek- 
kel.  Osmerem  én  Misit,  tele  van  hóborttal,  de  a 
szíve  becsületes.  Hiszen  persze,  hogy  itt  nálam  is 
elélhetnétek,  szegényesen,  de  tudod  milyen  a  bo- 
lond, ha  úrhatnámja  van,  még  a  szamóczát  se  eszi 
meg,  bár  éhes,  ha  nem  teheti  ezüsttányérra.  Miska 
pedig  éppen  ebben  a  nyavalyában  szenved  most. 
Hagyjuk  míg  jól  lakik  a  czímerbeli  rókájával.  Vagy 

Miktzáth  :  A  beszílő  köntö*.  8 

Öt  eszi  meg  a  róka,  vagy  6  a  rókát.  Általában 
ezek  a  különféle  állatok  a  nemesi  czímerekben, 
nagyon  sokat  esznek,  Czinna  fiam. 

Czinna  sóhajtott  ilyenkor;  nem  volt  az  ő  se- 
bére balzsam  a  sok  szép    szó. 

—  Ne  sóhajtozz,  mosolyogj  már  egy  kicsit,  mint 
azelőtt;  hiszen  ha  szólhatnék,  tudnék  én  mondani 
olyat,  hogy  tánczra   perdülnél. 

Titokzatosan  hunyorgatott,  dünnyegve  biztatta 
magát:  «Pszt,  Mátyás,  ne  járjon  el  a  szád. 
Mátyás  I » 

Mi  lehetett  az  a  titokzatos  dolog,  Czinna  el 
nem  birta  gondolni.  Mindössze  egy  körülmény 
volt  feltűnő,  néhány  nap  óta  két  idegen  úri  em- 
ber járogatott  Lestyákhoz  ;  este  későn  jöttek,  majd- 
nem lopva,  sokáig  súgtak-búgtak  a  hátulsó  szobá- 
ban bezárkózva  és  az  öreg  sohasem  említette,  kik 
és  mit  akarnak,  hanem  elmélyedve,  begombolkozva 
járt-kelt  az  övéi  közt. 

Végre  egy  este,  aznap,  mikor  végképen  elma- 
radtak, vidáman  vette  ölébe  a  Czinna  fejét  és  a 
nagy  fekete  hajában  babrált,  (Kedvence  mulatsága 
volt  ez  ő  kegyelmének.) 

—  Örülj,  Czinnus,  örülj  I  Megjött  már  a  te  na- 
pod is.  Most  már  meg  lesz  az  a  lakadalom,  a  ki 
lelke  van  ;  olyan  kelengyét  csináltatok  neked,  hogy 
a  Fáy  kisasszonyokat  kiveri  tőle  az  irigység  szep- 
lője.  Nevess  no,  Czinna,  mert  annyi  pénzed  van, 
hogy  a  kis  gyerekeid,    ha    lesznek    (nem    kell    ám 


azért  pirulni,  mit  szégycnicd  az    unokáimat!)    ara- 
nyakkal fognak  gurigázni. 

Az  öreg  egy  csomó  aranyat  markolt  ki  a  zseb- 
ből, megvillogtatva  Czinna  előtt. 

—  Hol  vette  ezt  a  rengeteg  kincset?  —  hüle'- 
dezék  a    leány. 

—  Mi  ez  még  a  többihez  képest?  Ide  vigyázz, 
gyerekecském,  mindent  elmondok  neked.  Erted 
teszem  egyrészt,  a  mit  teszek,  mert  tudom,  hogy 
Miska  pénz  nélkül  cl  nem  vehet.  Egy  részt  mond- 
tam, igenis,  mert  a  magam  hiúsága  szintén  bele- 
játszik. Én  egy  alkotást  akarok  hagyni  magam  után, 
hogy  ezer  év  múlva  is  emlegessék  a  szabók:  «Élt 
valamikor  egy  Lestyák  Mátyás  nevű  ember,  az 
csinálta  ezt  a  ruhadarabot. » 

—  Még  csak  nem  is  sejtem,  miről  van    szó. 
Az  öreg  suttogva  folytatá: 

—  Két  idegen  ember  jött  hozzám  e  napokban, 
hiszen  láthattad  őket,  egy  kicsiny  tömzsi  és  egy 
Góliát.  Egy  város  nevében  jöttek,  de  hogy  melyik 
nevében,  előttem  is  elhallgatták.  Nem  kérdeztem, 
egyre  megy,  akármelyik.  Fölkerestek  mondom  és 
így  szóltak:  «Mester!  szabók  szabója,  minden 
szabók  között  a  legnagyobb  !  Azért  kerestünk  fel, 
hogy  gazdaggá  és  halhatatlanná  tegyünk.*  — 
«Mit  akartok?*  —  « Varrj  nekünk  egy  a  Kecske- 
mét városáéhoz  hasonló  kaftányt,  de  hogy  azzal 
tökéletesen  egyezzék,  mint  két  tojás,  vagy  két 
buzaszem;  képes  vagy-e  rá?»  «Az  én  tűm  mindent 

megvarr    —    feleltem    —    a    mit    az    én    szemem 
meglát.* 

Czinna  fázékonyan  bújt  az  öreg  szabóhoz. 

—  És  mibe  állapodtak  meg? 

—  Megalkudtunk.  Sok  huza-vona  után  megal- 
kudtunk, ötezer  aranyat  fizetnek,  ötszázat  előre 
adtak.  Mind  a  tied  lesz   gyerekecském. 

—  De  megtudja-e  úgy  varrni  ? 

—  Én?  (És  a  szemei  kigyúltak.)  Menj  te  bohó. 
Hát  minek  tartasz  engem?  Egy  remekmű  lesz,  ha 
mondom. 

—  De  nem  lesz-e  valami  baj  ?  —  kérdé  a  leány 
félénken. 

Az  öreg  nevetett. 

—  Mi  baj  lehetne?  Hát  annak  a  bizonyos  vá- 
rosnak is  lesz  egy  kaftánya,  ez  az  egész.  Meg  az, 
hogy  a  török,  a  ki  most  talán  kétszáz  várost  rabol, 
harácsol,  kénytelen  lesz  beérni  százkilenczven- 
kilencz  várossal.  Éhen  ezért  nem    hal. 

—  Igaz,  igaz  —  szólt  Czinna  szórakozottan. 

—  Te  majd  ideadod  a  kulcsot,  kis  menyem, 
nem  kell  arról  soha  senkinek  tudni  e  világon,  kö- 
rülnézegetem, kitanulmányozom  a  kaftányt,  meg- 
varrom a  párját  gyorsan,  mint  a  karikacsapás  s 
olyan  lakodalmat  csapunk,  mint  a  pinty ;  bizony  szeret- 
ném   már  tánczban  látni   azokat  a  piskóta  lábaidat. 

Ugy  megterveztek  apróra  mindent,  milyen  lesz 
a  menyasszonyi  ruha,  milyen  lesz  a  koszorú,  a 
ceipellő,    hogy    adnak    oda    Mihálynak    az    ötezer 

aranyból  négyezret:  «ltt  van,  ne  mondd,  hogy  a 
feleséged  semmit  sem  hozott. »  Erre  ő  megkérdi: 
•  Hol  vettétek?))  Erre  mi  azt  mondjuk:  «A  lyukas 
hídon  találtuk. »  Végre  kigondolnak  egy  örökségi  me- 
sét, s  elkezdődik  a  soha  meg  nem  szűnő  boldogság. 

Czinna  víg  lett,  nevetett,  még  a  kezecskéivel  is 
tapsolt,  annyira  tetszett  neki  a  jövendő  képe  abban 
a  szivárványos    tükörben,  a  mit  Lestyákelébe    tárt. 

Másnap  a  vén  szabó  hozzáférkőzött  Czinna 
kulcsa  révén  a  városházbeli  vasládához,  körülné- 
gette  még  egyszer  a  kaftányt,  aztán  elindult  Sze- 
gedre, hol  előkelő  török  kereskedők  voltak,  meg- 
vásárolta a  finom  sötétzöld  bársonykclmét,  a  skó- 
fiumot,  a  sújtást,  a  paszomántot,  a  bélésre  való 
medvebőrt.  S  mikor  minden  anyagot  beszerzett,  a 
teremtő  elmék  lázas  mohóságával  hozzálátott  a 
munkához. 

Nem  volt  az  tréfadolog.  Minden  este  elhozta 
titokban,  köpenyege  alatt  a  kaftányt,  hajnalba 
visszavitte.  A  főbíró  szobájába  szabad  bejárata 
volt ;  föl  se  tűnt  senkinek ;  hátha  a  főbíró  maga 
küldé  valamiért? 

Estétől  hajnalig  dolgozott  hátulsó  szobájába  be- 
zárkózva, egy  művész  ihletével  és  szenvedélyével. 
Néha  felköltötte  Czinnát  és  megmutatta  az  egyes 
darabokat,  a  mint  fölvenni  kezdték  a  fölséges 
minta  formáit.  Szeme  lángolt,  homloka  izzó  volt, 
orrlyukai  ziháltak,  a  hangja  a  gőgtől  rezgett.  «Nézd 
ezt  az  elejét,  ez  itt  a  gallérja,  ez  az  ujja!») 

Hát  még  mikor  tizenöt  nap  múlva  elkészült  a 
másolatkaftány,  az  utolsó  öltésig  s  végigtekintvén 
művén,  szíve  megtelt  édes  érzésekkel:  « Lehetsé- 
ges-e tökéletesebb  alkotás  ennél  ?» 

Éppen  éjjel  volt,  A  kakasok  kukorékoltak. 
A  szabó  kihajolt  az  ablakon.  Éjfélre  rendelte  oda 
embereit,  kik  a  környéken  lappangtak  addig,  míg 
ő  a  köntöst  varrta. 

A  kakasoknak  Bodri  kezdett  felelgetni  a  vak- 
kantásaival,  a  mi  azt  jelentette,  hogy  idegen  em- 
berszagot érez. 

Csakugyan  jöttek.  A  szabó  beeresztette  őket. 

—  Nézzetek  oda  I 

A  csodálkozás  felkiáltása  hangzott  ajkaikról. 
Két    aranyos    kaftány    volt    kiterítve    az    ágyon, 
olyan  egyforma,  mint  két  tojás,  mint  két  buzaszem. 

—  Mit  szóltok  ehhez  ?  —  kérdé  a  mester. 

Az  egyik  azt  mondta:  « Csakugyan  te  vagy  a 
szabók  szabója,  a  legnagyobb  szabó  a  világon*,  a 
másik  nem  szólt  semmit,  csak  fogta  a  nagy  tüsző- 
jét  és  egy  garmada  aranyat  öntött  ki  az  asztal 
közepére. 

—  Épen  négyezer  ötszáz  darab.  Olvasd  meg 
mester,  ha  nem  hiszed  I 

—  Olvassa  meg  a  kutya !  Nem  a  pénzért  dol- 
goztam, hanem  a  dicsőségért. 

—  Melyiket  vigyük?  —  kérdé  a  Goliáth  a  két 
kaftányra  mutatva.  Melyik  a  mienk? 

Lestyák  habozva  állt  meg  a  két  ruhadarab  mellett. 

«A  magam  munkáját  adjam  oda?  Ne  lássam 
többé  ?  Elviszik  Isten  tudja  merre  és  nem  tudom 
meg  soha  a  szereplését.  Kinos  bizonytalanság 
emészt  fel,  hogy  mi  lett  vele.  Nem  látom  a  törö- 
köt, a  ki  leborul  a  szegélyét  összecsókolni  és  a 
ki  akkor  előttem,  az  én  művészetem  előtt  borul 
le?  Nem,  nem!  A  siker  biztos.  A  munka  tökéle- 
tes. Látni  akarom,  fürödni  akarok    a    dicsőségben, 

—  Ejh  hát  mért  nem  mondja  már  melyik  az 
új  ?  —  türelmetlenkedett  a  Goliáth. 

—  Miért  kérdi  kelmed  épen  az  újat? 

—  Mert  tudom,  hogy  azt  adja  ide. 
Lestyák  sértődve  pattant    fel. 

—  Nem  —  nem  —  hebegte  tompa  rekedt  han- 
gon —  azért  is  vigyétek  el  a  régit,  ...  az  igazit. 
Az  új .  .  .  az  új  megmarad  Kecskemétnek. 

A  Goliáth  sietve  gyúrta  a  köpenyege  alá. 

Egyet  csikordult  a  retesz.  A  két  alak  eltűnt  az 
éjhomályban,  örökre. 

Az  öreg  lefeküdt,  de  üdítő  álom  nem  jött  sze- 
meire. Gonosz  visiók  gyötörték.  Az  aranyak,  me- 
lyeket egy  szakajtóba  söprött  és  az  ágy  alá  du- 
gott, elkezdtek  vékony  póklábakon  fölfelé  mászni 
a  falon.  «Ne  te  ne,  másztok  le  vissza  mindjárt!* 
Az  egyik  közülök  a  mellére  ugrott,  ott  járt  őrült 
tánczot.  flEjnye,  megállj,  megfoglak. »  Kapkodott 
utána,  de  lehetetlen  volt  elcsípni,  pedig  a  hideg 
lábai  szúrták,  borzongatták,  mint  valami  jéghegyű 
gombostűk,  hogy  megvaczogott  a  foga  tőlük.  Majd 


ügy  rémlett  előtte,  hogy  az  ördöngös  aranyat  meg- 
fogja egy  vigyorgó  sátán,  katlan  jzzó  tüzén  hirte- 
len megolvasztja,  a  fülébe  önti  és  a  forró  folya- 
dék ömlik,  nyargal  az  ereiben,  feszíti  a  halántékait. 
S  míg  vére  lázasan  forr,  a  szoba-gerendák  repe- 
déseiből rémes  hangok  kelnek:  «Lestyák  Mátyás, 
mit  cselekedtél,  jaj,  mit  cselekedtél*. 

Felugrott,  felöltözött,  fejét  a  hűs  ablaktáblához 
nyomva,  várta  be  a  reggelt.  Nagy  lelki  nyugtalan- 
ságot érzett,  de  magának  se  merte  bevallani.  Ejh 
'iszen  minden  rendben  van.  Biztos  a  dolog,  egé- 
szen biztos. 

Elvitte  a  kaftányt  a  városházi  vasládába,  aztán 
a  Czinna  háló-kamrájába  nyitott  be,  átadni  a  kul- 
csot és  a  fülébe  súgni  gyöngéden : 

—  Minden  jól  van,  szivecském ;  ott  nyerít  már 
az  ágy  alatt  a  négyezer  sárga  csikó.  Van  már  mit 
fogni  a  lakodalmas  szekér    elé. 

De  hiába  erőltette  a  nyugodt  hangot,  feldúlt 
arcza  ellentmondott  annak.  Nem  találta  sehol  a 
helyét.  Mint  a  szédült  légy  ődöngött  ide-oda; 
míg  végre  hirtelen  elhatározással  betoppant  a 
fiához,  a  hol  már  ott  találta  Pintyő  hajdút  egy  levéllel. 

A  főbíró  kitűnő  színben  volt,  ragyogott  arcza 
az  életkedvtől.  Épen  most  végezte  be  öltözését. 
Az  is  egészen  más,  mint  azelőtt:  nemes  úrhoz 
illő ;  dolmány  helyett  hasított  ujjú  attila,  a  hasa- 
dékban meggyszín   sclyembetéttel. 

—  jó  reggelt,  apám  uram!  —  Mi  az    újság? 

—  Meg  akarlak  kérni    valamire. 

—  A  kecskeméti  főbírónak  csak  egy  ember  pa- 
rancsol   Kecskeméten. 

—  Már  mint  én  .  .  . 

—  Eltalálta  ked.  Nos  mit  parancsol  ? 

—  Csekélység,  egy  kis  szeszély.  Ha  legközelebb 
ellenséges  csapat  lesz  Kecskeméten,  én  szeretnék 
elibük  menni  a  kajptányban. 

—  Teringette,  nem  utolsó  mulatság.  És  nekem  is 
kapóra  jő,  mert  ma  úgy  is  mást  kellett  volna  küldenem. 

—  Van  valami  ?  —  kérdé  a  szabó  mohón. 

—  Kara  Mustafa  nagyvezér  egyik  csapatja  fek- 
szik a  Talfája  alatt,  éjfél  óta.  Belgrád  alól  men- 
nek Kékkő  alá  és  élelmi  szerekért  üzentek  be  haj- 
nalban. Éppen  az  ő  levelüket  hozta  most  Pintyő. 
Persze  nem  adunk. 

—  Pompás !  —  Rikkantott  fel  neki  vidulva.  —  Én 
megyek  eleibük! 

—  Nagyon  jól  van.  Pintyő  nyergeltesscn  apám- 
nak egy  hátas  lovat! 

—  Melyiket?  A  Büszkét? 

—  Talán  jobb  lesz  a  Rárót,  az  jámborabb. 
Ma  nem  mehetnék  magam,  sok  dolgom  van,  tör- 
vényszéket tartunk.  Képzelje  apám  uram,  ki  a  pa- 
naszos. Nem  kisebb  személy,  mint  a  kalgai  tatár 
szultán.  Egy  falka  birkáját  hajtották  el  duhaj  kecs- 
keméti legények  a  félegyházi  határból  és  a  négy 
tatárt,  a  ki  őrizte,  agyba-főbe  verték.  Egy  meg  is  holt. 

—  Felfordított    világi 


—  A  legszebb  benne  —  folytatá  a  főbíró  szé- 
les gyönyörűséggel  —  a  Kecskemét  nymbusa, 
hogy  immár  a  kalgai  szultán  a  mi  törvényeink  sze- 
rint kér  orvoslást,  a  helyett,  hogy  elégtételt  venne 
magának,  a  saját  szeszélyei  szerint.  Ezt  se  csinálta 
más,  csak  a  köntös.  De  hohó,  várjon  csak  Pintyó, 
majd  elfelejtettem.  Mindenekelőtt  menjen  kend  a 
piaczra  és  fogjon  négy  bírónak  való  személyt,  lehet 
köztük  török  is,  ha  akad. 

A  vásár  első  napja  volt,  (mert  mióta  a  kaftány 
megvan,  Kecskemét  is  visszakérte  1.  Lipóttól  a 
vásárait),  az  öreg  Pintyő  bekukkantott  a  sátrak  alá, 
utána  szaladt  a  jó  bekecsű  embereknek,  s  ha  va- 
lamely tekintélyes  perszonát  megcsípett  Szegedről 
vagy  Halasról,  szajkó  módjára  darálta  el  a  formulárét : 

—  Nemes  nemzetes  és  vitézlő  Lestyák  Mihály 
uram  Kecskemét  város  főbírájának  nevében  I  Adas- 
sék tisztelet  kegyelmednek  nagy  jó  uram  s  ne  le- 
gyek terhére  átfáradni  a  mi  szerény  székházunkba, 
ottan  bölcsen  és  igazsággal,  mint  illendő,  törvényt 
látni  a  mi  népeink  felett.  Az  engedelmetlenség 
nem  javaltatván. 

Csakhamar  megfogta  a  szegedi  Börcsök  Pált, 
nótáriusságot  viselt  embert.  Szentesről  a  nagyeszű 
Balogh  Ferenczet ;  ott  találta  a  Laczikonyhán  már 
a  hatodik  gombnál  *  (De  jó  lesz  ő  még  így  is.)  Ugy- 

*  A  kecskeméti  ember  minden  messzeJynél  egy  gombot  old 
ki  a  mellényén,  hogy  az  összeszámításnál  a  korcsmáros  rá  ne 
szedje. 

szintén  beczítálta  a  czcglédi  mézeskalácsost.  Korda 
Istvánt  és  mivelhogy  a  főbíró  uram  törököt  is  mon- 
dott, magával  hozta  a  nagyszakállú  Mollah  Csclc- 
bit  Budáról,  a  ki  asztrakán  prémcket  árult  és  a 
poklok  mélyérc  kívánta  az  olyan  várost,  a  hol  kö- 
téllel fogják  a  kadit. 

Ekképpen  végezvén  a  dolgát,  bement  a  város- 
ház istállójába,  megvakarta,  ki  fésülte  a  Rárót, 
megetette  egy  kis  zabbal,  aztán  rácsatolván  a 
nyerget,  átüzent  Lestyákékhoz,  hogy  az  öreg  úr 
jöhet  már. 

Lestyák  Mátyás  uram  virgonca  léptekkel  sie- 
tett a  városházára,  hol  már  össze  volt  gyűlve  a 
a  fogott  biróság,  kikhez  azonfelül  két  itélő  szená- 
tort osztott  be  a  főbiró,  Porosznoki  Gábort  és 
Ágoston  Kristóf  uraimékat,  ő  maga  elnökölvén 
hetediknek. 

Meglátva  édes  apját,  elküldte  Pintyőt  a  város 
pecsétjével  Czinnához  a  kulcsért,  aztán  kiemelvén 
a  köntöst  a  vasládából,  sajátkezűleg,  két  ott  álló 
szenátor  rásegítette  az  öregre.  Ez  volt  a  hivatalos 
czeremonia. 

—  Menjen  kend  isten    hirével ! 

Künn  hetykén  rakta  be  lábait  a  kengyelbe,  mel- 
lét kidüllesztvén,  fejét  hátra  vetett  daliásan,  mint 
egy  igazi  levente. 

Az  idegen  vásárosok  kiváncsian  futottak  össze 
látni  a  hatalmas  főbíró  apját,  kinek  vézna  tagjain  a 
tavaszi  szélben  csillogva  hullámzott  a  világhírű  köntös. 


«»4 

A  kecskeméti  czivisek  mosolyogva  emelgették 
előtte  a  kalapjaikat:  a  gyerekek  harsányan  kiál- 
toz ák  : 

—  Vívat,  vívat  Lestyák  bácsi  I 
Némelyek  irigykedve  suttogták : 

—  Boldog  apa,  boldog   ember! 

Valóban  boldog  volt  most.  Tele  tüdővel  szítta 
be  a  balzsamos  levegőt.  A  Ráró  kevélyen  ficzán- 
kolt  alatta.  A  házak  előtti  kis  kertekből  nyiló  jáz- 
minok és  liliomok  nevettek  rá,  a  saját  ablakukból 
Czínna  integetett  neki  fehér  kendővel. 

Minden  nyugtalansága  elmúlt,  se  bágyadt  nem 
volt,  se  izgatott.  A  katona  csataelőtti  tremája  meg- 
szűnik a  csatában.  S  ő  most  ott  volt,  a  tűzben 
volt,  szinte  hallani  vélte  a  levegő  halk  rezgésében 
láthatatlan  trombiták  vérpezsdítő  harsogását:  « Előre, 
fel  a  diadalra  I» 

Míg  az  ő  alakja  eltűnt  az  út  porában,  a  sze- 
nátorok és  a  főbíró  ezalatt  nyugodtan  ültek  a  fo- 
gott bírák  közt,  hallgatván  a  tényálladékot,  a  kalgai 
szultán  birka  nyájainak  elhajtásáról,  a  tanuk  és  a 
vádlottak  nagy  feneket  kerítő  unalmas  előadását, 
A  sok  zagyva  beszédbe  nem  ritkán  vegyült  egy- 
egy  ásítás  is  a  tekintélyes  szájakból.  Az  ugyan 
egy  csöppet  sem  infestálta  ő  kegyelmeiket,  hogy 
a  város  előtt  zsaroló  éhes  ellenség  áll.  Csigavér! 
Az  ellenség  most  csak  épen  olyan  közönséges 
« folyó  ügy)),  mint  ha  egy  megdühödt  tojásáruló 
kofát    kell    a    piacion    ránczbaszedni.    Ehhez    egy 

ember  kell,  meg  Cfry  mogyorófabot,    amahhoz  pe- 
dig szintén   egy  ember,  meg  egy  köntös. 

Csak  a  főbíró  uram  feszengett  a  széken  kényel- 
metlenül, mióta  a  teremben  megjelent  a  kalgai 
szultán  képviseletében  Olaj  bég  s  körülhordozván 
héja  tekintetét  az  érdemes  bírákon,  megütődve 
kérdé  melyik  legyen  közülök  a  hircs  főbíró  Les- 
tyák  Mihály,  —  mire  Ágoston  Kristóf  uram  oda- 
mutatott könyökével  az  asztalfőre. 

—  Nem  lehet  az  —  mormogta  Olaj  bég  élénk 
fejráz  ássál. 

—  Pedig  én  vagyok  Lestyák  Mihály  —  bizony- 
kodott a  főbíró  fojtott,  ércztelen  hangon. 

A  nagy  termetű  bég  boszúsan  mordult  fel  : 

—  Vagy  az  én  szemem  káprázott  harmadfélév 
előtt,  mikor  táboromban  találkoztunk,  vagy  a  kel- 
med feje  cserélődött  ki    azóta. 

—  Öregszik  az  ember,   hiába. 

—  Egyébiránt  levelet  hoztam    kegyelmednek. 
A  levelet  a  kalgai  szultán  írta,    majdnem  mézes 

náddal : 

«Édes  fiam,  vitéz  Lestyák  Mihály!  Büntesd 
meg  kérlek  e  gonosz  farkasokat,  mert  ha  elret- 
tentő példát  nem  szolgáltatsz,  hidd  meg,  em- 
bereid még  a  turbánomat  is  lelopják  a  fejemről. 
Szeretném,  ha  egy  kosár  fejet  küldenél  (a  tol- 
vajokból kitelik  kettővel  is).  Régen  nem  gyö- 
nyörködtem   már    levágott    kecskeméti    fejekben. 

Emberemet,  Olaj  béget,  a  ki  megadja  nektek 

a  szükséges  felvilágosításokat,  nagy  tisztességben 
lássátok, 

maradok  a  te  hatalmas  urad  és 

barátod  a  krimiai  vicze-khan 
(kalgai  szultán). » 

Lcstyák  zavartan,  szórakozottan  futotta  át  a  le- 
velet, aztán  odatolta  sorba  a  bíráknak,  hadd  lás- 
sák, vigyék  szét  hírét,  hogy  a  kecskeméti  főbíró- 
val milyen  szőrmentében  beszélgetnek  a  poten- 
tátok. 

Eközben  fülig  vörösödve  vette  észre  az  Olaj 
bég  vizsga  fürkésző  tekintetét,  mely  még  mindig 
rajta    nyugszik. 

Tűkön  ült,  kellemetlen  érzések  közt,  ehhez  járult 
az  órákig  tartó  vallomásözön,  a  terembeli  gőz ; 
a  szédület  környékezte  már  s  épen  átadni  készült 
az  elnökletet  Poroszkainak,  körülbelől  déltájban, 
midőn  a  rémület  ordítása  hangzott,  hömpölygött  az 
utczákon,  mindig  közelebb-közelebb,  megreszket- 
tetve az    ablaktáblákat. 

A  bírák  megriadva  rohantak  az  ablakhoz  és 
holtra  sápadva  tántorodának  vissza. 

A  Ráró  nyargalt  sziláján,  megvadulva  a  városház 
felé,  rajta  ült  odakötözve  az  öreg  Lestyák  a  kaf- 
tányban  —  de  fő  nélkül. 

A  csonka,  kisértcties  törzsből  a  vér  csepegett. 
A  paripa,  a  kaftány,  befecskendezve  piroslott 
messziről. 


J{  7{áró  nyargalt  szitáján,  megvadulva  .  .  . 


Mikszáth  :  A  beszélő  köntös. 

KILENCZEDIK  FEJEZET. 


(Az   Ítélet   napja.) 


Porosznoki  minden  hajaszála   az    égnek    meredt. 

—  Irtóztató  ! 

A  főbíró  leborult  az  asztalra  és  zokogott. 

—  Megfoghatatlan!  jegyzé  meg  Olaj  bég,  mi- 
dőn megmagyarázták  neki,  hogy  az  öreg  küldetés- 
ben volt  a  nagyvezér  egy  csapatjánál  a  kaftányban. 

Ágoston  uram  a  főbíró  bánata  körül  ügyeskedett. 

—  Jöjjön,  nemzetes  uram.  Oszlassuk  szét  a  tör- 
vényszéket. A  kötelesség  határait  is  túlhaladja  a 
nagy  fájdalom,  mely   érte. 

Mihály  összerázkódott  és  kitörülte  szemeiből  a 
könyeket. 

—  Erős  vagyok.  Egy  tapodtat  se  megyek,  míg 
boszút  nem  állok  apámért.  Ezt  nem  a  török  tá- 
borban cselekedték. 

Legott  megparancsolta,  hogy  a  holttestet  vigyék 
haza,  mossák  meg  s  két  lovas  drabant  rohanjon  a 
vérnyomok  irányában,  míg  ráakad  a  fejre  és  a  bűn 
nyitjára. 

—  A  kaftányt  húzzátok  le  a  testről  —  pótolá 
a  rendeletet  Porosznoki  —  és  hozzátok  fel. 

Kis  idő  vártatvást  sírva  hozta  Pintyő  a  véres 
öltönyt.  Olaj  bég  és  Mollah  Cselebi  felugrottak, 
hogy  a  szegélyét  megcsókolják,  de  közel  érve 
hozzá,  elfintorítá  rút  arczát  a    bég : 

—  Allahra  mondom,  ez  nem  az  igazi  kaftány  I 
Hiányzik  róla  a  Sheik-ül-lzlam  jegye. 

Mollah  Cselebi  összetette  mellén  kezeit  és  ke- 
netesen ismétlé : 

—  Ez  nem  a  szent  ruhal 

A  kecskeméti  polgárok,  a  kik  ott  ültek  a  hall- 
gatóság közt,  megdermedve  néztek  a  főbíróra. 

—  Árulás  1  —  kiáltá  Ágoston  Kristóf. 
Kriston  Perencz  felugrott  a  tanuk    padjáról  és  a 

főbíró  elé    állt: 

—  Adjon  számot  1  A  kulcs  kegyelmedre  volt 
bízva  1 

—  Semmit  se  tudok  —  szólt  a  főbíró  ingerül- 
ten. (Olyan  volt,  mint  a  vas  ;  keményebb,  ha  verik). 

—  Milyen  csapás,  milyen  csapás  szegény  Kecs- 
kemétre! —  tördelte  kezeit  Porosznoki. 

Mint  elhajított  parittyakő,  úgy  zúgtak  a  han- 
gok a  levegőben:   (Halál  a  bűnösre I» 

—  Úgy  van !  Én  is  ki  fogom  azt  mondani. 


119 

Rakonozátlan  közbeszólások    röpködtek. 

—  Nem  az  elnöki  székben  van  a  helye,  de  a 
vádlottak  padján. 

—  Csend !  —  kiálta  a  főbíró,  indulatosan  csör- 
tetvén meg  kardját,  mely  mióta  nemes  lett,  keresztbe 
fektetve  szokott  előtte   állni  az   asztalon. 

—  Itt  ülök  az  elnöki  székben  és  itt  maradok. 
Meglátom,  ki  mer  pisszenni,  ha  Kecskemét  város 
főbírája  csendet  parancsol. 

A  temetőkön  van  ilyen  borzalmas  némaság,  mint 
itt  beáll. 

—  Ki  az  a  félkegyelmű,  a  ki  rám  öltögeti  a  fu- 
lánkját?  Ha  tudtam  volna,  hogy  a  köntös  nem  az 
igazi,  nem  küldtem  volna  benne  tulajdon  édes  apá- 
mat. A  dolog  megfoghatatlan.  Istennek  tetszett  új 
megpróbáltatást  mérni  Kecskemét  "városára,  de  ne 
rendüljünk  meg,  mert  bármi  történjék,  a  kormányzó 
kéz  meg  nem  állhat.  Azért  is  ugorjon  fel  Kriston 
szenátor  uram,  de  rögtön,  és  vigye  ki  Talfája  alá 
a  törököknek  a  kívánt  sarczot,  hogy  két  bajból  há- 
rom ne  legyen  .  .  . 

Kriston  rögtön  indult,  de  még  mielőtt  az  aj- 
tóhoz ért  volna,  kinyílt  az  nagy  robajjal  és  be- 
rohant Czinna.  Fehér  volt,  mint  a  liliom,  járása 
imbolygó,  tétova  .  .  .  Szép  szemeiből  ömlöttek  a 
könnyek. 

—  Mit  akarsz  itt?  —  riad  rá  a  főbíró,  szemöld- 
íveit  összevonva.  —  Menj  haza  sírni! 

—  Itt  az  én  helyem  1 

Mikttáth  :  A  bt»zi\6  köntös.  a 

És  térdre  roskadt.  Piros,  alul  csipkézett  szok- 
nyája, olyan  mint  a  mák  virágharangja,  felcsúszott 
kissé  s  látni  lehetett  az  ingerlő  formás    bokákat. 

Olaj  bég  vigyorogva  rúgta  ki  maga  alól  a 
széket. 

—  Ez  az,  ez  az  I  Lcstyák  Mihály  uram,  nézze 
csak  meg.  Ez  a  leány  volt  nálam  a  táborban  egy- 
szer a  kelmed  képiben.  Soh'  se  lássam  Mekkát, 
ha  nem  igaz. 

Porosznoki  és  Ágoston  uraimék  mereven  sze- 
gezték szemeiket  a  főbíróra,  a  ki  látható  zavarba 
jött,  fülig  vörösödött.  Ez  volt  a  gyenge  oldala. 
Azontúl  veszteni  kezdé  az  erélyét. 

Czinna  búsan  rázta  a  fejét : 

—  Soha  se  láttalak,  jó  ember. 

A  főbíró  hálásan  nézett  rá,  mintha  mondaná : 
•  Még  egyszer  visszaadtál  magamnak*,  majd  a  foga 
közt  sziszegte:  « Minden  dől,  omlik,  minden  el  volt 
hibázva. » 

—  Mit  akarsz  gyermekem?  —  kérdé  most  a 
szentesi  Balogh  Fcrencz.  —  Mért  nem  kelsz  fel  ? 

A  leány  melléből  fuldokló  görcsös  zokogás 
tört  ki. 

—  Én  vagyok  mindennek  az  oka.  Én  vagyok  a 
vétkes. 

—  Ugyan  miben,  te  szelíd  bábu?  —  czinczogta 
a  czeglédi  mézeskalácsos. 

—  Én  adtam  oda  a  vasláda  kulcsát  Lestyák 
Mátyásnak,  kihez  idegen  városból  emberek  jövének, 

hogy  varrjon  nekik  egy,  a  mienkhez   hasonló    kaf- 
tányt  ötezer  aranyért. 

Haragos,  vészjósló  moraj  követte  e  szavakat. 
A  főbíró  clfordítá  sápadt  arczát  a  fal  felé.  Ilyen 
csapásra  nem  volt   elkészülve. 

—  Hogy  vetemedhettél  erre?  —  fortyant  fel 
Porosznoki  —  Légy  őszintén  szánó-bánó ;  a  nyilt- 
ság  enyhíti  a  bűnt. 

Czinna  a  szívére  szorította  kezét,  hosszú  selyem 
pillái  lezáródtak.  Azt  hitte  elsülyed  szégyenletében, 
de  csak  mégis  el  kell  azt  mondani  ebben  a  szo- 
morú órában. 

—  Mert  szeretek,  szeretem  Lestyák  Aühályt. 
jobban  mint  az  életemet,  jobban  mint  a  városomat. 
Az  öreg  nekem  szánt  az  aranyakból  négyezret, 
hogy  fia,  kivel  harmadfél  éve  vagyok  mátkaságban, 
nőül  vegyen.  Eddig  is  csak  azért  nem  tette,  mert 
mind  a  ketten  szegények  vagyunk.  Hittem  a  sza- 
vainak, átadtam  neki  a  kulcsot. 

Halovány  araza  kipirult,  fehér  liliomból  rózsa  lett 
még  egyszer,  de  csak  egy  fél   perozre. 

—  Milyen  eset  I  milyen  eseti  —  óbégatott  Ágos- 
ton uram.  —  Bár  csak  maradtam  volna  holtig 
Váczon. 

—  Nos  aztán?  —  sürgcté  Porosznoki. 

A  főbíró  görcsösen  fogta  a  szék  támláját,  a  vi- 
lág forgott  vele,  szemei  előtt  mint  apró  ördögök 
gúnyosan  tánczoltak  azok  a  gömbölyű  betűk,  mik 
a  nótárius  tolla  alatt  nagy    szaporasággal    kölykez- 


'3« 

tek  a  protocollum  papírján.  Ajkait  vérig  harapta : 
«Oh  csak  még  most,  csak  még  most  egy  félóráig 
ne  mutassak  gyengeséget.* 

—  Azután?  —  vette  át  a  szót  Czinna  meggyö- 
törve, elhaló  hangon.  —  Ig^n,  azután.  Mi  is  tör- 
tént csak?  (Kezével  megdörzsölte  márványsíma 
homlokát.)  Bejárt  a  városi  vasládába,  éjszakára  haza 
hozta  a  kaftányt  mintának  és  varrt  egy  másik  ha- 
sonlót. Az  elmúlt  éjjel  vitték  el  a  megrendelők. 

—  AAjnden  világos,  —  dünnyögte  Porosznoki.  — 
Büszke,  hetvenkedő  mester  volt,  azt  hitte,  mutatni 
akarta,  hogy  mindegy.  S  ma  azért  húzta  fel  ma- 
gára, hogy  élvezze  remekművének  hatását. 

—  És  kik  voltak  a  megrendelők  ?  —  kérdé  a 
szegedi  Börcsök.  (Gondolta  magában :  Nem-e  a 
mieink  voltak?*) 

—  Nem  tudom,  —  felelte  Czinna.  —  A  meg- 
boldogult se  tudta.  Titokban  ment  az  egész.  « Messze 
eső  városi,  nekem  azt  mondotta. 

—  Arra  a  városra  rá  kell  találnunk,  - —  vélte 
Ágoston  uram  szomorúan. 

—  Megtaláljuk,  —  szólt  csendes,  tompa  han- 
gon a  főbíró.  (Ez  volt  az  első  szava  a  vallo- 
más alatt.) 

—  Az  akkor  lesz,  ha  lesz,  —  felelt  fel  a  hall- 
gatók padjáról  Permete  uram  kesernyésen,  —  de 
most  legyen  kegyelmed,  ha  tud  lenni,  férfi  az  Íté- 
letnél. 

Mintha  nyargaló  friss  vért  eresztett  volna  ereibe 

Pcrmetc  uram.  ót,  Lestyák  Mihályt  biztatják  arra, 
hogy  férfi  legyen. 

Szeme  villámló  szikrát  vetett. 

—  Az  leszek,  —  szólt  zordonnan,  kihúzván  a 
zsebéből  egy  pecsétes  dekrétumot. 

Felkelt,  ünnepélyesen  kezdé   olvasni : 

—  Mi  Első  Lepold,  Isten  kegyelméből  ausztriai 
császár  .  .  . 

Hangja  elfúlt,  hörgővé  lett,  kezeit  reszketegség 
fogta  el ;  levegő  után  kapkodva  nyujtá  át  a  dekré- 
tumot Ágostonnak: 

—  Olvassa  fel  kegyelmed  I  —  Majd  bágyad- 
tan hozzá  tette:  —  Hiszen  én  is  csak  ember 
vagyok. 

De  mintha  csakhamar  megröstelné,  a  mit  mon- 
dott, oda  szólt  Pintyőnek : 

—  Ki  kell  az  ablakokat  nyitni  1  Rosszul  lettem . . . 
a  fullasztó  levegőtől. 

Ágoston  uram  c  közben  felolvasta  a  király  de- 
krétumát, mely  tolvajlási  és  árulási  bűnökre  Kecs- 
kemét területére  a  statáriumot  hirdeti  ki,  Kecskemét 
hatóságát  ruházván  fel  a  vérbirósági  joggal. 

Következik  a  szavazási 

Porosznokié  volt  az  első  votum : 

—  E  hajadon  elárulta  a  várost.  Én  pallos  általi 
halálra  Ítélem. 

Után  Börcsök  uram  szavazott: 

—  Pallos!  —  monda  röviden. 
Mollah  Cselebi  így   szólt: 


—  Szerelemből  tette.  Nem  bűnös! 
Balogh  Ferencz  uram  következett : 

—  Nem  tudta,  hogy  halálos  veszedelem  szár- 
mazik belőle  a  városra.  Kövessen  eklézsiátl 

Oly  csend  volt,  hallani  lehetett  a  szívek  dobo- 
gását, egy  ablakon  beosont  pillangónak  e  vergődő 
röpködését.  Két  szavazat  a  halált  kívánta,  a  másik 
kettő  meghagyta  az  életet. 

A  czeglédi  mézeskalácsosra  került  a  sor;  sokáig 
gondolkozott,    üstöke    csapzott    az  izzadtságtól. 

—  Elég  lesz  egy  kis  börtön,  —  nyögte  ki  nagy 
nehezen. 

Szabadon  lélegzettek  fel,  a  kiknek  szivét  a  szá- 
nalom himbálta  a  leány  mentségei  felé,  a  kik  nem 
akarták,  hogy  ezt  a  gyönyörű  fehér  nyakat  a  hóhér- 
bárd ketté   szelje. 

Ágoston  uram  volt  még  hátra. 

—  Halál  reá !  —  süvíté  ridegen. 

Megint  egyformán  álltak  a  szavazatok.  Az  elnök- 
nek kell  dönteni.  Milyen  borzasztó  jelenet. 

A  főbíró  felállt,  bámulatos  lelki  erővel  szedhette 
össze  magát ;  ruganyosan  egyenesedett  ki  deli  ter- 
mete, kezébe  vette  a  kardja  mellett  heverő  pálczát 
nyugodtan,  csöndesen  és    megcsavarta. 

A  pálcza  egyet  recscsent :  el  volt   törve. 

—  Halál  1  —   ejté  ki  tisztán,  hallhatón. 

A  leány  rémülten  tekintett  rá  és  egy  velőthasító 
sikojjal  összeesett. 

A  hallgatóság  soraiból  pisszegés  hallatszott,  éljc- 
nekkel  vegyesen. 

—  Mégis  nagy  ember!  —  súgták  egymásnak 
a  kecskemétiek. 

—  Rossz  ember!  —    morogta    Mollah    Cselebi. 
Mindezzel    nem  törődött    semmit,    ott  hagyta    a 

bírói  asztalt,  most  már  semmi  se  kötelezi.  Oda 
hajolt  kedveséhez,  fölemelte,  megcsókolta  és  azt 
súgta  a  fülébe : 

—  Ne  félj,  megmentelek. 

—  Két  szíve  van,  —  jegyzé  meg  halkan  társai- 
nak Permcte  uram. 

S  a  kétszívű  ember  biztos,  férfias  léptekkel  hagyta 
el  a  termet,  mintha  semmi  se  történt  volna,  haza 
ment,  bezárkózott  azzal  a  megcsonkított  holttesttel 
egy  szobába  és  órákig  beszélt  hozzá : 

—  Minek  tetted  azt,  minek  tetted?  Látod,  mi- 
lyen bajt  hoztál  magadra,  reám  és  ő  reá.  Nem 
voltál  rossz  ember,  jól  tudom  én  ...  A  virtus  volt 
a  te  megölő  betűd.  Felébresztették  benned  ezt  a 
magyar  vadállatot.  Virtusból  csináltad  meg  a  kaf- 
tányt,  virtusból  adtad  oda.  Belevitted  ezt  a  sze- 
gény leányt,  csak  azt  ne  tetted  volna :  a  szíve  volt 
a  fogantyúja.  Rátaláltál.  Minden  szétesett.  Itt  állok 
összetörve  .  .  .  Nem  tudtam  megbecsülni  azt  a  kin- 
cset, azt  a  szegény  leányt  .  .  .  Hitegettem,  nagyra- 
vágyó álmok  vittek  .  .  .  Íme,  hova  vittek? 

Mikor  kibeszélte  magát,  átment  a  másik  szo- 
bába, kikereste  a  nagy  szakajtó  aranyat. 

—  Fogjad  fiam,  Erzsi ;  eredj  a  kis  kertbe  és 
szórd  ki   a  nép  közé ! 

A  siránkozó  leány  ámult-bámult,  de  csak  mégis 
szót  fogadott  a  város  hatalmas  főbírájának,  tele- 
marokkal  szórta  a  tündöklő  aranyakat  az  út  ho- 
mokjába, a  garádokba,  a  bozótok  közé. 

A  főbíró  az  ablakból  nézte  egy  darabig,  mint 
kapkodják,  hogy  marakodnak  rajtuk  az  arra  menő 
népek. 

De  mire  Erzsi  visszament,  már  nem  volt  ott. 
Sehol  se  volt.  Mikor  ment  el,  merre  ment  el, 
senki  se  látta.  Élő  ember  nem  beszélt  vele  többé 
Kecskeméten. 

-K 

Negyed  napra  tűzték  ki  Czinna  lefejeztetését. 
Három  napig  volt  a  siralomházban.  Imádkozott  a 
feszület  előtt,  melyen  éjjel-nappal  két  viaszgyertya 
fénye  rezgett. 

Addig  mindenre  telt  idő.  Az  ácsok  megépítet- 
ték a  vérpadot,  a  városház  zöld  kapujával  szem- 
ben;  Fekete  Pál  uram,  mint  bizalmi  férfi,  elhozta 
Fülekről  a  hóhért,  (A  szenátoroknak  más  dolguk 
volt,  szerte  kerestették  csáklyákkal  a  kecskeméti 
tavakban  az  eltűnt  főbírót.) 

Végre  a  negyedik  nap  —  a  mint  eltülkölték  a 
szent  Miklós  templom  tornyán  a  kilencz  órát  — 
nagy  hullámzás  támadt  az  összegyűlt  néptömeg  közt. 
Megkondult  a  lélekharang.  Most    vezetik    Czinnát 

a  vesztőhelyre.  Egyszerű  fehér  szoknya  van  rajta, 
melyet  majdnem  egészen  betakar  a  kibontott  hosszú 
haja. 

Hanem  iszen  mingyárt  segít  arról  Szekeres  Gazsi, 
a  borbély,  ki  fürgén  ugrott  ollójával  az  elitélthez, 
s  lenyisszantotta  hatósági  rendeletre.  Ne  legyen 
útjában  a    pallosnak! 

Majd  felállt  egy  székre  Kriston  Ferencz  és  fel- 
olvasta a  halálos  szentencziát. 

Most  Brúnó  atya  fogta  kezén,  hogy  fölvezesse 
az  emelvényre,  hol  a  hóhér  várta  egyik  kezében 
a  széles  pengéjű  pallossal,  másikban  egy  fehér 
kendővel.  Azzal  kötik  be  a  szemeit. 

—  Iszonyat  nézni,  —  szólt  Nagy  Pálné  és  be- 
hunyta szemeit. 

—  Milyen  szép  s  meg  kell  halnia  —  sopánko- 
kodék  Zeke  Gerzson. 

—  Egy  pillanat!  —  magyarázta  Fábiánné  asszo- 
nyom, —  s  egy  férjhezmenővel  kevesebb. 

—  Nehéz  azokat  megritkítani,  —  vélte  a  rossz 
nyelvű  Szomor  János. 

—  Soha  sem  láttam  még  ilyen  szomorú  nyaka- 
zást,  —  fontoskodék  Tóth  István,  —  pedig  sokat 
láttam.  Egy  az,  hogy  egyetlen  nedves  szem  sincs. 
Az  öreg  Bürü  is  oda  van  Szabadkán  muzsikálni, 
már  egy  hete.  Más  az,  hogy  az  ember  ebben  az 
esetben  sehonnan  se  várhatja  a  kegyelmi  kendő 
lobogását;  harmadik   az  .  .  . 

De  már  nem  volt    ideje    elmondani,    nagy    por- 


felhő  támadt  a  czeglédi  utcza  felől,  nyalka  kurucz- 
huszárok,  kivont  karddal,  nagy  csatalármával  szá- 
guldtak  a  vesztőhely  felé.  Elől  leeresztett  sisak- 
rostélylyal  néhányan,  nehéz,  izmos  termetű  lovakon. 

—  Ellenség,  ellenség !  —  sikoltozott  a  csőcselék 
s  kotródott  a  merre  látott. 

Nagy  zür-zavar  támadt.  Brúnó  atya  leugrott 
az  emelvényről,  vaozogó  fogakkal  rohant  a  város- 
házára : 

—  Ez  Csuda  lesz.  Értem  jön.  Már  engem 
visznek  I 

A  szenátorok  is  szétfutottak.  A  hóhér  elejté  pal- 
losát, és  ő  is   futott. 

Egy  szempillanat  műve  volt,  az  egyik  sisakos 
vitéz  felvágtatott  a  vérpadra,  s  könnyedén  mint  a 
pelyhet  nyergébe  emelte  a  remegő   Czinnát. 

Senki  sem  állta  útját,  senki  sem  kérdezte  tőle 
mit  akar  ?  O  se  kérdezte  senkitől :    szabad-e  ? 

A  kis  csapat  úgy  a  mint  jött,  ismét  elvágtatott 
egy  mellék  utczán. 

Nagy  lassan  előbujkáltak  a  megriadt  minden 
rendű  és  rangú  lakosok. 

A  szenátorok  örültek,  hogy  csak  Czinnát  vitték 
el  s  egyebet  semmit.  Nem  nagy  kár  érte. 

A  hóhér  savanyú  arczot  vágott.  «Neki  most  már 
adjanak  munkát,  ha  olyan  messziről  ide    fáradott.* 

Sokan,  a  kik  a  kerítések  és  ölfarakások  mögül 
nézték  a  jelenetet,  mennyrc-földre  esküvének,  hogy 
a  sisakrostélyos    vitéz,    a    ki    a    vérpadra    ugratott. 


Ellenség,  ellenség!  —  sikoltozott  a  csőcselék- 


Mikszáth  :  A  beszelő  köntös. 

nem  volt  más,  mint  Lcstyák  Mihály  uram.  Meg- 
ösmerték  a  termetéről,  mozdulatairól,  a  villogó 
dióbarna  szemeiről.  Ne  is  keressék  azt  csendes  tó 
vizében. 

Deák  Jánosné,  a  ki  szavahihető  személy,  a  Czinna 
egyik  mondását  hallotta,  a  mit  az  a  vitézhez  inté- 
zett útközben. 

—  Várod-e  még  egyszer,  míg  a   hajam  megnő? 
A  vitéz  tisztán,  hallhatóan  felelte? 

—  Nem,  Czinna,  nem  várom. 

így  volt-e,  nem-e,  a  jő  Isten  tudja,  de  ettől  a 
naptól  nem  keresték  többé  Lestyák  Mihályt  a  ha- 
lottak között,  hanem  haza  várták  az  élők  közül. 

Ha  eltűnt,  oka  volt  rá,  a  kaftányt  ment  keresni 
kuruaz  csapatokkal,  elvitte  mátkáját  —  mi  van 
abban  ?  —  (okosan  csinálta).  Egyszer  csak  meglás- 
sátok, itthon  toppan,  vasderes  paripán,  arany  kan- 
tárosan  s  rajta  lesz  a   kaftány. 

Majd  egyszer,  majd  egyszer,  ha  valami  nagy 
veszély  fenyegeti  Kecskemétet.  Hazajön,  beül  a  fő- 
bírói székébe  és  szétcsap  mint  a  villám  az  ellen- 
ségeink között. 

Vártak,  soká  vártak;  már  azok  is  kihaltak,  a  kik 
mint  gyerekek  futkároztak  egykor  a  kaftány  után, 
de  az  unokák  azért  még  mindig  haza  várták. 


A  SZERZŐ  UTÓSZAVA. 


Azoknak  az  érdeklődőknek,  kik  c  történetet  oly 
feltűnő  figyelemmel  kisérték  s  levelekben  figyel- 
meztettek az  egyes  fordulatoknál,  hogy  «no  most 
mindjárt  elromlik*,  nem  lesz  fölösleges  néhány  szó 
mintegy  kiegészítésül  az  elbeszéléshez  is. 

Nevezetesen  sokan  kifogásolták,  hogy  miért  megy 
Olaj  bég  elé  Lestyák  Mihály  helyett  Czinna?  Mire 
való  az? 

Mások  türelemmel  bevárták  míg  a  szabó  oda 
nem  adja  a  kaftányt,  mire  aztán  Kecskemét  vesze- 
delme szöget  ütvén  fejükbe,  rám  írtak  boszankodva : 
«Mit  csinál  az  Isten  szerelméért?* 

Tény  az,  hogy  talán  kissé  túlságosan  ragaszkod- 
tam azon  pár  sornyi  krónikához,  mely  rendelkezé- 
semre állt.  E  nélkül  valóban  kerekebb,  egyönte- 
tűbb, hogy  úgy  mondjam,  esztétikaibb  lehetne  a  mese. 

De  bármennyire  ragaszkodtam  a  krónika-marad- 
ványokhoz, még  se  kívánom  tekintetni  az  elbeszé- 
lést például  történelmi  epizódnak  Kecskemét  múlt- 
jából, mert  a  mese  benne  a  f ő :  a  történelmi  ese- 
mények csak  mint   szinek    bukkannak    föl  mögötte. 

S  e  színeket  önkénytesen  hoztam  össze  a  kaftány 
szereplésének  idejére,  száz  év  előttről,  vagy  száz 
év  utánról.  Néhol  a  szineket  hoztam  a  kaftányhoz, 
másutt  a  kaftányt  vittem  a  szinekhez. 

Csak  mint  a  régi  városi  viszontagságos  élet  képe 
bír  c  történet  becscsel,  ha  eleven  és  találó. 

De  ezt  már  önök  Ítélik  meg. 

Hogy  a  kaftányról  is  megemlékezzünk,  sokáig 
kutatta,  kerestette  Kecskemét  város  mindenfelé  — 
de  hasztalan. 

Végre,  mikor  már  majdnem  elfeledkezett  róla, 
váratlanul    előkerült. 

E  század  első  felében  élt  egy  Literáti  Nemes 
Sámuel  nevű  peregrinus  régész  tudós.  Városról - 
városra  járt,  régiséget  vett  és  eladott. 

Annyiban  volt  szerencsésebb  kezű,  mint  a  mos- 
tani régészeink,  hogy  mindent  megtalált,  a  mit  ke- 
resett. S  mindent  keresett,  a  miről  gondolta,  hogy 
valaki  megveszi  jó  áron. 

Ha  Késmárkon  felemlegették,  hogy  valaha  meg- 
volt náluk  a  11.  Béla  gyűrűje,  a  következő  héten 
azt  már  Literáti  Nemes  Sámuel  megtalálta  elásva 
a  rimaszombati  határban. 

Így  hozhatták  neki  elő  Kecskeméten  a  bűvös 
kaftányt.  Nosza  nemsokára  ráakadt  a  foszlányaira 
Egerben.  Vitte  is  legott  nagy  zajjal-lármával  Kecs- 
kemétre. Végre  hát  haza  került  két  százados  ván- 
dorlás után  a  híres  beszélő  köntös. 

Biró  uraimék  megnézegették    figyelmesen,   szeg- 

ről-végTÖl.  (Persze  nem  élt  már  Porosznoki  vagy 
Kriston  uram,  hogy  ráismerhetett  volna.)  Megkér- 
ték az  utolsó  árát,  aztán  fejüket  vakarták,  ötöltek- 
hatoltak. 

—  Hadd  hallom  én  is,  mit  igémek  érte?  — 
kérdé  a  tudós. 

Visszavonultak  tanácskozni.  Végre  a  főbíró  elő- 
adta a  végzést,  a  foga  közül  eregetvén  nagy  apró- 
donként a  szavakat: 

—  Tudja  mit,  Litcráti  Sámuel  uram.  Hiszen  szép, 
mind  szép  ez,  de  hát  kit  ijesztgetünk  mi  most 
ezzel  ?  Török  kéne  ehhez,  Literáti  uram,  török 
bizony. 

A  törököt  pedig  Literáti  uram  se  tudta  már  ki- 
ásni. A  kaftány  tehát  a  nyakán  maradt. 


A  GAVALLÉROK 


Nemes  Sáros  vármegyében  ismerős  vagyok. 
Gyakran  megfordulok  ott,  rokonaim  is  vannak,  ba- 
rátaim is,  kis  urak,  nagy  urak,  össze-vissza,  a  mi 
egyébiránt  nem  jelent  különbséget,  mert  Sárosban 
a  kis  urak  is  nagy  urak  és  megfordítva:  a  nagy 
urak  is  kicsinyek.  Sáros  a  jó  tónus  és  az  illúziók 
vármegyéje.  Sokszor  voltam  ott  bálon  vagy  ban- 
ketten és  mindig  azt  kellett  hinnem,  hogy  száz 
Eszterházy  közt  ülök,  pedig  voltaképen  tudtam, 
hogy  ezek  megyei  Írnokok  és  apró  tisztviselők,  kik 
nélkülöznek,  esetleg  éheznek  titokban,  de  ha  ide- 
gen szem  függ  rajtuk,  berezegi  grandezzával  tud- 
nék megválni  az  utolsó  öt  forintosuktól. 

Éppen  megfordítva  van  ez  az  alföldön,  hol  egy 
csomó  rüpőkkel  köthetni  ismeretséget,  kik  egy  ha- 
tosért hajbakapnak  és  csak  másnap  hallja  az  ember 
felőlük,  hogy  a  legszegényebbnek  is  ezer  láncz 
földje  van.  Hiszen  talán  hasznosabb,  életrevalóbb 
nép  ez  az  utóbbi,  de  mennyivel  szebb  az  élet  oda 
fönn  a  szeretetreméltó  urak  között,  kik  előkelően 
mozognak  és  beszélnek  1  A  «flancz»  második  ter- 
mészetükké vált,   attól    nem    tágítanak    rogyásig,    a 

csillogás,  pompaszerctet  életszífkségük,  mely  lei- 
keiket betölti  és  szellemüket  frissen  tartja. 

Az,  hogy  ők  szegények,  végre  is  csak  egy  lossz 
álom,  melyből  föl-fölrázzák  magukat  a  franczia 
pezsgő  szürcsölése  közben,  mint  a  hogy  az  alföldi 
gazdagok  jó  módja  és  urasága  csak  egy  száraz, 
élettelen  tény,  mely  a  telekkönyv  lapjain  ter- 
peszkedik el,  egymás  mellé  rakott  számokban  és 
betűkben. 

De  jaj,  hova  jutok  ebben  a  bolondos  összehason- 
lításban!  Mi  köze  ahhoz  egy  násznagynak,  a  !ci 
végre  is  nem  ethnografus,  hanem  csak  násznagy? 
Minek  szóljon  le  egy  vidéket,  mikor  a  leszólott 
vidéken  is  lehet  még  valamikor  násznagy?  Legjobb, 
ha  a  tényálláshoz  tartom  magamat,  hogy  t.  i.  Csa- 
pjczky  Endre  hirlapiró  társam,  a  ki  Arator  név 
alatt  igen  csinos  czikkeket  és  tárcsákat  ír,  nász- 
nagynak hitt   meg  a  múlt  napokban. 

—  Tehát  ön  is  a  becsíiletes  emberek  sorába 
lép?  —  kiáltám  meglepetve.  —  Nincs  még  korán? 

Csapiczky  fess  fiú,  de  még  zöld  és  egy  kicsit 
nagyon  is  bohémé. 

Pcjét  rázta,  hogy  nincsen  korán. 

—  Egy  szép  leánynyal  ösmerkcdtem  meg  Bátt- 
fán  a  múlt  nyáron,  bizonyos    Bajnóc^y    Katalinnal. 

—  Hová  való? 

—  O  is  sárosmegyei. 

—  Szőke,   barna  ? 

' —  A  legszebb  szőke  a  világon. 

—  No,  az  derék.  A  fekete  lány  még  szép,  de 
a  fekete  asszonyban  van  valami  démoni.  Hát  min- 
denesetre elfogadom  a  násznagy  ságot,  de  hol  lesz 
az  esküvő? 

—  Lazsányban,  a  Katicza  szülőinél. 

—  Mik  a  Katicza  szülői  ? 

—  A  Katicízának  anyja  van,  a  ki  egy  nyugalma- 
zott őrnagyhoz,  Lazsányi  Istvánhoz  ment  másod- 
szor nőül.  Annak  a  házánál  lesz  az  esküvő. 

—  És  hogy  lehet  oda  jutni  ? 

—  Eperjesig  vasúton,  onnan  kocsin. 

—  Hát  van-e  aztán  egy  kis  pénzmag  ? 

Úgy  gondoltam,  erre  van  inkább  szüksége  Csa- 
piczkynek  és  nem  asszonyra. 

Boldogan  mosolygott,  a  hogy  csak  egy  bolond 
poéta  mosolyog. 

—  Ez  az,  a  mit  a  Csapiczkyak  soha  sem  kér- 
deztek a  menyasszonyaiktól  —  felelte  büszkén. 

—  Persze,  —  mondom  —  mert  már  az  ipám- 
tól, napámtól  előbb   megtudták. 

Kevélyen  emelte  föl  a  fejét. 

—  A  Csapiczkyak  sohasem  .  .  . 

Azt  akarta  mondani,  hogy  sohasem  voltak  pénz- 
szorultságban,  —  de  ennek  az  ellenkezőjére  oly 
fényes  bizonyítékaim  vannak,  (legalább  Csapiczky 
Endrére  vonatkazólag),  hogy  jónak  látta  így  ve- 
zetni a  mondatot:  « sohasem  nősültek  pénzszorult- 
ságból ! » 

Hm.  A  Csapiczkyak!   Mintha  csak  azt  mondaná: 

a  WitteUbachok  sohasem  nősültek  pénzszorultság- 
ságból.  Van  valami  Don  Quichote-szcrű  ezekben  a 
sárosJakban !  Általában  igen  érdekes  már  az  is, 
hogy  ezúttal  sárosi  ifjú  sárosi  lányt  vesz  el,  mert 
a  sárosiak,  tudvalevőleg,  más  megyébe  mennek  férj- 
hez, ha  leányok  és  más  megyébe  mennek  háztűz- 
nézni,  ha  legények.  Egymást  a  kannibálok  se 
eszik.  A  haldokló  paraszt  azt  mondja  a  fiának : 
•Van  elég  törött  ablak  és  fazék  az  országban,  azt 
mind  rátok  hagyom.*  A  haldokló  úr  se  fösvé- 
nyebb :  van  elég  jó  parthic  a  világon,  azt  mind  a 
gyerekeire  hagyja.  A  sárosiak  csak  éppen  szü- 
letni szoktak  Sárosban,  az  életet  leélik  egyebütt 
és  igen  bajos  lesz  őket  Ítéletnapkor  összekeres- 
gélni. 

Csapiozky  régebben  egy  újságnál  dolgozott  ve- 
lem s  már  akkor  se  hasonlított  a  régi  formájú 
újságírókhoz,  kik  kitaposott  nadrágban,  kigörbftett 
sarkú  czipőkben  járnak,  vagy  kopottas  kabátban, 
mint  báró  Kemény  Zsigmond,  a  kiről  fönnmaradt 
a  kortes-nóta !  «Ha  poros  is  a  kabátja.  Deák  Pe- 
rencz  a  barátja.*  Csapiczky  elegáns  volt;  egy  Is- 
ten, egy  kabát,  de  az  az  egy  kabát  mindig  úgy 
nézett  ki,  mintha  most  hozta  volna  haza  a  szabó. 
Előkelő  modora  miatt  ő  volt  a  báli  tudósítónk,  az 
interviewolónk  s  finom  alakjával,  úrias  hanghordo- 
zásával  még  a  nagy  uraknak  is  imponált  és  mint 
riporter  be  tudott  jutni  mindenüvé,  a  női  boudoi- 
roktól  kezdve  a  király  papirkosaráig. 

A  kivasalt  czilindcr  és  a  lakkos  topán  elviszi  az 
embert  a  maga  egyszerű  atmospherájából  más  vi- 
lágba, magasra  vagy  mélyre.  Hej,  sokat  ér  az  a 
becsületes  kigörbített  sarkú  topán ;  biztosan  jár 
benne  az  ember,  mert  a  mi  a  sarokból  hiányzik, 
kiegészíti  a  göröngy,  a  mire  lép.  A  mi  Csapiczkynk 
a  léha  gcntrybeli  uracsokkal  tartott,  az  úgynevezett 
opakfon  arisztokracziávab  és  tele  volt  nyeglesé- 
gekkel és  adóssággal. 

Bizony  ráférne  egy  jó  parthie. 

A  sárosi  svihákság  mellett  —  volt  benne  sok 
bohémé  vonás.  Pompásan  tudta  eltakarni  a  sze- 
génységet (ez  a  sárosi  svihák  dolga),  de  pompásan 
tudta  elő  is  tárni  (ez  pedig  a  bohémé  dolga).  Mi- 
kor egy  ízben  sztrájkoltunk  a  kiadó  ellen  s  egy 
téli  hónapnak  a  huszonötödikén  egyszerre  mind- 
nyájan el  akartuk  hagyni  a  szerkesztőséget,  Csa- 
piczky  fölszólalt: 

—  Ostobaság  volna  25-én  távozni  és  példátlan 
a  történelemben.  Várjunk  még,    uraim,    egy    hetet. 

—  Miért  ?  —  ellenkezének  a  lázadók.  —  Egy 
hét  múlva  is  csak    ilyen  rossz  lesz    a    helyzetünk  1 

—  Igen,  de  közbe  jön  az  elseje.  Miért  csinálta 
volna  111.  Napóleon  az  államcsínyt  éppen  deczem- 
ber  i-án?  Mit  gondolnak  az  urak?  Azért,  hogy 
elsején  még  fölvehesse  az  elnöki  fizetését? 

Ez  a  kis  esetke  azért  jutott  eszembe,  mert  ok- 
tóber 3-ára  volt  az  esküvő  kitűzve  a  múlt  őszön. 
Másodikán  tehát    megindultunk  s    minden    viszon- 

tagság  nélkül  jutottunk  cl  Eperjesre.  A  természet 
régen  volt  olyan  konfuzus,  mint  tavaly,  az  őszt 
augusztusban  tartotta,  a  nyarat  októberben.  Fölsé- 
ges utunk  volt  Eperjesig,  izzó  verőfényesen  sütött 
a  nap,  nevető  mosolyával  beragyogva  a  szelid 
hegyeket,  melyek  csak  úgy  szoktatóba  ugranak 
elénk,  mint  elől  álló  apródjai  a  messziről  kéklő 
óriásoknak. 

Délután  értünk  Eperjesre  s  úgy  volt,  hogy  meg- 
hálunk a  vendéglőben  s  reggel  kocsin  indulunk 
Lazsányba  az  esküvőre.  Csapic<zky  egész  délután 
el  volt  foglalva,  járt-kelt  a  városban,  hogy  csak 
úgy  csurgott  róla  az  izzadság. 

Nem  is  láttam,  csak  a  vacsoránál  és  igen  csodál- 
koztam, hogy  álmos  volt  és  dicsekedett:  « Milyen 
nagyot  alszom  én  ma.» 

—  Alszik?  Az  esküvője  előtti  éjszakán?  Sohase 
hallottam  ilyet. 

—  Sőt  inkább,  —  felelte  nyugodtan  —  mert 
az  esküvő  utáni  éjszakán  úgy  se  igen  lehet  aludni. 

Reggel  korán  felköltött,  hogy  induljunk,  hörpent- 
sem  ki  hamar  a  reggelimet,  mert  az  út  nem  éppen 
jó  Lazsányig,  tegnapelőtt  nagy  záporeső  volt  arra 
és  a  viczinális  út  tele  van  kátyúval. 

Az  órájára  tekintett. 

—  Terringette,  legalább  is  úton  kellene  lennünk 
Lazsány  felé ;  fogadni  mernék,  hogy  e  pillanatban 
már  öltöztetni  kezdik  a  menyasszonyt. 

—  Akkor  hát  menjünk.  Van   már  kocsink? 

—  Itt  áll  a  vendéglő  előtt.  Útközben  majd  hoz- 
zánk csatlakoznak  a  többi  vendégek.  Ortván  pedig 
édes  apám  és  a  kis  húgom. 

Hirtelen  kiugrottam  tehát  az  ágyból. 

—  Itt  öltözzem  fel,  vagy  ott  is  lesz  hely?  — 
kérdem. 

—  Oh,  hogyne !  ötven  és  néhány  szoba  van  a 
menyasszonyom  öregeinél. 

Ötven  és  néhány  szoba!  Az  ördögbe.  Hisz  en- 
nek fele  se  tréfa. 

Még  jobban  ejtett  bámulatba  a  szép  fogat  a 
vendéglő  előtt.  Négy  nyugtalan  paripa  kapálta  a 
földet  a  szíjak  és  czafrangok  szövevényei  közt  tü- 
relmetlenül és  hányta-vetette  a  pántlikás  sörényű 
nyakát  negédesen. 

—  Ejha!  Kié  ez  a  szép  fogat? 

—  Most  a  miénk. 

—  Az  öné? 

—  Nem  éppen  —  hárítá  el  kesernyés  mosoly- 
gással a  kellemetes  gyanúsítást,  —  de  egyre  megy 
és  végre  is  csak  egy  Csapiczky  nem  viheti  két 
lovon  a  menyasszonyát.  A  Csapiczkyak  négylovas 
famiiia. 

A  vendéglői  szolga  fölrakta  bőröndjeinket,  a 
nyalka  kis  magyar  kocsi  tele  lett,  azonfölül  meg- 
álltunk még  néhány  bolt  előtt,  a  honnan  csoma- 
gokat hoztak,  a  virágkercskedésnél  egy  dobozt, 
a  takarékpénztávnál  pedig  maga  Csapiczky  ment 
föl  és  kis  vártatva  egy  nagy  fekete  tokkal  jött  vissza. 

—  Most  már  mehetünk,  csak  még  a  keszkenő- 
ket kell  megvenni  a  lovak  kantárjaira  és  a  kis  bok- 
rétákat az  ostorokra. 

Sóvár  felé  vitt  utunk,  jobb  felől  mutatta  Gsa- 
piczky  az  erdei  lakot,  Eperjes  legnagyobb  neveze- 
tességét, melyről  három  költő  írt  versenypoémát. 
Itt  is,  ott  is  valami  látni  való.  Általában  szép  megye, 
valóságos  kert,  park  park  után,  kastély  kastély 
után,  az  ember  csak  azt  nem  érti,  hogy  hol  van- 
nak a  dominiumok,  a  kastélyok  és  angolkertek  tar- 
tozékai ? 

Jobbról  is,  balról  is,  a  völgyekben  fehéren  kí- 
gyózó dűlőutakon,  melyek  mint  az  erek  kapcso- 
lódnak be  az  országútba,  közelebb,  távolabb  úri 
fogatok  barnállottak.  Némelyik  olyan  távol,  hogy 
szinte  egy  lassan  mászó  szarvasbogárnak  látszott; 
a  közelebbieken  színes  napernyők  mutatták,  hogy 
úri  hölgyek  ülnek  rajtok. 

Csapiczky  mindnyájáról  tudta,  kik  legyenek. 

—  Ezek  mind  a  lakodalomra  jönnek  —  monda. 
Az  ott  Nedeczkyné,  a  két  kisasszonyával.  Az  egyik 
nyoszolyóleány.  Ahol  jön  ni  a  csalitos  alján  a  két 
szürkén  Bogozy  Miklós  bácsi.  Tréfás,  jóizű  öreg 
úr.  Lelke  minden  társaságnak. 

—  Talán  szellemes  ember? 

—  Nem  biz  az,  hanem  fölségesen  tudja  utánozni 
a  távoli  kutyaugatást  s  általában  más  állatokat  is 
és  a  mikor  a  malaczok  szerelmét  előadja,  minden 
ember  oldalnyilalást  kap  a  nevetéstől. 


Sóvár  felé  vitt  utunk. 

Némely  közcllevő  fogatot  bevártunk  a  kereszt- 
utaknál.  Csapiczky  leszállott  és  összeölelkezett  az 
atyafiakkal,  a  lutheránus  vallásuakkal  pláne  csóko- 
lódzott is,  némelyik  vidám  úr  átnyalábolta,  meg- 
ropogtatta a  derekát:  flSzervus,  te  skribler,  vitaj 
pán  brat?»  Mert  a  sárosmegyei  nyelv  ilyen  zagyva. 
Régente  is  azt  mondták:  « Hajtsd  ki  azt  a  kravics- 
kát  arra  a  lúkára»  (Hajtsd  ki  azt  a  tehénkét  arra 
a  rétre),  de  most  újabban  angol  szavak  is  járultak 
hozzá,  mióta  egész  Amerikáig  járnak  és  vissza- 
jönnek. 

E  találkozásnál  engem  is  megös mertetett  az 
egyes  familiákkal. 

—  A  Pruszkayak  —  monda,  két  pirosképű  urat 
mutatva  be  —  de  genere  Tass.  Be  tudják  bizonyí- 
tani —  tette  hozzá  lelkesen. 

—  Azt  már  nem  —  jegyzé  meg  nevetve  az 
egyik  Pruszkay  de  genere  Tass,  —  de  ti  se  nem 
tudnátok  zeugnisokkal  bebizonyítani,  hogy  nem 
onnan  származunk. 

Egy  nagy  üveges  határban,  melyet  négy  fekete 
vont,  Szlimóczkyné  ült  a  leányaival,  temérdek  ska- 
tulya közt,  de  micsoda  gyönyörű  három  fruska  volt, 
szép  pisze  orrokkal,  pikáns  girge-görbe  és  mégis 
édesen  fide  arczocskákkal. 

—  Özvegy  Szlimóczkyné  —  magyarázta  nekem 
a  kollega  —  nagy  család,  a  Kund  nemzetségből ; 
czímerük  egy  hétfelé  osztott  pajzs,  a  hét  vezér- 
ségre való  emlékeztetés. 

A  vezéri  ivadékot  tovább  folytató  mama  whistet 
játszott  bent  az  üveges  hintóban  a  leányaival  és 
lorgnetten  át  nézte  koronkint  a  vidéket.  Szóval 
igen  előkelő  képet  nyújtott  az  egész  Szlimóczky 
család. 

A  negyedik  falunál  egész  kígyózó  menetté  gyűl- 
tünk, nagy  sora  a  phaetonoknak,  landauknak, 
bricskáknak,  tylburiknak.  Előzködtek,  átkiabáltak 
egymásra,  megállították  egymást.  Mindeniknél  volt 
egy  cognacos  üveg,  vagy  egy  szivartárcza,  ezüst 
czímcres,  havanna-szivarokkal  megrakva. 

—  Hop  hó!  Álljatok  meg!  Koczczintsunk  egyet I 
A  mcnyassony  egészségére. 

Vidámak,  gondtalanok  és  megenni  való  kedvesek 
voltak  ezek  az  urak.  Mind,  mind.  Úgy  meg  tudtak 
melegíteni  mindjárt  az  első  perczben,  mintha  örökké 
köztük  éltem  volna. 

—  Ej  no,  Miklós  (mert  Miklós  a  nevem)  de 
derék  dolog,  hogy  eljöttél  ebbe  a  mienk  krajinába. 
Isten  hozott  közénk,  brúder  Danzinger,  nem  gyúj- 
tasz rá  egy  füstszivarra? 

Egyforintos  havannával  kinált.  És  még  azt  mondta 
rá  fitymálva,  hogy  füsttzivar.  Kutya  teremtette! 
Ezek  élnek  még  csak  nagy  lábon. 

Ha  az  első  kocsi  megállt,  mindnyájunknak  meg 
kellett  állapodni,  ilyenkor  aztán  rendre  leszálltunk 
s  keringtek  a  cognacos  palaczkok.  Bogozynak  rög- 
tön ott  produkálni  kellett  a  kutyaugatást,  eleinte 
szabódott,  de  mihelyt  azt  mondták,    hogy  én    sze- 

retném  hallani,  nem  kérette  magát,  legott  ugatni 
kezdett  az  öieg  és  oly  élethíven,  hogy  a  Nedecz- 
kyné  mopszlija,  a  kit  mindenütt  magával  hordott, 
felelgetett  neki. 

Minthogy  az  egyetlen  idegen  voltam,  mindenki 
nekem  kedvezett,  még  Szlimóczkyné  is  egy  czu- 
kedlit  küldött  az  egyik  Pruszkay  által,  a  ki  odaállt 
volt  a  hintájához  egy  kicsit  trécselni. 

—  Menjünk,  menjünk,  uraim  —  kiabálta  Csa- 
piczky. 

—  Ohó,  türelmetlen  már  a  vőlegény. 

—  Pedig  messze  van  még  az  este. 

—  No  még  egy   kortyot  1 

Balról  a  tölgyek  és  fenyvesek  között  egy  vercs- 
fedelű  kastélynak  az  egyik  szöglete  fehérlett  ki,  az 
úton  pedig  előtűnt  egy  lovas. 

—  Hurrahl  —  kiálták.  —  A  Domoróczi  Pistái 
Várjuk  be  Domoróczit, 

—  Helyes,  várjuk. 

—  Van-e  még  cognac  ? 

—  Majd  hoz  a  Pista. 

Tehát  megvártuk  Domoróczit,  a  kinek  a  neve 
csodálatos  varázszsal  bírt.  Még  a  hölgyek  is  le- 
szálltak a  hintókból  s  valóságos  cercle-t  tartottak 
az  úton,  mintha  csak  egy  nagy  szalon  lenne  egész 
Sáros  vármegye. 

A  közeli  nyirjesben  egy  csomó  fáczán  röppent 
föl  és  tűnt  el,  az  egyik  Keviczky  egy  perez  alatt 
előszedte  puskáját  a  kocsiról    és    nekem    nyújtotta. 

—  Nem  akarsz  rájuk  lőni,  amicenko? 

—  Nem,   köszönöm. 

—  Akkor  én  végzek  vclök. 

Odaszaladt,  fölverte  és  elejtett  egyet,  hozta  az- 
tán nagy  triumfussal. 

A  Szlimóczky  kisasszonyok  eltakarták  az  arczu- 
kat,  sírva  fakadtak  a  vérző  madár  láttára,  maga  a 
mama  is  összeszidta  Keviczkyt. 

—  Menjen  maga,  kegyetlen  tigris  1  Ida,  vond 
vissza  a  második  négyest,  a  mit  Keviczkyvel  tán- 
czoltál  volna. 

—  Visszavonom  —  szólt  Ida  alázatosan. 
Keviczky    mélabúsan    hajtotta    meg    magát,    mint 

egy  középkori  lovag,  a  kit  egy  királyné  száműzött. 
Éppen  kapóra  jött  arra  egy    czigány  a  két    raj- 
kójával. 

—  Nesze,  fogjad  —  monda  a  czigánynak,  oda- 
nyújtván neki  a  fáczánt. 

A  czigány  vigyorgott,  megszagolta  és  mert  friss- 
nek    találta,  csodálkozva  nézett  Keviczkyre. 

—  A  tied.  Vidd  el. 

Ezalatt  az  egyik  Pruszkay  és  gondolom  Vida- 
házy,  mert  nem  emlékszem  jól  a  nevekre,  hogy 
az  idő  ne  vesszen  kárba,  pár-umpárt  játszottak 
tizes  bankókban.  A  series  szám  utolsó  számát  kel- 
lett eltalálni.  Mosolygós  arczczal  vesztettek,  nyer- 
tek, mintha  két  Rotschild  játszana,  nem  is  a  pénz 
végett,  hanem  csak  tréfából,  kiváncsiságból,  hogy 
melyiknek  lesz  több  szerencséje.    Bizony  jó   vesz- 

tcnj,  mert  a  nagy  pechet  könnyen  kipótolhatja  ma 
a  gondviselés  az  asszonyokban. 

Végre  megérkezett  Domoróczy,  csinos,  daliás 
szőke  fiú,  csupa  mosoly,  csupa  élet.  A  mint  észre- 
vette, hogy  várják,  megsarkantyúzta  a  tüzes  pejt, 
(anyja,  azt  mondják,  Blackstone  volt,  a  Metternich 
herczeg  híres  kanczája)    s    ott    termett    csakhamar. 

Nagy  csatarával,  zsibongássa!  fogadták.  Látszott, 
hogy  kedvelik,  A  leányok  is  pettu  szólították.  Min- 
denkinek volt  valami  mondani  valója,  majd  szét- 
szedték. 

De  ő  is,  mint  mindnyájan  e  kedves  sárosiak, 
engem,  az  idegent  vett  észre  legelőbb  és  sietett 
magát  bemutatni. 

—  Domoróczy  István. 

—  Töhötöm  vezér  ivadéka  —  toldotta  meg  a 
mellettem  álló  Bogozy. 

Én  is  elmormogtam  a  nevemet. 

—  Hagyd  el  —  szólt  nevetve,  —  téged  már 
ismeri eí:  az  arczképed  után  és  sokért  nem  adom, 
hogy  most  elevenen  is  láthatlak. 

Végre  megindulhattunk  Ortva  felé,  a  hol  a  Csa- 
piczky  apja  lakott,  útközben  azonban  nem  bírtam 
magam  visszatartóztatni  némi  csipősségektől. 

—  Ez  már  sok  egy  kicsit  —  jegyzem  meg  Csa- 
piczkynak.  —  Úgy  látszik,  az  Árpáddal  bejött  többi 
nemesek  mind  magtalanok  maradtak  és  csak  a  ve- 
zérek nejei  szültek  fiakat. 

—  Úgy  látszik  —   felelte  Csapiczky    bágyadtan. 

aztán  elhallgatott,  de  később  mintha  az  otthoni 
levegőben  a  gőgös  nen\esi  észjárás  lassan  mégis 
elnyomná  benne  a  lateincrt,  egyszerre  felém  for- 
dult szemrehányóan  :  —  Ön  jó  ember,  egy  hangyát 
sajnál  agyonütni,  tudom,  de  ha  egy  szent  hagyo- 
mányt eltaposhat  egy  rossz  ötlet  kedveért,  hát 
megteszi. 

Ortván  megint  ki  kellett  szállnunk,  a  Csapiozky 
apjáért  és  húgáért.  A  helység  oldalt  feküdt  az  or- 
szágúttól vagy  másfél  kilométernyire  sűrű  fák  kö- 
zött, csak  a  kastélyok  tornyai  látszottak  ki.  Néme- 
lyek nem  akarták  megtenni  a  kerülőt,  de  végre 
kitalálta  Domoróczy,  hogy  a  Polyovkában  —  ez  a 
folyónak  a  neve  —  (mert  Sárosban  bizonyos  nagy- 
zással  pataknak  nevezik  az  eret,  folyamnak  a  pa- 
takot) nincsen  most  víz,  át  lehet  rajta  kelni  s  ak- 
kor a  hegyen  át  egy  félórával  előbb  hamarább  ott 
vagyunk   Lazsányban. 

Nosza  fölkerekedett  az  egész  raj,  végig  hajtat- 
tunk a  szép  tiszta  falun,  melyet  tót  parasztok  lak- 
nak, csinos  leánykák  állottak  ki  kiváncsian  a  kis  pa- 
rasztházak előtti  kertecskékbe,  karcsúk,  magasak, 
lenhajúak,  kékszeműek. 

A  kertekben  már  csak  egy  pár  őszi  rózsa  him- 
bálózott és  a  napraforgók.  Imitt-amott  királyi  ke- 
vélységgel látszott  elnyújtózkodni  egy-egy  urasági 
porta,  nagy  jegenyefák  vezettek  oda,  aztán  jött 
egy  fenyőkkel  és  tölgyekkel  csinosan  gruppirozott 
park  s  mélyen  bent,  mintegy  elrejtve  paraszt  sze- 

mck  elől,  állott  a  kastély.  Efféle  kastély  volt  vagy 
tíz  a  faluban,  mindenütt  a  stcreotyp  odavezető 
jegenyefákkal,  melyek  úgy  állottak  két  oldalt,  mint 
a  királyhoz  vezető  garádicsokon  a  gránátosok. 
A  parkok  sűrű  lombozata  közül,  ha  az  ember 
figyelmesebben  megnézte,  két  fénylő  szem  villogott 
elő  —  lehet,  hogy  csak  képzelődés,  de  én  minde- 
nütt látni  véltem  két  szemet.  Gubó  legyek,  ha  ez 
nem  az  úgynevezett  «sárosi  őrszemnek  e-nek  a 
szeme,  ki  arra  vigyáz  a  park  szélén,  hogy  be- 
fordul-e a  jegenyefák  perifériájába  vendég,  a  mely 
esetben  bekiáltja  a  kastély  népének  «Chlapci  do 
liberiji!))  (libériába  gyerekek)  s  egy  szempillanat 
alatt  finom  kiborotvált  komornyikká  változik  az  öreg 
béres,  ki  még  az  imént  trágyát  hordott  s  fehér 
szakácskában  és  sapkában  habot  ver  az  ambituson, 
mint  kukta,  a  mindenes,  a  ki  előbb  még  fát  vágott. 

Az  öreg  Csapiozky  elénk  szaladt  hajadon  fejjel ; 
de  nem  volt  az  még  öreg,  ruganyos  fiatal  ember, 
szegfűvel  a  kabátja  gomblyukában,  kifent  bajusz- 
szal,  fiatal  gesztusokkal,  mintha  testvére  lenne  a 
fiának. 

—  Isten  hozta,  uraim  és  hölgyeim !  Nagy  kitün- 
tetés ez  rám  nézve.  (Dörzsölte  a  kezeit  és  ragyo- 
gott az  aroza  az  örömtől.)  De  hát  csak  le  méltóz- 
tattok szállni  és  megtisztelni  a  szegény  házamat? 
Istenem,  ennyi  fényes  név!  (Végig  tekintett  a  hin- 
tók során  és  megtelt  a  szíve  csordultig  kevélység- 
gel.) Mennyi  név,  mennyi  név  .  .  .    Ezalatt    mi    is 

odaértünk  Endrével ;  egy  csöppet  se  érzclgett, 
mikor  a  fiát  nxcglátta,  épen  csak  úgy  fogott  vele 
kezet,  mint  az  idegenekkel,  malaczfarkszerű  gör- 
bületben nyújtván  azt  oda  a  legújabb  gentry-szokás 
szerint. 

—  Jó  napot  magának  —  szólt  kedélyesen  — 
mi  újság  in  poHticis? 

—  Semmit  se  tudok. 

—  Ah,  ti  menydörgős  ujságirók,  sohase  tudtok 
semmit,  de  azért  mindennap  hazudtok  húsz  hasá- 
bot. Nos,  én  azért  mégis  szeretlek  benneteket  — 
miközben  engem  is  átölelt  barátságosan  és  meg- 
ropogtatta a  derekamat  (persze  miután  előbb  a  fia 
bemutatott.)  —  Mert  ha  nem  szeretnélek,  nem 
adtam  volna  oda  a  fiamat.  Az  egyetlen  fiamat.  Oh, 
ha  az  anyja  élne.  A  gőgös  anyja !  Egy  Motc- 
siosky-leány.  A  ki  tudja,  mi  az,  egy  Motesic^ky- 
leány!  (Szétnézett,  hogy  ki  nem  tudja.)  Nem, 
nem,  ő  nem  engedte  volna,  de  én  demokrata  va- 
gyok. Az  első  demokrata  a  Csapiczkyakból.  Be- 
csületemre mondom,  az  első.  Én  odaadtam  a  fiút, 
pedig  minden  lehetne,  minden,  minden.  (Hangját 
meglassította.)  Ilyen  rokonsági  Tessék  ezt  meg- 
nézni. Hát  hogyne  lehetne  az  ember  egy  ilyen 
rokonsággal  minden.  Terringette,  még  nádorispán 
is,  ha  nem  volna  a  nádorispánság  eltörülve.  Hal- 
lom, most  megint  vissza  akarják  állítani.  Mi  van 
ebben  ? 

—  Semmi. 

—  Kár  —  felelte  hanyagul.  —  De  én  végre  is 
nem  bánont  már.  Én  magam  semmi  se  akarok 
lenni,  a  fiút  pedig  már  odaadtam.  Szándékosan 
adtam,  mert  példát  akarok  statuálni  ...  A  melyik 
ország  kiadja  a  kereskedelmet  és  a  sajtót  a  kezé- 
ből idegeneknek,  az  elvész,  mint  Lengyelország. 
Abczug  Dugovics  Titusz !  Most  nem  az  a  nemzeti 
teendő  többé:  a  zászlót  kicsavarni  a  török  kezé- 
ből, hanem  az  írótollat  kicsavarni  a  zsidógyerekek 
kezéből.  Hm.  Tudom  én,  mit  csinálok.  No  de  száll- 
jatok le  urak  ...  ne  okoskodjatok,  kérlek,  falatoz- 
zunk valamit,  aztán  nem  bánom,  induljunk. 

A  hölgyek  kocsijához  szaladt,  azokat  sorba  ki- 
emelgette udvariasan,  az  öregebbeknek  kezet  csó- 
kolt, a  bakfisektől  egy-egy  csókot  lopott  az  öreg 
urak  pajzánságával,  azután  karját  nyújtotta  Szli- 
móczkynénak  és  a  tulipánfákkal  beültetett  udvaron 
keresztül  vezette  a  lakásba. 

Útközben  még  mindig  folytatta  a  kedvencz  thé- 
máját  az  ujságirókról,  jobbra-balra  beszélve,  néha 
hátrafordult,  hogy  a  hátuljövők  is  hallják.  Ugy  lát- 
szik, restelte,  hogy  a  fia  csak  újságíró. 

—  Azt  mondják  róluk,  hogy  hazudnak.  De  ez 
nem  igaz.  Csak  olvasni  kell  tudni.  Én  minden  lap- 
ból kiveszem  az  igazat,  mert  le  tudom  számítani, 
a  mit  az  újságíró  hozzá  tett  pártállása  kedvéért. 
Az  öreg  Deák  azt  mondta,  hogy  csak  egy  para- 
grafusból álljon  a  sajtótörvény,  « hazudni  nem 
szabad.*  No  'iszcn  megadta  neki.  Hát  van   valami 

Mikszáth  :  A  beszéld  kdntöi.  I  i 

a  természetben,  a  mi  nem  hazugság?  Csal  min- 
den és  mindeki.  Csalnak  a  férfiak,  csalnak  az  asz- 
szonyok  .  .  . 

Szlimóczkyné  lesütötte  a  szemeit. 

—  Csapiczky  maga  egy  rossz  nyelvű  rágalmazó. 
De  Csapiozky  már  jobban  bele    volt    bőszülve  a 

thémájába,  mintsem  föl  bírta  volna  venni  a  köny- 
nyebb  társalgási  hangot. 

—  De  épen  abban  van  a  vicz  —  folytatá,  — 
hogy  az  ember  le  tudja  számítani  a  fölösleget. 
Kivonás,  sokszorozás  és  összeadás  dolga  minden. 
Ha  azt,  a  mit  az  emberek  valakiről  tartanak,  le- 
számítom abból,  a  mit  ő  tart  magáról,  kijön  az 
illetőnek  az  igazi  értéke.  Tessék  ezt  a  krumplit 
megnézni,  (épen  a  konyhakert  mellett  haladtak  el) 
kicsirázott,  kinőtt  és  most  a  késői  melegek  által 
félrevezettetve  kivirágzott. 

Csakugyan  volt  ott  egy  pár  burgonyabokor. 
A  nyáron  kiszedett  fészkekben  visszamaradt  gu- 
mókból ;  a  rózsaszínnel  árnyalt  fehér  virágfürtök 
buján  hajladoztak,  csókolóztak  egymással  a  vékony 
szárakon. 

—  Ah,  de  csinosak !  —  kiáltá  tapsolva  a  kö- 
zépső Szlimóczky  kisasszony,  lehajolt,  letépett  egyet 
és  a  hajába  tűzte. 

S  minthogy    a    középső    Szlimóczky    kisasszony 
Erzsike,  voJt  a  legszebb  a  társaságban,  a  krumpli-, 
virág  egyszerre  a  divat  magaslatára  emelkedett. 

A    gavallérok    legott    rárohantak    a    krumplibok- 

rokra,  egy  perez  alatt  letépdelték,  fölbokrétázták 
a  gomblyukakat,  úgyszintén  a  többi  kisasszonyok  — 
egy  bolond  százat  csinál.  A  szegény  Idának  már 
nem  is  jutott,  a  Keviczkyét  kellett  elkérni  —  tel- 
jes bűnbocsánat    fejében. 

Csapiczky  azonban  rendületlenül  folytatá  a  thé- 
máját. 

—  Hát  mit  érnek  nekem  a  lapok  igazságai  ? 
Semmit.  Épen  a  hazugságaikba  vagyok  szerelmes. 
Becsületemre  mondom.  Vegyük  például  a  mohácsi 
csatát,  a  hol,  mellékesen  legyen  mondva,  részt  vett 
Csapiczky  Pál  is  a  három  fiával.  Milyen  érdekes 
volna,  ha  már  akkor  is  jár  vala  a  Pesti  Tíirlap  és 
beszéli  a  dolgokat  napról-napra,  a  hogy  a  ripor- 
terek kiszagolták,  meghallották.  Egy  nap  ezt,  más- 
nap azt.  Tomori  vállalja  a  vezérséget.  A  király 
haragszik.  Tomori  duzzog.  Az  "Egyetértés  ma  meg- 
interviewolta  Tomorit.  Az  egész  interview,  mint  a 
Bud.  Corr.  jelenti,  légből  kapott  koholmány.  Az 
Egyetértés,  úgy  látszik,  csak  a  Tomori  egyik  ap- 
ródjával  beszélt  és  a  többi  meg  a  többi.  Istenem 
uram,  hát  nem  épen  ezekben  a  hazugságokban 
volna  most  bent  a  világossági  Mennyit  érnének 
most  ezek  a  hazugságok !  Micsoda  öröm  volna 
efféle  újdonságokat  olvasni !  «Még  mindig  tartja 
magát  a  hír,  hogy  a  pápai  követ  azt  írta  a  Vati- 
kánba, hogy  «rex  non  habét  calceas))  (a  királynak 
nincs  csizmája).  Zápolya  uramat  ez  annyira  felbő- 
szítette, tudósítónk  biztos    értesülése    szerint,  hogy 

saját  költségén   két  pár  kordován-csizmát    varratott 
ő  felségének  » 

—  Bolond  vagy  te,  apuskám  —  szólott  közbe 
Endre,  nagyot  nevetve  az  öreg  zavaros  filozo- 
fálásán. 

Az  öreg  is  nevetett,  kaczagott,  hogy  a  könnyei 
csurogtak  és  az  egyik  könnycsepp,  miután  végig 
szaladt  volna  a  szakállán,  feketén  csöppent  le  a 
hófehér  mellényére.  Az  ördög  tudja,  hogy  lehet 
az  1  A  legkisebbik  Szlimóczky  kisasszony  is  csodál- 
kozott és  gyöngén  meglökte  legidősebb  nővérét, 
Idát:   «Nini,  a  bácsika  tintát  sír.s 

Az  udvaron  egy  garázda  csikó  futott  most  ke- 
resztül épen  előttünk,  ugyancsak  megriasztva  a  höl- 
gyeket, a  kik  sikoltozva  ugrottak  félre.  Szép  vé- 
kony lábú,  nyúlánk,  nemes  fejű  állat  volt  s  a  czifra 
csörgetyüs  szíj  a  nyakán,  melyet  bizonyosan  ma 
tettek  rá  először,  szokatlan  zörejével  még  csak 
ijcs.'itgette,  merészebb  ficzkándozásra  és  ugrásokra 
ösztökélte  —  menekülni  vágyván  a  szíjtól  és  csö- 
römpöléstől.  (Hej,  kis  csikói  Pedig  ez  még  csak 
előkostolója,  a  mit  majd  viselned  kell,  —  a 
hámnak.) 

-r-  Ejnye,  de  gyönyörű  jószág  1  —  kiáltott  föl 
elragadtatva  Domoróczy.   —   Mennyi  idős? 

—  Bizony  nem  tudom,  édes  öcsém  —  felelte 
Csapiczky  habozva.  —  Ha  jól  megnézem,  nem  is 
az  enyém,  csak  úgy  ideszabadult  valahogy.  Hé 
ficzkó  —  szólt    oda    dölyfösen    egy    a    tornáczhoz 

támaszkodó  kamasznak  —  ugy-c,  nzm  a  mienk  ez 
a  kis    gebe? 

—  De  bizony  a  mienk  —  bizonykodott  a  cse- 
léd tótul.  —  Hogyne  volna  a  mienk  ? 

—  Hát  mégis  az  enyém  —  hagyta  rá  a  háziúr 
fáradtan,  kissé  röstelkedve,  hogy  rossz  gazda  hí- 
rébe talál  keveredni. 

Hanem  engem  épen  ezzel  kápráztatott  meg. 
Mekkora  úr  lehet,  a  ki  szerit-számát  nem  tudva, 
nem  ösmeri  a  lovait ! 

A  tornáca  legfelső  garádicsán  a  kis  Mari  kis- 
asszony várta  a  vendégeket.  Csinos  feslő  bimbó, 
olyan  fekete  szemekkel,  mint  a  gyíké ;  kurta  rózsa- 
szín szoknyában.  Mellette  állott  a  nevelőnő  egy 
lépéssel  hátrább,  egészen  szertartásosan,  mint  a 
főherczegi  kisasszonyok  mögött  a  palotahölgy. 
A  nevelőnő  egy  öreg  jóképű  nénike,  madame 
Wrana  —  de  úgy  kellett  kiejteni  a  Csapiczky- 
házban  (persze  a  flancz  végett),  madame  Wraneau, 
igazság  szerint  azonban  csak  páni  Wrana  volt, 
egy  elszegényedett  szepességi  tót-német  rokon,  a 
ki  mióta  Csapiczkyné  (a  Motesiczky-leány)  meg- 
halt, a  háztartást  vitte  és  nevelte  a  kis    leáiiyt. 

A  kis  Mari  kedves  kis  pukedlit  csinált. 

Az  öreg  Csapiczky  szeretetteljesen  mutatta  be 
azoknak,  a  kik  még  nem  ismerték : 

—  Mary  leányom,  y-nal    Mari  ...    miss  Mary. 
Miss  Mary  kezet  csókolt  az  idősebb  dámáknak, 

aztán  irulva-pirulva  kezet  fogott    az    urakkal,    míg 

ellenben  a  bátyjának  arisztokratikusán  odanyújtotta 
a  két  ujját. 

—  Bon  jour  mon    frére. 

Annyi  «r»  betűt  vegyített  hangjába,  a  mennyi 
csak  kifért  piczi  szamóczapiros  száján. 

—  Tessék,  tessék  urakok  1  —  kedélyeskedett 
Csapiczky. 

A  vendégek  betuszkoltattak  a  nagy  ebédlőbe, 
hol  L-re  terített  asztal  várt  rajok,  hatalmas  virág- 
bokrétákkal díszítve. 

—  Méltóztassanak  leülni,  méltóztassanak.  — 
Egy  kis  előebédet,  kutyafuttában  .  .  .  Csak  egy- 
két falatot,  mert  az  ebéd  későn  lesz  Lazsányban  .  . 
Csak  akárhova,  kérem,  mintha  vendéglőben  volná- 
nak .  .  .  Mennyi  név !  Istenem,   mennyi  név ! 

S  ismét  és  ismét  kedvtelve  nézett  végig  a  le- 
telepedő   vendégseregen. 

Szolgák  egész  raja  lépett  be  tálakkal,  valamennyi 
livrécben.  De  milyen  különböző  ruháik  voltak. 
Strimpflis  komornyik  volt  az  egyik,  spenceres  tig- 
ris a  másik,  Mária  Terézia-bcli  huszár-ruhában  a 
harmadik,  —  régi  pandur-jclmezt  viselt  a  negye- 
dik —  persze  valamennyiükön  rosszul  állt,  mert 
nem  rájuk  volt  szabva. 

A  gazda  összevont  szemöldökkel  nézett  a  nc- 
velőnőre,  ki  az  asztal  körül  szorgoskodott. 

—  Madame  Wrancau,  miféle  tarka  papagályok- 
kal  hordatja  ön  fel  az    ételeket? 

Madame  Wraneau  mentegetőzött. 

—  ön  szokta  mondani  uram,  hogy  szereti  a 
multakat,  hogy  szeret  emlékezni  amaz  órákra,  a 
mikor  még  az  apja,  nagyapja  asztalánál  szolgáltak 
föl   a  cselédek. 

—  Hát  igen.  Enfin,  igaza  van  —  szólt  szem- 
mel láthatólag  lecsillapodva.  —  Valóban  kedvtelés- 
sel merülök  el  a  multakba  s  e  különböző  korbeli 
ruhák,  úgy  vélem,  felette  alkalmasok  a  nemesek 
asztalaihoz,  hogy  az  ősök  ízlését,  szokásait  mintegy 
összeköttetésbe  hozzák  a  jelen  nemzedékével. 

—  Ön  mester  ezekben,  Csapiczky  —  dicsérte 
meg  Szlimóc^kyné,  mialatt  a  lorgnettején  nézegette 
a  cselédeket. 

Véletlen  volt-e,  vagy  hogy  szokása  szerint  az 
orrát  mozgatta  gúnyosan  Szlimóczkyné,  mialatt  a 
lorgnette  lefordult  róla  és  szerencsétlenül  beesett 
a  leveses  tányérjába. 

—  Bah !  Milyen  ügyetlen  vagyok  I 

—  Semmi  az.  No  bizony.  He,  Jean,  egy  tá- 
nyért!  Csi  pocsujes  ti  szomár?  (Hallod-e  te  szar- 
már?)  No  mit  bámészkodói?  —  fakadt  ki  éktelen 
dühvel  Csapiczky.  —  Hát  nem  mondtam  már,  hogy 
te  vagy  a  Jean? 

Szegény  Janó  majd  a  föld  alá  sülyedt,  daczára 
a  szép  strimpflis  uniformisának,  zavarában,  szé- 
gyenletében. 

Az  incidens  szerencsésen  elsimult,  az  ételek  ki- 
tűnőek voltak,  a  borok  pedig  épen  fölségesek 
s   a  házi  gazda  annyit    tudott    mondani    mindenik- 

ről,  kinek  a  pinczéjéből  való,  melyik  évből,  hogy 
valóságos  gusztust  csinált ;  ez  a  király  kedvencz 
vörös  bora,  a  vágujhclyi  préposttól  kapta ;  —  utána 
valami   édes  bort  hoztak. 

—  No  ez  konty  alá  való  —  kínálgatta  a  höl- 
gyeket, —  isteni  ajkakra  méltó  nektár.  Ennek  a 
neve  «szirupéka»,  az  egész  világon  csak  egy  hordó 
van  még  belőle  s  az  is  nálam  van  Hol  termett? 
Isten  tudja.  Csak  az  bizonyos,  hogy  mása  nincs 
most.  A  története  egyébiránt  a  következő  :  1827-ben 
a  váazi  püspök  borait  Hezitálták,  persze  a  halála 
után,  a  pinczében  találtak  egy  beomlott  ágat,  egy 
egész  utczát  hordókból.  Ezek  közt  volt  a  szirupéka 
egy  hordóban.  Hogy  mikor  omlott  be  a  pincye  — 
semmi  annale  nincsen  róla.  De  hol  is  hagytam  el  ? 
Hát  igen  egy  korcsmáros  megvette  potom  áron  a 
szirupékát,  apám  véletlenül  rábukkant  és  megsze- 
rezte a  családnak.  De  persze  ebből  csak  akkor 
iszunk,  ha  valaki  születik,  megnősül,  vagy  férjhez 
megy  a  Csapiczkyak  közül. 

A  vendégek  mind  töltöttek  a  szirupékából  és 
élénken    koczintgattak : 

—  Hagyjatok  meg  valamit  miss  Mary  lakodal- 
mára is  —  kaczagott  az  öreg,  de  a  közben  egyre 
töltögette  a    szirupékát. 

Miss  Mary  pedig  haragosan  szegezte  le  kis  fe- 
jecskét és  a  kendőjét  harapdálta  zavarában. 

—  Ugyan  papa,  papa  I  .  .  . 

Az  ételek  ezalatt  egyre  váltakoztak;  újak  ;  meg- 

lépők ;  mindenik  egy-egy  furfanggal  kieszelt  sza- 
kácsremek, pecsenyék,  közbe  szörpök,  megint  pe- 
csenyék, torták,  nyalánkságok,  Lucullus  asztala  se 
lehetett    különb. 

Az  asszonyok  nem  győztek  csodálkozni. 

—  Ejnye,  hát  ez  mi?  Ki  csinálta  ezt?  Ugy-e 
a  czukrásztól  való  Eperjesről  ? 

—  Nem,  nem  —  felelgette  Csapiczky  szeré- 
nyen —  minden  csak  afféle  «doma  robiensis». 
(Felvidéki  nyelven  azt  jelenti,  hogy  « otthon  csi- 
nált))). Szegények  vagyunk,  így  élünk  közönsége- 
sen és  végre  is  azt  eszik  az  ember,  a  mije  van. 
Nem  szeretem  a  flanczot.  Ügy  is  azt  fogják  ránk, 
szegény  sárosiakra,  hogy  nagyzolunk.  Az  ember  rá 
se   mer  már  gyújtani   egy  jóravaló  szivarra. 

E  közben  pedig  még  egyre  váltogatták  a  tányé- 
rokat és  hordták  az  ételeket.  A  vendégek  már  lá- 
zadozni kezdtek : 

—  Ez  már  sok!  Még  mindig  hoznak  valamit! 
Istenem,  meddig  fog  ez  tartani  ?  Itt  öregszünk  meg, 
uraim. 

Csapiczky  végre  is  megszánta  őket  és  így  szólt 
a  szolgákhoz  fejedelmi  prosopopeával,  mintha  ke- 
gyelmet adna  az  összegyűlt  sokaságnak: 

—  Nos,  ficzkók,  legyen  hát  vége !  Senki  se  pró- 
báljon többé  semmi  kotyvadékot  behozni,  mert  le- 
lövöm. Hagyjátok  kinn  a  többit. 

Erre  a  parancsszóra  nesztelenül  kotródtak  ki  a 
hajdúk,  huszárok  és  lakájok;  az    én    képzeletembe 

pedig  úgy  vésődött  be  az  egész  dolog,  hogy  még 
talán  egy  nap  egy  éjjel  szakadatlanul  hordták 
volna  be  a  lepompásabb  ételeket,  ha  a  végtelen 
fonalat  az  előzékeny  Csapiczky  el   nem  metszi. 

Az  üveges  ajtóban,  mely  nyitva  volt,  hogy  a 
szivarfüst  kimenjen,  csakhamar  megjelent  egy  iz- 
mos nőszemély.  Meglehetett  ismerni,  hogy  ez  a 
szakácsné.  Ohó,  ez  bizonyosan  veszekedni  jött  a 
nyakán  maradt  ételekért. 

Csapiczky  bosszankodva  ugrott  föl,  megijedve, 
hogy  mit  akar  a  szakácsné.  S  minthogy  épen  az 
ajtónál  ültem,  jól  hallottam,  a  mint  mondta,  bár 
halkan  beszélt : 

—  Mit  adjak  a  kocsisoknak  enni  ? 

—  Semmit  —  felelte  Csapiczky    mérgesen. 

—  De  az  nem  lehet  .  .  .  azoknak  innivaló  is  kell. 

—  Vájjon?  —  dörmögte  gunyorosan. 

—  Mert  higyje  meg  a  nagyságos  úr,  ha  négy 
gróf  hal  meg  éhen,  nincs  akkora  lárma,  mintha 
egy  kocsis  jól  nem  lakik. 

—  Hm,  ez  igaz  lehet,  —  szólt  elgondolkozva.  — 
Adjon  nekik,  lelkem  Makaláné,  mindent,  a  mit 
csak  megkívánnak. 

A  jó  borok  megtették  a  hatást,  az  urak  ott  fe- 
lejtették magukat;  kivált  az  átkozott  tósztok  okoz- 
ták :  egyik  is,  másik  is  felköszöntötte  a  vőlegényt, 
a  menyasszonyt,  az  örömapát,  hát  erre  aztán  fe- 
lelni kellett,  szóból  szó  lesz,  némelyik  szó  belel 
ágazik  egy  másik  mezőbe  és  fölszóialásra  provoká- 

új  szónokot.  Szóval  csak  a  baczillusok  kölykeznek 
olyan  szaporán,  mint  a  tósztok.  Az  ördög  vigye 
azokat  a    tósztokat. 

—  Uraim,  uraim,  ne  feledjük,  hogy  útközben  va- 
gyunk és  hogy  nagy  föladat  küszöbén  állunk. 

—  Ejh,  jó  helyen    vagyunk. 

—  Bolondság!  A  föladat  nem  a  mienk,  csak  az 
Endréé. 

Beállott  az  úgynevezett  amabilis  konfúzió,  min- 
denki beszélt  egyszerre  ;  a  fiatalemberek  odahúzták 
a  székeiket  a  kisasszonyokhoz  s  ott  egy  csoportot 
képezve  udvaroltak  ;  különösen  az  egyik  Nedecítky 
leányt,  a  Vilmát,  dongták  most  körül,  mint  a  da- 
razsak a  virágot,  mert  az  mester  volt  a  társalgás- 
ban, csak  úgy  dőltek  belőle  a  sziporkák.  S  milyen 
szabadon,  fesztelenül  diskurál ;  kutya  jukkerasszony 
lesz  belőle,  ha  főkötőhöz  jut. 

A  leányok  is  pompásan  érezték  hát  magokat, 
sőt  a  mamák  se  unatkozának,  mert  a  jó  nevelésű 
sárosi  ifjak  az  elefántságra  is  ki    vannak    képezve. 

—  Halljuk  Bogozy  bácsit.  Halljuk  a  malaczok 
szerelmét,  halljuk,  halljuk! 

—  Ne  okoskodjatok! 

—  Ejh,  mit !  Lazsányban  úgy  se  lehet,  mert 
ott  ünnepély  lesz,  de  most  itt  magunkban  va- 
gyunk. Egy  lumpoló  társaság,  melyet  nem  köt  az 
etiquette. 

Endre  kétségbeesve  tekintgetett  az    órájára. 

—  De  hisz  ez    borzasztó,    elkésünk.    Mit    gon- 

dóinak    felőlem    Lazsányiéfc    és    Katiaza?    Apuska, 
szólj,  kérlek,  vendégeidnek. 

—  Mit    szóljak? 

—  Hogy  menjünk. 

Az  öreg  Csapiczky  a  fejét  rázta  és  rámordult 
megbotránkozva. 

—  Az  nem  lehet.  Mit  gondolsz?  Soha  még 
Csapiczky  nem  mondta  vendégeinek,  hogy  menje- 
nek. Inkább  a  nyelvemet  vágatnám  ki. 

—  No  hát  akkor  majd  megmondom  én. 

S  ezzel  szólásra  emelkedett,  de  a  kompánia 
benne  volt  már  a  kötekedésben,  tudták,  mit  akar 
mondani,  hát  csupa  pajkosságból  bedugták  a  fülei- 
ket mind,  mind,  még  a  kisasszonyok  is. 

Nevettek,  kiabáltak,  lezúgták. 

—  Abozug,  abczug  I  Nem  akarjuk  hallani !  Eláll  1 
Endre  is  nevetett,  de  hogy   viszonozza  a  tréfát, 

miután  meglátott  egy  krétát  a  pohárszéken,  oda- 
intette a  Matykó  inast,  és  fölírta  a  kékposztó  dol- 
mánya hátára,  csínos  gömbölyű  betűivel :  « Menjünk, 
uraim,  mert  kikapok. » 

Aztán  megparancsolta  a  Matykónak,  hogy  járja 
körül  az  asztalt,  de  úgy,  hogy  a  háta  legyen  a 
vendégek  felé  fordítva,  —  mert  ő  most  plakát  és 
nem  inas. 

Ezen  a  « szamár  ötleten*  megütközött  Pruszkay 
Stefi  és  fölfortyant.  (Nem  csoda,  mert  a  tizenötö- 
dik pohárnál  tart.) 

—  Kikérem   a  sértést,  —  rúgta  ki    maga    alól  a 


Segédeket  ide  !  Segédekel ! 

széket  izgatottan,  —  nekem  ne  fordítson  hátat  egy 
inas.  Az  ilyen  viczeket  a  zsurnaliszta  úr  otthon, 
Budapesten,  hagyhatta  volna  ... 

Fölugrott  és  kifelé  rohant. 

Tizen  is  elálltak  az  útját. 

—  Fvogatok,  —  hörögte,  —  rögtön  fogatok  .  .  . 
Ereszszetek  I 

—  Stefi,  legyen  eszed  —  csillapítgatták.  — 
Hát  megbolondultál?  Ej,  ej,  czimbus,  czimborka 
(simogatták,  czirógatták).  Hiszen  senki  se  sér- 
tett meg. 

—  Segédeket  ide  !  Segédeket !  —  s  ajkszeglctei 
remegtek  az  indulattól.  —  Vért  akarok  inni, 
vért,  vért. 

Bogozy  bácsi  fölkapott  az  asztalról  egy  pohár 
vörös  bort  és  ünnepélyes  páthoszszal  mondta : 
(O  tudta,  hogyan  kell  Pruszkayval  beszélni,  ha  egy 
kicsit  kapatos.) 

—  Tass  vezér  unokája,  igyál  inkább  egy  kis 
vörösbort ! 

A  sok  kéz  közül,  a  mely  a  dühöngőt  tartotta 
vállánál,  nyakánál,  derekánál  fogva,  egyszerre  ösz- 
tönszerűleg kinyúlt  egy  a  pohár  után  és  az  épen 
a  Tass  vezér  unokájáé  volt. 

—  Bandi,  gyere,  koczints  vele  I 

Endre,  ki  restelte  a  jelenetet,  odament,  koczin- 
tott  vele,  aztán  összeölelkeztek  és  vége  volt  a  ha- 
ragnak, elmúlt,  mint  a  szappanbuborék.  De  azért 
a  mulatság  már  megromlott.  Pruszkay  elkezdett  ér- 

zékenykedni  és  vallomásokat  tett,  hogy  6  milyen 
gonosz,  hitvány  ember,  a  ki  nem  érdemli  meg  az 
életet,  mikor  a  legkedvesebb  barátját  megbántja 
és  kellemetlen  peremeket  szerez  neki  legboldogabb 
napján.  A  minőt  csak  egyet  adnak  az  istenek  a 
közönséges  halandónak,  (ó  neki  egyébiránt  kettőt 
adtak  és  a  harmadikat  keresi,  mert  épen  most 
válik  a  második  feleségétől.)  Szóval  Pruszkay  Stefi 
már  el  volt  készülve,  —  őt  immár  csak  mint  tisz- 
teletbeli málhát  szállítják  Lazsányba,  lehet  azon- 
ban, hogy  a  levegő  kifújja  egy  kicsit  a  mámort  a 
fejéből. 

A  kínos  inczidens  tehát  asztalt  bontott  s  most 
már  a  vendégek  csakugyan  fölkerekedtek,  hogy 
meg  se  álljanak  Lazsányig. 

Az  első  kocsin  mi  indultunk,  Endrével ;  a  vő- 
legény érjen  oda  legelőbb;  legutoljára  maradt  az 
öreg  Csapiczky  a  kis  Marival  s  mikor  átkelve  a 
Polyovka-patakon,  fölkapaszkodtunk  a  lazsányi 
dombra,  melyet  az  én  szclid  kedvenczeim,  a  nyir- 
fák,  valóságos  mesebeli  ezüst  erdővé  varázsoltak, 
gyönyörűség  volt  hátranézni  a  tömérdek  négyes 
fogatra.  A  kocsisok  egy  kicsit  pityókosan  nem 
sajnálták  az  ostort;  szinte  röpülni  látszottak  alant 
a  fogatok  egy  nagy  arany  felhőben,  mert  az  út 
fölvert  porát  a  verőfény  a  maga  képére  átfestette. 

—  Az  öregem  négyesét  nem  látom  —  mondta 
Endre  boszankodva. 

—  Hol   lehet? 

—  Bizonyosan  visszamaradt  clrakosgatni  egyet- 
mást. 

—  Hány  órakor  lesz  az  esküvő  ? 

—  Fél  egyre  kell  lennie.  De  az  öreget  végre 
is  be  kell  várni,  niert  ő  az  örömapa.  Mari  húgom 
pedig  az  egyik  koszorúlány. 

—  Lazsány  még  messze  van  ? 

—  Egy  jó  negyedóra.  Nini,  már  látszik  is  a 
templom  bádogtornya. 

Csakhamar  ott  voltunk  Lazsányban.  Egy  vesze- 
kedett nagy  kastély  látszott,  félig  rom,  a  falu  in- 
nenső részén.  Az  ablakok  némelyike  kitörve,  nem- 
csak üveg  nincs  benne,  de  ráma  se.  A  nagy  park 
egykori  kőkerítése  is  hézagos,  néhol  összeomlott 
és  a  kövek  szerte  szét  hevernek,  csak  imitt-amott 
ép  még  és  a  mohhal  benőtt    zsindely  is  rajta  van. 

—  Ez  a  Katiczáék  háza ;  egy  kicsit  elhanyagolt 
állapotban  van.  Végre  is  csak  a  földszint  egy  ré- 
szét lakják.  Az  öreg  méltóságos  űr  (a  Katicza 
mostoha  apja)  mint  afféle  katona,  inkább  a  rombo- 
lást szereti,  mint  a  javítást.  Oh,  ezek  a  javíthatat- 
lan katonák! 

—  Miért  « méltóságos)*  az  ön  apósa,  ha  sza- 
bad kérdenem?  Őrnagyot  nem  illeti  meg  ez  a 
CKÍm. 

—  Persze  1  De  ő  császári  és  királyi  kamarás  is. 

—  Ah  !  az  más. 

Csak  később  tudtam  meg,  hogy  az  őrnagyot 
Uhlariknak  hittak    valamikor  és    a    Lazsányi    nevet 


csak  néhány  év  előtt  vette  fel  a  birtok   neve  után, 
melyet  az  eperjesi  püspöktől   bérelt. 

Apja  sótJszt  volt  az  xrariumnál  és  nem  volt  ne- 
mes ember.  De  hát  akkor  hogy  lehetett  a  fia  ka- 
marás? Hát  azt  mondják,  rendkívüli  módon.  Uhlarik 
Pista  eperjesi  diák  korában  beállt  katonának  és 
oly  tökélyre  vitte  pár  év  alatt  a  huszármestersé- 
get, hogy  a  főherczeget,  mostani  királyunkat,  ő 
tanította  lovagolni,  mint  a  legjobb  lovasok  egyike 
a  legénység  közt.  A  főherczeg  hálás  volt  tanítója 
iránt  és  a  mikor  császár  lett,  kinevezte  hadnagy- 
nak. Uhlarik  úr  lett,  elkerült  Bécsből,  tudja  isten, 
milyen  ezredhez  s  lassan-lassan  csúszott  fölfelé  a 
ranglétrán  egész  a  kapitányságig.  Sok  tarka-barka 
évtized  lefutott ;  öreg  kapitány  lett  az  egykori 
nyalka  huszárgyerekből  s  a  császárból  lett  öreg 
király;  sohase  találkoztak  azután.  A  király  tán  el 
is  felejtette  mesterét,  mikor  egyszer  csak  egy  er- 
délyi hadgyakorlatnál,  a  mint  ellovagol  a  hadtest 
előtt,  hirtelen  szemébe  ütődik  egy  ismerős  arcz  a 
sorból,  egy  sokszor  látott  tekintet ;  megrántja  a 
lova  kantárját  és  megáll  az  ámuló-bámuló  kapitány 
előtt. 

—  Ön  Uhlarik? 

—  Igen,  föl.'ég. 

A  király  szeme  nyájasan  siklik  el  a  kapitány 
alakján  s  lelkét  lágyítja,  rezegteti  sok  clőbugygyanó 
emlék. 

—  Kívánjon  ön  valamit. 


•77 

Ritkaság.  Egy  vén  tábornok  beszélte  nekem,  hogy 
az  uralkodó  egész  életében  ezzel  az  esettel  együtt 
is  csak  kétszer  tanúsított  ilyen  kegyet.  Kívánjon  ön 
valamit!  Ez  azt  jelenti,  hogy  mindent  kérhet  az 
illető,  a  mit  a  szeme,  szíve  megkiván,  még  egy 
uradalmat  is. 

líhlarik  kapitány  szédült  a  boldogságtól :  esze 
egy  szempillanatig  végig  nyargalt  mindazon  dolgok 
között  a  nagy  mindenségben,  melyekre  az  emberek 
vágynak  és  törekszenek,  melyeket  a  hiúság,  kap- 
zsiság, okosság  kiturkálhat  egy  korona  alól  és  mo- 
hón, de  zavartan  dadogta: 

—  Kamarás  szeretnék  lenni,   fölség. 

A.  király  elmosolyodott,  mintha  mondaná:  «0n 
bohó  egy  fiozkó,  Uhlarik*  s  egy  szemintéssel  bú- 
csút véve,  tovább  nyargalt. 

Mondják,  hogy  a  király,  a  ki  természetesen 
megadta  neki  a  kamarásságot,  elengedvén  az  őrö- 
ket, többször  fejezte  ki  csodálkozását  még  azután 
is  az  eset  fölött.  Pedig  olyan  természetes.  Sárosi 
születésű  ember  nem  kérhetett  mást. 

Egyébiránt  bocsánat  e  kitérésért  a  multakba, 
annál  is  inkább,  mert  a  jelen  is  elég  leírni  valót 
nyújt.  Mikor  a  kapuhoz  értünk,  egy  mozsár  dör- 
dült el,  aztán  pukk!  még  egy  másik,  a  « hangászok » 
pedig  (mert  Sárosban  szeretik  a  jó  régi  magyar 
szavakat  németekkel  vagy  latinokkal  fölcserélni,  de 
a  rossz  új  szavakat  fölkapni  a  chic-hez  tartozik)  — 
ráhúzták    a    Rákóczit.    A    nagy,    széles    udvar    tele 

Mikszáth  :  A  bctxélő  köntös.  I  a 

volt  már  kocsikkal  és  kocsisokkal,  kik  különböző 
livréekbcn,  hatalmas  strucztollakkal  lebzseltek,  ne- 
vetgéltek, az  urakat  szólták  s  pajzánul  incselkedé- 
nek  a  kerítésen  bekandikáló  helybeli  vászonnéppel, 
A  helység  híres  volt  a  szép  asszonyairól.  Mond- 
ják, hogy  egy  évig  feküdtek  itt  egykor  a  Tököly 
Imre  gránátosai. 

Alig  tudtunk  a  sok  kocsi  közt  behajtani  ;  az 
összegyűlt  vendégek :  Divékyék,  a  somhelyi  Gar- 
zók,  a  bánujfalusi  Nagyok,  a  báró  Kramlyak,  a 
koronkai  Csathók,  a  Balánszkyak,  a  létai  Létás- 
syak,  de  tudná  az  ördög  elszámlálni  mind,  kisza- 
ladtak élénkbe  a  verendára  és  nagy  éljenzéssel 
fogadtak. 

Az  őrnagy  maga  is  elősántikált  fényes  katonai 
egyenruhájában,  kardosán,  csákósan  és  még  mielőtt 
leszálltunk  volna,  mennydörgős  hangon  rákiáltott 
Endrére : 

—  Visszafordulhatsz  már  fráter,  elkéstél.  Oda- 
adtuk már  a  leányt  másnak. 

Endre  szinte  belehalványodott,  még  tréfának  is 
rettenetes  szavak;  de  az  őrnagyot  nyomban  elfogta 
a  kaczagás,  mert  egy  csöppet  se  félelmetes  alak, 
piros  borvirágos  arczú,  poczakos  ember,  nagy  agyag- 
színű bajuszszal,  melynek  egy  része  a  szakállból 
van  kölcsönvéve. 

—  Hol  a  pokolba  késtetek  annyi  ideig?  No,  de 
most  már  egy,  kettő,  három,  öltözködjetek  hamar, 
hogy  mehessünk. 

—  Katicza  hol  van? 

—  Azzal  már  nem  beszélsz  többé  brúder,  leány- 
korában. A  komornyik  majd  megmutatja  a  szobá- 
tokat. 

Aztán  sorba  jöttek  a  többi  hintók,  mindeniknél 
kitört  a  zsibongás,  a  fogadtatás  meleg  elevensége. 
Az  öreg  őrnagynak  nem  sok  tekintélye  volt  (hiába, 
a  származást  soha  se  lehet  egészen  kiheverni),  de 
azért  szerették  s  hallani  lehetett  a  szobámból,  a 
hol  öltözködtem,  a  mint  sorba  üdvözölték  az  érke- 
zők vidáman,  barátságosan.  "Jó  napot  Kőniggratz 
apó.  Szervusz  öreg  Kőniggratz.  Hogy  van  édes 
Kőnniggratz  apó?»  (A  méltóságos  kamarás  úrnak 
ez  volt  a  haute  créme-ben  a  neve,  vonatkozással 
bizonyos  hadi  sikerekre.) 

Egy  jó  negyedóra  múlva  kiöltözködve  gyülekez- 
tünk a  nagy  társalgószobában ;  néhányan  magyar 
díszruhában,  mentésen,  kócsagos  forgós  kalpagok- 
ban.  A  kordován-csizmák  vígan  csikorogtak,  a 
kardok  kevélyen  csörögtek,  a  nőkön  a  selyem- 
ruhák rejtélyesen  suhogtak,  ámbár  a  hölgyek  nagy 
része  inkább  a  menyasszony  szobájában  tartóz- 
kodott. 

A  társalgószobában  egyszerűek,  majdnem  szegé- 
nyesek voltak  a  bútorok.  Kőniggratz  apó  mondotta 
is  egy  párszor  magyarázatul : 

—  Katona  létemre  szeretem  az  egyszerűséget, 
(önmagával  megelégedve  dörzsölgette  a  kezeit.) 
Terringette,  imádom    az    egyszerűséget  .  .  .    s    úgy 

ragaszkodom  e  hitvány  bútorokhoz,  mintha  a  man- 
schaftom  volna  .  .  .  Az  asszony  persze  szeretné 
kihajigálni,  de  nem  engedem.  Terringctte,  nem  en- 
gedem. 

A  hatalomnak  ez  a  szertelen  mértéke  szinte  meg- 
részegítette egy  perczrc  Kőniggratz  apót  s  széles, 
tokás  arcza  fölfuvódott  az  önérzettől,  mint  egy 
spanyol  nagyköveté. 

A  falakon  híres  generálisok  arozképei  lógtak. 
Azokról  mind  sokat  tudott  beszélni,  egy-egy  ado- 
mát közbeszőve,  a  melynek  azonban  a  pointjét 
nem  tudta  soha  kihozni,  mert  olyan  asztmatikus 
köhögés  fogta  el  a  nevetéstől  ott,  a  hol  a  nevetni 
való  rész  következett,  hogy  abban  kellett  hagynia. 
Az  egyik  asztal  tele  volt  parteczédulákkal  —  ezek 
az  udvartól  küldött  halotti  jelentések ;  minden  ka- 
marásnak megküldi  az  udvarmester. 

A  házhoz  járatosak  már  ösmerték  az  öreg  űr 
gyöngéjét,  hogy  szívesen  flanozol  e  partékkal,  de 
az  új  vendégeket  meglepte  a  sok  fekete  szegélyes 
nyomtatvány,  egymás  mellé  kiterítve. 

—  Miféle  halálesetek  ezek  a? 

—  Az  udvar  —  felelte  Lazsányi  közömbösen.  — 
(Sok  ravasz  griffet  eltanult  már  a  nemességtől.) 

—  Ah,  az  udvar? 

—  óh,  igen,  —  folytatá  elszomorkodva  —  iga- 
zán unheimlich  mindennap  egy  ilyen  czédulát 
kapni  . . .  Mintha  egy  síri  árny  lépne  be  minden 
nap  a  szobámba. 

Szétnézett  révedező  szemekkel  a  tágas  terem- 
ben, mintha  itt  az  ő  szalonjában  libbennének  lát- 
hatatlanul a  fenséges  és  nagyméltóságú  szellemek 
mindnyájan. 

Aztán  egy  parteczédulát  vett  föl  az  asztalról  a 
jobb  kezével,  bár  már  rajta  volt  a  fehér  szarvas- 
bőr-keztyü. 

—  Ez  a  legfrissebb  —  monda  —  a  szegény 
Larisch-Moenich  grófné.  Istenem,  Istenem,  hogy 
ez  is  meghalt  —  s  hangja  reszketeggé  vált,  szem- 
pillái rezegni    kezdtek. 

—  Hány  éves  volt? 

—  Nem  is  tudom.  Ah,  itt  van.  Meghalt  79  éves 
korában.  Szegény  Larisch-Moenich  1 

—  Ösmerte  Kőniggrátz  apó?  —  kérdezte  báró 
Kramly. 

—  Nem,  fiam,  nem  ösmertem. 

—  Hát  akkor  miért  sajnálkozik? 

Kőniggrátz  apó  fölpattant,  sárga  szemei  szikrát 
szórtak. 

—  Mért,  mért?  Terringette,  mért?  Hát  mert  ér- 
deklődöm az  udvar  iránt.  Ki  érdeklődjék,  ha  mi 
kamarások  nem?  Terringette,  ki   érdeklődjék? 

Kramly  bárót,  ki  tizenöt  év  előtt  jött  be  Cseh- 
országból, egy  kis  birtokot  vásárolva  Bertányházán, 
a  parteczédulák  eszmetársftás  útján  egy  kevély 
megjegyzésbe  csábították  be  (a  sárosi  levegőn  las- 
sankint ő  is  hasonló  lett  a  benszülöttekhez). 

—  Tavaszra  én  is  egy  családi  kriptát  szándéko- 

zom  építtetni  Bcrtányházán.  A  köveket  már  farag- 
ják hozzá  a  zsarnóczi  kőmívesek, 

A  báró  negyvenöt  éves  férfi  volt  é»  nőtlen, 
családtalan,  a  kripta  tehát  általános  csodálkozást  keltett. 

—  Sacrebieu!  Mit  teszel  bele?  —  kérdé  a  gu- 
nyoros Divéky  Vincize. 

—  Bah.    Hát    ősöket.    Hozatom    Csehországból. 
Kramly  báróról  az  volt  a  köztudat,  hogy  az  apja 

mint  katonai  liferáns  kapta  a  báróságot,  később 
aztán  elveszte  nagy  tőkéjét  s  a  fiú  ide  menekült  a 
maradékkal. 

Finom,  alig  észrevehető  gúnymosoly  játszadozott 
az  ajkakon. 

—  ligy  ?  —  monda  nyájasan  Divéky  —  é»  hogy 
veszed  kérlek,  a  csontok  fontját? 

Ezen  aztán  nagyot  nevettek,  maga  Kramly  is 
nevetett,  az  őrnagyot  pedig  majd  megfúl lasztotta 
az  asztma,  nyakába  esvén  Divékynek :  «Oh,  te  gro- 
bian,  te  grobian!» 

Mind  nagyobb  lett  a  társaság,  következéskép 
szűkebb  a  terem.  Végre  megjelent  felöltözve  a  vő- 
legény is,  ugyancsak  kicsipte  magát.  Nagy  hurrah- 
kiáltásokkal  fogadták.  Aztán  megérkezett  az  öreg 
Csapiczky,  leányával,  Mary  kisasszonynyal,  úgy- 
szintén Koltay  Miska  Szalkányból  lóháton ;  csupa 
tajték  volt  a  paripa.  Már  odakünn  kezdte  a  pa- 
naszkodást  Miska,  hogy  ördög  vigyen  el  minden 
szeles  embert ;  otthon  felejtette  a  pénzét  a  kabát- 
jában és  csak  a  fele  úton  vette  észre. 

Belépett  a  menyasszony. 


Mikszáth  :  A  gavallérok. 

A  benszülöttek  összenéztek,  de  senki  se  mo- 
solygott, egyszerre  tízen  is  nyújtották  tárczájokat, 
mintha  vezényelnék  őket, 

—  Parancsolsz,  amicenko  ? 

Koltay  hanyagul,  de  mégis  elutasítólag  intett  a 
kezével,  mint  egy  rest  angol    lord. 

—  Ugyan  hagyjátok,  unom  az  eflFélét.  Végre  is 
a  körülményektől  függ.  Lesz  egy  kis  parázs  ferbli, 
Kőniggratz?  Beszélj  Kőniggratz ! 

—  Lesz,  lesz,  —  hagyta  rá  Kőniggratz  apó,  ki 
a  köszvényes  lába  daczára  úgy  irgett- forgott,  mint 
a  karika,  majd  itt  volt,  majd  ott  volt,  tett,  vett, 
igazított  és  parancsokat  osztogatott. 

—  Ah,  no.  —  Most  már  mind  együtt  vagyunk. 
Csak  még  az  asszonyok  öltözködnek.  Terringette, 
az  a  sok  lim-lom,  az  a  sok  másli,  toldalék  .  .  .  Oh 
az   a  sok  toldalék  .  .  . 

Az  asszonyok  valóban  még  sokáig  piszmogtak 
a  toilettjeikkel,  de  hisz  azért  asszonyok.  A  szoba- 
lány és  a  szolgálók  őrülten  futkostak  fiókról  fiókra; 
majd  egy  hajtű  kellett,  majd  egy  czipőhúzó ;  és 
még  Isíen  tudja  mi.  Végre  azonban  mégis  elké- 
szültek. 

—  Ah !  —  röppent  el  minden  ajkon. 

Kinyilt  a  mellékszoba  ajtaja  és  belépett  a  meny- 
asszony. Síri  csönd  támadt,  melyet  csak  az  a  halk 
tengermormogás-félc  zaj  zavart,  mely  a  meglepe- 
tést jelzi. 

—  Charmantel 

—  MeJncr  Seclc !  Gyönyörű. 

De  szép  is  volt.  Magas  növésű,  sugár  alak,  szinte 
törékeny.  Nagyban  emelte  az  egyszerű  fehér  ruha. 
Szőke  hajára  fölségesen  illik  a  koszorú  s  nyakára 
a  tündöklő  ékszer.  Uramfia,  mekkora  smaragdok  és 
zafírok  I  (A  milyen  prózai  lélek  vagyok,  mindjárt 
azon  kezdtem  tűnődni,  mennyit  kap  rá  Endre  a 
zálogházban.) 

A  menyasszony  mögött  a  mama  jött  gránátszín 
selyemruhában. 

Lazsányiné  még  elég  csinos  asszony,  kissé  her- 
vadt már,  az  igaz,  de  a  hervadásban  is  van  köl- 
tészet; zsebkendőjével  kisírt  szemeit  törülgeti,  de 
hasztalan,  csak  egyre  előveszi  a  fuldokló    zokogás. 

—  Nem  szeretnék  anya  lenni  —  mondja  egy 
mellettem  álló  őszhajú  aggastyán,  névszerint  valami 
Sipeky  Márton,  a  kinek  annyira  tetszik  ez  a 
mondás,  hogy  sorba  járja  a  férfi  vendégeket  meg- 
elégedett, vigyorgó  arozával  és  mindenki  előtt  is- 
métli :  Nem  szeretnék  anya  lenni.  Hát  te  szeretnél 
anya  lenni,  hé? 

A  menyasszony  szeme  is  ki  van  sírva  (pedig 
szép  kék  szemei  lehettek  még  tegnap),  az  arcza 
is  halovány,  gyűrött,  látszik,  hogy  nem  aludt  az 
éjjel,  gyűrött,  de  így  is  szép  arcz,  ovális  finom 
metszetű,  melyet  még  csak  jobban  kiemel  a  csodá- 
latos édes  hajlású  orrocska,  hogy  már  azért  is  ér- 
demes volna  nőül  venni. 

De  hol  van  Endre?    Nini,  hiszen  éppen  ott    áll 

már  előtte,  megfogja  a  kezét  és  megcsókolja ;  a  kis 
kéz  remegni  látszik  az  övében. 

—  Fél,  Katicza? 

—  Nem,  nem,  csak  szégyenlem  magamat  —  sut- 
togja s  szinte  szeretne  valahogy  elbújni  Endre 
mögé,  hogy  kikerülje  a  sok  kiváncsi  tekintetet. 

Kiváncsi  tekintetek  —  enyhe  szó.  Valóságos 
szentségtörő  szemsugarak  azok,  melyek  egy  meny- 
asszonyra lövclnek  ilyenkor  a  csúf  férfi  szemkari- 
kákból. Ah,  istenem.  Nem  is  hogy  nézik,  de  hogy 
mit  gondolnak  hozzá  .  .  .  Pedig  hogyan  nézik  nö- 
vését, formáit,  idomait,  mint  a  csikóét  a  vásáron. 
A  látásukat  megtoldják  a  sejtéssel.  Azok  a  töré- 
keny, finom,  okos  lények  érzik  e  bántó  szemeket, 
miként  mászkálnak  a  ruhán  keresztül  szűzies  tes- 
tükön. 

A  vendégek  mind  oda  járultak  szerencsét  kívánni 
a  menyasszonynak,  a  mamának.  Én  is  túl  estem  a 
szükséges  bemutatáson,  mire  Kőniggratz  apó  el- 
kiáltotta magát  élénken: 

—  De  már  most  egy,  kettő,  három,  menjünk 
hölgyeim  és  uraim.  Jobbra  átl 

Nekem  a  markomba  nyomták  a  bokrétás  nász- 
botot  és  épen  meg  akartunk  indulni,  mikor  egy 
livrées  szolga  szembe  nyitja  a  külső  ajtót  s  nagy 
szuszogva  ozipel  egy  verslagot,  mely  a  postán  jött. 

—  Milyen  pech !  —  kiált  föl  kétségbeesve  La- 
zsányiné.  —  Éppen  most  hozzák.  (Aztán  magya- 
rázólag  fordult  a  hölgyek  felé.)  A  ruhák  Parisból, 


i86 


édeseim,  az  én  ruhám  és  Katioza  menyasszonyi 
ruhája.  Chatelottól,  rue  Boulogne  24.  Onnan  szok- 
tam hozatni.  És  még  soha  se  főzött  le  ez  az  át- 
kozott Chatelot;  mindig  pontos  volt,  csak  most, 
éppen  most.  Képzelhetik,  milyen  bosszúság  volt  ez 
rám  nézve.  —  Azt  hiszem,  ha  ebbe  bele  nem  hal- 
tam, mathuzsálemi  kort  fogok  érni.  Stefi,  ne  vigyo- 
rog) olyan  gúnyosan,  mtert  azt  nnm  tűröm.  Persze, 
te  szeretnéd,  hogy  meghaljak.  Tegnapelőtt  kellett 
volna  megjönnie  a  ruháknak,  melyek  mint  gyorsárú 
lettek  föladva  és  nem  jön  semmi,  semmi.  Azt  hit- 
tem, megőrülök.  Végre  is,  mit  tehettem  egyebet, 
itthon  ütöttünk  össze  egy  ruhát  a  Katiczának  .  .  . 
egy  akármilyet.  Szent  ég,  ha  rágondolok,  hogy 
miként  vagy  öltözve,  Katicza  szívem,  most  is  azt 
hiszem,  hogy  menten  megüt  a  guta. 

—  Nem  szeretnék  anya  lenni  —  szól  közbe 
kenetteljesen  a  váltig  locsogó  Sipeky. 

A  hölgyek  és  férfiak  mind  tiltakoztak,  mennyre, 
földre  esküdözvén,  hogy  Katicza  fölségesen  van 
öltözve  és  hogy  nincs  az  a  szabó  a  világon,  a  ki 
az  ő  szépségéből  elvenni  vagy  ahhoz  hozzáadni 
tudna  ;  de  a  méltóságos  asszony  makacsul  rázta  a 
fejét,  mialatt  fejdíszén  jobbra-balra  röpködtek  a 
rozsdaveres  strucztollak. 

—  Hiába  beszéltek,  hiába,  hiába.  A  mi  nem 
anstándig,  hát  dem  anstándig.  És  kedvem  volna 
fölbontani  a  kisznit  és . . .  Wás  sagst  du  dazu,  altér 
Stefi? 

Kőniggratz  apó  sietett  tiltakozni. 

—  Ozaj  dúsa  moja !  (Ugyan,  lelkem.)  Hova  gon- 
dolsz? Hiszen  az  anyakönyvvezető  és  a  pap  már 
egy  órája  várnak.  Hiszen  a  párisi  ruha  már  itt  van 
és  én  szeretném  is,  ha  rajtatok  volna  ...  ha  már 
egyszer  kifizettem.  De  végre  is  a  családban  va- 
gyunk, ruha,  ruha.  Um  Gottes  "Willen,  most  csak 
nem  kezdtek  levetkőzni  és  újra  felöltözni.  Daj  po- 
koj,  Annuska!  (Hagyj  békét,  Annuska.)  Te  pedig, 
Péter,  vidd  be  azt  a  párisi  dobozt  a  méltóságos 
asszony  szobájába,  hogy  ne    legyen    itt    az    útban. 

A  megszólított  Péter  fölkapta  a  székre  helyezett 
deszkadobozt,  hogy   elvigye. 

—  Ah,  a  brüsszeli  csipkéim,  —  szólt  egy  le- 
mondó sóhajjal  Lazsányiné,  a  szolga  vagyis  inkább 
a  doboz  után  nézve. 

De  nekem  meg  a  szolga  tűnt  fel,  vagyis,  hogy 
a  szolga  háta.  A  dolmányán  ugyanis  félig  letörülve, 
de  azért  még  olvashatón  ott  állt  fölírva  krétával  - 
•  Menjünk,  uraim,  mert  kikapok.* 

Hop  hó !  Miféle  rejtély  ez.  Hiszen  ez  a  gortvai 
dolmány  fölirata.  A  szolga  nem  az,  de  a  dolmány 
ugyanaz.  Hát  ez  hogy  lehet?  No  az  csak  úgy  le- 
het, hogy  a  dolmányt  ide  hozták  és  elfelejtették 
róla  lekefélni  a  föliratot.  Lassankint  még  egynehá- 
nyat ösmcrtcm  föl  ezen  a  nyomon  a  gortvai  egyen- 
ruhákból. Az  ördögbe  is,  ezek  a  vándorló  livréek 
különösek  egy  kicsit  1 

De  már  nem  volt  időm  elmélkedni.  A  lakodalmi 

marsall,  Szlimkóc<zkyné,  a  rendezkedéshez  kezdett, 
eligazítván  mindnyájunkat. 

Én  mentem  elől  a  bokrétás  bottal. 

Utánam  a  menyasszonyt  vezette  Domoróczy  Pista. 

Azután  a  vőJegény  következett  Nedeczky  Vil- 
mával. 

A  deli  Csathó  I^rencz  karján  jött  a  kis  Csa- 
piczky  Mari. 

És  így  tovább,  egész  hosszú  sorban,  —  de  hogy 
milyen  rendben,  nem  figyeltem  meg,  mert  egyet- 
len egyszer  néztem  csak  hátra,  mikor  az  anyakönyv- 
vezetőtől jövet  a  templom  felé  tartottunk.  (Egyéb- 
iránt mind  a  jegyzői  lak,  mind  a  templom  csak 
néhány  lépésnyire  van  az  ódon,  romladozó  kastély- 
tól.) Ugyanis  a  tegnapi  esőtől  egy  kis  pocsolya 
képződött  az  útban,  mely  még  teljesen  föl  nem 
szikkadt,  nem  nagyobb  darabon,  mint  egy  bivaly- 
bőr, de  egyfelől  a  plébános  kert-kerítése  és  az  út 
másik  oldalán  veszteglő  fazekas  szekér  miatt  épcn- 
séggel  nem  lehetett  kikerülni ;  biz  abba  bele  kell 
lépnie  fehér  atlasztopánkáival  a  menyasszonynak  is. 
Hiába  jár  a  lelke  a  hetedik  égben,  a  lábacskája 
mégis  csak  itt  tipeg-topog  a  szürke  sárgolyón. 

Én  egyszerűen  átugrottam  a  hosszú  lábaimmal 
és  eszembe  se  jutott  a  többiekért  aggódni. 

—  Bravó  Domoróczy  —  hallatszott  e  percz- 
ben  a  hátam  mögött.  Tízen  is  kiáltották:  Bravó! 
bravó  I 

Erre  fordultam  aztán  hátra,  hogy  mi  az.  Hát  Do- 

moróczy  lekapcsolta  a  megygyszín  bársony  menté- 
jét és  végjgterítette  a  sárfolton.  A  bájos  menyasz- 
szony  mosolyogva  lépegetett  rajta.  Ez  volt  talán 
az  első  mosolya  a  koszorú  alatt. 

Aetán,  úgy  tudom,  ott  hagyta  a  mentét  mind- 
addig, míg  mind  át  nem  keltek  a  dámák.  (Képze- 
lem, hogy  benyomta  a  nagy  Szlimóczkyné  és  a 
száz  kilóra  becsfiit  Csathó  Lászlóné.)  Végül  egy 
szolga  hazavitte  megszárítani  és  megkefélni. 

Mit  mondjak  a    templomi    czeremóniáról  ?    Nem 
történt  semmi  különös.  A  chablonok,  a  közönséges 
kitaposott    út  az    «egy    kenyérhez    és    sóhoz*,    — 
hogy  a  mézet  ne    is    mondjam,    mert    az    csak    az 
elején  van.  Még  kcvésbbé  untatom   az    olvasót   az 
ebéd  apró-cseprő  részleteivel,  hiszen  mindenki  volt 
már  lakodalomban  és  még  senki  sem  halt  meg  ott 
éhen.  Mind,  mind  kihagyom   az  olyan  dolgokat,  a 
mik  csak  a  jelenlevőket    érdekelték,    zavaró    inczi- 
denseket,  a  fölszolgáló  inasok  kezeiből  hogyan  po- 
tyogtak ki  a  tányérok  és  csészék,  mint    öntötte    le 
az  egyik  szószszal   éppen  a  méltóságos  háziasszony 
gránátszín  ruháját,  mire  az  fölkiáltott:    « Szent    Is- 
ten, milyen  szerencse,  hogy  nem  a  párisi  ruha  van 
rajtam  1»   (A  gondviselés  denique  ilyen  leleménye- 
sen változtatja  át  a  legnagyobb   szerencsétlensége- 
ket szerencsékké.)  Mellőzöm  a  tömérdek  ben  mot-t 
és  apergut,  melyek  egy  ugyanazon  pillanatban  szü- 
letnek és  elnémulnak,  mint  általában  a  rövid  életű 
szikrák,  úgyszintén  a  tósztokat,   melyek  örökké  él- 

nek,  mint  a  bolygó  zsidó  és  lakodalomról  lakoda- 
lomra vándorolnak;  még  a  saját  násznagyi  mondó- 
kámat  is  agyonhallgatom.  (Ha  hallani  akarják,  hív- 
janak meg  násznagynak.) 

Mondjam-e,  hogy  se  a  menyasszonynak,  se  a 
vőlegénynek  nem  volt  étvágya,  de  hisz  ez  termé- 
szetes. Ámor  okos  kis  Isten,  legyűri  az  étvágyat, 
ezt  a  gonosz,  követelő  ficzkót,  mert  sokat  árthatna, 
ha  némelykor  elkiáltaná  magát,  hogy  a  házasság- 
hoz speiz  is   kell. 

Zavartalan,  elfogódva  ültek  egymás  mellett,  sok- 
szor néztek  egymásra,  de  ha  az  egyik  nézett,  a 
másik  elkapta  a  szemét ;  mosolyogtak  a  hozzájuk 
intézett  kérdésekre  és  igen  szórakozottan  feleltek. 
Látszott,  hogy  terhükre  vagyunk.  Endre  néhány- 
szor előhúzta  az  óráját.  Katicza  is  többször  kér- 
dezte : 

—  Mennyi    az  idő? 

—  Még  csak  öt  óra. 

—  Hánykor  indul  a  vonat? 

—  Tizenegykor. 

—  Bizonyosan  tudja? 

—  Bizonyosan. 

A  mikor  beszéltek,  nem  egymásra  néztek ;  egyik 
a  tányérjára,  másik  a  gyűrűjére. 

—  És  hánykor   indulunk   innen? 

—  Kilencz  után. 

—  Nem  lesz  nagyon   sötét? 
Attól  függ,  lesz-e  holdvilág? 

—  Mama,  nem  tudod,  lesz-e  ma  holdvilág? 

—  Ah,  Istenem,  honnan  vegyek  én  nektek  hold- 
világot? 

Kőniggratz  apó  rászólt  a  feleségére  kedélyesen : 

—  Mit  tudod  te  még,  miért  kérdik :  hogy  kell-e 
nekik  vagy  nem  kell  ?  Mert  a  holdvilág  csak  a 
szerelmeseknek  becses.  Hm.  Az  új  házasok  már 
nem  szorulnak  az  égi  testekre.  Hm.  Hát  kell-e  az 
aholdvilág,  gyerekek,  vagy  nem  kell  ? 

Katicza  piros  lett,  mint  a  pipacs ;  Endre  sietett 
felelni. 

—  Kell,  kell. 

—  Hadd  lám,  melyitek  fél  a  sötéttől,  hm  — 
évelődött  a  vén  katona. 

—  ó,  —  felelte  Endre. 

—  Ó?  Miféle  ő?  Hát  úgy  kell  azt  mondani? 
Ejnye,  mordizom  adta,  mondod  mindjárt,  hogy :  a 
feleségem. 

Katicza  ijedten  tekintett  Endrére. 

—  Ne,  ne!  —  rebegi  halkan,  tiltakozón.  — 
Ennyi  ember  előtt!    Jaj  ne! 

Kitör  a  hahota  s  az  egész  társaság  azon  diplo- 
matizál,  hogy  Katiczából  is  kiszorítsa  a  « férjem » 
szót,  de  nem  mondaná  a  világért.  Lelke  nevet  be- 
lül míg  a  fejét  rázza. 

Bohó  kis  dolgok,  mi  leírnivaló  van  rajtok?  En- 
gem hidegen  hagynak.  Egy  orvos  előtt  a  nagy  láz 
is  csak  egy  symptoma,  a  lassú  érverés  is.  Egy  nász- 
nagy előtt    a    lakodalom    csak  egy  pillanatnyi    stá- 

dJum  a  fejlődő  életben.  Egy  tapasztalt  násznagy  nagy 
róka  és  hidegen  érinti  a  mutatkozó  poézis.  Min- 
den a  fejlődéstől  függ.  A  legrészegebb  ember 
is  kizárólag  tejjel  élt  egy  időben  (szopós  gye- 
rek korában).  Láttam  már  szemérmes  menyasszo- 
nyokat, gyönge,  törékeny  liliomokat  a  leszakítás 
előtt  —  és  mikor  másodszor  láttam  őket,  már 
akkor  tányérokat  vagdaltak  a  férjeik  fejéhez. 

Csak  üljetek  édesen,  elandalodva  egymás  mel- 
lett, szegény  gyerekek,  megittasodva  az  elmúlt  per- 
ezek  eseményeitől,  kíváncsian  a  jövő  perczek  ese- 
ményeire és  ne  nézzetek  sehova,  csak  egymásra ;  — 
mert  ha  egyebüvé  néznétek,  meg  találnátok  látni, 
hogy  a  próza  már  leskelődik  rátok  valahol  egy 
szögletben,  vagy  talán  minden  szögletben,  mint  a 
lecsapásra  készülő   vércse. 

És  jön  is  már,  de  most  még  tetszetős  öltözet- 
ben. Kedves  még,  meleg  még  és  nyájas.  De  majd 
meglássátok,  hogy  elhagyogatja  apránkint  szép  ru- 
háit és  egyszer  csak  megáll  előttetek  durván,  mez- 
telenül. 

Most  még  csak  az  őrnagy  kezdi  előtologatni, 
mert  úgy  illik,  úgy  kivánja  a  chic. 

—  Csináljunk  egy  kis  tréfát,  —  kiáltott  föl  Kőnig- 
gratz  apó  vidáman,  mikor  már  emelkedni  kezdett 
a  közhangulat.  —  Adjatok  egy  ív  papirost  és  egy 
ollót. 

Papirost  hamar  találtak,  de  ollót  sehol  sem. 

Az  őrnagy  maga  ugrott  föl  keresni. 

Egy  úgynevezett  «száz  fiókú»  szekrény  állott  a 
nagy  ebédlő-terem  egyik  sarkában,  annak  az  egyik 
fiókját  nyitotta  ki  és  onnan  kotorászott  elő  egy 
ollót  és  egy  kulcsot.  A  fiók  ezenkívül  tele  volt 
emberi  hajjal ;  jobban  megnézve  láttam,  hogy  kü- 
lönböző parókák,  álszakálak  és  bajuszok. 

—  Szent  Isten,  mit  tart  ott  az  őrnagy  ?  —  kér- 
dem a  szomszédomhoz  hajolva.  A  szomszédom  volt 
Sipcky  Márton,  a  ki  fülembe  súgta : 

—  A  Dienerschaftot. 

—  Mit?  Nem  értem. 

A  mulatságos  aggastyán  hamiskásan  kacsintotJ 
s  mert  a  bor  bőbeszédűvé  tette,  picziny  bepillan- 
tást engedett  a  sárosi   misteriumokba. 

—  Az  efféle  szakálak  és  bajuszok  segítségével 
tetszés  szerint  alakíthatja  az  ember  Dienerschaft- 
ját;  csinálhat  ugyanazon  emberből  torzonborz  ka- 
pust, sima  franczia  komornyikot  és  cotelettes  an- 
gol lovászt. 

—  Ahá! 

Az  őrnagy  visszatipegett  az  asztalhoz ;  az  egy 
ív  papirt  fölnyirkálta  koczkákra,  aztán  egy  czeruzát 
vett  és  sorba  járta  a  vendégeket:  « Mikor  szület- 
tél, bruderkám?  Ne  hepaziáskodj  brát  moj  slatki. 
Igazat  mondj,  nem  törik  be  a  fejed. »  A  dámák- 
kal gyűlt  meg  a  baja  legjobban,  azok  erősen  vona- 
kodtak. Micsoda  új  bolondság  ez  Kőniggratz  apó- 
tól ?  De  az  apó  vidáman  dörzsölte  a  kezeit.  «Majd 
meglátják,  meglátják*    s  kétszer    is    figyelmeztette, 

Mikszáth  :  A  bozélő  köntOs.  I  4 

különösen  az  öregebbjét:  «lgaz  évszámot  tessék 
mondani,  mert  megbánják.  »> 

Mikor  aztán  minden  papírra  ráírta  a  nevet  és 
az  illető  vendég  születési  évszámát,  az  öreg  úr  el- 
tűnt az  asztaltól.  Észre  se  vették ;  sőt  mindjárt  el 
is  felejtették  az  egész  összeírást.  Hisz  úgy  röp- 
ködtek a  változatos  thémák,  mint  színes  pillangók 
a  réteken.  Tószt,  disputa,  incselkedésck  váltogatták 
egymást.  S  mindez  bizonyos  könnyedséggel,  nagy- 
világi fölülctességgel,  úgyszólván  csak  a  hangulat 
kedveért.  Mert  a  sárosi  fiatal  ember  nem  házaso- 
dik Sárosból,  tehát  nem  is  szeret  bele  sárosi 
leányba,  legfölebb  sárosi  leányokon  tanulja  az 
udvarlást  s  viszont  a  sárosi  kisasszony  sárosi  fiatal- 
embereken a  kaczérkodást.  Mindez  csak  egy  fő- 
próba, nem  megy  igazi  vérbe,  csak  maskirozza  az 
igazi  ostromokat.  A  színpadi  csaták  végre  is  kelle- 
mesebbek az  igaziaknál.  A  nagy  szenvedély  és  a 
nagy  érdek  elnyomja  a  mi  finom,  a  mi  lezser  és  a 
mi  pikáns  az  emberben.  Ah  istenem,  semmi  se 
lehet  tökéletesebb  a  világon,  mint  az  oly  emberek, 
a  kiknek  nincsen  semmi  vágyuk,  csak  szeretetre- 
méltóknak és  előkelőknek  látszani  és  nincs  egyéb 
törekvésük,  csak  hogy  a  szomszédjuk,  vagy  a 
vis-á-vis-juk  minél  pompásabban  érezze  magát  .  .  . 

Talán  egy  félóra  is  elmúlt,  lehet,  hogy  több, 
mire  újra  visszatért  Kőniggratz  apó  diadaltól  ra- 
gyogó arczczal,  maga  előtt  eresztve  egy  kötényes 
szolgát,  ki  nagy  kosarat  ccEÍpelt. 

—  Nos  uraim,  —  kczdé  az  apó  és  a  szemei 
csillogtak  és  híztak  a  csodálkozó  arozokon,  —  csi- 
náljuk meg  magunknak  azt  a  jó  tréfát,  hogy  min- 
denki kóstolja  meg  Tokaj  termését  abból  az  esz- 
tendőből, a  mikor  ő  született.  (Egyet  csettintett  a 
nyelvével.)  Terringette,  szegények  vagyunk,  de  jól 
élünk. 

S  ezzel  kezdte  kirakni  a  kosárból  a  kis  három- 
deczis  üvegeket,  telitöltve  azzal  az  olvasztott  arany- 
nyal, a  mit  tokaji  essentiának  nevezünk,  mindenik 
elé  oda  téve  a  maga  üvegjét  a  ráragasztott  név- 
vel  és  születési    évszámmal. 

—  No,  ez  igazán  fejedelmi  gondolat!  —  kiál- 
tottam föl,  egészen  belemelegedve  e  kápráztató 
földi  jólétbe  és  az   ötletnek   kedvességébe. 

—  Csak  az  kár  —  )zgyzé  meg  az  öreg,  fürgén 
szaladgálva  az  asztal  körül  —  hogy  már  lefelé  nem 
sokáig  tréfálhatok  így.  Egy-két  év  múlva  már  olyan 
vendégeim  is  lehetnek,  a  kiknek  nem  tudok  adni. 
Eredjetek,  öcsém,  a  filloxerához !  Fölfelé  azonban 
jól  állunk  (ismét  csettentett  a  nyelvével)  és  sokért 
nem  adnám,  ha  száz  éven  felüli  vendégeim  lenné- 
nek .  .  .  Terringette,  visszafiatalítanám  őket  .  .  .  Ah 
régebben  kellett  volna  születnetek,   amici. 

Majd  visszaült  helyére,  megtölté  poharát  az 
1825-iki  termésből,  (ebben  az  évben  jött  a  világra 
Eperjesen)  és  így  szólt  a  beállott  mély  csöndben 
ünnepélyesen : 

—  Ezt  a    poharat  pedig    ürítem    tü.    én    kedves 

mostoha  leányom,  Hajnóczy  Katalin  egészségérc,  a 
kit  én  úgy  szeretek,  mintha  a  leányom  volna ;  kí- 
vánom, hogy  a  házassági  kötelékben  boldog  legyen. 
És  hiszem  is,  hogy  az  lesz,  mivelhogy  az  első  föl- 
tétel a  szeretet  édes  kapcsa,  megvan  köztetek,  édes 
gyermekeim.  De  ez  még  nem  elég.  A  fiatalság 
nem  soká  tart  —  itt  vagyunk  mi  a  példa,  én  és 
anyátok. 

—  Stefi  ne  szemtelenkedj,  —  szólt  közbe  Lazsá- 
nyiné. 

—  A  férfi  csak  egyszer  hal  meg,  —  folytatá 
Kőniggratz  apó  zavartalanul,  —  az  asszony  ellenben 
kétszer.  A  mikor  megöregszik  és  a  mikor  tényleg 
kileheli  a  lelkét.  Becsületemre  mondom,  hogy  csak 
az  első  halál  nehéz  neki,  a  másikat  már  jól  kiállja. 
(Zajos  derültség.)  Azért  tehát  én  azt  mondom, 
hogy  a  fiatalságot  pótolni  kell. 

—  Mint  a  bajuszt  a  szakálból !  —  vágott  közbe 
pajzánul  Keviczky  Ödön,  nem  minden  alapos  czél- 
zás  nélkül. 

A  szónok  maga  is  elnevette  magát,  a  nevetéstől 
eléfogta  szokás  szerint  az  asztmatikus  köhögés, 
annak  a  végét  be  kellett   várni. 

—  Ügy,  úgy.  Pravdu  mas  pan  brat.  (Igazad  van, 
testvér.)  Mint  a  bajuszt  a  szakálból,  úgy  kell  a 
szépséget  pótolni,  de  nem  a  patikából,  hanem  a 
szív  jóságából.  Ez  a  fundamentoma  a  jó  házassá- 
goknak. Édes  leányom,  Katalin !  Egy-két  óra  csak 
és  el  fogod  hagyni  a  szülei  hajlékot,  talán  örökre. 

hogy  új  fészket  építs  magadnak ;    fogadd  az    útra, 
szívecském,  ezt  a  tanácsomat. 

Lazsányiné  elérzékenyedett  és  sírva  borult  az 
asztalra. 

—  Nem  szeretnék  anya  lenni  —  morogta  a  vén 
Sipeky. 

Maga  Kőniggrátz  apó  is  ellágyult  s  valamit  mor- 
zsolgatott a  szemei  közt,  de  azután   folytatta : 

—  De  még  ez  nem  elég,  érzem,  hogy  köteles- 
ségeim ezzel  nem  értek  véget.  Volt  nekem  egy 
derék  ezredesem,  bizonyos  Kozsebrovszky,  szegény 
lengyel  főnemes,  a  ki  így  szokott  szólani,  különö- 
sen a  hónapok  végén:  «Ha  még  egyszer  születnék, 
Stefi,  körülnéznék  a  szobában,  hogy  van-e  bent 
Wertheim-szekrény  és  ha  nem  volna,  hát  (hogy  is 
mondjam  csak?)  nem  születnék  meg. »  Hát  igen,  a 
^X'ertheim-kassza.  A  pénz,  a  pénz,  mely  a  háború- 
viselés fundamentoma,  pénz  nélkül  nem  lehet  háború. 
De  ezt  már  Montecuculi  mondta.  Hiába,  minden 
okosat  a  katonák  mondanak.  Mert  én  azt  mondom, 
hogy  pénz  nélkül  nem  lehet  béke  se,  legalább 
családi  béke.  Azért  tehát  a  mi  tőlem  telik  ....  a 
mennyi  telik  .  .  . 

De  már  itt  nem  bjrta  folytatni,  becsületes,  vörös 
arc^át  elöntötték  a  könyek  s  bal  kezével  (a  jobbal 
a  poharat  tartotta)  idegesen  rángatott  ki  a  waflFcn- 
rokja  nyilasából   egy  iratot. 

—  Itt  van  egy  kötelezvény  —  dadogta  szakga- 
tottan  —  .  .  Ötvenezer  forintról  .  .  .  édes  fiam  .  .  . 

Odament  Endréhez  és  átnyújtotta. 

—  Tedd  el  .  .  .  majd  legközelebb  .  .  .  legkö- 
zelebb. 

A  társaság  tagjai  fölálltak  és  lelkesedve  éljenez- 
tek, tapsoltak.  Sokan  hozzájárultak  és  kezeit  szo- 
rongatták. Maga  Endre  lehajolt,  kezet  csókolt  neki, 
mire  ő  megölelve  Endrét  és  sokáig  tartotta  a  fejét 
szívéhez  szorítva  .  .  .  Endre  vissza  akarta  adni  a 
kötelezvényt. 

—  Nem,  nem  —  kiáltá  egy  elutasító  mozdulat- 
tal. —  Ne  okozz  nekem  keserűséget  .  .  .  Fájna,  ha 
üres  kézzel  eresztenélek  el.  Nem,  nem !  Tudom 
én,  mi  a  kötelesség. 

Ez  aztán  csakugyan  méltó  volt  a  tokaji  essen- 
tiához.  A  fölvillanyozott  társaság  koczczintott  és 
fölhajtotta  az  isteni  nedvet. 

Mindenki  magasztalta  az  őrnagyot :  De  iszen 
derék  ember  az !  Ha  nem  származik  is  nagy  ősök- 
től, de  igazi  gavallér-szív  dobog   benne. 

—  Ha  még  a  tulajdon  lánya  lenne,  —  véleke- 
dének  mások,  —  de  egy  mostoha  leány  I  Mégis 
csak  gyönyörű  dolog. 

—  Kivált  ebben  a  fin  de  si^cle  korban. 

—  Éljen  Kőniggrátz  apó  !    Éljen  !  Éljen ! 
Magamat  is  meghatott  ez  az    érdekes    inczidens 

és  még  némi  aggodalommal  is  eltöltött,  hogy  Endre 
barátunk  talán  nem  marad  meg  pályáján,  a  hol 
immár  szépen  kezd  a  neve  emelkedni  s  az  ötven- 
ezer forintos  hozomány  elvonja,  legalább  egy  időre. 

a  hova  úgy  is  taszítják  a  vele  született  hajlamok, 
a  hegyes  orrú  czipők  perifériájába,  a  gentry- 
kaszinóba. 

Odamentem  hozzá  és  a  fülébe  súgtam : 

—  Gratulálok,  nábob  úr,  de  azért  a  tollat  még 
se  kell  ám  lecsapni,  jó  szerszám    az. 

Rám  nézett  és  szel  idén,  de  mégis  bizonyos  fö- 
lénynyel mosolygott,  mintha  mondaná:  «Ugyan, 
kérem  ne  legyen  olyan  naiv. » 

Az  öreg  Csapiczky  tűkön  ült,  kivörösödött  a  jele- 
net alatt ;  feszengett,  izgatottan  forgatta  ujjaival 
nyakán  a  medve-rendet,  mert  ő  is,  mint  általában 
néhány  idősebb  úr,  ezt  viselte.  (Az  anhalti  ber- 
ezeg, kinek  Sárosban  birtoka  van,  minden  évben 
időzik  a  megyében  eg)'  pár  hetet  s  ilyenkor  min- 
dig elpotyogtat  medve  rendjéből  egy  pár  példányt.) 
Egyszer  föl  is  állt  szólásra,  de  mintha  meggon- 
dolná, egy  kukkot  se  mondott,  csak  egy  inasnak 
súgott     valamit,    a    ki    elvezette    a    baloldali   ajtón. 

Észre  se  vettük,  már  visszajött,  egy  papírívet 
tartva  kezében ;  fejét  kevélyen  vetette  hátrafelé, 
szeme  szokatlanul  fénylett  a  zwickeren  keresztül, 
melyet  az  orrán  felejtett.  Egyenest  a  menyasszony 
felé  tartott  s  megállt  előtte,  nem  mint  egy  szerető 
após,  de  mint  Lancelot  lovag. 

—  Kedves  menyem !  —  szólt  ünnepélycsen  s  oly 
hűvös  volt  minden  szava,  mint  egy  fejedelemé  — 
a  Csapiczkyak  nem  szeretnek  bizonyos  kérdéseket 
előtérbe  hozni,  de  bizonyos  kérdések    mégis    elő- 


jönnek,  részint  maguktól,  részint  hajuknál  fogva 
előrántva.  De  ez  mindegy.  (Végtelen  keserűség 
ömlött  el  árczán.)  A  fő  az,  hogy  a  fölvetett  kér- 
déssel foglalkozni  kell.  Az  ország  összes  csata- 
terein hevernek  a  Csapiczkyak  csontjai ;  nekünk 
nem  volt  szükségségünk  családi  kriptára.  Csak  a 
nők  részére.  (Gúnyosan  pislogott  az  átellenben 
ülő  báró  Kramlyra.)  Igen,  a  mi  csontjaink  a  csata- 
tereken hevernek  kedvesem,  és  meg  vagyok  győ- 
ződve, minden  csont  megmozdulna,  ha  egy  Csa- 
piczky  nem  azt  tenné,  a  mi  kötelessége  egy 
Csapiczkynek.  Íme,  leányom,  vegye  tőlem  jó  szívvel 
némi  tűpénzül  e  hatvanezer  forintról  szóló  kötvényt. 

A  szegény  Katicza  azt  se  tudta,  mit  beszélnek, 
csak  átvette  az  írást  és  ott  tartotta,  morzsolgatta 
kezében  a  keszkenővel  együtt. 

A  társaság  pedig  tombolt,  ujjongott. 

—  Igazi  gavallér,  —  kiáltá  Garzó  Pál,  —  az  is 
lesz,  míg  csak  egy  foszlány  van  belőle. 

—  IJr  az  úr  pokolban  is  —  jcgyzé  meg  Prusz- 
kay  György  de  genere  Tass. 

Sokan  fölugráltak  és  rohantak  gratulálni  a  vő- 
legénynek. Magam  is  megváltoztattam  nézetemet 
a  jövőjéről. 

—  Most  már  én  is  azt  mondom :  le  a  tollal  I 

—  Ön  is  azt  mondja  —  mereszté  rám  a  tekin- 
tetét bizonytalanul.  Úgy  rémlett  nekem,  hogy  mon- 
dani akar  valamit,  de  aztán  mégis  leküzdi  és  csak 
annyit  kérd:  Miért  mondja? 


Csapongva  bontja  k'  szárnyait  a  jókedv. 

—  Mert  ötvenezer  forint  még  semmi,  de  száz- 
tízezer forint  már  valami.  És  végre  is  kényelme- 
sebb újságot  olvasni,  mint  írni. 

Kőniggratz  apó  majd  a  gyerekekhez  rohant  nagy 
lelkendezéssel :  »Most  már  el  vagytok  látva  dere- 
kasan, —  saperlott,  derekasan.*  Majd  az  öreg 
Csapiczkyt  ölelte  meg  nagy  szeretettel:  «Lefőztél, 
kedves  bruderkám,  átkozottul  lefőztél*  és  ismét 
hulldogáltak  a  könyei.  Csapic^ky  fitymálva  vono- 
gatta a  vállát: 

—  Majd  akkor  látnád,  Kőniggrátz,  ha  még  meg- 
volnának a  Csapiczky-dominiumok.Ugy  értem — tette 
hozzá  óvatosan,  —  ha  még  mind  megvolnának. 

Olyanformán  jött  ki,  mintha  még  vagy  öt-hat 
dominium  most  is  megvolna. 

Ezalatt  beesteledett.  Egyszerre  hozták  be  a 
gyertyákat  nagy  ezüst  girandolekban  és  a  fekete 
kávét.  Kezdődött  az  asztalbontás.  A  menyasszony 
és  vőlegény  elhagyta  az  asztalt,  meg  a  tekintélye- 
sebb hölgyek  és  urak,  de  a  fiatalság,  a  jelesebb 
ivók,  lármásan  követelték,  hogy  ők  itt  ihassak  ká- 
véjukat, minthogy  a  post  caffanumnak  kell  követ- 
kezni, a  mikor  elhullván  a  férgese,  mint  a  kalit- 
kából kieresztett  madár,  csapongva  bontja  ki  szár- 
nyait a  jókedv. 

Egy  rész  átalakul  kártyakompániákká.  Az  öre- 
gebb hölgyek  összeülnek  egy-egy  szögletbe  a 
kanapéra,  a  zsölyékbe  és  pikáns  lében  tárgyalják 
a  mai  nap  élményeit.  Hallani  a    suttogásokat: 


—  Csinos  hozományt  kapott. 

—  Halk,  elfojtott  nevctgélés  hasítja  szét  a  szak- 
gatott  félszavakat.  Aztán  megint  beszélnek,  aztán 
megint   nevetnek. 

A  háziasszony  nincs  bent,  mert  a  menyasszony- 
nyal még  sok  a  baj.  Az  összes  málhákat  össze  kell 
csomagolni  és  előre  kiküldeni  igás  kocsin  a  vas- 
úti állomásra.  A  menyasszony  fölkeresi  még  egy- 
szer, talán  utoljára,  szűzi  kamrácskáját,  leveszi  a 
koszorút  fejéről,  a  hófehér  ruhát  (melyről  annyi- 
szor lesz  még  szó  egy  hosszú  élet  alatt),  lekap- 
csolja nyakáról  a  smaragdos  ékszert,  a  mit  vőle- 
génye hozott,  beteszi  gondosan  a  tokba,  aztán  ki- 
szemeli toillettjeiből  az  úti  ruhát,  a  mákszínűt,  a 
legasszonyosahbai ;  ne  ösmerjék  meg  a  vasúton,  hogy 
mi  járatban  van.  A  kalapok  közül  szintén  a  leg- 
alkalmasabbat válogatja.  «Add  ide,  mamám,  azt  a 
feketét  a  bogáncscsal. »  « Ugyan,  ne  okoskodj,  olyan 
öreget  mutat. »    «Épen  azért,  mamám. » 

Míg  a  menyasszony  és  a  vőlegény  átöltöznek,  a 
szolgák  kihordják  az  ebédlő  bútorzatát,  azaz  ki 
kellene  hordaniok,  de  a  post  caffanum-párt  nem 
engedi.  Nekik  nem  parancsol  a  gaida ;  vigye  el  a 
házát,  ha  tudja,  de  ők  itt  maradnak  és  nem  enge- 
dik a  kényelmes  helyüket  a  tánczolóknak. 

—  Hát  semmi ;  secko  jedno  —  hagyta  rá  Kőnig- 
grStz  apó.  —  A  korhelyeknek  igazuk  van,  azok- 
nak a  Jézus  is  kitér.  Hordjátok  ki  a  társalgószoba 
bútorait ;  ott  lesz  a  táncz. 

Meg  is  kezdte  aztán  maga  Kőniggratz  apó,  öre- 
gesen aprózva  Szlimóczkynéval,  én  magam  az  idő- 
közben uti  ruhában  visszajött  menyasszonyt  forgat- 
tam meg  a  csárdásban ;  fáradt  volt  szegényke  a 
nap  izgalmaitól,  pihegett.  Azonkívül  láttam,  hogy 
Endre  is  előkerült  és  keresi,  hát  odavittem  hozzá : 

—  Itt  a  menyecske;  a  magáé,  átadom. 
Endre  félrehúzott  az  ablakmélyedésbc. 

—  Egy  lepecsételt  csomagot  teszek  le  a  szobá- 
jába. Nagy  szívességet  tesz  nekem,  ha  beviszi 
Eperjesre  és  holnap  átadja  a  takarékpénztári  igaz- 
gatónak, Kubányi  Sámuel  úrnak  és  visszakéri  a 
nála  lévő  térítményemet.  Megteszi  ? 

—  Természetesen. 

—  A  dolog  olyan  természetű  —  jegyzé  meg,  — 
hogy  csak  biztos  kezekbe  adhatom. 

—  Nyugodt   lehet. 

Örült  sebesen  rohant  az  idő.  Észre  se  vettük, 
mikor  csak  előtoppant  a  legérzékenyebb  scéna  ideje. 
A  nagy  kakuk-óra  kilenczet  kakukolt,  a  négylovas 
üveges  hintó  előállott  az  udvaron.  Ámbár  iszen 
látni  nem  lehetett,  csak  hallani,  a  lovak  kapálózá- 
sát,  a  hám  csörgését ;  szuroksötétség  uralgott  künn, 
hold  nem  világított,  csillagok  nem  pislákoltak,  ter- 
hes barna  felhők  jártak  szanaszét,  keresztül-kasul 
az  égbolton,  mint  mikor  barna  festékek  folynak 
össze. 

A  kártyaszobában  a  korhelyek  asztalánál  minde- 
nütt híre  futott: 

—  Az  új  pár  utazik. 

Az  egyik  imposztor  (persze  a  korhelyek  közül) 
csettentett  a  nyelvével  és  elkezdte  a  torkát  gar- 
garizálni a  következő  kezdetű  opera-áriával:  «Oh, 
éj,  te  megtudod  ...» 

Vigyorogtak,  nevettek,  de  azért  abba  hagyták 
az  ivást,  kártyázást,  mind  betódultak  a  társal- 
góba, hogy  meglássák  még  egyszer  és  elbúcsúz- 
zanak. 

Kőniggratz  apó  épen  akkor  adta  ki  a  parancso- 
kat, hogy  tekintve  a  nagy  sötétséget,  egy  lovas 
ember  lámpával  a  hintó  előtt  lovagoljon,  Krivday 
(eperjesi  professzor,  a  fizika  tanára),  a  ki  az  imént 
húzott  be  egy  nagy  « zsinórt*  és  közlékeny  lett, 
azt  fejtegette,  hogy  a  lámpánál,  a  mit  a  lovas  visz, 
csak  a  lovas  lova  fog  látni,  de  a  hintó  kocsisa  nem, 
pedig  ezen  gyakorlati  czél  elérése  kontempláltatik  ; 
nézete  szerint  tehát  a  lovas  lovának  a  farkára  volna 
kötendő  a  lámpa. 

A  körülállók  nevettek,  de  Kőniggratz  apó  türtőz- 
tette magát  és  gyöngéden    monda: 

—  Kivihetetlen  lenne,  Krivday  úr,  bizonyára  ki- 
vihetetlen. 

A  tanügyi  bácsi  fölfortyant: 

—  Önöknek  nincsen  érzékük  a  tudomány  iránt, 
uraim.  Ki  kellene  számítaniok  a  fény  erejét,  hatá- 
sát s  mindjárt  láthatnák,  hogy  a  ló  farkán  van  a 
lámpásnak  a  helye. 

—  Ugyan,    ugyan,  Krivday  úri    De    hátha   a  ló 

elkezdi  magát  legyczgetni  a  farkával,  mi  lesz  akkor 
a  lámpással  ? 

Krivday  megvetőlcg  morgott  valamit  a  tudomá- 
mányok  mellőztetéséről  az  úgynevezett  középosz- 
tálynál, aztán  ő  is  oda  somfordált,  a  hol  legna- 
gyobb volt  a  tolongás,  a  hol  a  menyasszony  búcsú- 
zott érzékenyen  a  mamájától,  görcsösen  átfogván 
a  nyakát ;  csókolta,  amerre  érte :  arczát,  szemeit, 
ajakát.  Ejnye  no.  Hol  van  a  vén  Sipeky?  Most 
mondaná,  hogy  nem  szeretne  anya  lenni. 

Csak  a  platinát  lehet  még  jobban  nyújtani,  mint 
egy  lakodalom  leírását.  De  miután  az  uj  házasok 
elutaztak,  nem  érdemes  többé. 

A  mulatság  még  folyt,  az  ifjúság  tánczolt,  a 
komolyabb  elem  fárblizett,  a  szolgák  folyton  hord- 
ták a  fekete  kávékat,  likőröket,  quarterkákat,  éjfél 
után  pedig  korhely-levest,  pirítós  kenyeret,  limo- 
nádét s  mindenféle  csillapító  és  stimuláló  szereket. 
A  háziasszony  a  fekete  kávé  mellé  egy  ibrik  cso- 
koládét is  szervi roztatott,  mindenkit  rábeszélve, 
hogy  egy  kanálnyit  tegyen  a  findsájába  a  kávé 
közé. 

—  Majd  meglássa,  milyen  kellemes  izt  ad  neki. 
Én  eleinte  nem  akartam  hinni  a  Stefinek,  ki  így 
itta  az  anhalti  berezegnél.  De  valóban  fölségessé 
teszi.  Ah,  a  berezegek!  Tudják  ám  ezek,  mitől 
döglik  a  légy. 

Sohase  láttam  oly  elegáns  nagylelkű  farblit, 
mint  itt.  Ugy  bántak  a  pénzzel,  mintha  mindegyik- 

nek  egy  bankóprésc  volna  otthon.  Ha  valaki  be- 
húzott egy  nagy  zsinórt,  valóságos  gyönyörűséggel 
szemlélték  a  játékos  társai,  mintha  szivből  örülné- 
nek a  sikerének.  « Hurrá,  derék  egy  húzás  volt, 
de  nem  birtad  eléggé  kiaknázni  a  kártyádat,  még 
vissza  kellett  volna  vágnod »,  csak  a  ki  nyert, 
söpörte  be  a  bankóit  mogorván,  kedvetlenül, 
mintha  restciné,  hogy  a  szerencse  olyan  utálatosan 
segíti.  Néha  elfogyott  valamelyiknek  a  pénze  s 
beállt  a  « hozom,  viszem*,  de  milyen  előkelő  volt 
e  körben  « Hozom »  ur  is.  Egyebütt,  a  játékosok 
réme,  itt  azonban  « Hozom  ur*  grand-siegneur 
volt.  Míg  ott  ültem  mellettük,  Bogozy  bácsinak 
fogyott  ki  a  pénze,  harminca:  forinttal  volt  megter- 
helve a  kasszában,  melyet  Keviczky  húzott  be  de 
genere  Kund. 

Bogozy  bácsi  kivette  a  tárczáját. 

—  Tudsz  váltani  fráter  egy  ezrest? 

—  Dehogy,  —  felelte  Keviczky  kelletlenül.  — 
Magunknak  is  kell  az  apró  pénz. 

Senki  se  tudott  váltani  egy  ezrest,  a  mi  valósá- 
gos dühbe  hozta  Bogozyt. 

—  Koldus  kutyák  vagytok,  —  mormogta,  —  a 
szerencséhez  kell  fordulnom  —  s  addig  hozomo- 
zott,  hogy  mire  újra  visszatértem  az  asztalhoz, 
már  egy  garmada  pénz  hevert  előtte. 

A  többi  asztaloknál  tarok  folyt,  sokkal  kisebb 
pénzben,  mint  a  fárbli.  Itt  hát  szabad  volt  minden 
unform,  diplomatizálás,  ravaszkodás,    mert    itt  nem 

a  nyereségvágy  játszsza  a  szerepet,  hanem  a 
« virtus*.  A  gavallér  érzi  az  ilyen  finom  distinc- 
tiókat.  Kifecsegtek  mindent,  persze  in  Blumen. 
A  «rövid»  a  ki  kiadott,  fejkavarva  dohogta:  « Me- 
lyik vizben  fúljak  meg?»  (Ez  annyit  jelentett, 
hogy  nincs  senglije.)  « Vígan  dudál  a  portugál*, 
azt  teszi,  hogy  jó  szin  van  hiva.  Ha  a  « hosszú* 
partner  valamelyik  szin  kiadásánál  azt  jegyzi  meg  : 
«Csapatosan  jár  a  varjui>,  nyilvánvaló,  hogy  sokad 
magával  van  a  kiadott  szín.  Ha  ellenben  azt  haj- 
togatja :  ccMein  Herz  was  willst  du  noch  mehr  ?» 
a  bolond  kitalálhatja,  hogy  herzct  kell  visszahívni. 
De  minthogy  ezt  a  tarokk  «tol  vaj  nyelvet*  maga  a 
fölvevő  is  olyan  jól  érti,  mint  az  ellenséges  part- 
nerek, a  fecsegés  nem  képez  a  kártya-kódexek 
szerint  inkorrektséget,  mert  egyformán  árt  és  hasz- 
nál mindenkinek.  Érdekes  megjegyezni  való,  pszicho- 
lógiai szempontból,  hogy  kritikus  helyzetekben 
egyszerre  tótra  fordítják  át  a  diskurzust,  a  mi 
megint  nem  (cdolusí),  csak  a  velük  született  ösztön, 
mert  mind  a  négyen  tudnak  tótul. 

Fblyt  hát  a  táncz,  a  játék,  az  ivás  egész  a  ka- 
kasok megszólalásáig.  Akkor  kezdtünk  aztán  egy- 
szerre haza  kászmálódni ;  ámbár  Kőniggrate  apó 
és  a  neje  akkor  is  rimánkodott,  hogy  ne  rontsuk 
a  társaságot. 

—  De  hiszen  mindjárt  virrad. 

—  Dehogy,  dehogy. 

Kőniggratz  apó  minden  órát  megállíttatott,  hogy 
ne  konfundálják  a  vendégeit. 

—  De  hiszen  szólnak  már  a  kakasok. 

—  Nem  a  reggelt  kiáltják  azok,  bruderkám,  de 
siránkoznak ;  sok  elpusztult  itt  ma  a  nemzetsé- 
gükből. 

Mindegy  ;  a  tömeges  és  határozott  föllépésnek 
sikere  lett;  hajnal  előtt  végre  megpuhult  az  őr- 
nagy s  nagy  rimánkodásunkra  megadta  a  piacetet 
az  ukázhoz,  hogy  a  kocsisok  fogjanak  be.  Nem 
szivcsen  tették,  mert  mind  jól  helyben  volt  hagyva. 

Nagy  lassan  előálltak  sorba  a  pompás  sallangos, 
czifrahámos  négyesek.  Gyönyörűség  volt  végig 
nézni  rajtok,  amint  szerszámozták  az  udvaron. 
Futkostak  a  homályban  a  lámpások,  mint  a  bolygó 
tüzek.  Egy-egy  ló  fölnyerített,  egy-egy  kocsis  el- 
káromkodta  magát ;  nem  találta  meg  vagy  a  kan- 
tárt vagy  az  oston. 

—  Hát  engem  ki  visz  el  Eperjesre?  Mert  az 
én  gazdám  már  messze  jár. 

—  Én,  én,  én. 

Egyszerre  hatan  is  ajánlkoztak.  De  minthogy  a 
Bogozy  fogata  állt  elő  elsőnek,  annak  a  kocsijára 
vitettem  a  bőröndömet. 

Csak  mikor  már  felültünk,  jutott  eszembe. 

—  Ejnye,  hiszen  te  nem  mégy  Eperjesig. 

—  De  oda  megyek. 

—  Hogy,  hogy  ?  Ha  jól  tudom,  tegnap  Sóváron 
túl  csatlakoztál  hozzánk,  valamely  közbeneső  faluból. 

—  Az  igaz,  de  mégis  Eperjesre  megyek;  bent 
kell  lennem  kilenczre  a  hivatalban. 

—  Ugy?  Te  hivatalnok  vagy? 

—  Sajnos  —  felelte  Bogozy  sötéten. 

—  És  hol? 

—  A  törvényszéknél,  —  monda  kelletlenül. 

—  A  törvényszéki  elnök? 
Fölkaczagott  kedélyesen  és  hátbaütött. 

—  Iktató  vagyok  a  telekkönyvnél  ...  ha  épen 
tudni  akarod. 

—  Ne  bolondozz !  Engem  föl  nem  ültetsz. 
A  telekkönyvi  iktatók  nem  járnak  négy  lovon. 

Bogozyt  a  bor  beszédessé  tette  és  őszintévé. 

—  Adj  egy  kis  tüzet  —  mondta  és  rágyújtott 
egy  szivarra. 

Csöndes  volt  az  éj  és  koromsötét;  egy  csepp 
szellő  se  fújt,  a  gyufa  szépen  égett,  mint  a  szo- 
bában. Balról  a  lazsányi  erdő  suhogott  szeliden, 
rejtelmesen,  hátunk  mögött  tíz-tizenkét  négyes 
fogatnak  a  dübörgése  verte  föl  a  mélyen  pihenő 
természetet,  hogy  szinte  vonaglani  látszott  a  lovak 
dobajától  a  föld  s  a  szerszámok  csörgésétől,  a 
csöngetyük  csilingelésétől   ébredezett  az  erdő. 

—  A  négyes  fogat!  —  tért  vissza  a  thémára 
Bogozy.  —  No  Persze  a  négyes  fogat.  Festve  van, 
brúder.  Mondhatom  neked,  hogy  csak  festve  van 
és  csak  a  lámpáknál  látszik.  De  te  még  fl:zöld» 
vagy  atyámfia.  Becsületemre,  zöld  vagy,  azimborám. 
Oh  no,  majd  meglátod   a  virradatnál,    hogy  mikép 

olvadnak  el  a  négyesek.  Hehehe.  Mondhatom 
neked,  hogy  kapitális  gyerek  vagy.  Mindamellett 
adj  még  egy  gyufát.  Hallottál-e  már  valamit,  amice, 
a  Hatvani  professzorról  ? 

—  Hogyne  I 

—  Hát  azt  tudod-e,  mikor  egy  nagy  lakomáról 
hazaszállfttatta  a  vendégeit,  mindeniket  pompás 
csörgős  szánon,  négy  lovason.  Reggel  aztán  otthon 
találták  magukat  a  küszöb  előtt  és  a  nadrágjuk 
nagyon  el  volt  kopva,  mert  úgy  húzta  őket  az 
ördög  a  lábuknál  fogva  a  kövezeten  —  már  ameny- 
nyiben  van  Debreczenben  kövezet  .  .  . 

—  Erről  csakugyan  olvastam. 

—  No  hát  látod,  ilyen  ördögünk  van  nekünk 
Sárosban  és  majd  nézz  meg  minket  reggel,  ha 
megvirrad.  Én  különben  már  a  szomszéd  faluban 
kezdek  vedleni.  Majd  meglátod.  Hé  János,  — 
rázta  meg  a  bakon  bóbiskáló  inast  —  messze  van 
még  Vándok  ? 

—  Egy  félórányira. 

—  Bolond  vagy,  itt  kell  lennie. 

—  Jól  ismerem  a  falumat,  nagyságos  uram,  meg 
a  vidéket.  Vándok  még  messze  van. 

—  Hát  akkor  micsoda  falu  van  itt  a  közelben  ? 

—  Nincs  itt  semmi. 

Hatalmas  kutyaugatás  hangzott  föl  erre  vagy 
ezer  lépés  távolról.  Nem  is  egy  kutya  ugatott, 
de  öt-hat  felelgetett  egymásnak  kisebb-nagyobb 
distanciákról,  ki  vékonyabban,  ki  vastagabban. 


János  a  szemeit  dörzsölte. 

—  Gubó  legyek,  ha  mégis  nem  itt  van  a  falu  — 
és  csodálkozva  meresztgette  a  szemeit  a  szürkülő 
éjszakába. 

Bogozy  vidáman  lökött  meg  oldalba. 

—  Ezt  ugyan  bolonddá  tettem  az  ugatással,  — 
súgta  (mert  hasból  tudott  ilyen  nagy  művészettel 
ugatni),  aztán  megint  vakkantott  egyet-kettőt, 
mindig  közelebb-közelebb,  de  a  falu  csak  mégse 
akart  eljönni,  ami  még  nagyobb  ámulatba  ejté 
Jánost,  a  ki  most  már  egyenesen  a  kísértetekre 
fogta  rá  a  szemfényvesztést  s  vac^ogó  fogakkal 
kapaszkodott  a  bakülés  vassorompójába. 

Nagysokára  mégis  megérkeztünk  Vándokra ; 
egy  ötablakos  cserepes  ház  előtt  megállott  a  kocsi, 
János  inas  leugrott  a  bakról,  lekapcsolta  az  eíső 
két  lovat  és  nyugodalmas  jó  éjszakát  kivánván, 
elvezette  a  csikorogva  nyiladozó    kapun. 

—  Tiszteltetem  Weisz  urat  és  köszönöm  — 
kiáltá  utána  Bogozy,  aztán  engem  figyelmezte- 
tett: —  Hát  látod-e,  mikép  kezdődik  a  vedlés? 
Az  inas  és  a  két  ló  már  elolvadt. 

—  Ahá,  —  hebegtem  fölrezzenve  és  a  lóléptek 
irányába  tekintve,  —  de  mi  az  a  fehér  mellettük  ? 

—  Hát  az,  barátocskám,  a  János  ingben  és  ga- 
tyában, mert  az  inasi  gúnyáját  levetette,  itt  hagyta  ; 
nem  az  övé.  Itt  semmi  se  nem  ugy  van,  a  mint 
látod. 

—  Ugy?  A  ruha  a  tied. 

—  Az  se  nem  —  dünnyögte,  —  az  is  kOlcsOn 
v«n  kérve. 

Ilyenkor,  ha  elhagyta  magát  és  nem  vigyázott, 
igen  rosszul  beszélt  magyarul,  de  ha  összeszedte 
az  eszét,  alig  ejtett  jelentékeny  hibát.  Feje  leha- 
nyatlott mellére,  ő  se  volt  vasból,  egy-egy  hor- 
tyantás  jelezte,  hogy  egy  boldogabb  létben  kóbo- 
rog,  nyála  végig  csurgott  a  szakálán,  haja  kuszáitan 
csüngött  le  homlokára  ;  c«5ak  a  zökkenéseknél  tért 
vissza  az  álmok  országából  Sárosba  ;  fölpislantott, 
de  ismét  behunyta  a  szemeit.  A  két  ló  pedig  vi- 
gan  koczogott  tovább  a  poros  utón.  Most  már 
sűrűn  jöttek  a  falvak,  Gortván  hallottam  a  bucsu- 
kurjongatásokat,  melyek  nyilván  az  öreg  Csapiczky- 
nak  szóltak,  de  eszemágában  sem  volt  megállítani 
a  kocsit.  Hajnalodott  Mindjobban  ki  lehetett  venni 
az  utat,  a  mezőket,  melyeken  csak  a  kukoricza- 
szárak  és  a  mákok  meredeztek  helylyel-helylyel, 
mintha  egy  század  pangánétos  katona  állna  ott 
haptákban.  Az  ég  pirkadni  kezdett  keletről  s 
csípős  hajnali  szél  zörögtette  az  útszéli  fák 
gallyait ;  szemlátomást  fehéredett  a  természet,  de 
ez  a  íehérség  rosszabb  volt  a  fekcteségnél ;  köd 
volt,  mely  leöntötte  a  falusi  házakat,  (mintha  tejben 
legyek  úszkálnának),  beborította  a  Simonka  hegy- 
gerinczét  és  eltakarta  az  utánnunk  jövőket.  Semmit 
se  lehetett  látni,  csak  a  kocsist,  a  hortyogó  telek- 
könyvi iktatót  és  a  lovak  hátulsó  lapocskáját. 

A  Sóvárra  vezető  keskeny  úton  valami  bolondos 


—    "Én  \ohn  vagyok' 

utbaha)]ó  gally  megcsapta    a  Bogozy    arczát ;    föl- 
serkent. 

—  Miféle  szemtelenség  ez  I  Ejnye! 
Kitörülte  szeméből  az  álmot  és  szétnézett.  Most 

már  egészen    világos  volt,    a    köd    is  foszladozott, 
Eperjes  tornyait  látni  lehetett. 

—  Mi  az  ördög  1  Hát  már  itt  vagyunk  ?  Bas- 
tranczial  Jól  mennek  ezek  a  lovacskák.  Hanem  itt 
jó  lesz  megállni,  várjuk  be  a  korcsmánál  a  többieket. 
Egy  kis  törkölypálinka  valóságos  balzsam  lesz 
most.  Hé,  Pali,  megáll  asz  a  korcsmánál ! 

A  sóvári  korcsma,  melyet  egy  lefityegő  borókaág 
ékesített,  még  zárva  volt. 

—  Ugorj  le,  Páli   és  rúgd  be  az  ajtót. 

Pih  kocsis  leugrott  s  elkezdett  dörömbözni, 
mire  nagynehezen  kinyilott  az  ajtó  és  előcsoszo- 
gott papucsban,  pongyolában  egy  nagy  szakálu 
zsidó.  Megpillantván  az  úrias  phaetont,  levett 
sapkával  közeledett  és  bemutatta  magát : 

—  Én  Kohn  vagyok. 

—  Én  nem  vagyok  —  viszonozta  Bogozy  a 
bemutatást  arisztokratikus  gőggel.  —  Hozzon  egy 
meszely  törkölypálinkát. 

Nemsokára  csakugyan  kibontakoztak  az  utánunk 
jövők.  De  szent  égi  Hová  lettek  a  fényes,  nyalka 
equipázsok?  Csak  vagy  négy  kocsi  jött,  de  mind 
kétlovas  s  azokon  hatan-heten  ültek,  összegyömö- 
szölve, mint  az  arató  tótok.  A  hetyke,  ragyogó 
nevű  urak,  a  Keviczkyek,  Pruszkayak,  Nedeczkyek, 

Niczkyek,  a  kik  mind  külön  fogatokon  mentek  teg- 
nap s  úgy  indultak  vissza  ma.  Hát  csakugyan  va- 
lami gonosz  dzsin  nyelte  el  a  prüszkülő,  tüzes 
lovaikat,  tarsolyos,  czifra  huszárjaikat  útközben, 
mint  a  hogy  Bogozy  mesélte.  A  kocsik  mellett 
Domoróczy  Pista  lovagolt,  hanyagul  eleresztve  a 
Blackstone  kantárját.  Maga  a  hirhedt  Blackstone 
se  látszott  nekem  most  a  Metternich  istállójából 
valónak  (tegnap  a  fölcsigázott  illúzió  szemüvegén 
át  nézegettem).  A  feje  se  szép,  fűzött  lábszára 
van,  a  bokája  nem  elég  széles,  a  csűdjc  nagyon 
meredek  :  szóval,  közönséges  olcsó  ló. 

Az  utolsó  kocsiban  ültek  a  legtöbben.  Jézus 
Mária,  kik  lehetnek  ?  Nini,  a  cigányok,  az  eper- 
jesi banda,  hátul  a  cimbalom  odakötözve  a  sarag- 
lyához,  elől  a  brugó,  mint  egy  nagy  kürtő. 

A  korcsma  előtt  szivélyes   volt  a  találkozás. 

—  Jó  reggelt,  fiuk,  jó  reggelt!  A  gavallérok 
leugráltak,  üde  mosolylyal,  kifogyhatatlan  kedély- 
lyel,  csillogó  lélekkel,  de  az  orczáik,  ruháik  gyű- 
röttek voltak,  az  inggallérok  piszkosak.  Nem  tették 
rám  többé  azt  a  végtelenül  előkelő  benyomást,  a 
mit  tegnap. 

—  Holla,  korcsmáros,  törkölypálinkát  1  (Hm  teg- 
nap még  a  Prunelle  Naltet  se  volt  nekik 
elég  jó.) 

Jöttek  az  üvegek  sorba.  Kohn  nem  győzte  hor- 
dani :  Kohnné  is  kibujt  a  vaczkából  és  segédkezett. 
Domorócay  nagy  kedvre  szottyant : 

—  Hej,  more,  elő  azokat  a  szerszámokat!  Ha- 
mar valami  szomorú  nótát !  A  legszomorúbb at. 

Egy  pillanat  nem  sok  és  kézben  volt  hegedű, 
brács,  fuvola,  minden.  Babaj,  a  primás,  ravaszul 
mosolygott,  aztán  rárántotta  a  Gott  erhaltet  (mi- 
szerint ez  volna  a  legszomorúbb  nóta). 

Az  urak  kaczagtak  a  Babaj  tréfáján,  szinte  a 
hasukat  fogták,  de  a  lovaikra  nagy  hatással  volt; 
egyszerre  csak  elkezdték  ütemre  mozgatni  a  nya- 
kukat és  a  lábaikat,  a  Domoróczy  paripája  pedig 
neki  iramodott  ezekre  a  hangokra  az  exercirozás- 
nak,  megszegte  a  nyakát  a  szügyibe  és  olyan 
szabályos  pirouetteket  vágott  ki,  hogy  egy  gene- 
rális is  megbámulhatta  volna. 

—  Mi    lelte    ezeket?    —    kérdem    csodálkozva. 
Bogozy  a  fülembe  súgta: 

—  Hát  nem  látod?  Csupa  honvédlovak;  az 
aerariumtól  kikölcsönözve. 

Nagy  hályogot  rántott  le  a  szememről ;  egy- 
szerre megteltem  mindenféle  gyanúval  s  a  mint 
újra  fölczihelődtünk  a  kocsikra,  az  Eperjesig  tartó 
rövid  utón  keresztkérdésekbe  fogtam  Bogozy  uramat. 

—  Hát  ezek  az  urak  hova  mennek?  Hiszen 
ezek  urak  mind  a  falukról   jöttek  tegnap. 

—  Mert  még  tegnapelőtt  oda  mentek  ki,  össze- 
készülődni a  lagzihoz,  de  voltaképen  egyszersmind 
eperjesi  hivatalnokok. 

—  A  Pruszkayak  is  ? 

—  Azok  a  kataszternél  vannak. 


—  Lehetetlen  I  —  És  Domoróczy  ? 

—  ó  Írnok  a  megyénél. 

—  Hát  Keviozky? 

—  Ellenőr  az  adóhivatalnál. 

—  Szűnj  meg,  öreg,  őrültté  teszel, 

Bogozy  a  vállát  vonogatta  és  a  szemem  közé 
fújta  a  szivarfüstöt. 

—  Hát  azok  a  négyesek,  —  kiáltám,  —  az  a 
pompa,  a  fény,  a  ragyogás,  a  havanna-szivarok  és 
minden,  minden? 

—  íHist  és  pára.  A  négyesek  ki  voltak  kölcsö- 
nözve. Innen  a  szerszám,  onnan  az  első  két  ló, 
amonnan  a  hátulsó  két  ló,  egy  negyedik  helyről 
a  tjlbury  vagy  a  sandlaufer. 

—  De  hisz  ez  valóságos  csalás  I 

—  Paperlapap  I  —  vágott  közbe  Bogozy  heve- 
sen. —  Ugyan  kit  csalnának  meg?  Hiszen  min- 
denki tudja  a  másikról,  hogy  nincs  négy  lova. 
E  jó  fiuk  mindössze  a  formákat  tartják  meg  velem 
együtt  ...  a  szép  ősi  formákat.  Hisz  ez  olyan 
kedves.  Mi  rosszat  lelhetsz  ebben? 

—  Csak  nem  akarod  azt  mondani,  hogy  az 
őrnagy    ötvenezer  forintja  .  .  . 

—  Nos  igen,  az  is  csak  egy  forma. 

—  Mit?  A  kötelezvény  .  .  . 

—  Nem  ér  öt  garast.  Kőniggratznek  egyebe 
sincs  e  kerek  földön,  csak  a  kis  nyugdija.  Elég 
czímeres  szamár  volt,  hogy  nem  valami  okosabbat 
kért  a    királytól,    mint    a   kamarásságot ;    megkapta 

volna.  De  hát  a    szegény  ördög    olyan    hiu,    mint 
egy  vén  hofdáma  .  .  . 

Izzadság  csurgott  a  homlokomról,  szemeim  tágra 
dagadtak  a  csodálkozástól. 

—  No  ez  szép  egy  história.  De  az  öreg  Csa- 
piczky  kötelezvényével  csak  nem  úgy  van  ? 

—  Oh  jaj,  —  nevetett  Bogozy,  olyan  jóizüen, 
mint  egy  zuhatag,  —  még  ugyabban  I  Csapiczkynak 
idáig  ér  az  adóssága. 

És  mutató    ujjával     az    ádámcsutkáját    birizgálta. 

—  De  így  lefőzni  szegény  új  házasokat!  — 
tűnődtem,  újra  és  újra  visszatérve  e  csodálatos 
szemfényvesztéshez  és  végig  gondolva  az  esemé- 
nyeket. 

—  Ostobasági  Az  uj  házasok  igen  jól  tudták, 
hogy  azok  a  kötelezvények  nem  érnek  egy  hajító- 
fát sem,  de  nekik  is  tetszett,  őket  is  gyönyörköd- 
tette a  forma  előkelősége. 

—  És  a  vendégek? 

—  No,  azok  is  mind  tudták. 

—  És  mégis  ujjongtak,  lelkesedtek. 

—  Termesz  etesen.  Mert  mi  sárosiak  nem  érünk 
rá  a  szegénységünkre  gondolni,  a  helyett  örökké 
abból  tartunk  főpróbákat,  hogyan  csinálnánk,  ha 
gazdagok  lennénk.  És  ha  siketül  az  előadás,  örü- 
lünk neki,  tapsolunk  magunknak  s  ha  látjuk,  hogy 
valóságnak  tartja  az  idegen,  tudjuk  abból,  hogy 
hiba  nélkül  játszottunk- 

—  Megállj    csak,    —  kiáltám,    a    kezét    megra- 

gadva  —  c  szerint  a  Parisból  jött  fcrslagban  .  .  . 
nem  a  Chatelot  ruhái  voltak  .  .  . 

—  Dehogy.  Nincs  is  ott  Chatelot  nevű  szabó. 
Egy  jó  ötletke  az  egész.  Mindössze  annyi  igaz, 
hogy  az  a  ferslag  valóságosan  egy  ferslag  volt. 
De  végre  is  —  szólt  és  most  egyszerre  váratla- 
nul kevélyen  fölemelte  a  fejét  —  ez  itt  szokás 
minálunk  és  a  szokások  mindenesetre  tiszteletre- 
méltók, édes  bruderkám.  A  mi  pedig  a  dolog  ér- 
demét illeti,  hát  ha  nem  is  egyiké,  másiké  vagy 
azé,  a  kinél  látod,  de  okvetlenül  valakié;  a  fény; 
a  pompa,  a  ragyogás,  az  elevenség,  a  finomság, 
fesztelenség  és  kedélyesség,  ez  uri  allure-ök,  a 
lovak,  az  ezüstnemű,  a  griffek,  a  tónus  nemessége 
a  mienk  mindnyájunké.  Csak  szét  van  osztva  és 
ha  azt  bizonyos  alkalmakkor  mesterségesen  egy 
rakásra  hordjuk,  kinek  mi  köze  hozzá?  Igaz-e 
vagy  nem  ?  De  már  itt  vagyunk.  Hová  parancso- 
lád,  hogy  letegyelek? 


A  tegnapi  vendéglőbe  szálltam  be  s  mielőtt 
délben  hazautaztam  volna,  délelőtt  fölkerestem 
Kubányi  Sámuel  igazgató  urat  a  takarékpénztár 
helyiségeiben,  hogy  átadjam  neki  az  Endre  által 
rám  bízott  csomagot. 

Apró  púpos  emberke  volt,  nyájasan  mosolygott, 
mikor  bemutattam  magamat.  Hogy  megkínáljon, 
kivette     szivaitárczáját     a     zsebéből,     melyen     egy 

méh,  a  takarékosság  szimbóluma,  volt  emailokka) 
kirakva.  Olyan  furcsa  volt  a  sok  czimcrcs  tárcza 
után,  melyeken  griflFek,  sasok,  zergék  és  oroszlá- 
nok ágaskodnak,  ez  a  méh  .  .  .  Egy  méh  ?  Sá- 
rosban? Mit  szemtelenkedik  itt  egy  méh? 

Átadtam  a  csomagot,  mondván,  hogy  ifjabb  Cza- 
piczky  úr  küldi. 

Átvette,  lefejtette  róla  a  papirt;  egy  ékszertok 
volt!  fölnyitván,  futólag  belepillantott. 

—  A  smaragd  ékszer  —  s  a  kezeit  dörzsölte.  — 
A  smaragd  ékszer  —  ismétlé  és  átadta  egy  hiva- 
talnoknak, a  ki  a  sorompókon  belül  ült. 

Én  a  térítvényt  kértem  vissza. 

—  Igen,  igen,  igen,  —  szólt  éneklő  hangon.  — 
Keresse  meg  a  térítvényt  domine  Brányik,  az 
ékszert  pedig  csak  hagyja  künn  .  .  .  mert  délután 
megint  elviszik.  (Újra  a  kezeit  dörzsölte  és  józiüen 
szippantott  egy  szintén  méhvel  díszített  burnót- 
szelenczéből.)  Egy  Vinkóczy  kisasszony  esküszik 
holnap  Lásztován. 

